**სისხლის სამართლის სისტემის რეფორმის უწყებათაშორისი** **საკოორდინაციო საბჭო**

**სისხლის სამართლის სისტემის რეფორმის პროგრესის მერვე ანგარიში**

*იანვარი-დეკემბერი 2016*

|  |  |
| --- | --- |
| **სისხლის სამართლის სისტემის რეფორმის უწყებათაშორისი საკოორდინაციო საბჭოს სამდივნო**  **www.Justice.gov.ge**  **cjrs@justice.gov.ge** | **გორგასალი 24ა თბილისი, 0114,**  **(+995 32) 240 50 97** |

**სარჩევი**

[I. შესავალი 3](#_Toc476842829)

[II. სამდივნოს საქმიანობა 3](#_Toc476842830)

[III. სტრატეგიული პრიორიტეტები 4](#_Toc476842831)

[1. სისხლის სამართლის და არასრულწლოვანთა კანონმდებლობის რეფორმა 4](#_Toc476842832)

[2. სასამართლო რეფორმა 8](#_Toc476842833)

[3. პოლიციის რეფორმა 24](#_Toc476842834)

[4. პროკურატურის რეფორმა 45](#_Toc476842835)

[5. იურიდიული დახმარების სამსახურის რეფორმა 62](#_Toc476842836)

[5. პენიტენციური სისტემის რეფორმა 70](#_Toc476842837)

[7. პრობაციის სისტემის რეფორმა 84](#_Toc476842838)

[8. არასრულწლოვანთა მართლმსაჯულების რეფორმა 93](#_Toc476842839)

[9. იურიდიული განათლების რეფორმა 124](#_Toc476842840)

[10. სახალხო დამცველის აპარატის გაძლიერება 128](#_Toc476842841)

[11.სისხლის სამართლის სისტემაში რეაბილიტაცია/რესოციალიზაცია 147](#_Toc476842842)

# შესავალი

სისხლის სამართლის სისტემის რეფორმის პროგრესის მერვე ანგარიში მოამზადა საქართველოს იუსტიციის სამინისტროს ანალიტიკურმა დეპარტამენტმა, როგორც სისხლის სამართლის მართლმსაჯულების სისტემის რეფორმის უწყებათაშორისი საკოორდინაციო საბჭოს (შემდგომში „საბჭო“) სამდივნომ (შემდგომში „სამდივნო“). ანგარიში ეყრდნობა საბჭოს წევრ უწყებათა მიერ მოწოდებული ინფორმაციას სისხლის სამართლის სისტემის რეფორმის სტრატეგიისა და სამოქმედო გეგმის განხორციელების მდგომარეობის შესახებ და 2016 წლის იანვრიდან-დეკემბრამდე პერიოდს მიმოიხილავს.

# სამდივნოს საქმიანობა

საანგარიშო პერიოდში სამდივნოს ორგანიზებით გაიმართა სისხლის სამართლის სისტემის რეფორმის უწყებათაშორისო საკოორდინაციო საბჭოს 3 სხდომა და საბჭოს ფარგლებში არსებული სამუშაო ჯგუფებისა და ქვეჯგუფების შეხვედრები (სულ 15 შეხვედრა).

2016 წლის 25 იანვარს სისხლის სამართლის სისტემის რეფორმის უწყებათაშორისი საკოორდინაციო საბჭოს რიგით 21-ე სხდომა გაიმართა. საბჭოს სხდომაზე განხილულ იქნა საკანონმდებლო ცვლილებათა პროექტები შემდეგ თემატიკაზე: ირიბი მტკიცებულებები სისხლის სამართლის პროცესში, ადმინისტრაციულ სამართალდარღვევათა კოდექსის რეფორმა, წინასასამართლო პრობაციის სამსახურის დანერგვა, თავისუფლების შეზღუდვის გაუქმება და შინაპატიმრობის დანერგვა, იარაღის უკანონო ბრუნვის გამკაცრება, პირობით ვადამდე გათავისუფლების მექანიზმების დახვეწა.

საბჭოს სამდივნოს კოორდინაციითა და სამოქალაქო სექტორისა და საერთაშორისო ორგანიზაციების ჩართულობით განახლდა სისხლის სამართლის სისტემის რეფორმის სექტორული სტრატეგიები და სამოქმედო გეგმები თითქმის ყველა მიმართულებით. სექტორული სტრატეგიებისა და სამოქმედო გეგმების განახლების პროცესი შესაბამისი მიმართულების სამუშაო ჯგუფის ფარგლებში ასევე მიმდინარეობდა სახელმწიფო უწყებების, სამოქალაქო სექტორისა და საერთაშორისო ორგანიზაციების ჩართულობით. სისხლის სამართლის სისტემის რეფორმის უწყებათაშორისი საკოორდინაციო საბჭოს მიერ განახლებული სტრატეგიული დოკუმენტები 2016 წლის 23 მაისს, საბჭოს რიგით 22-ე სხდომაზე დამტკიცდა.

2016 წლის 1 იანვრიდან საქართველოს არასრულწლოვანთა მართლმსაჯულების კოდექსი ამოქმედდა. 2016 წლის 1 იანვრამდე არასრულწლოვანთა მართლმსაჯულების რეფორმაში ჩართული უწყებების მიერ კოდექსის ამოქმედებისათვის განსახორციელებელი ყველა ღონისძიება უზრუნველყოფილ იქნა.

პროკურატურის სისტემის რეფორმირებასთან დაკავშირებით 2016 წლის 16 დეკემბერს, სისხლის სამართლის სისტემის რეფორმის უწყებათაშორისი საკოორდინაციოს საბჭოს რიგით 23-ე სხდომაზე პროკურატურის სისტემის რეფორმის ახალი სტრატეგია, საქართველოს პროკურატურის მუშაკთა ეთიკის კოდექსი და პროკურორთა შეფასების სისტემის იქნა განხილული.

# სტრატეგიული პრიორიტეტები

## 1. სისხლის სამართლის და არასრულწლოვანთა კანონმდებლობის რეფორმა

მიზანი 1.1 საქართველოს სისხლის სამართლის კოდექსი

სისხლის სამართლის კანონმდებლობის ლიბერალიზაციის, მოდერნიზაციისა და საერთაშორისო სტანდარტებთან მისი შესაბამისობაში მოყვანის მიზნით იუსტიციის სამინისტრომ 2013 წელს დაიწყო სისხლის სამართლის კოდექსის გადასინჯვა. სისხლის სამართლის კოდექსის გადასინჯვის პროცესში ყურადღება გამახვილდა ისეთ კონცეპტუალურ საკითხებზე, როგორიცაა: სასჯელის დანიშვნის პრინციპები, სასჯელის სახეები, პირობითი მსჯავრი, გამოსაცდელი ვადა, ჯარიმა და სხვ. გადაიხედა აგრეთვე კონკრეტულ დანაშაულთა შემადგენლობები, დამამძიმებელი გარემოებები, სანქციები და სხვ. კოდექსის პროექტის გადასინჯვის პროცესი მიმდინარეობდა სისხლის სამართლის ექსპერტების, ადგილობრივი არასამთავრობო და საერთაშორისო ორგანიზაციების, მათ შორის ევროკავშირის, ევროსაბჭოს, ამერიკის იუსტიციის დეპარტამენტის აქტიური ჩართულობითა და მხარდაჭერით.

2015 წლის მარტში, მიღებულ იქნა ევროპის საბჭოს დასკვნა, რომლის შესაბამისად მიმდინარეობს კოდექსის ცვლილებების განახლება და საბჭოს ფარგლებში განხილვა. 2015 წლის 13 ოქტომბერს, ევროკავშირის პროექტისა და ევროსაბჭოს მხარდაჭერით გაიმართა კონფერენცია სისხლის სამართლის კოდექსის განახლებულ პროექტთან დაკავშირებით. კონფერენციაზე განხილულ იქნა ევროპის საბჭოსა და ევროკავშირის ექსპერტების რეკომენდაციების შესაბამისად კოდექსის პროექტში განხორციელებული ცვლილებები. საერთაშორისო ექსპერტთა რეკომენდაციების, სამთავრობო უწყებების და სამოქალაქო სექტორის მიერ მოწოდებული მოსაზრებების/რეკომენდაციების განხილვის/გათვალისწინების შემდგომ, კანოპროექტის საბოლოო ვერსია პარლამენტში დასამტკიცებლად 2017 წელს გაიგზავნება.

**მიზანი 1.2 ცვლილებები სისხლის სამართლის საპროცესო კოდექსში**

შეჯიბრებითობის პრინციპის, მოწმის დაკითხვის მექანიზმის და მტკიცებულებათა დასაშვებობის რეფორმის და ნაფიც მსაჯულთა ინსტიტუტის დახვეწის მიზნით სამდივნომ 2015 წელს შეიმუშავა სისხლის სამართლის საპროცესო კოდექსის ცვლილებათა კანონპროექტები.

ინიცირებულ იქნა „საქართველოს სისხლის სამართლის საპროცესო კოდექსში ცვლილების შეტანის შესახებ“ საქართველოს კანონის პროექტი, რომელიც პარლამენტმა 2015 წლის 8 ივლისს მიიღო. ცვლილებები განამტკიცებს შეჯიბრებითობის პრინციპს აღკვეთის ღონისძიების საკითხის განხილვისას, კერძოდ, შეიცვალა აღკვეთის ღონისძიების გამოყენების, შეცვლის ან გაუქმების საკითხის განხილვისას მტკიცების ტვირთის რეგულირება.

საქართველოში სისხლის სამართლის საპროცესო კოდექსში არსებული პირის გამოკითხვისა და მოწმის დაკითხვის მექანიზმის დახვეწის, ამოქმედებისა და არსებული ხარვეზების აღმოფხვრის, ასევე, საერთაშორისო სტანდარტებთან საქართველოს სისხლის სამართლის საპროცესო კოდექსის იმ ნორმების შესაბამისობაში მოყვანის მიზნით, რომლებიც მოწმისა და მხარეების უფლებების დაცვას და გამოძიების ეფექტიანობის გაზრდას ეხება, სამდივნომ სისხლის სამართლის კანონმდებლობის ცვლილებების პროექტი მოამზადა. საკანონმდებლო ცვლილებები საქართველოს პარლამენტმა 2015 წლის 18 დეკემბერს მიიღო და ძალაში 2016 წლის 20 თებერვლიდან შევიდა.

სისხლის სამართლის საპროცესო კოდექსის 18 დეკემბრის ცვლილებების მიხედვით გამოსაკითხ პირს ენიჭება უფლებამოსილება, არ გასცეს ინფორმაცია არა მხოლოდ საკუთარი თავის, არამედ ახლო ნათესავის შესახებ; ასევე, მხარე, რომელიც ატარებს გამოკითხვას, ვალდებულია გამოსაკითხ პირს წინასწარ მიაწოდოს საჭირო ინფორმაცია. ცვლილებების თანახმად, შესაძლებელია ძიების ეტაპზე მოსამართლის წინაშე იმ მოწმის დაკითხვა, რომელიც გამოკითხვაზე უარს აცხადებს; წინასასამართლო სხდომაზე მხარის მიერ მოწმის ჩვენების დაუშვებელ მტკიცებულებად მიჩნევის შესახებ შუამდგომლობის დაყენება; ხოლო არსებითი განხილვის სხდომაზე გამოკითხული მოწმის გამოუცხადებლობისას - მისი ჩვენების საჯაროდ წაკითხვა კანონით გათვალისწინებულ შემთხვევაში.

მუშაობა მიმდინარეობს საქართველოს სისხლის სამართლის საპროცესო კოდექსში ცვლილების პროექტზე, რომლის თანახმად ახლებურად ჩამოყალიბდება მტკიცებულებათა დასაშვებობის წესები, მათ შორის, განისაზღვრება ირიბი მტკიცებულების დასაშვებობის მკაფიო კრიტერიუმები.

ნაფიც მსაჯულთა სასამართლოში დაფიქსირებული ხარვეზების აღმოფხვრისა და აღნიშნული საკითხის მარეგულირებელი კანონმდებლობის საერთაშორისო სტანდარტებთან შესაბამისობაში მოყვანის მიზნით, ევროპის საბჭოს ნაფიც მსაჯულთა ევროპული მოდელების შედარებით-სამართლებრივი კვლევის საფუძველზე, სამდივნომ მოამზადა შედარებით-სამართლებრივი კვლევა, რომელშიც დეტალურად იქნა განხილული ნაფიც მსაჯულთა სასამართლოს იურისდიქცია, ნაფიც მსაჯულთა შერჩევის მეთოდები და გადაწყვეტილების დასაბუთებულობის საკითხები ევროპულ სახელმწიფოებში. კვლევის საფუძველზე შემუშავდა სისხლის სამართლის საპროცესო კოდექსის საკანონმდებლო ცვლილებათა პაკეტი.

კანონპროექტის თანახმად, სისხლის სამართლის საპროცესო კოდექსში უნდა შევიდეს ცვლილებები, რომელთა მიხედვით ნაფიც მსაჯულთა სასამართლო კონკრეტულ ტერიტორიულ ერთეულებში იფუნქციონირებს; ნაფიც მსაჯულთა შერჩევის პროცედურა შეიცვლება იმგვარად, რომ შერჩევის პროცესი გონივრულ ვადებში დასრულდეს; ხელახლა განისაზღვრება ნაფიც მსაჯულთა შეუთავსებლობის შემთხვევები; ნაფიც მსაჯულთა მიუკერძოებლობისა და უსაფრთხოებისთვის დამატებითი გარანტიები განისაზღვრება; ნაფიც მსაჯულთა აცილებისა და მათ მიერ კენჭისყრის ჩატარების წესები შეიცვლება დაუსაბუთებელი აცილებების ბოროტად გამოყენების პრაქტიკის აღმოფხვრისა და პროცესის ორგანიზებულობის უზრუნველყოფის მიზნით; განისაზღვრება ვერდიქტის ფორმები და კითხვები, რომლებსაც პასუხი უნდა გასცენ მსაჯულებმა, რაც სასამართლო გადაწყვეტილების დასაბუთებულობას უზრუნველყოფს; ნაფიც მსაჯულთა სასამართლოს განაჩენის გასაჩივრებასთან დაკავშირებული საკითხები დაიხვეწება.

საკანონმდებლო ცვლილებების პროექტი პარლამენტმა 2016 წლის ივნისში მიიღო და ძალაში 2017 წლის 1 იანვრიდან შევიდა.

საკანონმდებლო ცვლილებებისა და კანონპროექტების შემუშავების პროცესი მიმდინარეობდა სისხლის სამართლის ექსპერტების, ადგილობრივი არასამთავრობო და საერთაშორისო ორგანიზაციების, მათ შორის ევროკავშირის, ევროსაბჭოს, ამერიკის იუსტიციის დეპარტამენტის აქტიური ჩართულობითა და მხარდაჭერით.

**მიზანი 1.3 არასრულწლოვანთა მართლმსაჯულების კოდექსი**

იუსტიციის სამინისტრომ, კერძოდ, სამდივნომ, გაეროს ბავშვთა ფონდის (UNICEF) და ევროკავშირის მხარდაჭერით შეიმუშავა არასრულწლოვანთა მართლმსაჯულების კოდექსი. იუსტიციის მინისტრის გადაწყვეტილებით ამ მიზნით შეიქმნა სპეციალური სამუშაო ჯგუფი, რომელმაც მოამზადა არასრულწლოვანთა მართლმსაჯულების კოდექსის კანონპროექტი. არასრულწლოვანთა მართლმსაჯულების კოდექსი პარლამენტმა 2015 წლის 12 ივნისს მიიღო.

კოდექსი ითვალისწინებს კანონთან კონფლიქტში მყოფი მოწმე და დაზარალებული არასრულწლოვნების უფლებათა და არასრულწლოვნის საუკეთესო ინტერესების დაცვის დამატებით გარანტიებს, მოსამართლის უფლებამოსილების გაფართოებას არასრულწლოვანთა მართლმსაჯულების პროცესში, სასჯელთა მრავალფეროვან სპექტრს და სხვა მნიშვნელოვან ნოვაციებს.

არასრულწლოვანთა მართლმსაჯულების კოდექსმა ერთ საკანონმდებლო აქტში გააერთიანა არასრულწლოვანთა პასუხისმგებლობის, სისხლის სამართლის პროცესის, სასჯელაღსრულების და სხვა საკითხების მარეგულირებელი ნორმები, რაც ხელს შეუწყობს არასრულწლოვანთა კანონმდებლობის სიმარტივეს და სიცხადეს. კოდექსი სრულად მოდის შესაბამისობაში არასრულწლოვანთა მართლმსაჯულების სფეროში არსებულ სტანდარტებსა და თანამედროვე საუკეთესო პრაქტიკასთან.

2016 წლის 1 იანვრიდან საქართველოს არასრულწლოვანთა მართლმსაჯულების კოდექსი ამოქმედდა. 2016 წლის 1 იანვრამდე არასრულწლოვანთა მართლმსაჯულების რეფორმაში ჩართული უწყებების მიერ კოდექსის ამოქმედებისათვის განსახორციელებელი ყველა ღონისძიება უზრუნველყოფილ იქნა.

**მიზანი 1.4 პროკურატურის რეფორმა**

პროკურატურის სისტემის რეფორმა მიზნად ისახავს პროკურატურის ინსტიტუციური დამოუკიდებლობის გაძლიერებას, პროკურორთა საქმიანობაში სრულ ჩაურევლობას და პროკურორების მიერ თავიანთი პროფესიული ფუნქციების მიუკერძოებლად და ობიექტურად განხორციელებისთვის სამართლებრივი ბაზის შექმნას.

პროკურატურის სისტემის რეფორმირებასთან დაკავშირებით 2016 წლის 16 დეკემბერს, სისხლის სამართლის სისტემის რეფორმის უწყებათაშორისი საკოორდინაციოს საბჭოს რიგით 23-ე სხდომაზე პროკურატურის სისტემის რეფორმის ახალი სტრატეგია, საქართველოს პროკურატურის მუშაკთა ეთიკის კოდექსი და პროკურორთა შეფასების სისტემის დოკუმენტი იქნა განხილული.

საქართველოს პროკურატურის მიერ შემუშავებული სტრატეგია მიზნად ისახავს პროკურატურის სისტემისა და ინდივიდუალური პროკურორის დამოუკიდებლობის ხარისხის გაზრდას, პროფესიული ეთიკის სტანდარტისა და თანამშრომელთათვის დისციპლინური პასუხისმგებლობის დაკისრების მექანიზმის დახვეწას, ცალკეული გადაწყვეტილებების მიღებისას კოლეგიური ორგანოების მნიშვნელობის გაზრდას, ადამიანის უფლებების დაცვას, პროკურორთა მიღებისა და დაწინაურების გამჭვირვალე სისტემის შექმნას, საპროკურორო საქმიანობისა და გამოძიების ხარისხის გაუმჯობესებას, პროკურატურის სისტემის თანამშრომელთა კვალიფიკაციის ამაღლებას, საერთაშორისო თანამშრომლობის მექანიზმების დახვეწას, საქართველოს პროკურატურის მიმართ საზოგადოების ნდობის ამაღლებას და პრევენციული ღონისძიებების გააქტიურებას. პროკურატურის რეფორმის ახალი სტრატეგია აშშ იუსტიციის დეპარტამენტისა და ევროპის საბჭოს მხარდაჭერით შემუშავდა.

პროკურატურის რეფორმის სტრატეგიაზე მუშაობის პარალელურად, პროკურორთა შეფასების სისტემის დანერგვის პირველი ეტაპი დასრულდა. შეფასების სისტემის დოკუმენტით ქ. თბილისის პროკურატურის, რაიონული პროკურატურების, აჭარის ავტონომიური რესპუბლიკის და საოლქო პროკურატურის პროკურორთა შეფასების კრიტერიუმები გაწერილია.

## 2. სასამართლო რეფორმა

**მიზანი 2.1 მართლმსაჯულების სექტორის შემდგომი რეფორმირება**

**ქვემიზანი 2.1.1 სასამართლო სისტემის დამოუკიდებლობის, გამჭვირვალობის და ანგარიშვალდებულების უზრუნველყოფა**

***ღონისძიება 2.1.1.1 სასამართლო სისტემის სტრატეგიისა და სამოქმედო გეგმის შემუშავება გამოკვეთილი მიზნებითა და პრიორიტეტებით, მათ შორის სასამართლო გადატვირთულობის შესწავლა და გადაჭრის გზების განსაზღვრა***

2016 წლის თებერვალში, იუსტიციის სამინისტროს სისხლის სამართლის უწყებათაშორის საკოორდინაციო საბჭოს ფარგლებში, შემუშავდა მართლმსაჯულების სამოქმედო გეგმა 2016-2020 წლებისთვის. აღნიშნულ დოკუმენტში შესულია სასამართლო რეფორმის მთელი რიგი სახელმძღვანელო პრინციპები და სტრატეგიული მიმართულებები. აღნიშნული დოკუმენტის საფუძველზე იგეგმება მართლმსაჯულების ერთიანი გრძელვადიანი სტრატეგიისა და სამოქმედო გეგმის შემუშავება და დამტკიცება.

მართლმსაჯულების სტრატეგიისა და სამოქმედო გეგმის შემუშავების მიზნით, 2016 წლის 13-14 თებერვალს, გაიმართა იუსტიციის უმაღლესი საბჭოს პირველი გასვლითი სამუშაო შეხვედრა.

* 2016 წლის 5-7 აპრილს, გაიმართა იუსტიციის უმაღლესი საბჭოს მეორე გასვლითი შეხვედრა მართლმსაჯულების სტრატეგიისა და სამოქმედო გეგმის შემუშავების მიზნით.
* იუსტიციის უმაღლესი საბჭოს 2016 წლის 23 მაისის გადაწყვეტილებით შეიქმნა „მართლმსაჯულების სტრატეგიისა და სამოქმედო გეგმის კომიტეტი“, რომლის მიზანია მართლმსაჯულების სტრატეგიისა და სამოქმედო გეგმის შემუშავების პროცესში ყველა დაინტერესებული მხარის (სხვადასხვა ინსტანციის მოსამართლეების, მართლმსაჯულების სფეროში ჩართული სახელმწიფო უწყებების, არასამთავრობო ორგანიზაციებისა და საერთაშორისო ორგანიზაციების) ჩართვა. 2016 წლის 3 ივნისს, კომიტეტის პირველი შეხვედრა გაიმართა, სადაც კომიტეტის საქმიანობის ძირითადი პრინციპები ერთობლივად განისაზღვრა. კომიტეტი დაიყო 4 სამუშაო ჯგუფად, ჩაშლილი მიმართულებებით და მის შემადგენლობაში შედიან სხადასხვა სახელმწიფო უწყების თანამშრომლები, საერთაშორისო ორგანიზაციებისა და არასამთავრობო ორგანიზაციების წარმომადგენლები.
* გაიმართა სამუშაო ჯგუფების სამუშაო შეხვედრები. ასევე, სამუშაო ჯგუფებისათვის საჭირო მასალების შეგროვება, დახარისხება და ერთიან ბაზაში განთავსება განხორციელდა. ამჟამად სტრატეგიის პირველადი ვერსია შემუშავებულია და ახლო მომავალში კომიტეტს წარედგინება.
* მართლმსაჯულების სტრატეგისა და სამოქმედო გეგმაზე მუშაობის მთელი პროცესი საერთაშორისო ორგანიზაციების, მათ შორის, GIZ-ისა და USAID (PROLoG)-ის აქტიური მონაწილეობითა და მხარდაჭერით მიმდინარებდა.

***ღონისძიება 2.1.1.2 სასამართლო სისტემის სტრატეგიისა და მისი სამოქმედო გეგმის შემუშავების პროცესში მოსამართლეთა და სხვა დაინტერესებულ მხარეთა ჩართულობის უზრუნველყოფა;***

* მართლმსაჯულების სტრატეგიაზე 4 სამუშაო ჯგუფი მუშაობს, რომლის შემადგენლობაში სხადასხვა სახელმწიფო უწყების თანამშრომლები, საერთაშორისო ორგანიზაციებისა და არასამთავრობო ორგანიზაციების წარმომადგენლები შედიან.

***ღონისძიება 2.1.1.3 მოსამართლეთა საჭირო რაოდენობის განსაზღვრის მეთოდოლოგიის შემუშავება/ მოსამართლეთა საჭირო რაოდენობის განსაზღვრა***

* 2016 წლის მარტში, იუსტიციის უმაღლესმა საბჭომ „საერთო სასამართლოს მოსამართლის საქმიანობის ეფექტურობის შეფასების წესის დამტკიცების შესახებ“ საქართველოს იუსტიციის უმაღლესი საბჭოს 2011 წლის 27 დეკემბრის გადაწყვეტილებისა და CEPEJ-ის მეთოდოლოგიის საფუძველზე საერთო სასამართლოებში მოსამართლეთა საჭირო რაოდენობის გამოთვლის თაობაზე კვლევა ჩაატარა. კვლევის შედეგების პრეზენტაცია იუსტიციის უმაღლესი საბჭოს 2016 წლის 28 მარტის სხდომაზე განხორციელდა.

***ღონისძიება 2.1.1.5 მოსამართლეთა სპეციალიზაციის რეფორმა***

* თბილისის საქალაქო სასამართლოში საქმეთა წარმოების განსაკუთრებული ინტენსიურობისა და მოსამართლეთა რაოდენობის გათვალისწინებით საგამოძიებო და წინასასამართლო სხდომის კოლეგია შეიქმნა. ამას გარდა შეიქმნა საბანკო დაწესებულებების და მიკროსაფინანსო ორგანიზაციების მიერ დადებული სესხის ხელშეკრულებებიდან წარმოშობილი დავების განმხილველი ვიწრო სპეციალიზაცია.

***ღონისძიება 2.1.1.6 მოსამართლეთა შერჩევის კრიტერიუმების დანერგვა; მოსამართლეთა საქმიანობის პერიოდული შეფასების სისტემის დახვეწა და მოსამართლეთა დაწინაურების კრიტერიუმების შემუშავება და დანერგვა***

* საკანონმდებლო ცვლილებები რეფორმის მესამე ტალღის ფარგლებში მომზადებულია და საპარლამენტო განხილვა 2 მოსმენით გამართულია;
* იუსტიციის უმაღლესი საბჭო რეფორმის მესამე ტალღის ფარგლებში შემუშავებული საკანონმდებლო ცვლილებების პრაქტიკაში დანერგვაზე მუშაობს. ამ მიზნით, საბჭოს წევრებს ეხმარება ამერიკელი ექსპერტი, ბატონი ტიმ ბალანდი. ექსპერტის მონაწილეობით 2016 წლის 24-25 ივნისს გასვლითი სამუშაო შეხვედრა იუსტიციის უმაღლესი საბჭოს წევრების მონაწილეობით გაიმართა. ექსპერტმა მოსამართლეობის კანდიდატებთან გასაუბრების დროს საერთაშორისო გამოცდილების გაზიარების მიზნით საბჭოს წევრებისთვის შეიმუშავა რეკომენდაციები კონკურსის წესის გაუმჯობესების თაობაზე;
* 2016 წლის მარტში, იუსტიციის უმაღლესმა საბჭომ მიმართვა საერთო სასამართლოებს წარმოედგინათ მოსაზრებები „საერთო სასამართლოს მოსამართლის საქმიანობის ეფექტურობის შეფასების წესის დამტკიცების შესახებ“ საქართველოს იუსტიციის უმაღლესი საბჭოს 2011 წლის 27 დეკემბრის გადაწყვეტილებასთან დაკავშირებით. თავიანთი მოსაზრებები შეფასების წესის დახვეწასთან დაკავშირებით 16-მა სასამართლომ წარმოადგინა. 2016 წლის მაისში, იუსტიციის უმაღლესი საბჭოს წევრმა და აპარატის შესაბამისმა თანამშრომლებმა ხარისხობრივი კვლევა ჩაატარეს, კერძოდ, მოხდა თბილისის საქალაქო სასამართლოს ყველა კოლეგიის მოსამართლესთან ინტერვიუების ჩატარება შეფასების წესთან დაკავშირებით. მოსამართლეებმა წესთან დაკავშირებით საკუთარი პოზიციები წარმოადგინეს და წესის დახვეწის სხვადასხვა ალტერნატივები იქნა შემოთავაზებული. აღნიშნულის გათვალისწინებით მომზადდა „საერთო სასამართლოს მოსამართლის საქმიანობის ეფექტურობის შეფასების წესის დამტკიცების შესახებ“ საქართველოს იუსტიციის უმაღლესი საბჭოს 2011 წლის 27 დეკემბრის გადაწყვეტილების ცვლილების პროექტი.
* მიმდინარეობს სხვადასხვა ქვეყნების მოსამართლეთა შეფასების წესების შესწავლა. იუსტიციის უმაღლესი საბჭო ამჟამად ახდენს მიღებული შედეგების სისტემატიზაციას.

***ღონისძიება 2.1.1.7 უზენაესი სასამართლოს საკვალიფიკაციო პალატის მუშაობის ეფექტიანობის გაზრდის მიზნით საერთაშორისო გამოცდილების შესწავლა და პალატის მუშაობაში დანერგვა***

* 2016 წლის 22 ივნისს, საერთაშორისო გამოცდილების გაზიარების მიზნით, საქართველოს უზენაესი სასამართლოს საკვალიფიკაციო პალატის წევრები შეხვდნენ USAID, PROLoG-ის პროექტის ექსპერტს, რომელმაც წარმოადგინა წერილობითი რეკომენდაციები საკვალიფიკაციო პალატის საერთაშორისო პრაქტიკის თაობაზე, მათ შორის საქართველოს კანონის, „საერთო სასამართლოების შესახებ“ შესაბამისი მუხლების ანალიზი, ამერიკის შეერთებული შტატების გამოცდილების მიხედვით.
* 2016 წლის 8 ივლისს გაიმართა სამუშაო შეხვედრა გერმანიის საერთაშორისო თანამშრომლობის ფარგლებში დრეზდენის უმაღლესი სამხარეო სასამართლოს თავმჯდომარესთან, რომელმაც საკვალიფიკაციო პალატის წევრებს გააცნო რეკომენდაციები საქართველოს კანონის, „საერთო სასამართლოების შესახებ“ ნორმების პრაქტიკაში დანერგვის მიზნით.

**ქვემიზანი 2.1.2 მოსამართლეთა დისციპლინური სამართალწარმოების შესახებ კანონის და საერთო სასამართლოების შესახებ ორგანულ კანონში გათვალისწინებული დისციპლინური მექანიზმების გაუმჯობესება და სრულყოფა**

***ღონისძიება 2.1.2.1 დისციპლინური გადაცდომის სახეების გაუმჯობესება და საერთაშორისო სტანდარტებთან შესაბამისობა, მათ შორის დისციპლინური სამართალწარმოების პროცესის დახვეწა გამჭვირვალობის, უფლებების და გარანტიების თვალსაზრისით***

* იუსტიციის სამინისტრო და იუსტიციის უმაღლესი საბჭო ჩართული არიან „აღმოსავლეთ პარტნიორობის“ ფარგლებში სასამართლო რეფორმის საკითხზე რეგიონული დიალოგის ფორმატში, რომლის ერთ-ერთი განსახილველი თემაა მოსამართლეთა დისციპლინური პასუხისმგებლობა და ეთიკა.
* 2016 წლის 25 თებერვალს გაიმართა პრეზენტაცია „მოსამართლეთა დისციპლინური გადაცდომები, შემოთავაზებული ჩამონათვალი და განმარტებები.“ კონფერენცია ევროპის საბჭოს პროექტის „მართლმსაჯულების სისტემის დამოუკიდებლობისა და ეფექტიანობის გაძლიერება საქართველოში“ ფარგლებში ჩატარდა, კონფერენციაზე შემოთავაზებული იყო ცალკეული საკანონმდებლო ცვლილებები დისციპლინური პასუხისმგებლობის საფუძვლების გაუმჯობესების და დახვეწის თაობაზე, მათ შორის შემოთავაზებული იყო კვლევა, ევროპული კანონმდებლობის ანალიზის თაობაზე დისციპლინური პასუხისმგებლობის საფუძვლების შესახებ. შემუშავებული საკანონმდებლო ცვლილებები პარლამენტს განსახილველად წარედგინება.
* 2016 წლის 9 ნოემბერს, აღმოსავლეთ-დასავლეთის მართვის ინსტიტუტის კანონის უზენაესობის ხელშეწყობის პროექტის (PROLoG) მხარდაჭერით, მოსამართლეთა დისციპლინური პასუხისმგებლობის საფუძვლების თაობაზე მრგვალი მაგიდა გაიმართა. აღნიშნულ შეხვედრაზე განსახილველ საკითხებს შორის „საქართველოს საერთო სასამართლოების მოსამართლეთა დისციპლინური პასუხისმგებლობისა და დისციპლინური სამართალწარმოების შესახებ“ საქართველოს კანონში ცვლილების შეტანის თაობაზე პროექტიც იყო, რომელთან დაკავშირებითაც სამოსამართლო საქმიანობის კალიფორნიის კომისიის დირექტორმა ვიქტორია ჰენლიმ წინასწარი ანგარიში ზოგადი შენიშვნების სახით წარმოადგინა.

***ღონისძიება 2.1.2.2 მოსამართლეთა ეთიკის კოდექსთან დაკავშირებით წინადადებების შემუშავება***

* ევროპის საბჭოს პროექტის „მართლმსაჯულების სისტემის დამოუკიდებლობისა და ეფექტიანობის გაძლიერება საქართველოში“ ფარგლებში, სამოსამართლო ეთიკის საუკეთესო პრაქტიკის შესახებ ევროპის საბჭოს რამდენიმე ქვეყნის გამოცდილების ანალიზი განხორციელდა. შემუშავებული კვლევითი მასალა იუსტიციის უმაღლეს საბჭოს 2016 წლის მაისში გადაეცა.

***ღონისძიება 2.1.2.3 დამოუკიდებელი ინსპექტორის ინსტიტუტის შექმნა***

* რეფორმის მესამე ტალღის ფარგლებში შესაბამისი საკანონმდებლო ცვლილებები შემუშავებულია. კანონით გათვალისწირებული წესის მიხედვით შეიქმნება დამოუკიდებელი ინსპექტორის ინსტიტუტი კანონის ამოქმედების ვადების შესაბამისად.

**ქვემიზანი 2.1.3 სასამართლოში საქმეთა შემთხვევითობის პრინციპზე დაფუძნებული ელექტრონული განაწილების სისტემის დანერგვა**

***ღონისძიება 2.1.3.1 ელექტრონული პროგრამის შემუშავება/დაწერა***

იუსტიციის მინისტრის ბრძანებით შეიქმნა სამუშაო ჯგუფი, რომელიც ამჟამად ტექნიკურ დავალებაზე მუშაობს.

***ღონისძიება 2.1.3.2 საქმეთა განაწილების კრიტერიუმების შემუშავება/დაწერა***

იუსტიციის მინისტრის 754 ბრძანების მიხედვით, შეიქმნა „საქმეთა განაწილების შემმუშავებელი სამუშაო ჯგუფი“, სადაც იუსტიციის სამინისტროს, უზენაესი სასამართლოს, იუსტიციის უმაღლესი საბჭოს წარმომადგენლები, ტექნიკური უზრუნველყოფის შესაბამისი სპეციალისტები საერთო სასამართლოების სისტემაში სამუშაოებს ჩაატარებენ საქმეთა განაწილების ერთიანი წესის დანერგვისთვის. სამუშაო ჯგუფი გარდა ტექნიკური სამუშაოების ჩატარებისა ელექტრონული განაწილების პროგრამის შექმნის თაობაზე, უზრუნველყოფს საქმეთა განაწილების ელექტორნული წესის შემუშავებას საერთაშორისო სტანდარტების შესაბამისად. 27-28 იანვარს, უზენაესი სასამართლოს მოწვევის საფუძველზე და საერთაშორისო სამართლებრივი თანამშრომლობის გერმანული ფონდის (IRZ) მხარდაჭერით, მოწვეული გერმანელი ექსპერტი სამუშაო ჯგუფის ფარგლებში დამუშავებული წესის თაობაზე წარმოადგენს რეკომენდაციებს მისი პრაქტიკაში დანერგვის მიზნით.

***ღონისძიება 2.1.3.3 მენეჯმენტის დეპარტამენტის შექმნა***

რეფორმის მესამე ტალღის ფარგლებში საკანონმდებლო ცვლილებები შემუშავებულია. კანონით გათვალისწირებული წესის მიხედვით შეიქმნება მენეჯმენტის დეპარტამენტი კანონის ამოქმედების ვადების მიხედვით.

**ქვემიზანი 2.1.4 სასამართლოში ელექტრონული საქმისწარმოების სისტემის დანერგვა, სამოქალაქო, სისხლის და ადმინისტრაციულ სამართალწარმოებაზე**

***ღონისძიება 2.1.4.1 საერთო სასამართლოებში საქმეთა ელექტრონული საქმის წარმოების სისტემის შემუშავება - სასამართლო სხდომების დისტანციურად ჩატარების, სარჩელის, შესაგებლის, შეგებებული სარჩელის, საქმის წარმოების დოკუმენტების მხარეებისთვის დისტანციურად ჩაბარების/მიწოდების დანერგვა;***

იუსტიციის უმაღლესი საბჭოს გადაწყვეტილებით ამა წლის აპრილის თვეში საერთო სასამართლოების ელექტრონული საქმისწარმოების სისტემის სრულყოფის მიზნით შეიქმნა სამუშაო ჯგუფი, რომელიც სწავლობს სისტემის სამართლებრივ ფუნქციებსა და ამოცანებს, ასევე სისტემის ფუნქციონირებასთან დაკავშირებულ ხარვეზებს და მის გაუმჯობესებაზე, ელექტორნული სისტემის გამართულ დანერგვაზე ზრუნავს. სამუშაო ჯგუფმა, პროგრამულად ხარვეზები გამოასწორა, კერძოდ უზუნველყო სასამართლოს სხდომების ჩაწერის ახალი სისტემა, რომელიც შესაძლებელს გახდის ხსენებული ხარვეზების აღმოფხვრას და სასურველი შედეგის მიღწევას. სისტემის დანერგვის შედეგად უკვე გამოსწორდა შემდეგი პრობლემები:

* + პროგრამის გათიშვა
  + აპარატის გათიშვა
  + ჩანაწერის დაკარგვა
  + ჩანაწერის აჩქარება
  + ფაილის დიდი ზომა (22 ჯერ შემცირებულია).

**ქვემიზანი 2.1.5 საკანონმდებლო ცვლილებები სამოქალაქო და სისხლის სამართლის პროცესის ეკონომიურობის და ეფექტურობის უზრუნველყოფისათვის**

***ღონისძიება 2.1.5.4 არასრულწლოვანთა მართლმსაჯულების კოდექსის იმპლემენტაცია სასამართლო პრაქტიკაში***

* არასრულწლოვანთა მართლმსაჯულების კოდექსი 2016 წლის 1 იანვრიდან შევიდა ძალაში და ბავშვის საუკეთესო ინტერესებზე მორგებული მართლმსაჯულების სისტემის დანერგვას ითვალისწინებს. სისტემის ფარგლებში, ისევე როგორც პროცესის მონაწილე მხარეების, ადვოკატების - სავალდებულო დაცვის ფარგლებში და პროკურორების, მოსამართლეთა სპეციალიზაცია შეიქმნა. საერთაშორისო დონორი ორგანიზაციების მხარდაჭერით, გაეროს ბავშვთა ფონდი (UNICEF) და ევროკავშირი, იუსტიციის უმაღლეს სკოლაში გადამზადნენ მოსამართლეები 2015-2016 წლის განმავლობაში, 212 მოსამართლე.
* სტატისტიკის მიხედვით, აღკვეთი ღონისძების გამოყენება, პატიმრობა არასრულწლოვანის მიმართ წინა წელთან შედარებით საგრძნობლად შემცირდა. 2015 წელს თუ საპატიმრო ღონისძიება გახლდათ - 87, 2016 წელს - 43 გახდა. შესაბამისად, სამართალდამცავი ორგანოები და სასამართლოები ბავშვის საუკეთესო ინტერესების გათვალისწინებით არასრულწლოვანთა რეაბილიტაციის პროგრამებზე ამახვილებენ ყურადღებას.
* გრძელდება პროცესი კოდექსის იმპლემენტაციის საკითხების გარშემო, კოდექსის სრულყოფილად დანერგვის მიზნით უზენაეს სასამართლოში სამუშაო შეხვედრები და UNICEF-ის მხარდაჭერით მულტიდისციპლინალური შეხვედრები გაიმართა.
* 23 მარტს არასრულწლოვანთა მართმსაჯულების კოდექსის პრაქტიკაში დანერგვის თაობაზე ხარვეზების გამოსწორების მიზნით, კერძოდ სოციალური მუშაკების ჩართვის და სპეციალიზებული ტრენინგის აუცილებლობის საკითხებზე უზენაეს სასამართლოში სამუშაო შეხვედრა გაიმართა. შეხვედრა სოციალური მომსახურების სააგენტოს წარმომადგენლებთან, პრობაციის სააგენტოს წარმომადგენლებთან, იურიდიული დახმარების სამსახურის წარმომადგენლებთან, იუსტიციის სამინისტროს წარმომადგენლებთან და მოსამართლეებთან გაიმართა.
* მორიგი შეხვედრა 6 მაისს, შინაგან საქმეთა სამინისტროს, მთავარი პროკურატურის, იურიდიული დახმარების სამსახურის, ადვოკატთა ასოციაციის, სოციალური მომსახურების სააგენტოს, დანაშაულის პრევენციის ცენტრის, სასამართლოს, სასჯელაღსრულების დეპარტამენტის და პრობაციის სააგენტოს წარმომადგენლებმა არასრულწლოვანთა მართლმსაჯულების კოდექსის იმპლემენტაციის საკითხებზე გამართეს.
* სამუშაო შეხვედრაზე გამოიკვეთა საკითხები, რაც კოდექსის პრაქტიკაში დანერგვას თან ახლავს. სამუშაო შეხვედრის მონაწილეებმა სამომავლოდ მულტიდიციპლინარული შეხვედრების ჩატარება დაგეგმეს საქართველოს 6 ძირითად რეგიონში, რომელიც მომდევნო 3 თვის განმავლობაში ინტენსიურად მიმდინარეობდა. შეხვედრებს მოსამართლეების გარდა, პროკურორები, იურიდიული დახმარების სამსახურის ადვოკატები, დანაშაულის პრევენციის ცენტრის და პრობაციის სააგენტოს წარმომადგენლები ესწრებოდნენ და სასამართლო წინა ეტაპს, სასამართლოში საქმის განხილვის, სასჯელის შეფარდების და აღსრულების საკითხების თაობაზე პრაქტიკის ხავეზებსა თუ მისი გამოსწორების საშუალებებზე მსჯელობდნენ. დასკვნითი შეხვედრა, უზენაესი სასამართლოს თავმჯდომარის, მთავარი პროკურორის, მინისტრების და ევროკავშირის ელჩის მონაწილეობით 16 დეკემბერს გაიმართა.
* პროცესში ჩართული და მონაწილე უწყებების მიერ დაყენებული საკითხების გადაჭრის მიზნით, სამუშაო შეხვედრების შედეგად შემუშავდა წინადადებები, შემუშავებულ ანგარიშს თან ახლავს მისი გადაჭრის გზები. დოკუმენტი, სამომავლოდ საკანონმდებლო წინადადებების წარდგენისთვის იქნება სასარგებლო და იგეგმება ცვლილებების შემუშავება კოდექსის გაჯანსაღების და ძირითადი პრინციპების პრაქტიკაში სრულყოფილად იმპლემენტაციის მიზნით.

***ღონისძიება 2.1.5.5 დისკრიმინაციის თაობაზე საქართველოს კანონის იმპლემენტაცია სისხლის, სამოქალაქო და ადმინისტრაციულ სამართალწარმოებაში***

* ჩატარებულია ტრენინგები ადამიანის უფლებათა სწავლების ფარგლებში, კერძოდ, შემუშავდა ტრენინგ კურსი „ადამიანის უფლებათა ევროპული და საერთაშორისო სტანდარტები ზოგადი კურსის სახით“; 2016 წლის 27 თებერვალს უზენაეს სასამართლოში ევროკავშირისა და ევროპის საბჭოს ერთობლივი პროექტის: „საქართველოში ადამიანის უფლებათა ევროპული კონვენციის გამოყენება და ეროვნული კანონმდებლობისა და სასამართლო პრაქტიკის შესაბამისობაში მოყვანა ევროპულ სტანდარტებთან“ ფარგლებში გაიმართა მრგვალი მაგიდა მოწვეული ექსპერტის მონაწილეობით. შეხვედრის მიზანს წარმოადგენდა დისკრიმინაციასთან დაკავშირებით არსებული ეროვნული კანონმდებლობისა და საერთო სასამართლოების პრაქტიკაში გამოვლენილი ხარვეზების შესახებ მსჯელობა შესაბამისი რეკომენდაციების მიღების მიზნით.
* უზენაესი სასამართლოს ადამიანის უფლებათა ცენტრის მიერ ითარგმნა და გამოიცა გადაწყვეტილებათა კრებული „დისკრიმინაციის აკრძალვა ადამიანის უფლებათა ევროპული სასამართლოს გადაწყვეტილებებში“.

***ღონისძიება 2.1.5.7 ბიზნეს დავების მოგვარების მიზნით მექანიზმების გაძლიერება სამოქალაქო პროცესში, როგორიცაა სასამართლო მედიაციის, არბიტრაჟის ინსტიტუტის ხელშეწყობის და ბიზნეს მედიაციის შექმნის თაობაზე***

* იუსტიციის უმაღლესმა საბჭომ მართლმსაჯულების ხარისხისა და ეფექტიანობის გასაუმჯობესებლად მნიშვნელოვანი გადაწყვეტილებები მიიღო სამოქალაქო კატეგორიის დავების სწრაფად და ეფექტურად განხილვის მიზნით. კერძოდ, ყველაზე მეტად დატვირთულ თბილისის საქალაქო სასამართლოში, მიკროსაფინანსო ორგანიზაციების, საბანკო დაწესებულებებისა და არასაბანკო სადეპოზიტო დაწესებულების მიერ დადებული სესხის ხელშეკრულებიდან ნაწარმოები დავები ცალკე ქვეკატეგორიებად გამოიყო ვალდებულებითი სამართლის კატეგორიის დავებში. შესაბამისად, განისაზღვრა მოსამართლეთა ოპტიმალური რაოდენობა, რომელთაც ამ კატეგორიის დავების განხილვა დაევალათ, რაც რაოდენობრივად 14 000 საქმეა და სამოქალაქო საქმეთა კოლეგიაში არსებული დავების 51%-ს წარმოადგენს. მიკრო საფინანსო ორგანიზაციების, საბანკო დაწესებულებებისა და არასაბანკო სადეპოზიტო დაწესებულების განმხილველი მოსამართლეების ვიწრო სპეციალიზაცია უზრუნველყოფს სამოქალაქო საქმეთა კანონით დადგენილ ვადაში განხილვას და ზოგადად, ხელს შეუწყობს გაჭიანურებული სამოქალაქო სამართალწარმოების პრობლემის შემცირებას.
* ამასთან, აქტიურად ვმუშაობთ დავების ალტერნატიული გადაწყვეტის მოდელის - მედიაციის განვითარებაზე სასამართლოში, რომელიც საქმის წარმოების ნებისმიერ ეტაპზე დავის მორიგებით დასრულებას გულისხმობს. 2016 წლიდან დაიწყო აქტიური ფუნქციონირება გორის რაონულ სასამართლოსთან არსებულმა მედიაციის ცენტრმა. იუსტიციის უმაღლესი საბჭოს წევრები და საერთო სასამართლოს მოსამართლეები, მედიატორთა ასოციაციების ინიციატივით, ჩაერთნენ მედიაციის შესახებ კანონპროექტის შემუშავების პროცესში, სასამართლოში ბიზნეს დავების განტვირთვისათვის. სამომავლოდ, იუსტიციის სამინისტროსა და პარლამენტთან თანამშრომლობის ფარგლებში ვგეგმავთ საკანონმდებლო ცვლილებების შემუშავებას სასამართლო მედიაციის კანონმდებლობის დახვეწის მიზნით, მათ შორის იუსტიციის უმაღლესმა საბჭომ დაიწყო საქართველოს რეგიონებში მედიაციის ცენტრების დაარსებაზე ზრუნვა.

**მიზანი 2.2 მართლმსაჯულების მიუკერძოებლობის და პროფესიონალიზმის გაზრდა**

**ქვემიზანი 2.2.1 იუსტიციის უმაღლესი სკოლის რეფორმა და მოსამართლეთა კვალიფიკაციის ამაღლება; საკანონმდებლო ცვლილებების შემუშავება სკოლის შემდგომი რეფორმიების მიზნით**

***ღონისძიება 2.2.1.1 მოსამართლეობის საკვალიფიკაციო გამოცდისთვის სამართლებრივი ტესტებისა და კაზუსების მომზადების ჯგუფის გადამზადება საერთაშორისო სტანდარტების შესაბამისად***

***ღონისძიება 2.2.1.2 მოსამართლეთა საკვალიფიკაციო გამოცდების მეთოდების დახვეწა; იუსტიციის უმაღლესი სკოლის და იუსტიციის უმაღლესი საბჭოს ფუნქციების გამიჯვნა მსმენელთა მომზადების პროცესში***

* იუსტიციის უმაღლეს საბჭოსთან შეთანხმებით და დონორი ორგანიზაციების მხარდაჭერით, (USAID, PROLoG) შემუშავდა საერთაშორისო ექსპერტის რეკომენდაციები მოსამართლეთა საკვალიფიკაციო გამოცდის საკითხებზე მარეგულირებელი ნორმების გაუმჯობესების თაობაზე. ასევე იგეგმება სამართლებრივი საკვალიფიკაციო გამოცდისთვის სამართლებრივი ტექსტების და კაზუსების ჯგუფის გადამზადება, მათთვის სპეციალური სასწავლო პროგრამის დაფინანსების ფარგლებში.

**ქვემიზანი 2.2.2 იუსტიციის უმაღლესი საბჭოს რეფორმა ანგარიშვალდებულების და გამჭვირვალობის უზრუნველყოფისათვის**

***ღონისძიება 2.2.2.1 იუსტიციის უმაღლესი საბჭოს საქმიანობის მარეგულირებელი ნორმატიურლი ბაზის განსაზღვრა, მათ შორის, საბჭოს გადაწყვეტლებების დასაბუთების, მათი გასაჩივრების, ინტერესთა კონფლიქტის წესების შემუშავება; ისევე როგორც ღიაობის და გამჭვირვალობის მარეგულირებელი წესების შემუშავება, მათ შორის სხდომათა დასწრების უზრუნველყოფის გაზრდა***

* სასამართლო რეფორმის მესამე ტალღა ითვალისწინებს იუსტიციის უმაღლესი საბჭოს საქმიანობისას ინტერესთა კონფლიქტის საკითხების დარეგულირებას, კანონპროექტი 2 მოსმენით მიღებულია პარლამენტში და წლის ბოლომდე იგეგმება პროცესის დასრულება.
* იუსტიციის უმაღლესი საბჭოს ფარგლებში მომზადდა საბჭოს რეგლამენტის ცვლილებები საბჭოს დღის წესრიგის შედგენის წესის, სხდომაზე დამსწრე პირთა უფლება-მოვალეობების, საბჭოს საქმისწარმოების პროცედურის, საბჭოს გადაწყვეტილებების დასაბუთების საკითხებზე. იგეგმება, საერთაშორისო დონორ ორგანიზაციებთან, არასამთავრობო ორგანიზაციებთან და მოსამართლეთა ასოციაციის გაერთიანებული შეხვედრის ჩატარება იანვარში, სადაც მოხდება რეგლამენტის ცვლილებების განხილვა.

***ღონისძიება 2.2.2.3 ნორმატიულ აქტებში ცვლილებების ინიცირება სასამართლო გადაწყვეტილებების გამოქვეყნებისას პერსონალური მონაცემების დამუშავების თაობაზე***

* იუსტიციის უმაღლესი საბჭოს 12 სექტემბრის გადაწყვეტილებით, დამტკიცდა სასამართლო გადაწყვეტილებების გამოქვეყნების ერთიანი წესი, რომელიც 2017 წლის 1 იანვრიდან ამოქმედდება. რეგულირება ითვალისწინებს კანონმდებლობის მოთხოვნათა დაცვით, პირთა პირადი მონაცემების დაცვით სასამართლო გადაწყვეტილებების გამოქვეყნებას გადაწყვეტილებების ერთიანი ბაზის info.court.ge -ს საშუალებით.

***ღონისძიება 2.2.2.4 სასამართლო გადაწყვეტილებების დასაბუთებულობის მეთოდოლოგიის, კრიტერიუმებისა და სტანდარტების შემუშავება***

* გერმანიის საერთაშორისო თანამშრომლობის ფონდთან (GIZ) ფარგლებში საერთო სასამართლოს მოსამართლეთა მონაწილეობით შექმნილია სამოქალაქო და ადმინისტრაციულ საქმეებზე სასამართლო გადაწყვეტილებების დასაბუთების მეთოდოლოგიის, სტანდარტების და კრიტერიუმების თაობაზე სამუშაო ჯგუფი. ჯგუფის ფარგლებში, დრეზდენის და ჰამბურგის სასამართლოს მოსამართლეები საკონსულტაციო წინადადებებს წარუდგენენ მოსამართლეებს და განიხილავენ დასაბუთების მეთოდოლოგიის თაობაზე გერმანულ და ქართულ გამოცდილებას. აღნიშნულის თაობაზე სამუშაო შეხვედრები - 2016 წლის 15-16 აპრილს, 8 ივნისს, 8 ნოემბერს გაიმართა. საბოლოო პროდუქტი დამუშავების პროცესშია.

**მიზანი 2.3 საერთო სასამართლოების მიერ ადამიანის უფლებათა ევროპული კონვენციისა და მის საფუძველზე შექმნილი პრეცედენტული სამართლის გამოყენების ხელშეწყობა**

**ქვემიზანი 2.3.1 ადამიანის უფლებათა ევროპული სასამართლოს პრაქტიკისა და გადაწყვეტილებების იმპლემენტაცია შიდა პრაქტიკაში**

***ღონისძიება 2.3.1.1 უზენაესი სასამართლოს ადამიანის უფლებათა ცენტრის კომპეტენციის გაძლიერება***

* უზენაესი სასამართლოს ადამიანის უფლებათა ცენტრმა თარგმნა ადამიანის უფლებათა ევროპული ევროსასამართლოს 200-მდე გადაწყვეტილება, გამოიცა 3 კვლევა ადამაინის უფლებათა ევროპული სასამართლოს პრაქტიკის თაობაზე ( ირიბი ჩვენებები - საზღვარგარეთის ქვეყნების კანონმდებლობა და პრაქტიკა; დისკრიმინაციის აკრძალვა ადამიანის უფლებათა ევროპული სასამართლოს გადაწყვეტილებებში; ადამიანის უფლებათა ევროპული სასამართლოს გადაწყვეტილებების თემატური საძიებელი - EUROPEAN COURT OF HUMAN RIGHTS CASE-LAW (Factsheets)).
* საერთო სასამართლოების პრაქტიკის განზოგადების მიზნით, უზენაესი სასამართლოს პრაქტიკის განზოგადების განყოფილებამ დაამუშავა შემდეგი გამოცემები: ადმინისტრაციულ საქმეებზე 12 ჟურნალი, სამოქალაქო საქმეებზე 12 ჟურნალი და სისხლის სამართლის საქმეებზე 3 ჟურნალი. ასევე გამოიცა 4 წიგნი სამოქალაქო სამართლის აქტუალური საკითხების ირგვლივ (საქართველოს უზენაესი სასამართლოს მნიშვნელოვანი განმარტებები; ვადები საჯარო სამართალში; ვადები სამოქალაქო და სამოქალაქო საპროცესო კოდექსის მიხევით) .

***ღონისძიება 2.3.1.2 ადამიანის უფლებათა ევროპული სასამართლოს HUDOC-ის საძიებო სისტემის მონაცემთა ბაზის ქართული ინტერფეისის შექმნა***

* მიმდინარეობს მემორანდუმის ტექსტის ხელმოწერის პროცედურები, რომლის ფარგლებში საძიებო სისტემის ქართული ინტერფეისის ადმინისტრაციულ მართვას 2 წლის ვადით უზრუნველყოფს HUDOC-ის ჯგუფი. ქართული მხარე კი იღებს ვალდებულებას, რომ წელიწადში 30 სასამართლო გადაწყვეტილებას თარგმნის.

***ღონისძიება 2.3.1.3 საკასაციო საჩივრის დასაშვებობის ახალი სტანდარტის დანერგვა და უზენაესი სასამართლოს მოსამართლეების გადამზადება ადამიანის უფლებათა ევროპული სასამართლოს პრეცედენტული სამართლის თაობაზე***

* საქართველოს უზენაეს სასამართლოში ჩატარდა ტრენინგები ადამიანის უფლებათა საკითხების ირგვლივ:
  + 2016 წლის 15 თებერვალს უზენაეს სასამართლოში ქალთა წინააღმდეგ მიმართული ძალადობის საკითხებზე გაეროს სპეციალური მომხსენებლის, ქალბატონი დუბროვკა სიმონოვიჩის მონაწილეობით საერთო სასამართლოების მოსამართლეებთან შეხვედრა გაიმართა. შეხვედრის ფარგლებში აქტიური კითხვა-პასუხის რეჟიმში განხილული იქნა ქალთა წინააღმდეგ მიმართულ ძალადობასთან დაკავშირებით არსებული ეროვნული კანონმდებლობა და სასამართლო პრაქტიკაში გამოვლენილი ხარვეზები.
  + 2016 წლის 10 დეკემბერს ადამიანის უფლებათა დაცვის საერთაშორისო დღესთან დაკავშირებით, საქართველოს უზენაესი სასამართლოს, ევროპის საბჭოს, ადამიანის უფლებათა სამდივნოსა და საქართველოს მთავრობის ადმინისტრაციის ორგანიზებით, უზენაეს სასამართლოში გაიმართა მრგვალი მაგიდა მოსამართლეებისთვის თემაზე - უზენაესი სასამართლოს მოსამართლეების გაძლიერება განახორციელონ ევროპის საბჭოს სტანდარტები ადამიანის უფლებების საკითხებზე - სექსუალური უმცირესობის უფლებები, სიძულვისლის ენა და დისკრიმინაცია.
  + „საქართველოში ადამიანის უფლებათა ევროპული კონვენციის გამოყენება და ეროვნული კანონმდებლობისა და სასამართლო პრაქტიკის შესაბამისობაში მოყვანა ევროპულ სტანდარტებთან“

**მიზანი 2.4 სასამართლო ადმინისტრირების გაუმჯობესება**

**ქვემიზანი 2.4.1 სასამართლო ადმინისტრირების ნაწილში ორგანიზაციული და სტრუქტურული რეფორმის გატარება**

***ღონისძიება 2.4.1.1 იუსტიციის უმაღლესი საბჭოს მიერ სასამართლო ადმინისტრირების ნაწილში ორგანიზაციული და სტრუქტურული რეფორმის გატარება***

**ქვემიზანი 2.4.2 ადამიანური რესურსების მართვის სისტემისა და პროცესის განვითარება**

***ღონისძიება 2.4.2.1 კოორდინირებული და ურთიერთდაკავშირებული ადამიანური რესურსების მართვის სისტემის შექმნა***

* 2016 წელს გამართულ მენეჯერთა ფორუმზე, ურთიერთდაკავშირებული ადამიანური რესურსების მართვის სისტემის შექმნის მიზნით, იუსტიციის უმაღლესი საბჭოს ადამიანური რესურსების მართვის სამსახურმა ყველა სასამართლოს მენეჯერს სამუშაო აღწერილობების დოკუმენტების მომზადება დაავალა.

***ღონისძიება 2.4.2 .2 სასამართლო სისტემის თითოეული სტრუქტურული ერთეულისათვის და თანამდებობისათვის საქმიანობის დეტალური აღწერის დოკუმენტის შექმნა***

* მომზადდა იუსტიციის უმაღლესი საბჭოს აპარატის მოხელეთა სამუშაო აღწერის დოკუმენტები სრულად, ხოლო, საერთო სასამართლოების მოხელეთა სამუშაო აღწერილობის დოკუმენტების 50%.

***ღონისძიება 2.4.2.3 ადამიანის რესურსების სტრუქტურული ერთეულების მოხელეთა პროფესიონალიზმის ზრდა შემდეგი მიმართულებებით: თანამშრომლთა შერჩევა, შენარჩუნება, განგრძობადი სწავლება და კარიერული წინსვლა***

***ღონისძიება 2.4.2.4 სამსახურებრივი კმაყოფილების მექანიზმების განვითარება, რომელიც მიმართული იქნება როგორც მოტივაციის გარეგან, ასევე შიდა ფაქტორებზე***

***ღონისძიება 2.4.2.5 თანამშრომელთა საქმიანობის შეფასებისა და გაზომვის მექანიზმის შექმნა***

***ღონისძიება 2.4.2.6 ერთი და იმავე ან ცალკეული სასამართლოების სხვადასხვა სრუქტურული ერთეულების კოორდინირებული მუშაობის უზრუნველყოფისათვის საჭირო მექანიზმის შექმნა***

**ქვემიზანი 2.4.3 შედეგზე ორიენტირებული და ეფექტური მენეჯერული სტრუქტურების შექმნა**

***ღონისძიება 2.4.3.1 სასამართლოს თავმჯდომარეთა და მენეჯერთა ფუნქციების ნათლად გამიჯვნა***

* მართლმსაჯულების სტრატეგიისა და სამოქმედო გეგმაზე მუშაობის პროცესში მესამე სამუშაო ჯგუფმა, რომელიც ეფექტიან და ხარისხიანი მართლმსაჯულებას შეეხება, აღნიშნული საკითხი სტრატეგიის ერთ-ერთ მნიშვნელოვან მიმართულებად განსაზღვრა.

***ღონისძიება 2.4.3.2 სასამართლოს მენეჯერთათვის სპეციალური ტრენინგ-პროგრამის შექმნა, რაც უზრუნველოყოფს მათი სტრატეგიული დაგეგმარების, ცვლილებების მართვის, ფინანსური მენეჯმენტის, მოლაპარაკებებისა და მომხმარებელთა მომსახურების შესაძლებლობების ზრდას***

* სააპელაციო სასამართლოს თავმჯდომარის ინიციატივითა და გერმანიის საერთაშორისო თანამშრომლობის საზოგადოების (GIZ) ფინანსური მხარდაჭერით განხორციელდა ხუთ ეტაპიანი ინტენსიური ტრეინინგი, რომელსაც ISO სერთიფიკატის მფლობელი, გერმანიის მოხელეთა აკადემიის დირექტორი ბატონი ჰანს-იოახიმ რიგერი უძღვებოდა. ტრეინინგი გაიარა სააპელაციო სასამართლოს მოსამართლეებისა და მენეჯერული პოზიციის მქონე მონაწილეთა ჯგუფმა (12 მონაწილე). მოსამართლეთა და სასამართლოს მენეჯერთათვის შექმნილ ტრეინინგი თავისი შინაარსითა და მაღალი სტანდარტებით წარმოადგენდა უნიკალურ შესაძლებლობას საქართველოს საერთო სასამართლოების სისტემისათვის.
* აღნიშნული ტრენინგის საფუძველზე სასამართლო სისტემაში მენეჯერულ პოზიციაზე მყოფ მოსამართლეთათვის და სხვა თანამშრომლებისთვის იუსტიციის უმაღლეს სკოლაში დაინერგება ტრენინგ პროგრამა.

***ღონისძიება 2.4.3.3 სასამართლოს მენეჯერთა მუდმივი ფორუმის დაარსება (მაგალითად, სასამართლოს მენეჯერთა კონფერენცია), რათა გაუმჯობესდეს მენეჯერთა შორის კომუნიკაცია და გამოცდილების გაზიარების საშუალებით მოხდეს სასამართლო სისტემის ერთიანი და კოორდინირებული განვითარება;***

* სასამართლო სისტემაში ხარისხის განმსაზღვრელი სტანდარტების დანერგვისა და მათი კონტროლის მექანიზმების დახვეწის, ასევე მენეჯერთა შორის კომუნიკაციის გაუმჯობესებისა და გამოცდილების გაზიარების მიზნით გაიმართა სასამართლოს მენეჯერების პირველი სამუშაო შეხვედრა (ფორუმი).

***ღონისძიება 2.4.3.4 ეფექტიანი სასამართლო მენეჯმენტის სახელმძღვანელოს შემუშავება სასამართლო მენეჯერთათვის, რომელიც მოიცავს როგორც შედეგზე ორიენტირებული მართვის პრინციპებს, აგრეთვე მომსახურებისა და ხარისხის სტანდარტებს***

* თბილისის სააპელაციო სასამართლოს მიერ შეიქმნა მენეჯმენტის სახელმძღვანელო, რომელიც მიზნად ისახავს წვლილი შეიტანოს მართლმსაჯულების სისტემაში ლიდერობისა და მენეჯმენტის თანამედროვე სისტემების დანერგვის პროცესში.

**ქვემიზანი 2.4.4 ფინანსური მართვის ახალი პროცესების შემუშავება და განვითარება**

***ღონისძიება 2.4.4.1 სასამართლოს თავმჯდომარეთა და სასამართლოს მენეჯერთა აქტიურ ჩართულობას სასამართლოს ბიუჯეტის შემუშავებაში, იუსტიციის უმაღლესი საბჭოს მაკოორდინირებელი ფუნქციის შენარჩუნებით***

* მართლმსაჯულების სტრატეგიისა და სამოქმედო გეგმაზე მუშაობის პროცესში მესამე სამუშაო ჯგუფმა, რომელიც ეფექტიან და ხარისხიანი მართლმსაჯულებას შეეხება, აღნიშნული საკითხი სტრატეგიის ერთ-ერთ მნიშვნელოვან მიმართულებად განსაზღვრა.

**ქვემიზანი 2.4.5 თანამედროვე IT სისტემის განვითარება**

***ღონისძიება 2.4.5.1 ელექტრონული დოკუმენტბრუნვის მოდული (კანცელარიის პროგრამა)***

* იუსტიციის უმაღლესი საბჭო დონორის მოძიების პროცესშია.

***ღონისძიება 2.4.5.2 ბიუჯეტის შემუშავებისა და ფინანსური ანალიზის მოდული***

***ღონისძიება 2.4.5.3 ადამიანურის რესურსის მართვის ელექტრონული მოდული***

***ღონისძიება 2.4.5.4 სტატისტიკის მოდულის დახვეწა და ამუშავება***

* საერთო სასამართლოების ელექტრონული საქმისწარმოების სისტემის სრულყოფის მიზნით შეიქმნა სამუშაო ჯგუფი, რომელიც სწავლობს სისტემის სამართლებრივ ფუნქციებსა და ამოცანებს, ასევე სისტემის ფუნქციონირებასთან დაკავშირებულ ხარვეზებს. აღნიშნული ჯგუფის საქმიანობის ერთ-ერთი მიმართულება საქმისწარმოების ელექტრონული პროგრამისთვის სტატისტიკის მოდულის მიერთებაა და ამ კუთხით სამუშაო შეხვედრები აქტიურად მიმდინარეობს.

**ქვემიზანი 2.4.6 სასამართლო მომსახურების სტრატეგიის შემუშავება სასამართლოს მენეჯერთა და სხვა დაინტერესებული პირთა ჩართულობით**

***ღონისძიება 2.4.6.1 მომხმარებელზე ორიენტირებული სასამართლო სერვისების დახვეწა***

***ღონისძიება 2.4.6.2 სასამართლოს ალტერნატიული სერვისების განვითარება, მათ შორის, სასამართლო მედიაციის ცენტრის დაარსება, სასამართლო მედიაციის პროექტის განვითარება***

* 2016 წლის 14 მარტს „სარჩელის, პასუხისა (შესაგებლის) და საჩივრის ფორმათა დამტკიცების შესახებ“ საქართველოს იუსტიციის უმაღლესი საბჭოს 2009 წლის 8 დეკემბრის №1/456 გადაწყვეტილებაში შევიდა ცვლილება, რომლის თანახმადაც ფორმებს დაემატა სასამართლო მედიაციის განმარტება და კონკრეტული კითხვა იმის თაობაზე, თანახმანი არიან თუ არა მხარეები, რომ საქმე გადაეცეს სასამართლო მედიაციას.
* 2016 წლიდან, გორის რაიონულ სასამართლოში კერძო სამართლებრივ დავებზე სასამართლო მედიაციის პილოტური პროგრამის ასამოქმედებლად მედიაციისათვის საქმის გადასაცემად საჭირო (მორიგების, კონფიდენციალური შეთანხმების და აშ.) ფორმები, მედიაციის მომხმარებელთა კმაყოფილების კითხვარი და სტატისტიკური ცხრილი შემუშავდა.
* 2016 წლის 18 ივნისს, UNDP-ის დახმარებით სასამართლო მედიაციის სამუშაო შეხვედრა გაიმართა, რომელიც მიზნად ისახავდა სასამართლო მედიაციის (მდგრადი) განვითარებისთვის სწორი მიმართულებების განსაზღვრას. შედეგად, მედიაციის განვითარების შემაფერხებელი მთავარი გარემოებების იდენტიფიცირება მოხდა და მათი გადაჭრის კონკრეტულ გზებზე მუშაობა დაიწყო.
* მედიაციის ინსტიტუტის სასამართლო სისტემაში ეფექტური იმპლემენტაციის მიზნით იუსტიციის უმაღლესმა საბჭომ „სასამართლო მედიაციის პროცესის ადმინისტრირების წესის“ თაობაზე გადაწყვეტილების პროექტი მოამზადა, რომელიც შენიშვნებისა და წინადადებების მიღების მიზნით დაინტერესებულ მხარეებს (მედიატორტა ასოციაციებს, საერთაშორისო ორგანიზაციებს, მოსამართლეებსა და აკადემიის წარმომადგენლებს) დაეგზავნათ. მათი, რეკომენდაციების მიღების შემდეგ UNDP-ის მხარდაჭერით წესის საბოლოო ვერსიის საჯარო განხილვა გაიმართა.
* ამასთან, მედიაციის პილოტური პროექტის გაფართოების მიზნით ახალციხისა და ქუთაისის რაინულ სასამართლოებში მედიატორთა ტრენინგში მონაწილეობის შესახებ ღია კონკურსი გამოცხადდა. ტრენინგის წარმატებით გავლის შემთხვევაში კონკურსანტები მედიაციის პილოტურ პროექტში ჩაერთვებიან.

***ღონისძიება 2.4.6.3 ხარისხის მართვის მექანიზმის შემუშავება, რომელიც დაფუძნებული იქნება ოთხ მთავარ კომპონენტზე: ხარისხის დაგეგმვა, ხარისხის კონტროლი, ხარისხის უზრუნველყოფა და ხარისხის გაუმჯობესება***

* მართლმსაჯულების ეფექტიანობის ევროპული კომისიის (CEPEJ) 2010 წლის 10 სექტემბრის სახელმძღვანელო პრინციპების შესაბამისად, იუსტიციის უმაღლესმა საბჭომ სასამართლოს მომხმარებელთა (ადვოკატები და არაპროფესიონალი მომხმარებლები) კითხვარი მოამზადა.
* 2016 წლის 23-24 აპრილს სასამართლო სისტემაში ხარისხის განმსაზღვრელი სტანდარტების დანერგვისა და მათი კონტროლის მექანიზმების დახვეწის მიზნით სასამართლოს მენეჯერების პირველი სამუშაო შეხვედრა (ფორუმი) გაიმართა. შედეგად, 15 საკითხი განისაზღვრა, რომელთა შეფასება/კონტროლი აუცილებელია სასამართლოს საქმიანობის ხარისხისა და ეფექტიანობის განსაზღვრის თვალსაზრისით. განსაზღვრული საკითხები პრიორიტეტების მიხედვით დაიყო, რომელთაგან პირველ სამ საკითხზე სასამართლოს მენეჯერების მონაწილეობით სტანდარტის განმსაზღვრელი დოკუმენტების შემუშავება დაიწყო. აღნიშნული საკითხებიდან პრიორიტეტულად სასამართლო შინაგანაწესის ერთიანი სტანდარტის შემუშავება იქნა მიჩნეული და სწორედ ამ კუთხით მიმდინარეობს ინტენსიური მუშაობა.

***ღონისძიება 2.4.6.4 სასამართლოს მისაღების კონცეფციის, შემდგომი განვითარება, იმგვარად, რომ მოიცვას საქართველოს ყველა გაერთიანებული რაიონული (საქალაქო) სასამართლო***

**ქვემიზანი 2.4.7 საზოგადოებასთან კომუნიკაციის გაუმჯობესება**

***ღონისძიება 2.4.7.1 საზოგადოებასთან კომუნიკაციის ყველა შესაბამისი საშუალების იდენტიფიკაცია და გამოყენება***

* მიმდინარეობს კომუნიკაციის სტრატეგიის და სამოქმედო გეგმის შემუშავება.
* საზოგადოებასთან ურთიერთობის სხვადასხვა მნშვნელოვან ასპექტებზე ევროსაბჭოსა და PROLoG-ის დაფინანსებით ორი გასვლითი სამუშაო შეხვედრა გაიმართა.
* შეიქმნა საერთო სასამართლოების საზოგადოებასთან ურთიერთობის სამსახურების ერთიანი პლათფორმა, სადაც სასამართლო სისტემაში მომხდარ მნიშვნელოვან მოვლენების შესახებ ინფორმაციის გაცვლა ხდება.
* შეიქმნა სასამართლო სხდომის ჩაწერის ONLINE განაცხადის ფორმა, რომლის შევსების უფლება საზოგადოებრივ მაუწყებელსა და საერთო მაუწყებლობის ლიცენზიის მქონე ნებისმიერ მედიასაშუალებას აქვს.

***ღონისძიება 2.4.7.2 იუსტიციის უმაღლესი საბჭოსა და საერთო სასამართლოების საზოგადოებასთან ურთიერთობის სამსახურის პროფესიონალიზმის, როლისა და ფუნქციების გაზრდა***

* იუსტიციის უმაღლესი საბჭოს მიერ საერთო სასამართლოების საზოგადოებასთან ურთიერთობისა და სპიკერ-მოსამართლის დებულება იქნა მიღებული.

***ღონისძიება 2.4.7.3 შესაბამისი ტრენინგებისა და გაიდლაინების შემუშავება, მათ შორის სპიკერ–მოსამართლის მოქმედების ზოგადი წესების დანერგვა ნორმატიულ დონეზე***

**ქვემიზანი 2.4.8 არქივის განვითარება**

***ღონისძიება 2.4.8.1 საარქივო მომსახურების თანამედროვე სერვისების დანერგვა***

* არქივში დაცული საქმეების სამეცნიერო-ტექნიკურ წესრიგში მოყვანის მიზნით 2016 წლის იანვრიდან სრულმასშტაბიანი მუშაობა დაიწყო, რის შედეგადაც ჩატარდა ადიგენის, ახალქალაქის, ახალციხის ბორჯომის, მცხეთის, თელავის სასამართლო ფონდებში დაცული 50866 საქმის აღწერა-ინვენტარიზაცია. აღნიშნული რაიონებიდან გასანადგურებლად გამოყოფილ იქნა სხვადასხვა კატეგორიის საქმეები, მიმდინარეობს რუსთავის სასამართლო ფონდის სრული აღწერა, ინვენტარიზაციის ფარგლებში მიმდინარეობს ასევე ჭიათურის სასამართლოს 1929-1964 წლების ფონდის დამუშავება, რომლის ოდენობამ სისხლის და სამოქალაქო სამართლის საქმეებზე შეადგინა 3859 საქმე, რაც აკინძულ იქნა წიგნებად და შესანახად ქუთაისში მდებარე არქივს გადაეცემა.
* ზუგდიდის, ქუთაისის და ქობულეთის რაიონებში განთავსებულ არქივებში დოკუმენტების გასანადგურებლად გამოყოფის პროცესი აქტიურად მიმდინარეობს, ამავდროულად მათზე გადასაცემად სხვადასხვა კატეგორიის 600-მდე საქმე მზადდება, რაც მოქალაქეებს რეგიონების მიხედვით საარქივო მომსახურების წრაფად და ეფექტურად მიღებას გაუადვილებს.
* არქივის შენობის ტევადობის გათვალისწინებით რაიონული სასამართლოებიდან საქმეების შესანახად გადმოცემის პროცესი მიმდინარეობს; მიმდინარე წელს მცხეთის სასამართლო ფონდს შესანახად დაემატა 2005-2006 წლების 1700 საქმე, თბილისის საქალაქო სასამართლო ფონდს 2013-2014 წლის სამოქალაქო და ადმინისტრაციული სამართლის 25100, სხვადასხვა კატეგორიის 17550 საქმე, თბილისის სააპელაციო სასამართლო ფონდს საარბიტრაჟო დავების შესახებ 2011-2012 წლის 3200-მდე საქმე.
* აქტიურად მიმდინარეობს აგრეთვე სხვა სასამართლო ფონდების შევსების პროცესის მოსამზადებელი სამუშაოები, ასევე სასამართლო ფონდებში დაცული მუდმივად და დროებით შესანახ საქმეთა მონაცემების ელექტრონულად ატვირთვა, წლების, განხილველი სასამართლოს და მხარეთა მითითებით.
* ყოველდღიურად არქივი მოქალაქეთა, სასამართლო და პროკურატურის , ასევე სხვა სახელმწიფო ორგანოებიდან თუ იურიდიული პირებიდან 35-მდე განაცხადსა და მოთხოვნას იღებს.
* „დაწესებულებათა არქივების მუშაობის წესების“ მოთხოვნების შესაბამისად, არქივის საქმიანობის ისტორიაში პირველად, დეპარტამენტში მუდმივმოქმედი საექსპერტო კომისია შეიქმნა, რომლის ერთ-ერთი წევრი საქართველოს ეროვნული არქივის უახლოესი ისტორიის ცენტრალური არქივის შესაბამისი სტრუქტრული სამსახურის უფროსია. კანონით დადგენილი წესით მუდმივმოქმედი საექსპერტო კომისიის დებულება იქნა მიღებული და დამტკიცებული, რომლის საფუძველზეც კომისიამ 2016 წლის 28 ივლისს პირველ სხდომაზე სხვადასხვა რაიონული სასამართლოების 72356 მუდმივად და ხანგრძლივად შესანახი საქმეებისა და გასანადგურებლად გამოყოფილი დოკუმენტაციის შესახებ იმსჯელა და მიიღო გადაწყვეტილება მუდმივად შესანახ სამოქალაქო და სისხლის სამართლის 34595 საქმეზე, ხოლო გასანადგურებლად გამოყოფილი იქნა 37761 საქმე.

## 3. პოლიციის რეფორმა

**მიზანი 3.1. ინსტიტუციური და ადამიანური რესურსების განვითარება, უმაღლესი განათლების პროგრამების განხორციელება**

***ღონისძიება 3.1.1. საკადრო პოლიტიკის გაუმჯობესება***

საკადრო პოლიტიკის გაუმჯობესების მიზნით საანგარიშო პერიოდში შემუშავდა შინაგან საქმეთა სამინისტროს ახალი დებულების პროექტი, რომელიც განსაზღვრავს სამინისტროს ახალ ორგანიზაციულ და ფუნქციურ მოწყობას. აღნიშნული გულისხმობს შინაგან საქმეთა სამინისტროს დაყოფას სამოქალაქო ოფისად და პოლიციის სამსახურებად.

პროექტის თანახმად, შინაგან საქმეთა სამინისტროს სამოქალაქო ოფისი ყალიბდება, როგორც პოლიციის განვითარებასა და ზედამხედველობაზე პასუხისმგებელი უწყება, რომელიც უზრუნველყოფს პოლიციის ფინანსურ, ორგანიზაციულ, სამართლებრივ, საკადრო საჭიროებებს, უწევს დანაყოფებს კოორდინაციას, გეგმავს პოლიციის განვითარების ღონისძიებებს, ახორციელებს სამინისტროს მმართველობის სფეროს მიკუთვნებულ საკითხებზე ერთიანი პოლიტიკის ფორმირებას, სტრატეგიული გეგმებისა და პროგრამების შემუშავებასა და მათ იმპლემენტაციას.

პროექტის მიხედვით, შინაგან საქმეთა მინისტრი განისაზღვრა, როგორც სამოქალაქო პირი, რომელიც ხელმძღვანელობს სამინისტროს და განსაზღვრავს პოლიტიკას და ძირითად სტრატეგიულ მიმართულებებს. ზემოაღნიშნული გადაწყვეტა უზრუნველყოფს პოლიციის ახალი, უფრო დემოკრატიული სისტემის ჩამოყალიბებას, პოლიციის სამსახურების მაღალი ხარისხის დამოუკიდებლობასა და პოლიტიკურ ნეიტრალობის ინსტიტუციური გარანტიების დანერგვას.

***ღონისძიება 3.1.2 პოლიციელთა განათლების სფეროში საერთაშორისო თანამშრომლობის***

***განვითარება და საერთაშორისო პროექტების დაგეგმვა/განხორციელება***

შინაგან საქმეთა სამინისტროს აკადემიისთვის საერთაშორისო თანამშრომლობის განვითარება ერთ-ერთ უმნიშვნელოვანეს საკითხს წარმოადგენს. ამ მიზნით აკადემიამ შეიმუშავა ურთიერთგაგების მემორანდუმის პროექტი, რომელიც საგარეო საქმეთა სამინისტროსა და დიპლომატიური არხების საშუალებით გაეგზავნა პოტენციური პარტნიორი ქვეყნების სამართალდამცავთა საგანმანათლებლო დაწესებულებებს და მოხდა ორმხრივი თანამშრომლობის ოფიციალურად გაფორმება.

აღნიშნულიდან გამომდინარე, 2016 წლის განმავლობაში შსს აკადემიამ ურთიერთთანამშრომლობის მემორანდუმი გააფორმა პარტნიორი ქვეყნების საგანმანათლებლო დაწესებულებებთან:

* უნგრეთის საჯარო სამსახურის ეროვნული უნივერსიტეტი - 27.04.2016
* მოლდოვას რესპუბლიკის შტეფან ჩელ მარეს სახელობის შსს აკადემია 2.06/2016
* ყირგიზეთის რესპუბლიკის შინაგან საქმეთა სამინისტროს აკადემია 13.10.2016

აღნიშნული მემორანდუმების საგანია შეხვედრების, ლექციების, ტრენინგების, სემინარების და კონფერენციების მოწყობა მხარეთა საერთო ინტერესებიდან გამომდინარე, გამოცდილების და ინფორმაციის გაზიარება სასწავლო პროცესის და მეთოდოლოგიის გაუმჯობესების მიზნით, აკადემიის მსმენელთა/თანამშრომელთა გაცვლითი პროგრამების და ვიზიტების განხორციელება ცოდნის გაზიარების მიზნით და სხვ.

აქტიური გლობალიზაციის პირობებში, დანაშაულთან ბრძოლის ეფექტიანობის უზრუნველყოფისთვის უმნიშვნელოვანესია პარტნიორი ქვეყნების მიერ ერთიანი მიდგომისა და მეთოდოლოგიის შემუშავება. ამ მიზნით, შსს აკადემიამ საანგარიშო პერიოდში ორგანიზება გაუწია საერთაშორისო კონფერენციას/ ტრეინინგებს, სხვადასხვა სტრატეგიულ საკითხებზე, რომელიც მიზნად ისახავდა როგორც კონკრეტულ თემებზე გამოცდილების გაზიარებას, ასევე თანამშრომლობის ქსელის განვითარებას.

* 20-21 ოქტომბერი – ფსიქოლოგთა საერთაშორისო კონფერენცია –"ფსიქო–სოციალური მახასიათებლების როლი დანაშაულის პრევენციის სფეროში". მონაწილეობა მიიღეს აღმ. პარტნიორობის ქვეყნების სამართალდამცავი უწყებების წარმომადგენლებმა და ევროკავშირის წევრი ქვეყნების ექსპერტებმა;
* 14-18 ნოემბერი – შსს-ს აკადემიაში სომხეთის რესპუბლიკის პოლიციის საგანმანათლებლო კომპლექსის თანამშრომელთა და სტუდენტთა გადამზადების კურსი კრიმინალისტიკაში;
* ეუთო-სა და შსს ერთობლივი ორგანიზებით განხორციელდა ორი ტრეინინგი კიბერ უსაფრთხოების თემაზე ქართველი და აზერბაიჯანელი სამართალდამცავი უწყებების თანამშრომელთათვის;
* 6-10 ივნისი – საერთაშორისო კონფერენცია თემაზე: „უსაფრთხოებისა და თავდაცვის ერთიანი პოლიტიკა“ (CSDP), რომელსაც 21 ქვეყნის წარმომადგენლები ესწრებოდნენ სამართალდამცავი სფეროებიდან.
* შსს–ს, მარშალის სახელობის უსაფრთხოების სწავლებათა ევროპული ცენტრისა და საქართველოში აშშ-ს საელჩოს ერთობლივი ორგანიზებით საქართველოში პირველად გაიმართა საერთაშორისო კონფერენცია ტრანსსასაზღვრო ორგანიზებული დანაშაულის წინააღმდეგ ბრძოლის საკითხებზე. კონფერენციაში მონაწილეობა მიიღეს ლიტვის, ლატვიის, ესტონეთის, სომხეთის, აზერბაიჯანის, მოლდოვის, უკრაინის, ბულგარეთისა და რუმინეთის შესაბამისი სახელმწიფო უწყებების წარმომადგენლებმა.

საერთაშორისო თანამშრომლობის განვითარების კუთხით შსს აკადემიამ დაიწყო უცხოენოვანი ტრეინინგ პროგრამების შემუშავება, რომელიც მიზნად ისახავს პარტნიორი ქვეყნების სამართალდამცავთა მომზადებას და ქართული გამოცდილების გაზიარებას. საანგარიშო პერიოდში შემუშავდა კრიმინალისტიკის კურსი შემთხვევის ადგილის მართვის საკითხებზე, რომლიც საპილოტედ ჩაუტარდა სომხეთის პოლიციის საგანმანათლებო კომპლექსის 10 თანამშრომელს.

უცხოენოვანი პროგრამების შემუშავებისა და დანერგვის ერთ–ერთ აუცილებელ კომპონენტს წარმოადგენდა ინსტრუქტორების მოძიება და შესაბამისი მომზადება. ამ მიზნით:

* შსს-ს 8 თანამშრომელმა გაიარა საპილოტე სპეციალური ინგლისურენოვანი კურსი პრეზენტაციის ფართო აუდიტორიასთან წარდგენის და ენის უნარების დახვეწის მიზნით.
* გაერთიანებული სამეფოს ეროვნული კრიმინალური სააგენტოს (NCA) მიერ ორგანიზებული ტრენინგის შედეგად, საექსპერტო–კრიმინალისტიკური მუშაობის კუთხით, მომზადდა 12 ინსტრუქტორი.

***ღონისძიება 3.1.3 პროფესიული სასწავლო პროგრამების განვითარება***

შსს აკადემიისთვის ერთ–ერთ პრიორიტეტულ მიმართულებას წარმოადგენს სასწავლო პროგრამების მუდმივი განახლება და საერთაშორისო სტანდარტებთან მიახლოება. აღნიშნულიდან გამომდინარე, მუდმივად ხდება დონორი ორგანიზაციებისა და პარტნიორი სახელმწიფოების, ასევე სამინისტროს მხარდაჭერით არსებული სასწავლო პროგრამების შეფასება, ხარვეზების იდენტიფიცირება და შესაბამისი ცვლილებების ასახვა. ამასთან, გამოვლენილი საჭიროებების შემთხვევაში, ხდება ახალი სასწავლო პროგრამების შემუშავებაც.

საანგარიშო პერიოდში აღნიშნული მიმართულებით განხორციელდა შემდეგი აქტივობები:

* მესაზღვრეთა სპეციალური საბაზისო კურსის შეფასება – შეფასება განხორციელდა ფინელი ექსპერტის დახმარებით მიგრაციის საერთაშორისო ორგანიზაციის პროექტის ფარგლებში;
* ნარკოტიკების საბაზისო სასწავლო კურსის შეფასება და განახლება ზე მუშაობა – შეფასება განხორციელდა ბრიტანელი ექსპერტის დახმარებით მიგრაციის საერთაშორისო ორგანიზაციის პროექტის ფარგლებში;
* ოპერატიულ-სამძებრო საქმიანობის მოდულის შეფასება – შეფასება განხორციელდა ბრიტანელი ექსპერტის დახმარებით მიგრაციის საერთაშორისო ორგანიზაციის პროექტის ფარგლებში;
* მესაზღვრე ოფიცერთა მომზადება/გადამზადების კურსის დანერგვა: ამ მიზნით შეიქმნა შიდაუწყებრივი სამუშაო ჯგუფი, რომელსაც დაევალა პროგრამის სამიზნე ჯგუფის და ტრეინინგ თემატიკის იდენტიფიცირება. აქტივობა განხორციელდა აშშ-ს საელჩოს ექსპორტის კონტროლისა და სასაზღვრო უსაფრთხოების პროგრამისა და გაეროს განვითარების პროგრამის ერთობლივი მხარდაჭერით. პროგრამის პილოტირება დაგეგმილია 2017 წლის საანგარიშო პერიოდში;
* სსდ–საქართველოს სასაზღვრო პოლიციის სანაპირო დაცვის დეპარტამენტის ზღვაზე კანონაღსრულების სპეციალური საგანმანათლებლო პროგრამის შემუშავება - განკუთვნილია კანონაღსრულების სამსახურის თანამშრომელთათვის, მცურავი ეკიპაჟის შემადგენლობაში პროფესიული საქმიანობის ეფექტურად წარმართვისთვის;
* გენერალური ინსპექციის ცხელი ხაზის ოპერატორების გადამზადების სასწავლო კურსის დანერგვა;
* კურსის შემუშავება შეზღუდული შესაძლებლობის მქონე პირებთან ურთიერთობის დამყარების სტანდარტების შესახებ - კურსის მიზანია შსს მოსამსახურეთათვის ცნობიერების ამაღლება შეზღუდული შესაძლებლობის მქონე პირთა უფლებებისა და საჭიროებების შესახებ; შეზღუდული შესაძლებლობის მქონე პირებთან კომუნიკაციისა და ურთიერთობის წესების გაცნობა. 2016 წლის 9 სექტემბერს მოხდა ზემოხსენებული კურსის ინტეგრირება უბნის ინსპექტორთა მომზადების სპეციალურ პროფესიულ საგანმანათლებლო პროგრამაში.
* დროებითი მოთავსების იზოლატორების თანამშრომელთა მომზადება-გადამზადების სასწავლო კურსის დანერგვა - კურსის პირველი ნაწილი ტარდება დისტანციური მეთოდით, ხოლო მეორე ნაწილი ხორციელდება აკადემიაში პრაქტიკული ელემენტების გათვალისწინებით.
* ტრენინგ–მოდული მოთხილამურე პატრულისათვის.

საანგარიშო პერიოდში განახლდა შემდეგი სასწავლო პროგრამები:

* უბნის ინსპექტორთა მომზადების სპეციალური პროფესიული საგანმანათლებლო პროგრამა;
* მესაზღვრე-კონტროლიორთა მომზადების სპეციალური პროფესიული საგანმანათლებლო პროგრამა;
* ცეცხლსასროლი იარაღისა და სპეციალური საშუალებების გამოყენების სპეციალური მომზადების კურსი;
* დაცვის პოლიციის დეპარტამენტის მოსამსახურეთა ცეცხლსასროლი იარაღისა და სპეციალური საშუალებების გამოყენების სპეციალური მომზადების კურსი;
* ადამიანის უფლებათა სასწავლო პროგრამა და შემუშავდა დისკრიმინაციის დაუშვებლობის მოდული, რომლის პილოტირებაც იგეგმება 2017 წელს.

***ღონისძიება 3.1.4 ტაქტიკური მომზადების პროგრამების განვითარება***

სამინისტროსთვის პრიორიტეტულია ყავდეს როგორც თეორიული ცოდნით, ასევე ტაქტიკური უნარ–ჩვევებით აღჭურვილი თანამშრომლები, რომლებიც უზრუნველყოფენ დანაშაულზე სწრაფ და ეფექტურ რეაგირებას ადამიანის უფლებების დაცვის შესაბამისად.

აღნიშნულიდან გამომდინარე, საანგარიშო პერიოდში დაიხვეწა და გადამუშავდა ცეცხლსასროლი იარაღისა და სპეციალური საშუალებების გამოყენების სპეციალური მომზადების კურსი.

საანგარიშო პერიოდში ტაქტიკური სწავლებები გაიარა შსს 1514 თანამშრომელმა.

***ღონისძიება 3.1.5. დაწინაურების კურსების განვითარება***

შსს აკადემიამ საანგარიშო პერიოდში შეიმუშავა შემდეგი დაწინაურების კურსები:

* პოლიციელთა დაწინაურების კურსი: პოლიციელთა დაწინაურების ახალი პროგრამის შემუშავების მიზნით შეიქმნა სამუშაო ჯგუფი, რომელმაც შეიმუშავა პროგრამის პროექტი, რომლის ჩაშვება იგეგმება 2017 წელს. პროგრამა მოიცავს: მენეჯმენტი კრიმინალურ პოლიციაში, კრიმინოლოგია და ანალიზზე დაფუძნებული საპოლიციო საქმიანობა, ოპერატიული და საგამოძიებო ღონისძიებების დაგეგმვა და ჩატარების კონტროლი, ბრალდებულთან, მოწმესთან და დაზარალებულთან კომუნიკაციის ფსიქოლოგიური ასპექტები, არასრულწლოვანთა მიმართ ძალის და სპეც. საშუალებების მართლზომიერი გამოყენების თავისებურებები, გენდერული თანასწორობის საკითხები, დისკრიმინაციის დაუშვებლობა

დაწინაურების კანდიდატთა მომზადება/გადამზადების არსებული პროგრამით (განახლებაზე მიმდინარეობს მუშაობა) 2016 წელს გადამზადდა კრიმინალური პოლიციის - 68 თანამშრომელი; საპატრულო პოლიციის - 24 თანამშრომელი; დეტექტივ-გამომძიებელი - 144.

ჯამში: 226 თანამშრომელი.

***ღონისძიება 3.1.6 დისტანციური სწავლების სისტემის დანერგვა***

სამართალდამცავთა სამუშაო სპეციფიკიდან გამომდინარე, სამინისტროსთვის გარკვეულ გამოწვევას წარმოადგენს შსს–ს თანამშრომლების პროფესიული უნარების მუდმივი განვითარება მათი სამუშაო პროცესიდან მოწყვეტის გარეშე. ამიტომ, სამინისტროსთვის მნიშვნელოვანი იყო შსს აკადემიაში დაინერგოს დისტანციური სწავლების სისტემა, რომელიც საშუალებას მისცემს პოლიციელებს სამუშაო ადგილიდან გაუსვლელად მიიღონ განათლება.

საანგარიშო პერიოდში განხორციელდა დისტანციური სწავლების პლატფორმის შემუშავება და სატესტო რეჟიმში გაშვება. დისტანციური სწავლების საპილოტე კურსი განხორციელდა 2-23 დეკემბერს. აგრეთვე, მოეწყო დისტანციური სწავლებისათვის საჭირო ინფრასტრუქტურა საქართველოს 10 ქალაქში: ზესტაფონი, სამტრედია, თელავი, ოზურგეთი, ბათუმი, ზუგდიდი, ფოთი, ბორჯომი, გორი და რუსთავი.

დისტანციური სწავლების პირველი საპილოტე მოდული შემუშავდა დროებითი მოთავსების იზოლატორების თანამშრომელთა მომზადება-გადამზადების მიზნით, რომელიც მოიცავს სწავლების, როგორც პრაქტიკულ ასევე დისტანციურ ნაწილს. საპილოტე კურსის ფარგლებში დარეგისტრირდა - 20 მსმენელი, ხოლო დაამთავრა - 18 მსმენელმა.

***ღონისძიება 3.1.7 შსს აკადემიაში უმაღლესი განათლების პროგრამების განხორციელება***

შინაგან საქმეთა სამინისტროს აკადემიამ, როგორ სასწავლო უნივერსიტეტმა ავტორიზაცია გაიარა 2014 წლის ივნისში და მიიღო უფლება განეხორციელებინა უმაღლესი საგანმანათლებლო პროგრამები: I საფეხური - ბაკალავრიატი, II საფეხური - მაგისტრატურა.

სამართლის საბაკალავრო პროგრამის მიზანია უმაღლესი განათლების პირველი საფეხურის შესაბამისი დონის სპეციალისტების მომზადება და სტუდენტთა აღჭურვა როგორც ეროვნული, ისე საერთაშორისო სამართლებრივი სივრცის მოთხოვნების შესაბამისი კვალიფიკაციით. საბაკალავრო პროგრამა 240-კრედიტიანია და გრძელდება 4 სასწავლო წლის განმავლობაში. სწავლების პერიოდში სტუდენტს შეუძლია სპეციალობის არჩევა ბოლო 2 წლის განმავლობაში (საჯარო, კერძო, სისხლის და საპოლიციო სამართალი). აღნიშნულ პროგრამაზე მოსახვედრად საჭიროა კანონმდებლობით დადგენილი წესით ერთიანი ეროვნული გამოცდების ჩაბარება და აბიტურიენტთა რანჟირების შესაბამისი დოკუმენტის საფუძველზე აკადემიაში სწავლის უფლების მოპოვება.

საბაკალავრო პროგრამაზე პირველი მიღება განხორციელდა 2015 – 2016 სასწავლო წელს და ჩაირიცხა 110 აბიტურიენტი. 2016-2017 სასწავლო წელს ჩაირიცხა 149 სტუდენტი.

„საჯარო სამართლის პროგრამა საპოლიციო რეგულირების სფეროში“ საქართველოს განათლების ბაზარზე ანალოგიის არმქონე, ინოვაციური სამაგისტრო პროგრამაა, რომლის მიზანია მოამზადოს საქართველოს შინაგან საქმეთა სამინისტროს შესაბამისი დანაყოფებისთვის საშუალო მენეჯერულ პოზიციებზე სათანადო უნარებითა და ცოდნით აღჭურვილი საპოლიციო ფუნქციების განმახორციელებელი, აკადემიური განათლების მქონე თანამშრომლები.

აკადემიაში სწავლება მოიცავს ინტერაქტიულ თეორიულ-პრაქტიკულ კურსებს, ასევე ერთ სემესტრიან საწარმოო პრაქტიკას საქართველოს შსს შესაბამის დანაყოფებში. აღნიშნულ პროგრამაზე მისაღებად პირს უნდა ჰქონდეს სამართლის ბაკალავრის დიპლომი. გარდა ამისა, უნდა გაიაროს საერთო სამაგისტრო და აკადემიაში დადგენილი შიდა მისაღები გამოცდები.

სამაგისტრო პროგრამაზე პირველი მიღება განხორციელდა 2014 – 2015 სასწავლო სემესტრში და ჩაირიცხა 39 მაგისტრანტი. 2015 -2016 სასწავლო წელს ჩაირიცხა 6, ხოლო 2016 -2017 სასწავლო წელს 4 აპლიკანტი. 2016 წელს პროგრამა დაასრულა 39 მაგისტრმა.

***ღონისძიება 3.1.8 ერთიანი პოლიციის საგამოძიებო შესაძლებლობების გაზრდა საბაზისო და გადამზადების კურსების მეშვეობით***

2016 წლის განმავლობაში შსს აკადემიაში საგამოძიებო შესაძლებლობების გაზრდის მიზნით განხორციელდა საბაზისო და გადამზადების კურსები, რომლებიც გაიარა 738-მა თანამშრომელმა. ჯამში 58 ჯგუფი.

***ღონისძიება 3.1.9 სხვადასხვა თემატური მიმართულებებით თანამშრომელთა უნარების განვითარება (ოჯახში ძალადობა, ადამიანებით ვაჭრობის, არალეგალურ მიგრაციასთან, კიბერდანაშაულის წინააღმდეგ ბრძოლა, ადამიანის უფლებები, არასრულწლოვანთა მოპყრობის საკითხები და სხვა)***

შსს აკადემიაში საანგარიშო პერიოდში გადამზადებულ იქნა **4272** მსმენელი, შემდეგი მიმართულებებით:

* ოჯახში ძალადობა - გადამზადდა 614 თანამშრომელი;
* ადამიანებით ვაჭრობა - გადამზადდა 604 თანამშრომელი;
* არალეგალური მიგრაცია- გადამზადდა 411 თანამშრომელი;
* კიბერდანაშაულის წინააღმდეგ ბრძოლა- გადამზადდა 527 თანამშრომელი;
* ადამიანის უფლებები- გადამზადდა 1621 თანამშრომელი;
* არასრულწლოვანთა მოპყრობის საკითხები- გადამზადდა 495 თანამშრომელი.

არასამთავრობო და საერთაშორისო ორგანიზაციებთან თანამშრომლობის ფარგლებში, 2016 წლის მანძილზე სამართალდამცავებისთვის ჩატარდა კვალიფიკაციის ასამაღლებელი ტრეინინგები სხვადასხვა საკითხებზე, მათ შორის იყო:

* ოჯახში ძალადობის საკითხები – 357 თანამშრომელი
* ტრეფიკინგის საკითხები – 90 თანამშრომელი
* არალეგალურ მიგრაციასთან ბრძოლა – 69 თანამშრომელი
* კიბერდანაშაულის წინააღმდეგ ბრძოლა – 40 თანამშრომელი
* ადამიანის უფლებების დაცვა – 57 თანამშრომელი
* არასრულწლოვნებთან მოპყრობის საკითხები – 183 თანამშრომელი

ჯამში არასამთავრობო და საერთაშორისო ორგანიზაციების ხელშეწყობით 796 მონაწილე გადამზადდა.

შსს მნიშვნელოვანია თანამშრომელთა ჩართვა საერთაშორისო მისიებში, მათი მუდმივი გადამზადება საერთაშორისო სასწავლო პროგრამებითა და ტრეინინგებით. შესაბამისად, პრიორიტეტულია პოლიციელთა მომზადება უცხო ენებში. აღნიშნულიდან გამომდინარე, შსს აკადემიაში სხვადასხვა დეპარტამენტის წარმომადგენლებისათვის მუდმივად ხორციელდება უცხო ენის ტრეინინგები.

**მიზანი 3.2. დანაშაულის წინააღმდეგ ბრძოლის გაძლიერება**

***ღონისძიება 3.2.1 კრიმინალური პოლიციის რეფორმა***

სამინისტროსთვის ერთ–ერთ პრიორიტეტულ საკითს წარმოადგენს **პოლიციის პრევენციული და საგამოძიებო ფუნქციების გაძლიერება.** აღნიშნული მიზნად ისახავს ეფექტიანი და ანგარიშვალდებული სამართალდამცავი უწყების ჩამოყალიბებას, რომელიც უზრუნველყოფს დანაშაულის პრევენციას, დანაშულზე სწრაფ რეაგირებას და შესაბამისად ჯეროვნად ემსახურება საზოგადოებრივ უსაფრთხოებისა და მართლწესრიგის უზრუნველყოფას.

აღნიშნულიდან გამომდინარე, სამინისტრომ დაიწყო კრიმინალური პოლიციის გარდაქმნა. საგამოძიებო და პრევენციული ფუნქციების გაძლიერების მიზნით იგეგმება არსებული ორგანიზაციული სტრუქტურისა და ფუნქციონალური მიმართულებების გადახედვა და ამ მიმართულებით საერთაშორისო გამოცდილების შესწავლა. ამ მიზნით საანგარიშო პერიოდში სამინისტროს ხარჯებით დაიგეგმა და განხორციელდა 4 ვიზიტი ევროკავშირის შემდეგ წევრ ქვეყნებში: ლიტვაში, ლატვიაში, საფრანგეთსა და ავსტრიაში, მონაწილეობა მიიღეს შსს მაღალი თანამდებობის პირებმა.

ვიზიტების დროს განხილულ იქნა შემდეგი საკითხები ეროვნული პოლიციის ორგანიზაციული მოწყობა, სტრუქტურა და ფუნქციები, რეგიონალურ პოლიციების მოწყობა და დაქვემდებარებადა სხვა.

***ღონისძიება 3.2.2 ანალიზზე დაფუძნებული საპოლიციო საქმიანობის განხორციელება***

პრევენციული და საგამოძიებო ფუნქციების გაძლიერების მიზნით, შინაგან საქმეთა სამინისტრომ დაიწყო მუშაობა ანალიზზე დაფუძნებული საპოლიციო საქმიანობის დანერგვაზე. სისტემა გულისხმობს ინფორმაციის მართვისა და ანალიზის ერთიანი სისტემის ჩამოყალიბებას, რომელიც საშუალებას მოგვცემს მოკლე და გრძელვადიან პერსპექტივაში, როგორც ოპერატიულ-ტაქტიკურ, ასევე სტრატეგიულ დონეზე სწორად შეფასდეს არსებული საფრთხეები, მოხდეს შესაძლო რისკის/პრობლემების იდენტიფიცირება, პრიორიტიზირება, პრობლემის გადაწყვეტის სტრატეგიის განსაზღვრა და რეკომენდაციების შემუშავება რესურსების სწორი გადანაწილებისთვის. ამ მიზნით 2015 წელს შსს მიერ შემუშავდა და დამტკიცდა ანალიზზე დაფუძნებული საპოლიციო საქმიანობის კონცეფცია. საანგარიშო პერიოდში შემუშავებულ და დამტკიცებულ იქნა:

* „ანალიზზე დაფუძნებული საპოლიციო საქმიანობის საპილოტე პროგრამის იმპლემენტაციისათვის საჭირო ზოგიერთ ღონისძიებათა შესახებ” საქართველოს შინაგან საქმეთა მინისტრის 2016 წლის 25 აპრილის №211 ბრძანება;
* ანალიზზე დაფუძნებული საპოლიციო საქმიანობის სამუშაო ჯგუფი;
* ანალიზზე დაფუძნებული საპოლიციო საქმიანობის საპილოტე პროგრამა, რომელიც 1 ოქტომბრიდან გავრცელდა პოლიციის სამ სამმართველოში;

ამჟამად მიმდინარეობს ანალიზზე დაფუძნებული საპოლიციო საქმიანობის საიმპლემენტაციო გეგმის პროექტზე (სამოქმედო გეგმა) მუშაობა; ასევე შემუშავდა **ანალიზზე დაფუძნებული საპოლიციო საქმიანობის პროგრამაში მონაწილე შინაგან საქმეთა სამინისტროს მოსამსახურეთა საქმიანობის მარეგულირებელ ინსტრუქცია;**

პარტნიორი ქვეყნების ხელშეწყობით განხორციელდა ტრეინინგები და სასწავლო ვიზიტები შემდეგ თემებზე:

* ტრეინინგი ანალიტიკური საქმიანობის წარმოებისთვის საჭირო უნარ–ჩვევებისა და მეთოდოლოგიის განვითარება,
* სტრატეგიული ანალიზის წარმოებისთვის საჭირო უნარ–ჩვევები,
* “ePolice”-ის მოხმარებისთვის საჭირო ტექნიკური უნარ-ჩვევების განვითარება და სხვა.

ჯამში მომზადებულ იქნა 344 თანამშრომელი.

***ღონისძიება 3.2.3. კრიმინალური პოლიციის საგამოძიებო ფუნქციების გაძლიერება სისხლის სამართლის დამნაშავეთა დნმ ბაზის შექმნით:***

გამოძიებისა და დანაშაულის გახსნის ხელშეწყობის მიზნებისთვის დნმ-ის მონაცემთა ბანკის არსებობა განსაკუთრებული მნიშვნელობის ინსტრუმენტია. ამიტომ საუკეთესო საერთაშორისო პრაქტიკის გათვალისწინებით შემუშავდა საკანონმდებლო ცვლილებების პაკეტი, რომელიც ადგენს დნმ-ის კოდის შეგროვების წესს, [დნმ-ის](https://matsne.gov.ge/ka/document/view/90034#!) კოდის ნიმუშისა და პროფილის შენახვის ვადებს, დნმ-ის კოდის მონაცემთა გამოთხოვის საფუძვლებსა და წესს. პროექტი მიზნად ისახავს დნმ-ის კოდის მონაცემთა ბანკის შექმნისთვის საჭირო საკანონმდებლო რეგულაციის შექმნას და ამ გზით საგამოძიებო ორგანოების შესაძლებლობების გაძლიერებას. საკანონმდებლო პაკეტი ითვალისწინებს ცვლილებებს პატიმრობის კოდექსსა და „პოლიციის შესახებ“ საქართველოს კანონში.

* დნმ მონაცემთა ბაზის ოპერირების, დნმ ლაბორატორიის მუშაობის სპეციფიკისა და პროექტირების სპეციფიკის შესწავლის მიზნით, საექსპერტო-კრიმინალისტიკურმა დეპარტამენტმა შეისწავლა გაერთიანებული სამეფოს ეროვნული კრიმინალური სააგენტოს (NCA), აშშ გამოძიების ფედერალური ბიუროს (FBI), ჯორჯიის შტატის გამოძიების ბიუროს(GBI), ისრაელის პოლიციის ექსპერტიზის ცენტრის, პოლონეთის ცენტრალური კრიმინალისტიკური ლაბორატორიის, ლიტვის პოლიციის კრიმინალისტიკის ცენტრის, ლატვიის შსს საექსპერტო სერვისების დეპარტამენტის, უკრაინის შსს კრიმინალისტიკური ცენტრის, ბელორუსის სახელმწიფო ექსპერტიზის კომიტეტისა და აზერბაიჯანის პოლიციის კრიმინალისტიკური ცენტრის დნმ ლაბორატორიებისა და მონაცემთა ბაზების ოპერირებისა და ფუნქციონირების თავისებურებები; ჯამში მონაწილეობა მიიღო 18–მა თანამშრომელმა;
* ზემოაღნიშნული ქვეყნების საუკეთესო გამოცდილების გაზიარების და მიღებული ცოდნის საფუძველზე, 2016 წელს სპეციალისტებთან ერთად საექსპერტო-კრიმინალისტიკურ დეპარტამენტში შემუშავდა დნმ ლაბორატორიის მოწყობის პროექტი, მისი განხორციელების ეტაპები და ხარჯთაღრიცხვა. ამჟამად მიმდინარეობს დნმ ლაბორატორიის პროექტის საბოლოო რევიზია, გაერთიანებული სამეფოს ეროვნული კრიმინალური სააგენტოს (NCA) დაფინანსებითა და მოწვევით, ორგანიზაცია SCJS–ის ბრიტანელ ექსპერტებთან ერთად.

**მიზანი 3.3 საპოლიციო ღონისძიებების განხორციელების დროს ადამიანის უფლებების დაცვა**

***ღონისძიება 3..3.1 დროებითი მოთავსების იზოლატორებში მუშაობის სტანდარტების გაუმჯობესება***

შინაგან საქმეთა სამინისტრო აგრძელებს დროებითი მოთავსების იზოლატორების სამართლებრივი ბაზის გაუმჯობესებას და საერთაშორისო სტანდარტებთან შესაბამისობაში მოყვანას.

* 2016 წლის დეკემბერში დამტკიცდა საქართველოს შინაგან საქმეთა სამინისტროს დროებითი მოთავსების იზოლატორებში მოთავსებულ პირთა სამედიცინო მომსახურების ინსტრუქცია. აღნიშნული ბრძანების პროექტი ევროკავშირისა და ევროპის საბჭოს ერთობლივი პროგრამის ფარგლებში შემუშავებულ იქნა ექსპერტის მიერ;
* 2016 წლის დეკემბერში დამტკიცდა საქართველოს შინაგან საქმეთა სამინისტროს დროებითი მოთავსების იზოლატორების საქმიანობის მარეგულირებელი დამატებითი ინსტრუქცია, რომელიც მოიცავს თანამშრომელთა სტანდარტულ ოპერაციულ პროცედურებს (SOP);
* სამედიცინო მომსახურების ინსტრუქციებთან ერთად დამტკიცდა იზოლატორში მოთავსებული პირების შემოწმების ფორმა, რომელიც შემუშავებულ იქნა სტამბოლის პროტოკოლის შესაბამისად;
* 2016 წლის დეკემბრის დასაწყისში შინაგან საქმეთა მინისტრის შესაბამისი ბრძანებით დამტკიცდა საქართველოს შინაგან საქმეთა სამინისტროს დროებითი მოთავსების იზოლატორებში მოშიმშილე პირთა ყოფნის პირობების შესახებ ინსტრუქცია;
* 2016 წლის აგვისტოში დამტკიცა საქართველოს შინაგან საქმეთა სამინისტროს დროებითი მოთავსების იზოლატორების ახალი დებულება და შინაგანაწესი.

***ღონისძიება 3.3.2 შსს სისტემაში პერსონალური მონაცემების დაცვის დარეგულირება***

შსს მნიშვნელოვან ყურადღებას უთმობს უწყებაში პერსონალურ მონაცემთა დაცვას და ამ მიზნით შესაბამისი სამართლებრივი აქტების შემუშავებას ან შესაბამისი ცვლილებების განხორციელებას. ამ მიზნით, შსს ადმინისტრაციის მიერ შემუშავდა ახალი ნორმატიული აქტის პროექტი პერსონალურ მონაცემთა დაცვის შესახებ, ასევე, კანონქვემდებარე აქტის პროექტის პირველადი ვერსია სისხლის სამართლის მონაცემთა შენახვის ვადებთან დაკავშირებით.

უწყებათაშორისი თანამშრომლობის განვითარების მიზნით 2016 წელს შსს ადმინისტრაციის მიერ შემუშავდა და ხელი მოეწერა შემდეგ მემორანდუმებს:

* საქართველოს შრომის, ჯანმრთელობისა და სოციალური დაცვის სამინისტროს, საქართველოს შრომის, ჯანმრთელობისა და სოციალური დაცვის სამინისტროს სახელმწიფო კონტროლს დაქვემდებარებულ სსიპ - სოციალური მომსახურების სააგენტოს, საქართველოს შინაგან საქმეთა სამინისტროსა და საქართველოს სახელმწიფო უსაფრთხოების სამსახურს შორის თანამშრომლობის ზოგადი წესების შესახებ;
* საქართველოს შინაგან საქმეთა სამინისტროს, საჯარო სამართლის იურიდიული პირი - ლევან სამხარაულის სახელობის სასამართლო ექსპერტიზის ეროვნულ ბიუროსა და საქართველოს სახელმწიფო უსაფრთხოების სამსახურს შორის თანამშრომლობის სფეროში ინფორმაციის გაცვლის ზოგადი წესების შესახებ;
* შეზღუდული პასუხისმგებლობის საზოგადოება „პარკინგსერვისს“, საქართველოს შინაგან საქმეთა სამინისტროსა და საქართველოს სახელმწიფო უსაფრთხოების სამსახურს შორის;
* შემუშავდა 4 (ოთხი) სახის მემორანდუმის პროექტი საქართველოს შინაგან საქმეთა სამინისტროსა და საჯარო სამართლის იურიდიული პირი - სახელმწიფო სერვისების განვითარების სააგენტოს შორის გარკვეული ინფორმაციის მიწოდების თაობაზე;
* შემუშავდა მემორანდუმის პროექტი საქართველოს შინაგან საქმეთა სამინისტროს, საქართველოს სახელმწიფო უსაფრთხოების სამსახურსა და საჯარო სამართლის იურიდიული პირი - სახელმწიფო სერვისების განვითარების სააგენტოს შორის მიგრაციის მონაცემთა ერთიანი ანალიტიკური სისტემის მიზნებისათვის მონაცემთა მოცულობის განსაზღვრისა და მიწოდების წესის თაობაზე.

შსს ადმინისტრაციის მიერ პერსონალურ მონაცემთა დაცვის, მათ შორის, მონაცემთა დამუშავების სპეციფიკის გათვალისწინებით, შემუშავდა წერილობითი რეკომენდაციები შსს დანაყოფებისათვის, რომლის მიზანია კონკრეტული დანაყოფების მიერ პერსონალურ მონაცემთა მაქსიმალური დაცვის უზრუნველყოფა. კერძოდ:

* საინფორმაციო ანალიტიკური დეპარტამენტი;
* იურიდიული დეპარტამენტი;
* სსიპ მომსახურების სააგენტო;
* დროებით მოთავსების უზრუნველყოფის დეპარტამენტი
* საზოგადოებასთან ურთიერთობის დეპარტამენტი

**მიზანი 3.4.** **მატერიალურ–ტექნიკური ბაზისა და ინფრასტრუქტურის განვითარება**

***ღონისძიება 3.4.1. 112-ის სერვისების განვითარება და ხელმისაწვდომობა***

პროგრამული უზრუნველყოფის განვითარება 112-ის მუშაობის უწყვეტი პროცესია. საანგარიშო პერიოდში მოხდა მობილური აპლიკაციის შემუშავება და საპილოტე რეჟიმში ჩაშვება.

გადაუდებელი დახმარების შესახებ მიღებული შეტყობინების უმოკლეს დროში დამუშავების თვალსაზრისით, უდიდესი მნიშვნელობა ენიჭება ინიციატორის ზუსტი ადგილმდებარეობის განსაზღვრას. არის შემთხვევები, როდესაც რთულია შეტყობინების ინიციატორის ლოკაციის დადგენა მაშინ, როდესაც იგი იმყოფება დაუმისამართებელ ადგილას ან ვერ ახერხებს ადგილმდებარეობის ზუსტ იდენტიფიცირებას. გარდა აღნიშნულისა, არის შემთხვევები, როდესაც არსებული სიტუაციის სპეციფიკიდან გამომდინარე, ინიციატორი ვერ ახერხებს ოპერატორთან სატელეფონო საუბარს.

მობილური აპლიკაციის პროექტის იმპლემენტაცია რამდენიმე ეტაპად მიმდინარეობს, კერძოდ: მობილური აპლიკაციის I ფაზით გათვალისწინებულია შემდეგი ფუნქციონალის შემუშავება: SOS ღილაკი, Silent SOS, დარეკვის ფუნქცია და ოპერატორთან მიმოწერის შესაძლებლობა; სიახლეების გვერდის და სხვადასხვა სახელმწიფო სერვისის სატელეფონო ცნობარის ინტეგრირება. მოცემულ ეტაპზე, პროექტი ჩაშვებულია საპილოტე რეჟიმში.

ასევე, აპლიკაციის შესახებ ცნობადობის ამაღლებისა და აქტიური გამოყენების ხელშეწყობის მიზნით, მოქალაქეთა მხრიდან არსებული გამოხმაურებების/შეფასების (feedback) საფუძველზე PR კამპანიის განხორციელება და პროექტის განვითარება იგეგმება.

112 მიზანია აგრეთვე eCall-ის დანერგვა და შესაბამისი პროგრამული უზრუნველყოფის განვითარება. eCall წარმოადგენს ევროკავშირის მიერ ტექნოლოგიური ინიციატივას, რომელიც გადაუდებელი დახმარების ოპერატიული მართვის ცენტრს, 112-ს აძლევს საშუალებას შეამციროს გადაუდებელი დახმარების აღმოჩენის დრო ავტოსაგზაო შემთხვევებისას. eCall ავტომობილში წინასწარ დამონტაჟებული სისტემის საშუალებით ავტოსაგზაო შემთხვევისას უზრუნველყოფს 112-თან ავტომატურ ან მანუალურ დაკავშირებას. მოცემულ ეტაპზე eCall Georgia შემუშავებულია და ჩაშვებული საპილოტე რეჟიმში.

***ღონისძიება 3.4.2. 112-ის ტექნოლოგიური და პროგრამული განვითარება***

112–ის სამისამართო ბაზა და ოპერატორების/დისპეჩერების ძირითად სამუშაო პროგრამაში აღნიშნულის ინტეგრირება, მიზნად ისახავდა გადაუდებელი დახმარების შესახებ შეტყობინების ინიციატორის ადგილმდებარეობის მაქსიმალურად სწრაფად და ზუსტად განსაზღვრას. მოცემულ ეტაპზე, განახლებული სამისამართო ბაზა ჩაშვებულია ყოველდღიურ სამუშაო პროცესში და აღნიშნულის საფუძველზე, 112-ის ოპერატორს ეძლევა საშუალება უფრო ზუსტად და სწრაფად დააფიქსიროს ზარის ინიციატორის მიერ, მისამართთან დაკავშირებით მიწოდებული ინფორმაცია.

ვინაიდან არსებობდა მონაცემთა დამუშავების სისტემების დამატებითი რესურსის საჭიროება, შსს სსიპ „112“-მა შეიძინა მონაცემთა დამუშავების და შენახვის ცენტრი (სერვერები). აღნიშნული იძლევა თბილისის და რუსთავის ცენტრებში არსებული ინფორმაციის შენახვის და დაზღვევის საშუალებას.

112 გეგმავს მულტიფუნქციური რუკების შემუშავებასა. და დანერგვას მულტიფუნქციური რუკები წარმოადგენს ოპერატორისთვის/დისპეჩერისთვის განკუთვნილ სამუშაო ინსტრუმენტს, რომელიც უზრუნველყოფს გადაუდებელი დახმარების შესახებ შეტყობინებების უმოკლეს დროში და ზუსტად მიღებას; ასევე ხელს შეუწყობს გადაუდებელი დახმარების რესურსის რაციონალურად განაწილებას.

მულტიფუნქციური რუკების საშუალებით, შესაძლებელია შემდეგი:

ა) გადაუდებელი დახმარების შესახებ შეტყობინებების მიღება ერთ პლატფორმაზე

ბ) გადაუდებელი შემთხვევის მასშტაბის რეალურად აღქმის შესაძლებლობა

გ) შეტყობინების ინიციატორის ადგილმდებარეობის განსაზღვრა და ლოკაციის ასახვა რუკაზე

დ) გადაუდებელი დახმარების რესურსისთვის ოპტიმალური მარშრუტის განსაზღვრა

ე) მწვავე/კრიტიკული არეალის (რეგიონის/რაიონის) განსაზღვრა

მოცემულ ეტაპზე არსებობს პროექტის მონახაზი, რომელიც მუშავდება და უახლოეს მომავალში დაიწყება მისი განხორციელება.

***ღონისძიება 3.4.3. 112-ის ინფრასტრუქტურის შემდგომი განვითარება***

გამომდინარე იქიდან, რომ შსს სსიპ 112 წარმოადგენს სახელმწიფოსათვის სტრატეგიული მნიშვნელობის ობიექტს, მუდმივად მიმდინარეობს მომსახურების გაუმჯობესების და ახალი სერვისის დანერგვა.

2016 წლის 25 ოქტომბერს, ქ. რუსთავში ამოქმედდა 112-ის ახალი ცენტრი. რუსთავის 112, თბილისის ცენტრის პარალელურად მუშაობს და სრულიად საქართველოს მასშტაბით, მოქალაქეთა ზარებს 24 საათის განმავლობაში იღებს. ალტერნატიული ცენტრის შექმნის მიზანი იყო „112“-ის უწყვეტი ფუნქციონირება და თბილისში არსებული გადაუდებელი დახმარების ოპერატიული მართვის ცენტრის განტვირთვა და დაზღვევა.

რუსთავის ცენტრში განთავსებულია ასევე ტრენინგ ცენტრი, რომელიც უზრუნველყოფს „112“-ის თანამშრომლების საბაზისო და პერიოდულ გადამზადებას.

***ღონისძიება 3.4.4 ადამიანის უფლებების დაცვის გაუმჯობესების მიზნით დროებითი მოთავსების იზოლატორების ინფრასტრუქტურის განვითარება და შესაბამისი პირობების უზრუნველყოფა***

შინაგან საქმეთა სამინისტრო მუდმივად ახორციელებს დროებითი მოთავსების იზოლატორების ინფრასტრუქტურის გაუმჯობესებას და მათ საერთაშორისო სტანდარტებთან შესაბამისობაში მოყვანას. საანგარიშო პერიოდში დროებითი მოთავსების იზოლატორებში განხორციელდა შემდეგი:

* ქვეყნის მასშტაბით მოხდა არსებული სავენტილაციო და გათბობის სისტემის შეკეთება/რეკონსტრუქცია, ხოლო იმ დროებითი მოთავსების იზოლატორებში, სადაც არ იყო სავენტილაციო სისტემა, მოხდა ვენტილაციის ახალი სისტემის დამონტაჟება;
* კაპიტალური სარემონტო სამუშაოები ჩაუტარდა ოთხ, კერძოდ ყვარლის, იმერეთის, რაჭა-ლეჩხუმისა და ქვემო სვანეთის, ასევე ქვემო ქართლის რეგიონალური დროებითი მოთავსების იზოლატორებს;
* 2016 წელს დეპარტამენტის ხუთ იზოლატორში სამედიცინო პერსონალისათვის მოეწყო სპეციალური ოთახი.

***ღონისძიება 3.4.5. დანაშაულის ეფექტიანი გამოძიების უზრუნველყოფა შინაგან საქმეთა სამინისტროს კინოლოგიური ინფრასტრუქტურის განვითარებით***

ჩადენილი დანაშაულის ეფექტური გამოძიება შსს ერთ–ერთი მთავარი ფუნქცია და პრიორიტეტული მიმართულებაა. ამ კუთხით განსაკუთრებით მნიშვნელოვანია სახელმწიფო საზღვარზე ჩადენილი დანაშაულის გამოძიების პროცესი, რომელშიც მნიშვნელოვან როლს ასრულებს სამძებრო ძაღლები. შესაბამისად, აღნიშნულ ეტაპზე სასაზღვრო პოლიციის ერთ–ერთ მნიშვნელოვანი პრიორიტეტია კინოლოგიის სამსახურის თანამედროვე სტანდარტების შესაბამისად მოწყობა და აღჭურვა. ამ მიზნით 2016 წელს აშშ თავდაცვის დეპარტამენტის დაფინანსებით თავდაცვის საფრთხის შემცირების სააგენტომ (DTRA) დაიწყო პროექტის განხორციელება, რომელიც ერთ–ერთ კომპონენტს წარმოადგენს სასაზღვრო პოლიციის კინოლოგიის სამსახურის რეკონსტრუქცია. საანგარიშო პერიოდში პროექტის ფარგლებში განხორციელდა შემდეგი სამუშაოები:

* ადმინისტრაციული შენობის მშენებლობა და აღჭურვა
* ვოლიერების რეკონსტრუქცია;
* ოდოროლოგიური ლაბორატორიის მშენებლობა;
* ვეტერინალური კლინიკის რემონტი;
* სასამსახურეო ძაღლების სავარჯიშო ტერიტორიის მოწყობა.

გარდა ამისა, სხვადასხვა დონორი ორგანიზაციების დაფინანსებით აშენდა სასაზღვრო სექტორები. სამშენებლო პროექტი ითვალისწინებს სასამსახურეო ძაღლებისთვის

ინფრასტუქტურის მოწყობასაც. საანგარიშო პერიოდში 3 სასაზღვრო სექტორზე აშენდა ვოლიერები, რომელიც გათვალისიწინებულია 8 ძაღლზე.

***ღონისძიება 3.4.6.დანაშაულის გამოძიებისა და საქმისწარმოების გაუმჯობესების მიზნით კრიმინალური პოლიციის აღჭურვა თანამედროვე ტექნოლოგიებით***

2016 წლის 4 ოქტომბერს შეიქმნა ახალი სტრუქტურული ქვედანაყოფი - ერთობლივი ოპერაციების ცენტრი - ტექნოლოგიების ცენტრალიზებული ჰაბი, რომელიც შს სამინისტროს ყველა სტრუქტურულ დანაყოფს აერთიანებს. ცენტრი უზრუნველყოფს მონიტორინგს, ანალიტიკას, პოლიციის ძალების ერთიან მართვასა და მხარდაჭერას. საპილოტე დანაყოფის სამოქმედო ტერიტორიაზე მომხდარი ინციდენტის შესახებ ინფორმაციის სრულყოფილად დაფიქსირებისა და რეალურ დროში ინციდენტების ასახვის უზრუნველსაყოფად შეძენილ იქნა 100 (ასი ) ცალი პორტატული პლანშეტური კომპიუტერი.

საანგარიშო პერიოდში განხორციელდა 50 ე.წ. „ჭკვიანი კამერის“ შეძენა და საქართველოს მასშტაბით განთავსება, რომლებიც აღჭურვილია სხვადასხვა ტიპის ანალიტიკური პროგრამებით. აღნიშნული კამერებით მიღებული ინფორმაციის საფუძველზე მოხდება დანაშაულის პრევენცია და შესაბამისი რეაგირება.

**მიზანი 3.5. მიზნობრივი ინიციატივების განხორციელება და საზოგადოებასთან ურთიერთობა**

***ღონისძიება 3..5.1. მიზნობრივი ინიციატივა – შინაგან საქმეთა სამინისტროს ხელშეწყობა ოჯახში ძალადობასთან ბრძოლის სფეროში***

ოჯახში ძალადობის წინააღმდეგ ბრძოლა შინაგან საქმეთა სამინისტროსთვის ერთ-ერთი პრიორიტეტული საკითხია. სამინისტრო სხვა უწყებებთან და საერთაშორისო და არასამთავრობო ორგანიზაციებთან ერთად აქტიურად მუშაობს ოჯახში ძალადობის დაძლევაზე. ამ მიზნით საანგარიშო პერიოდში განხორციელდა შემდეგი აქტივობები:

* **უწყებათაშორისი კოორდინაციის გაუმჯობესება -**  კოორდინაციის ხელშეწყობის და ოჯახურ დანაშაულებზე რეაგირების დახვეწის მიზნით, შსს ინიციატივით იმართება თემატური შეხვედრები იმ უწყებების წარმომადგენლებთან რომლებსაც ევალებათ ამ მიმართულებით მუშაობა (სასამართლო, პროკურატურა, შსს, ჯან.დაცვა, ადგილობრივი თვითმმართველობა).აღნიშნულ ფორმატში ხდება ცალკეული შემთხვევების და ზოგადი პრაქტიკის განხილვა. საანგარიშო პერიოდში **ჩატარდა 4** თემატური შეხვედრა სხვადასხვა რეგიონში;

* ***რეკომენდაციების შემუშავება სამართლებრივი და ნორმატიული ბაზის განვითარებისთვის* -** საანგარიშო პერიოდში, შინაგან საქმეთა სამინისტროს შესაბამისმა დანაყოფებმა წარმოადგინეს სამართლებრივი სახის შენიშვნები ე.წ. სტამბულის კონვენციის რატიფიცირების მოსამზადებელ ეტაპზე შემუშავებულ საკანონმდებლო კანონპროექტების პაკეტზე, რომელიც ეხება ოჯახში ძალადობის და ქალთა მიმართ ძალადობის მარეგულირებელ აქტებს;
* **ევროკავშირის წევრი ქვეყნების გამოცდილების გაზიარება:** ევროკავშირის მიერ დაფინანსებული პროექტის „შსს ხელშეწყობა ოჯახში ძალადობის წინააღმდეგ ბრძოლაში“ ფარგლებში, საქართველოს შინაგან საქმეთა სამინისტროს წარმომადგენლები სასწავლო ვიზიტებით იმყოფებოდნენ დიდ ბრიტანეთში 2016 წლის სექტემბერში (3 წარმომადგენელი) და შვედეთში (4 წარმომადგენელი) 2016 წლის დეკემბერში. სასწავლო ვიზიტების დროს საქართველოს შსს წარმომადგენლებს უმასპინძლეს ადგილობრივი პოლიციის, სასამართლოს, პროკურატურის, სოციალური სამსახურების და არასამთავრობო ორგანიზაციების წარმომადგენლებმა. ვიზიტების მთავარ მიზანს წარმოადგენდა აღნიშნულ ქვეყნებში ოჯახში ძალადობის წინააღმდეგ მიმართული ღონისძიებების შესწავლა, შეფასება და საუკეთესო პრაქტიკის კოლეგებისთვის გაზიარება, სიახლეების დანერგვა, ყოველდღიურ საქმიანობაში მიღებული ცოდნის გამოყენება;
* **საზოგადოებრივი ცნობიერების ამაღლების** მიზნით ოჯახში ძალადობის თემაზე სოციალური კამპანიებისა და კონკურსების ორგანიზება, რეგიონალური შეხვედრების ორგანიზება.

ევროკავშირის მიერ დაფინანსებული პროექტის ფარგლებში, შსს–მ დაგეგმა და განახორციელა შემდეგი სახის საზოგადოებრივი ცნობიერების ამაღლების კამპანიები:

* გამოცხადდა/ჩატარდა საჯარო კონკური სოციალური კამპანიის ლოგოზე, სლოგანზე და სტატიაზე;
* გამოვლინდა/დაჯილდოვდა საუკეთესო 10 პოლიციელი;
* მომზადდა საინფორმაციო ბროშურა მოსახლეობისთვის 5 ენაზე (ქართული, ინგლისური, რუსული, აზერბაიჯანული, სომხური);
* შს მინისტრმა გახსნა სოციალური კამპანია „ძალანდობას“
* დამზადდა პრომო მასალა;
* გაიმართა მედიასემინარი ოჯახში ძალადობის თემაზე;
* შსს წარმომადგენლებმა მონაწილეობა მიიღეს სხვადასხვა გადაცემებში (სულ: 10 ტელე გადაცემა);მომზადდა სოციალური ვიდეო რგოლი, რომელიც დეკემბერში განთავსდა სახელმწიფო და კომერციულ არხებზე და გადაიცემა 2017 სრული წლის განმავლობაში.

***ღონისძიება 3..5.2. მიზნობრივი ინიციატივა საგზაო უსაფრთხოება*** შს სამინისტრო რეგულარულად ახორციელებს სხვადასხვა სახის კამპანიებს საზოგადოებაში ცნობიერების ამაღლების მიზნით. 2015 წლიდან ხორციელდება საგზაო მოძრაობის უსაფრთხოების სოციალური კამპანია, სლოგანით „შენი გულისთვის, შენი უსაფრთხოებისთვის“. კამპანიის მიზანია საგზაო მოძრაობის უსაფრთხოების შესახებ საზოგადოების ცნობიერების ამაღლება და ავტოსაგზაო შემთხვევების პრევენცია. აღნიშნული კამპანიის ფარგლებშიც განხორციელდა სხვადასხვა აქტივობა (სოციალურლი ვიდეო რგოლები, რადიორგოლები, საინფორმაციო გამოშვება, შოუ, სტატიები);

გაიმართა სამუშაო შეხვედრებო თემატურად მომუშავე არასამთავრობო (4) და ბიზნესსექტორის წარმომადგენლებთან; კამპანიის ფარგლებში, მთელი ქვეყნის მასშტაბით, სპეციალურად გადამზადებული საპატრულო პოლიციის თანამშრომლები, აღნიშნულ თემაზე მოზარდების ცნობიერების ამაღლების მიზნით, სკოლებსა და საბავშვო ბაღებში გაკვეთილებს ატარებდნენ. გაკვეთილები ჩატარდა 29 სკოლა/ ბაღში სადაც დაეწრო 407 მოსწავლე. კამპანიისთვის შეიქმნა სპეციალური ვებ-გვერდი - http://cheminabiji.com/,

***ღონისძიება 3.5.4. დანაშაულის პრევენცია არასრულწლოვანთა ცნობიერების ამაღლების გზით***საქმიანობის შესრულების მიზნით, შსს განაგრძობს განათლებისა ადა მეცნიერების სამინისტროსთან თანამშრომლობით მოსწავლე ახალგაზრდებთან ინტერაქტიულ ფორმატში ურთიერთობას.

2008 წლის გაზაფხულზე საერთაშორისო ორგანიზაციამ 'PH-International" საქართველოს განათლებისა და მეცნიერების და საქართველოს შინაგან საქმეთა სამინისტროებს შესთავაზა სამართლებრივი განათლების პროგრამა, რომელიც ამერიკის შეერთებული შტატების სახელმწიფო ანტინარკოტიკული და სამართალდამცავ ორგანოებთან ურთიერთობის საერთაშორისო ბიურომ დააფინანსა.

პროგრამის ფარგლებში მომზადდა ორი სახელმძღვანელო - ერთი მოსწავლეებისათვის და მეორე - მასწავლებლებისა და სამართალდამცველებისათვის. სამართლებრივი კულტურის პროგრამა ჩამოყალიბდა, როგორც სამოქალაქო განათლების სწავლების ფარგლებში შერწყმული საგანმანათლებლო პროგრამა. ასეთმა მიდგომამ არ გაზარდა მოსწავლე-მასწავლებლის საგაკვეთილო დატვირთვა და გააძლიერა იმ საკითხების შესწავლის ეფექტიანობა, გაკვეთილები ინტერაქტიულია, მოიცავს როლურ თამაშებს და გამიზნულია მოსწავლეებში სამართლის და მართლმსაჯულების სფეროში მათი უფლებების და პასუხისმგებლობების შესახებ ცოდნის ამაღლებისკენ.

სამართლებრივი განვითარების პროგრამამ გვიჩვენა, თუ რამდენად მნიშვნელოვანია ჩვენი ახალგაზრდებისათვის კანონიერების კულტურა და ამ საქმეში, სწორედ, სამართალდამცველების მონაწილეობა. გრძელდება პროექტ „სამართლებრივი განვითარების პროგრამის" განხორციელება საქართველოს 40 საჯარო სკოლაში. პროექტი ითვალისწინებს წინასწარ შედგენილი საგნის: „სამართლებრივი კულტურის" სწავლებას შერჩეული სკოლების მე-9 კლასელთათვის. აღნიშნული საგნის სწავლება მიმდინარეობს სამართალდამცვისა და სკოლის პედაგოგის ერთობლივი აქტივობით. გაკვეთილები ინტერაქტიულია, მოიცავს როლურ თამაშებს და გამიზნულია მოსწავლეებში სამართლის და მართლმსაჯულების სფეროში მათი უფლებების და პასუხისმგებლობების შესახებ ცოდნის ამაღლებისკენ.

'PH-International" – ის, საქართველოს განათლებისა და მეცნიერების სამინისტროსთან თანამშრომლობთ, საქართველოს შინაგან საქმეთა სამინისტრომ განახორციელდა პროექტი 2015-2016 სასწავლო წლებში განხორციელდა პროექტი ‘ბავშვები, პოლიციელები და უსაფრთხოება“, რომლის უმთავრეს მიზანს წარმოადგენს უმცროს კლასელებში (მე–5 და მე–6 კლასის მოსწავლეებში) საგზაო უსაფრთხოების შესახებ ცნობადობის ამაღლებას და კანონმორჩილი კულტურის ჩამოყალიბება. პროექტის აქტივობები ხორცილდება ინტერაქტიულ რეჟიმში, სადაც მანდატური და პატრულ ინსპექტორი წინასწარ მომზადებული სახალისო/ადაპტირებული პროგრამით მოსწავლეებს ესაუბრებიან საგზაო უსაფრთხოების ძირითად ნორმებზე.

პროგრამის ‘ბავშვები, პოლიციელები და უსაფრთხოება’ ფარგლებში, სკოლები და პოლიცია წარმატებით თანამშრომლობს ერთმანეთთან, მათი შეხვედრების მოდული არის მაქსიმალურად პოზიტიური და დატვირთულია საინტერესო თემატიკით , რაც მთავარია ეფუძნება პოლიციისა და სკოლის თანამშრომლობას და დამეგობრებას. პროგრამა ხორციელდება მე-4, მე-5 და მე-6 კლასებში.

2015–2016 სასწავლო წელს, აღნიშნული პროგრამა განხორციელდა 20 საჯარო სკოლაში. პროგრამა პოლიციის საზოგადოებრივი საქმიანობის ინიციატივა აჭარაში (ACPI), ხორციელდება PH International-ის მიერ, აშშ-ის სახელმწიფო დეპარტამენტის ანტინარკოტიკული და სამართალდამცავ ორგანოებთან ურთიერთობის საერთაშორისო ბიუროს ფინანსური მხარდაჭერით. პროგრამის განხორცილება დაიწყო 2015 წლის სექტემბერში და მიზნად ისახავს არასრულწლოვანთა დანაშაულის პრევენციას და დანაშაულის პრევენციული მექანიზმების გაზრდას საზოგადოებისა და პოლიციის თანამშრომლობით. პროგრამა ითვალისწინებს, რომ საზოგადოებაზე ორიენტირებული პოლიციის ინიციატივები ფართო არჩევანს შესთავაზებს ახალგაზრდებს სათემო ღონისძიებებში ჩართვისთვის. პროგრამა მოიცავს 2 კომპონენტს: სასკოლო და სათემო. პროექტის ფარგლებში:

შემუშავდა 2 მოდული რის მიხედვითაც ტრენინგი ჩაუტარდა პროგრამაში ჩართულ 10 პოლიციელს, 5 მათ უშუალო ხელმძღვანელს, 10 პედაგოგს; შემუშავდა სამართლებრივი კულტურის კურიკულუმი, რომელიც მოიცავს 8 საგაკვეთილო თემას (შესავალი, პოლიციელის პროფესია, ჯანსაღი ცხოვრების წესი, ბავშვთა დაცვა, ტოლერანტობა, კონლიქტების გადაწყვეტა, სამოქალაქო ჩართულობა, კატასტროფის რისკის შემცირება); ტრენინგი ჩაუტარდა პროგრამაში ჩართულ 10 პედაგოგს და 10 პოლიციელს; სამართლებრივი კულტურის კურიკულუმის მიხედვით საგაკვეთილო პროცესი დაიწყო აჭარის 10 სკოლაში( ხულოს, ქედის, შუახევის, ხელვაჩაურის და ქობულეთის რაიონებიდან) , სადაც გაკვეთილს უძღვება პოლიციელი და სამოქალაქო განათლების პედაგოგი; 300 მოსწავლე (მე-8, მე-9, მე-10 კლასი) არის ჩართული სამართლებრივი კულტურის კურიკულიმის გაკვეთილებში.

გარდა ამისა, შს სამინისტრო ახორციელებს საგანმანათლებლო პროექტს „მართლწესრიგის უზრუნველყოფისა და დანაშაულის პრევენციის პროგრამა საჯარო სკოლებისთვის“. პროექტში ჩართულია შს სამინიტროს 9 დანაყოფი. პროექტის ფარგლებში მოსწავლეებს შს სამინისტროს 7 ქვედანაყოფში უტარდებათ ექსკურსია, ხოლო ცენტრალური კრიმინალური პოლიციისა და საპატრულო პოლიციის თანამშრომლები ახალგაზრდებთან საინფორმაციო საგანმანათლებლო შეხვედრებს მართავენ მათთან სკოლაში. პროექტის მიზანია არასრულწლოვანთა შორის დანაშაულის პრევენცია, მართლწესრიგისა და უსაფრთხოების საკითხებზე მათი სამოქალაქო ცნობიერების ამაღლება. პროექტში ჩართულია არაქართულენოვანი სკოლები. ჯამში 2016 წლის სასწავლო-საანგარიშო პერიოდში თბილისის კერძო და სახელმწიფო საჯარო სკოლების 18 და რეგიონის 15 საჯარო სკოლა, (ჯამში 2000 -ზე მეტი მოსწავლე) ასევე თბილისის 2 საბავშვო ბაღის აღსაზრდელები (77 აღსაზრდელი).

შსს კვლევის და განვითარების დეპარტამენტის ორგანიზებით, არასრულწლოვანთა ცნობიერების ამაღლების მიზნით, საჯარო სკოლებში მოსწავლეებისათვის, მართლწესრიგისა და უსაფრთხოების საკითხებთან დაკავშირებით ხორციელდება სპეციალური საგანმანათლებლო პროგრამა- „უსაფრთხოების ათი გაკვეთილი“, რომელიც მოიცავს საგზაო მოძრაობის წესებს, კრიზისულ ვითარებაში მოქმედებას, ბუნებრივი კატასტროფების დროს რეაგირებასა და ა.შ. შინაგან საქმეთა სამინისტროს საპატრულო პოლიციის, საგანგებო სიტუაციების მართვისა და 112-ის თანამშრომლები რეგულარულ საინფორმაციო შეხვედრებს მართავენ მთელი საქართველოს მასშტაბით მეხუთე კლასის მოსწავლეებთან. პროგრამაში ჩართულია 42 საჯარო სკოლა.

2016 წელს სხვადასხვა საჯარო სკოლაში 4000-მდე მოსწავლისათვის, შსს საპატრულო პოლიციის დეპარტამენტმა 600-მდე საგანმანათლებლო შეხვედრა გამართა. სპეციალურად ამ პროგრამისთვის შედგა შესაბამისი გზამკვლევი, რომელშიც მეხუთე კლასელებისთვის ასაკის შესაბამისად ადაპტირებული სახით წარმოდგენილია საგზაო მოძრაობის წესები. მოსწავლეებს ასევე უტარდებათ ინსტრუქტაჟი საგანგებო სიტუაციების დროს აუცილებელი უსაფრთხოების ზომების შესახებ(მაგ. მიწისძვრის, ხანძრის, ავტოსაგზაო და ქიმიური ინცინდენტის დროს).

***ღონისძიება 2.5.5. შსს ღონისძიებების გამჭვირვალობის უზრუნველყოფა საზოგადოების მუდმივი ინფორმირებით***

შსს-ს საზოგადოებასთან ურთიერთობის დეპარტამენტი ინტენსიურად ახდენს საზოგადოების ინფორმირებას სამინისტროს საქმიანობისა და მიმდინარე სიახლეების შესახებ შსს ვებ-გვერდის, სოციალური ქსელისა და ერთჯერადი აქციების საშუალებით. „ავტორადიოს“ ეთერში ყოველკვირეულად გადის რადიოგადაცემა- „კანონის ფარგლებში“. გადაცემის მიზანია მოქალაქეთა ინფორმირებულობის გაზრდა შს სამინისტროში მიმდინარე პროექტებსა და სიახლეებზე.

შსს აკადემიის ვებ-გვერდზე [www.policeacademy.ge](http://www.policeacademy.ge) წლის განმავლობაში რეგულარულად მიმდინარეობდა საზოგადოების ინფორმირება აკადემიაში მიმდინარე საქმიანობებისა და სიახლეების შესახებ კერძოდ, გამოქვეყნდა 195 სიახლე (news), 42 სიუჟეტი, 234 ფოტო. 2016 წლის ნოემბრის თვეში დაიწყო შსს-ს აკადემიის განახლებული ვერ-გვერდის www.policeacademy.gov.ge შემუშავება, რომელიც 2017 წლის პირველ კვარტალში დასრულდება. ჩატარდა მაგისტრების პირველი გამოშვების ცერემონია.

2016 წლის სამაგისტრო პროგრამასთან დაკავშირებით მომზადდა სარეკლამო რგოლი და განთავსდა ტელევიზიებში: იმედი და GDS , მომზადდა 10 დოკუმენტური ფილმი და 12 რადიოგადაცემა. შსს-ს არქივის მიმართულებით.

განხორციელდა პროექტი „განათლებისთვის ხელშესახები მომავალი პროფესია“, რომლის მიზანი იყო ინფორმაცია აკადემიაში განათლების მიღების შესახებ, რომელიც საქართველოს 9 რეგიონში ჩატარდა . ასევე, საანგარიშო პერიოდში გაიმართა დასაქმების ფორუმი.

***ღონისძიება 3.5.6. საჯარო ინფორმაციაზე ხელმისაწვდომობის უზრუნველყოფის გაუმჯობესება***

შსს-ს ოფიციალურ ვებ-გვერდზე საჯარო ინფორმაციის ელექტრონული ფორმით გაცემა და პროაქტიულად გამოქვეყნება ხორციელდება „საჯარო ინფორმაციის ელექტრონული ფორმით მოთხოვნისა და პროაქტიულად გამოქვეყნების შესახებ“ საქართველოს მთავრობის 2013 წლის 26 აგვისტოს №219 დადგენილებით. შსს ადმინისტრაციის მიერ მზადდება შინაგან საქმეთა სამინისტროს საქართველოს ზოგადი ადმინისტრაციული კოდექსის 49-ე მუხლით გათვალისწინებული ყოველწლიური ანგარიში, რომელიც განთავსდება სამინისტროს ოფიციალურ ვებ-გვერდზე და ხელმისაწვდომია ყველა დაინტერესებული პირისათვის.

შინაგან საქმეთა სამინისტროში შემოსული განცხადებები/წერილების შესაბამისად, 2016 წლის განმავლობაში, საჯარო ინფორმაციის გაცემის მოთხოვნათა საერთო რაოდენობამ შეადგინა - 15 515 მათ შორის დაკმაყოფილებულ მოთხოვნათა რაოდენობა შეადგენს - 13 123 (84.57%), დაკმაყოფილებაზე უარის თქმის რაოდენობა - 1 383 (8.92%), ხოლო ნაწილობრივ დაკმაყოფილებულ მოთხოვნათა რაოდენობა კი - 315 (2,03%).

აქვე აღსანიშნავია, რომ შსს ადმინისტრაციის საჯარო ინფორმაციის სამმართველოში შემოსული განცხადებები/წერილების რაოდენობა, რომლებიც კომპეტენციის მიხედვით, რეაგირებისთვის გადაგზავნილ იქნა შს სამინისტროს სტრუქტურულ ქვედანაყოფებში, ტერიტორიულ ორგანოებში, საჯარო სამართლის იურიდიულ პირებში და შსს საქვეუწყებო დაწესებულება - საქართველოს სასაზღვრო პოლიციაში შეადგინა - 1 485 (1.89%).

**მიზანი 3.6. ტაქტიკურ-ოპერატიული დონის გაძლიერება საერთაშორისო თანამშრომლობის თვალსაზრისით**

***ღონისძიება 3.6.1. შსს შესაძლებლობების გაზრდა დაბრუნებისა და რეადმისიის სფეროში****:* საქართველოს საგარეო საქმეთა სამინისტროს 2016 წლის 23 თებერვლის დიპლომატიური ნოტით მიეწოდა მონტენეგროს შსს–ს პოზიცია „საქართველოს მთავრობასა და მონტენეგროს მთავრობას შორის უნებართვოდ მცხოვრებ პირთა რეადმისიის შესახებ“.

საანგარიშო პერიოდში საქართველოს შინაგან საქმეთა სამინისტროს მიერ ინიცირებულ იქნა რეადმისიის ხელშეკრულების საიმპლემენტაციო ოქმების პროექტები ირლანდიის რესპუბლიკასთან, ლატვიის რესპუბლიკასთან, მალტას რესპუბლიკასთან, რუმინეთთან და სლოვენიის რესპუბლიკასთან. საიმპლემენტაციო ოქმი განსაზღვრავს შეთანხმების საიმპლემენტაციო დებულებებს და არეგულირებს კონკრეტულად 2 ქვეყანას შორის თანამშრომლობის დეტალებს. შსს წარმომადგენლები შესაბამისი უწყებების წარმომადგენლებთან ერთად მონაწილეობას ღებულობენ როგორც შეთანხმების, ასევე მისი საიმპლემენტაციო ოქმების შესახებ მოლაპარაკებების წარმოებაში.

2016 წლის 4 აპრილს ქ. ბერლინში ხელი მოეწერა „საქართველოს მთავრობასა და გერმანიის ფედერაციული რესპუბლიკის მთავრობას შორის საქართველოსა და ევროკავშირს შორის უნებართვოდ მცხოვრებ პირთა რეადმისიის შესახებ 2010 წლის 22 ნოემბრის შეთანხმების განხორციელების შესახებ“ საიმპლემენტაციო ოქმს, რომელიც ძალაშია 2016 წლის 8 ივლისიდან.

***ღონისძიება 3.6.2. პარტნიორ ქვეყნებთან ორმხრივი შეთანხმებების გაფორმება დანაშაულის წინააღმდეგ ბრძოლის საკითხებში თანამშრომლობის შესახებ***

შინაგან საქმეთა სამინისტროსთვის კვლავ პრიორიტეტულია სხვადსხვა ქვეყნებთან ისეთ მნიშვნელოვან სფეროში თანამშრომლობა, როგორიცაა სამართალდამცავი უწყებების თანამშრომლობა ორგანიზებული დანაშაულის წინააღმდეგ ბრძოლის სფეროში. აღნიშნულიდან გამომდინარე, შსს მოლაპარაკებებს აწარმოებს სხვადსხვა ქვეყნებთან ზემოთხსენებულ საკითხებზე შეთანხმების გაფორმების მიზნით.

შეთანხმების ხელმოწერის მიზნით ხელშეკრულებების პროექტები გაიგზავნა ყაზახეთის რესპუბლიკის, ფილიპინების რესპუბლიკის, ალბანეთის რესპუბლიკის, კატარის სახელმწიფოსა და საბერძნეთის რესპუბლიკის შესაბამის უწყებებში.

* 2016 წლის 30 ივნისი-1 ივლისს, საქართველოს შინაგან საქმეთა სამინისტროში შვედეთის სამეფოს დელეგაციის ვიზიტის ფარგლებში გაიმართა მოლაპარაკებები „საქართველოს მთავრობასა და შვედეთის სამეფოს მთავრობას შორის სამართალდაცვით სფეროში თანამშრომლობის შესახებ“ შეთანხმების პროექტთან დაკავშირებით. ამჟამად, ორივე მხარეს მიმდინარეობს შესაბამისი შიდასახელმწიფოებრივი პროცედურები პროექტის მომავალში ხელმოწერისათვის მომზადების მიზნით.
* 2016 წლის 13 ოქტომბერს ქ. თბილისში ხელი მოეწერა „საქართველოს შინაგან საქმეთა სამინისტროსა და ყირგიზეთის რესპუბლიკის შინაგან საქმეთა სამინისტროს შორის დანაშაულის წინააღმდეგ ბრძოლაში თანამშრომლობის შესახებ“ შეთანხმებას. შეთანხმება ძალაში შევიდა მიხი ხელმოწერის დღიდან.

გარდა ამისა, 2016 წლის 1–3 თებერვალს ქ. ჰააგაში გაიმართა მოლაპარაკებები ევროპოლთან ოპერატიული და სტრატეგიული თანამშრომლობის შესახებ შეთანხმების ტექსტზე. მხარეებმა სრულად შეათანხმეს პროექტის ტექსტი. ქართულმა მხარემ შესაბამისი შიდასახელმწიფოებრივი პროცედურები დაასრულა 2016 წლის თებერვლის ბოლოს, ევროპოლმა დაიწყო თავისი ოფიციალური პროცედურები, რომელთა დასრულების შემდეგ შეთანხმებას ხელი მოეწერება.

***ღონისძიება 3.6.3 სხვადასხვა ქვეყნებთან არსებული ხელშეკრულებებისა და ნაცვალგების პრინციპის საფუძველზე თანამშრომლობა***

პარტნიორ სახ3ელმწიფოებთან არსებული შეთანხმებებისა და ნაცვალგების პრინციპის საფუძველზე შსს საერთაშორისო ურთიერთობების დეპარტამენტი პასუხიმგებელია არაოპერატიული კუთხით მოთხოვნების მიღებაზე, დამუშავებასა და გაგზავნაზე. აღნიშნული მოთხოვნები შეეხება გამოცდილების გაზიარებას სამინისტროს კომპეტენციას მიკუთვნებულ საკითხებზე, ინფორმაციის მიწოდებას მოქმედი კანონმდებლობის შესახებ და ასევე მოიცავს თემატურ კითხვარებს. Ⴋოთხოვნების გაგზავნა-მიღება ხორციელდება თანამშრომლობის შესახებ შეთანხმების ან ნაცვალგების პრინციპის საფუძველზე. საანგარიშო პერიოდში შსს საერთაშორისო ურთიერთობების დეპარტამენტის მიერ გაგზავნილ იქნა 11 მოთხოვნა, ხოლო შემოვიდა 20 მოთხოვნა.

საანგარიშო პერიოდში პარტნიორ ქვეყნებთან ( საფრანგეთი, დიდი ბრიტანეთი, ესპანეთი, ლატვია, სლოვაკეთი, ისრაელი) თანამშრომლობითა და ხელშეწყობით განხორციელდა 7 შეხვედრა და სასწავლო ვიზიტი ისეთ თემებზე როგორიცაა: არალეგალური მიგრაციის ქსელების წინააღმდეგ ბრძოლა, „შეკრებებისა და მანიფესტაციების დროს მასების მართვა,აეროპორტის უსაფრთხოების დაცვა, დანაშაულის ადგილის გამოძიება და სხვა. მონაწილეობა მიიღო 31 თანამშრომელმა.

***ღონისძიება 3.6.4 სამართალდაცვით სფეროში საერთაშორისო თანამშრომლობის გაძლიერება ინფორმაციის გაცვლისა და ოპერატიულ-სამძებრო ღონისძიებების კუთხით***უცხოელ პარტნიორებისგან ორმხრივი თანამშრომლობის შესახებ შეთანხმებების საფუძველზე მიმდინარე წელს შემოსული იქნა 1366 მოთხოვნა სამართლებრივი დახმარების შესახებ, საიდანაც გაეცა 1340 პასუხი, ხოლო დანარჩენზე მიმდინარეობს მუშაობა.

საერთაშორისო თანამშრომლობის გაღრმავების მიზნით 2016 წელს ევროკავშირის წევრ ორ ქვეყანაში დანიშნული იქნა პოლიციის ატაშე, კერძოდ: შვედეთში და იტალიაში. ამრიგად შსს ცენტრალური კრიმინალური პოლიციის დეპარტამენტს პოლიციის ატაშეები წარგზავნილი ჰყავს 13 ქვეყანაში, მათ შორის ევროკავშირის წევრ 8 ქვეყანაში. ამას გარდა ევროპოლთან მიღწეული იქნა შეთანხმება სტრატეგიული და ოპერატიული თანამშრომლობის შესახებ.

## 4. პროკურატურის რეფორმა

**მიზანი 4.1 დამოუკიდებელი, მიუკერძოებელი, ეფექტიანი გამოძიების წარმოება და სისხლისსამართლებრივი დევნის განხორციელება**

***ღონისძიება 4.1.1. მინიმუმ 3 რეკომენდაციის მომზადება პროკურორებისათვის***

2016 წელს საქართველოს პროკურატურისთვის აქტუალური იყო დისკრიმინაციული და სიძულვილით მოტივირებული დანაშაულის წინააღმდეგ ბრძოლა. წლის დასაწყისში პროკურორებისთვის „საქართველოს სისხლის სამართლის კოდექსის 53-ე მუხლის 31 ნაწილის, როგორც პასუხისმგებლობის დამამძიმებელი გარემოების პრაქტიკაში გამოყენების თაობაზე“ რეკომენდაცია შემუშავდა. რეკომენდაციამ ხელი შეუწყო სიძულვილის მოტივის დასაბუთების პრაქტიკას, რის შედეგადაც, 2016 წლის ივნისიდან სიძულვილის მოტივით დანაშაულის ჩადენა 8 სისხლის სამართლის საქმეზე დადასტურდა.

2016 წელს შემუშავდა რეკომენდაცია „შეზღუდული შესაძლებლობის მქონე პირთა მონაწილეობით არსებული სისხლის სამართლის საქმეების გამოძიების თაობაზე“, რომელშიც გამოძიების მიმდინარეობისას პროცესის მონაწილე შშმ პირთა დაცვის გარანტიები და მათი სპეციალური საჭიროებებიდან გამომდინარე გასათვალისწინებელი გარემოებები გაწერილია. რეკომენდაციის მიზანია შიდასახელმწიფოებრივი და საერთაშორისო კანონმდებლობის მოთხოვნათა გათვალისწინებით, შეზღუდული შესაძლებლობის მქონე პირებთან დაკავშირებული ძირითადი სამართლებრივი საკითხების მიმოხილვა, სისხლის სამართალწარმოების ფარგლებში შეზღუდული შესაძლებლობების მქონე მოწმის/დაზარალებულის საჭიროებებისა და მათთან ცალკეული საგამოძიებო მოქმედებების ჩატარებისას გასათვალისწინებელი გარემოებების განსაზღვრა, ეფექტური საპროკურორო საქმიანობის უზრუნველყოფის მიზნით.

რელიგიური შეუწყნარებლობის მოტივით ჩადენილ დანაშაულთა საქმეებზე ეფექტიანი საპროკურორო საქმიანობის ხელშეწყობის მიზნით, შემუშავდა რეკომენდაცია, რომელიც გადაეგზავნა ევროპის საბჭოს საქართველოს ოფისს, მათ მიერ მოწვეული საერთაშორისო ექსპერტის მიერ შესწავლისა და განხილვის მიზნით. მიღებული შენიშვნების შესაბამისად, მოხდება რეკომენდაციის საბოლოო ვერსიის დანერგვა საქართველოს პროკურატურის სისტემაში.

არასათანადო მოპყრობის ფაქტებზე დანაშაულთა კვალიფიკაციის საკითხის მართებულად გადაწყვეტისა და სწორი პრაქტიკის დანერგვის მიზნით, შემუშავდა რეკომენდაცია მოხელის ან მასთან გათანაბრებული პირის მიერ ჩადენილი არასათანადო მოპყრობის ფაქტების გამოძიების შესახებ. აღნიშნულ დოკუმენტში მიმოხილულია სამსახურებრივი უფლებამოსილების გადამეტების, წამების, წამების მუქარის, დამამცირებელი ან არაადამიანური მოპყრობის გამიჯვნასთან დაკავშირებული საკითხები, არასათანადო მოპყრობის კვალიფიკაციის კუთხით პრაქტიკაში არსებული ხარვეზები და ადამიანის უფლებათა ევროპული სასამართლოს მიერ დადგენილი ძირითადი სტანდარტები.

საქართველოს მთავარ პროკურატურაში შემუშავებულ იქნა და 2016 წლის ივლისიდან მოქმედებს რეკომენდაციები კონკრეტული გარემოებების არსებობისას ბრალდებულის მიმართ გამოსაყენებელი აღკვეთის ღონისძიების სახისა და საპროცესო შეთანხმებისას გამოსაყენებელი სარეკომენდაციო პირობების შესახებ. რეკომენდაციის შემუშავებას საფუძვლად დაედო კრიმინოგენური მდგომარეობის ანალიზი, ცალკეულ დანაშაულებზე აღკვეთის ღონისძიების და სასჯელის გამოყენების არსებული სასამართლო პრაქტიკა. რეკომენდაცია მიზნად ისახავს გავრცელებულ დანაშაულებზე საქართველოს პროკურატურის სხვადასხვა სტრუქტურულ ერთეულში ერთგვაროვანი პრაქტიკის დამკვიდრებას. გარდა ამისა, ამგვარი რეკომენდაციის არსებობა ზრდის გადაწყვეტილებების მიღების პროცესში პროკურორის დამოუკიდებლობის ხარისხს და უზრუნველყოფს გადაწყვეტილების შემჭიდროებულ ვადებში მიღებას.

***ღონიძიება 4.1.2. მომზადებული რეკომენდაციების შესრულებაზე კონტროლის მექანიზმის შემუშავება***

მთავარი პროკურატურის მიერ პერმანენტულად ხდება აღნიშნული რეკომენდაციების შესრულებაზე მონიტორინგი და პრობლემების იდენტიფიცირება. ასევე, გარკვეული პერიოდულობით რეკომენდაციებიდან გადახვევების ანალიზი ხორციელდება.

***ღონიძიება 4.1.3. სანქციების სისტემაზე ანალიზის მომზადება და საკანონმდებლო ცვლილებებთან დაკავშირებით წინადადებების შემუშავება***

მომზადდა ანალიზი სხვადასხვა კატეგორიის დანაშაულებზე საპროცესო შეთანხმებისა და არსებითად განხილულ საქმეებზე გამოყენებული სანქციების შესახებ, რომელიც საფუძვლად დაედო საპროცესო შეთანხმებასთან დაკავშირებული რეკომენდაციების შემუშავებას.

***ღონიძიება 4.1.4. სისხლისსამართლებრივი დევნის ალტერნატიული მექანიზმების გამოყენების პრაქტიკის ანალიზი***

საქართველოს პროკურატურის საპროკურორო საქმიანობაზე ზედამხედველობისა და სტრატეგიული განვითარების დეპარტამენტის ანალიტიკური სამმართველო ყოველ 6 თვეში ერთხელ ახდენს სისხლისსამართლებრივი დევნის ალტერნატიული მექანიზმების გამოყენების პრაქტიკის გაანალიზებას. ანალიზში აისახება, როგორც სტატისტიკური მონაცემები: რამდენი არასრულწლოვანი, 18-დან 21 წლამდე ასაკის პირი და 21 წლის ზემოთ ასაკის პირი იქნა განრიდებული და სისხლისსამართლის კოდექსის რა მუხლებზე. გარდა სტატისტიკური ინფორმაციისა, ანალიზი უკეთდება სისხლისსამართლებრივი დევნის ალტერნატიული მექანიზმების გამოყენების (განრიდება/განრიდება-მედიაცია) შინაარსობრივ მხარეს, მაგალითად: გამოძიების დაწყებისა და სისხლისსამართლებრივი დევნის დაწყების საფუძვლების გამოკვეთიდან რამდენ ხანში იქნა მიღებული პირის (არასრულწლოვანი, 18-დან 21 წლამდე ასაკი პირი) მიმართ განრიდების გადაწყვეტილება; რა ხანგრძლივობით და რა პირობებით ხდება განრიდების ხელშეკრულების გაფორმება; როგორია განრიდების ხელშეკრულების დარღვევის და განრიდებულის მიერ განმეორებითი დანაშაულის ჩადენის მაჩვენებელი; დაზარალებულთა ჩართულობა განრიდების პროცესში და მედიაციის მაჩვენებლის განსაზღვრა. აღნიშნული ანალიზის საფუძველზე ხდება ძირითადი პრობლემების და ხარვეზების იდენტიფიცირება და მათი დაძლევის მიზნით კონკრეტული რეკომენდაციების შემუშავება.

***ღონიძიება 4.1.5. გამოძიების ერთიანი მეთოდოლოგიის პრაქტიკაში დანერგვა***

ერთ-ერთი პრაქტიკული პრობლემა, რომელიც არსებობს სამართალდამცავ სისტემაში, არის გამომძიებლისა და პროკურორის ერთმანეთზე მიჯაჭვულობა. გამომძიებლები საგამოძიებო და საპროცესო მოქმედებების ჩატარების პროცესში პროკურორებთან ხშირ კომუნიკაციას ამყარებენ და პროცედურულ საკითხებს აზუსტებენ. აღნიშნული იწვევს პროკურორისა და გამომძიებლის ფუნქციების ერთმანეთში აღრევას და ეჭვებს წარმოშობს გამოძიების პროცესით პროკურორის პირადი დაინტერესების შესახებ (ეს საკითხი არაერთხელ დასმულა პრობლემად სხვადასხვა არასამთავრობო თუ საერთაშორისო ორგანიზაციის მიერ).

ზემოაღნიშნული მიჯაჭვულობის შემცირების მიზნით, საქართველოს პროკურატურის ინიციატივით, პროკურორებისა და შს სამინისტროს გამომძიებლებისგან სამუშაო ჯგუფი შეიქმნა, რომლის მიერაც მომზადებული იქნა გამოძიების მეთოდოლოგიის სახელმძღვანელო. სახელმძღვანელოში სისხლის სამართლის საპროცესო კოდექსით გათვალისწინებული ყველა საგამოძიებო და საპროცესო მოქმედების პროცედურებია გაწერილი (მათი ჩატარების მეთოდოლოგია) - ნაბიჯ-ნაბიჯ ყველა საგამოძიებო და საპროცესო მოქმედების დაგეგმვის, მომზადებისა და ჩატარების სტადიები გაწერილია.

სახელმძღვანელო არის 600 გვერდამდე მოცულობის. აღნიშნული სახელმძღვანელოს პრაქტიკაში დანერგვის მიზნით საჭიროა მისი სახელმძღვანელოს (წიგნის) სახით დაბეჭდვა, რომლის შემდგომ მოხდება აღნიშნული მასალის სასწავლო მოდულად გაწერა. მიმდინარეობს დონორის მოძიება.

***ღონიძიება 4.1.6.აღკვეთის ღონისძიებების გამოყენების პრაქტიკის ანალიზი***

შესწავლილ იქნა აღკვეთის ღონისძიებების გამოყენების პრაქტიკა და გაანალიზდა ის ძირითადი ასპექტები, რომელიც საფუძვლად დაედო საქართველოს საერთო სასამართლოების გადაწყვეტილებებს. შემუშავდა რეკომენდაციები პროკურორებისთვის, რომელიც ეხება აღკვეთის ღონისძიების თითოეული სახის დასაბუთების სტანდარტებს, რაც საერთო პრაქტიკის სახით ჩამოყალიბდა როგორც ევროსასამართლოს, ასევე ეროვნული სასამართლოების მიერ გადაწყვეტილებებში ასახული დასაბუთებების შედეგად. რეკომენდაციის არსებობა ზრდის გადაწყვეტილებების მიღების პროცესში პროკურორის დამოუკიდებლობის ხარისხს და უზრუნველყოფს გადაწყვეტილების შემჭიდროებულ ვადებში მიღებას. შემუშავდა სახელმძღვანელო აღკვეთის ღონისძიების გამოყენების შესახებ, რომელიც დაეხმარება პროკურორებს იმ გარემოებების ფორმულირებაში, რაც მათ გამოადგებათ შუამდგომლობის დასაბუთებისას.

***ღონიძიება 4.1.7. გამოძიების ელექტრონული პროგრამის დახვეწა და სხვა უწყებებთან ინტეგრაცია***

გამოძიების ელექტრონული პროგრამის დახვეწისა და პროგრამაში პროკურორთა საჭიროებებზე მორგებული ცვლილებების განხორციელების მიზნით, შეიქმნა სამუშაო ჯგუფი, რომელმაც მოამზადა(დაწერა) სისხლის სამართლის საქმის ელექტრონული წარმოების პროგრამის ახალი ამოცანა. სისხლის სამართლის საქმის წარმოების ელექტრონული პროგრამის ახალი ვერსია, ერთი მხრივ, მომხმარებელს გაუდვილებს მუშაობას და ინფორმაციის დამუშავებას, ხოლო, მეორე მხრივ, საშუალებას მოგვცეს მივიღოთ დანაშაულის შესახებ უფრო სრულყოფილი სტატისტიკური მონაცემები ცალკეული პარამეტრების მიხედვით. ამასთან, მიმდინარეობს მოლაპარაკება ცალკეულ სახელმწიფო უწყებებთან სერვისების გაუმჯობესების საკითხზე. ყოველივე ერთად აღებული კი პროგრამის მომხმარებელს სწრაფი, ეფექტური და კომფორტული მუშაობის საშუალებას აძლევს, რაც თავის მხრივ, დადებითად აისახება მათი საქმიანობის ხარისხზე.

***ღონიძიება 4.1.8. სამართლებრივი წერის სახელმძღვანელოს დანერგვა***

პროკურატურის წარმომადგენლების, ევროპის საბჭოს და ევროკავშირის ექსპერტების მიერ დაკომპლექტებული სამუშაო ჯგუფის მიერ მომზადებულ იქნა სამართლებრივი წერის სახელმძღვანელო. სახელმძღვანელოს შექმნის მიზანია პროკურორებისათვის პრაქტიკულ საქმიანობაში დახმარება და ცალკეული დოკუმენტების შედგენის ერთიანი სტანდარტის დაწესება. სახელმძღვანელოში წარმოდგენილია ყველა იმ ძირითადი საპროცესო დოკუმენტის წერის სტანდარტი, რომლის შედგენაც უწევს პროკურორს გამოძიების ეტაპზე და საქმის სასამართლოში წარმართვის შემდეგ. აღნიშნულის საფუძველზე შეიქმნა ტრეინინგ მოდული და ევროპის საბჭოსა და ევროკავშირთან თანამშრომლობით სამართლებრივი მართლწერის ტრენერთა ტრენინგი ჩატარდა. მომზადდა 12 პროკურატურის შიდა ტრენერი, რომლებიც უძღვებიან/გაუძღვებიან ტრენინგებს. 2016 წლის ოქტომბერი-დეკემბრის პერიოდში ჩატარდა სამართლებრივი მართლწერის ტრენინგები, რომლის ფარგლებშიც გადამზადება 71-მა პროკურორმა გაიარა. 2017 წლის ბოლომდე აღნიშნულ თემაზე დაგეგმილია ყველა პროკურორის გადამზადება, კერძოდ, სულ 14 ჯგუფის ტრენინგი განხორციელდება, რომლის ფარგლებშიც 290-მდე პროკურორი გადამზადდება.

***ღონიძიება 4.1.9. რეკომენდაციის შემუშავება (არსებული რეკომენდაციის გადახედვა) დისკრეციული უფლებამოსილების გამოყენების საფუძვლების შესახებ***

მიმდინარეობს დისკრეციული უფლებამოსილების გამოყენების შესახებ პროკურორებისთვის განკუთვნილი რეკომენდაციის (სრულწლოვანთა განრიდების გაიდლაინი) გადახედვა, რა დროსაც გათვალისწინებულ იქნება როგორც ამ კუთხით პრაქტიკაში არსებული გამოწვევები, ასევე აღნიშნულ საკითხზე პროკურატურის მიერ მომზადებული ანალიზები.

**მიზანი 4.2 ადამიანის უფლებათა საერთაშორისო სტანდარტების შესაბამისი დაცვის უზრუნველყოფა**

***ღონისძიება 4.2.1. ადამიანის უფლებათა დარღვევის ფაქტებზე არსებული სისხლის სამართლის საქმეების შესწავლის საფუძველზე ანალიზის მომზადება***

ადამიანის უფლებათა დაცვის სამმართველოში 2016 წელს შესწავლილ იქნა ოჯახში ძალადობის და ქალთა მიმართ ძალადობის სისხლის სამართლის საქმეები, აგრეთვე ქალთა მკვლელობების საქმეები და მომზადდა ანალიზი 2014-2015 წლების ქალთა მკვლელობის შესახებ. აგრეთვე, შესწავლილ იქნა წამების, არასათანადო მოპყრობის, ტრეფიკინგის, რელიგიური ნიშნით შეუწყნარებლობის მოტივით, დისკრიმინაციული ნიშნით ჩადენილი დანაშაულების სისხლის სამართლის საქმეები.

***ღონისძიება 4.2.2. ადამიანის უფლებათა დაცვის სამმართველოს დებულების განახლება***

ადამიანის უფლებათა დაცვის სამმართველოს დებულების განახლების საჭიროება არ დგას.

***ღონისძიება 4.2.3. ადამიანის უფლებათა დაცვის მიზნით პროკურორების ვიზიტები სასჯელაღსრულების სისტემაში***

დაკავებულ პირთა არასათანადო მოპყრობის ფაქტების გამოვლენის მიზნით, პროკურატურის ტერიტორიული ორგანოები ყოველდღიურ რეჟიმში იღებენ ინფორმაციას დროებითი მოთავსების იზოლატორებიდან და საპატიმრო დაწესებულებიდან სხეულის დაზიანებით შესახლებული პირების შესახებ. პროკურორები თავისუფლების აღკვეთის დაწესებულებაში მოთავსებულ იმ პირებს ხვდებიან, რომლებმაც დაკავებისას თუნდაც სხეულის მინიმალური სახის დაზიანება მიიღეს. გასაუბრებისას მიღებული ინფორმაცია არასათანადო მოპყრობის შესახებ გამოძიების დაწყების საფუძვლად გვევლინება. 2016 წლის მონაცემებით პროკურორი 47 პირს შეხვდა. გასაუბრებისას მიღებული ინფორმაციის საფუძველზე გამოძიება 3 ფაქტზე დაიწყო.

***ღონისძიება 4.2.4. ადამიანის უფლებათა დარღვევის ფაქტებზე შემოსული საჩივარ-განცხადებების ანალიზის მომზადება***

2016 წლის მონაცემებით, ადამიანის უფლებათა დაცვის სამმართველოში განხილულ იქნა 949 მომართვა ადამიანის უფლებათა დარღვევის ფაქტებზე, ამათგან საქართველოს სახალხო დამცველის აპარატიდან შემოვიდა 809 მომართვა, რომელზეც მომზადდა დასაბუთებული პასუხები, ხოლო დანარჩენი 140 მომართვა მიღებულ იქნა პენიტენციური დეპარტამენტის დაწესებულებებიდან და სხვადასხვა არასამთავრობო ორგანიზაციებიდან. ყველა მომართვაზე დროული და ეფექტიანი რეაგირება განხორციელდა.

***ღონისძიება 4.2.5. სახალხო დამცველის ანგარიშში ასახულ რეკომენდაციებზე რეაგირება და შესაბამისი ანგარიშის მომზადება***

2016 წლის 5 თებერვალს და 26 აპრილს საქართველოს პარლამენტს გაეგზავნა 2015 წელს საქართველოში ადამიანის უფლებათა და თავისუფლებათა  დაცვის მდგომარეობის შესახებ სახალხო დამცველის ანგარიშით, საქართველოს მთავარი პროკურატურისთვის გაცემული რეკომენდაციების შესრულების შესახებ ორი წერილობითი ანგარიში, სადაც დეტალურად იყო მიმოხილული სახალხო დამცველის ანგარიშში მითითებულ ადამიანის უფლებათა დარღვევის ფაქტებზე, საქართველოს პროკურატურის მიერ განხორციელებული რეაგირების შესახებ.

2016 წელს საქართველოს მთავარ პროკურატურაში განხილულ იქნა საქართველოს სახალხო დამცველის 19 რეკომენდაცია/წინადადება, რომლებიც ეხებოდა ადამიანის უფლებების შესაძლო დარღვევის ფაქტებს. აღნიშნული 19 წინადადებიდან პროკურატურის მიერ შესრულდა 16 წინადადება, ხოლო არ შესრულდა 3 წინადადება, სახალხო დამცველს გაეცა დასაბუთებული პასუხები.

აგრეთვე, განსაკუთრებით აღსანიშნავია ის ფაქტი, რომ სახალხო დამცველის ორი წინადადების საფუძველზე, არა მხოლოდ მყისიერად დაიწყო გამოძიება სისხლის სამართლის საქმეებზე, არამედ შესაბამისი მტკიცებულებების საფუძველზე სისხლისსამართლებრივი დევნა დაიწყო ორი პირის მიმართ. ამათგან, ერთი პირის მიმართ დადგა გამამტყუნებელი განაჩენი, ხოლო მეორე პირის მიმართ სასამართლოში მიმდინარეობს საქმის არსებითი განხილვა.

***ღონისძიება 4.2.6. ადამიანის უფლებათა ევროპული სასამართლოს გადაწყვეტილებების ანალიზის საფუძველზე რეკომენდაციების მომზადება***

ადამიანის უფლებათა ევროპული სასამართლოს გადაწყვეტილებების ანალიზის საფუძველზე 2016 წელს ადამიანის უფლებათა დაცვის სამმართველოში პროკურორებისთვის შემუშავდა 1 რეკომენდაცია, შეზღუდული შესაძლობლობის მქონე პირთა მონაწილეობით არსებული სისხლის სამართლის საქმეების გამოძიების თაობაზე. რომელიც პროკურორებისთვის ამოქმედდა 2016 წელს.

აგრეთვე, 2016 წელს შემუშავდა 1 რეკომენდაცია- მოხელის ან მასთან გათანაბრებული პირის მიერ ჩადენილი არასათანადო მოპყრობის ფაქტების კვალიფიკაციის შესახებ, რომელიც პროკურორებისთვის ამოქმედდება 2017 წელს.

***ღონისძიება 4.2.7. წამებისა და არასათანადო მოპყრობის, უმცირესობათა უფლებების დარღვევის, რელიგიური ხასიათის დანაშაულის, ტრეფიკინგის, ოჯახში ძალადობის ფაქტებზე ჩატარებული საგამოძიებო საქმიანობის ამსახველი დოკუმენტების რაოდენობა***

2016 წელს ადამიანის უფლებათა დაცვის სამმართველოში პროკურორებისთვის შემუშავდა 4 რეკომენდაცია: რეკომენდაცია შეზღუდული შესაძლობლობის მქონე პირთა მონაწილეობით არსებული სისხლის სამართლის საქმეების გამოძიების თაობაზე, რეკომენდაცია მოხელის ან მასთან გათანაბრებული პირის მიერ ჩადენილი არასათანადო მოპყრობის ფაქტების კვალიფიკაციის შესახებ, რეკომენდაცია რელიგიური შეუწყნარებლობის მოტივით ჩადენილ დანაშაულთა საქმეებზე გამოძიების სათანადო კვალიფიკაციის შესახებ და რეკომენდაცია საქართველოს სისხლის სამართლის კოდექსის 53-ე მუხლის 31 ნაწილის, როგორც პასუხისმგებლობის დამამძიმებელი გარემოების პრაქტიკაში გამოყენების თაობაზე. აგრეთვე, განახლების პროცესშია რეკომენდაცია ოჯახში ძალადობის შესახებ.

***ღონისძიება 4.2.8. სიძულვილით მოტივირებული დანაშაულების გამოძიების მეთოდოლოგიის შემუშავება***

2016 წლის 22 იანვარს, საქართველოს მთავარი პროკურატურის ადამიანის უფლებათა დაცვის სამმართველოში შემუშავდა რეკომენდაცია, საქართველოს სისხლის სამართლის კოდექსის 53-ე მუხლის მე-31 ნაწილის, როგორც პასუხისმგებლობის დამამძიმებელი გარემოების პრაქტიკაში გამოყენების თაობაზე. რეკომენდაცია ეხება ისეთ საკითხებს, როგორიცაა სიძულვილით მოტივირებულ დანაშაულთა კვალიფიკაცია, გამოძიების მიმდინარეობა და მტკიცებულებათა მოპოვება, აგრეთვე შესაბამისი სტატისტიკის შეგროვება. რეკომენდაციაში განმარტებულია ისეთი ტერმინები, როგორიცაა ლესბოსელი, გეი, ბისექსუალი, გენდერული იდენტობა, სექსუალური ორიენტაცია, სქესი და გენდერი.

**მიზანი 4.3. პროკურატურის სტრუქტურული მოდერნიზაცია**

***ღონისძიება 4.3.1. პროკურატურის თანამშრომელთა სამუშაოს დეტალური აღწერილობის შექმნა; ღონისძიება 3.3.2. თითოეული სტრუქტურული ერთეულის სამუშაოს მოკლე აღწერილობის შექმნა; ღონისძიება 3.3.3. პროკურატურის სტრუქტურის რეორგანიზაცია; ღონისძიება 3.3.4.სტრუქტურული დანაყოფების დებულებებში ცვლილებების განხორციელება.***

საქართველოს პროკურატურის სისტემაში მიმდინარეობს მუშაობა პროკურატურის თანამშრომელთა დატვირთვის სამართლიანი სისტემის შემოღებაზე, რის საფუძველზედაც შესაძლებელი იქნება დეტალურად გაიწეროს პროკურატურის თანამშრომელთა ფუნქციები. დატვირთვის სისტემის შემოღების შემდეგ, დღის წესრიგში დადგება სტრუქტურული დანაყოფების დებულებებში ცვლილებების განხორციელება.

**მიზანი 4.4 პროკურატურის თანამშრომელთა შერჩევის წესის გაუმჯობესება და კვალიფიკაცი ის ამაღლება**

***ღონისძიება 4.4.1. პროკურატურაში მიღების წესის დახვეწა, ბრძანებაში შესაბამისი ცვლილებების შეტანა და დამტკიცება;***

განახლებულია პროკურატურის ორგანოებში სტაჟირების გავლის წესი, რომელიც მოიცავს სამსახურში მიღების წესებსაც. სხვა მიმართულებით მომავალში იგეგმება ცვლილების შეტანა.

***ღონისძიება 4.4.2. თანამდებობაზე მიღების კრიტერიუმების ეფექტიანობის შეფასება***

მიმდინარეობს კანონპროექტის შემუშავების პროცესი.

***ღონისძიება 4.4.3. პროკურატურის თანამშრომელთა შესრულებული სამუშაოს ობიექტური და ეფექტიანი შეფასების სისტემის შექმნის მიზნით, სამუშაო ჯგუფის ფორმირება***

შექმნილია სამუშაო ჯგუფი და მომზადებულია პროექტის სამუშაო ვერსია.

***ღონისძიება 4.4.4. პროკურატურის მუშაკთა პროფესიული მომზადება/გადამზადების მიზნით სხვადასხვა მიმართულების სასწავლო პროექტების დაგეგმვა და განხორციელება***

2016 წელს პროკურატურის მუშაკებისათვის, სხვადასხვა პრიორიტეტული მიმართულებებით განხორციელდა 150-ზე მეტი სასწავლო აქტივობა, რომელშიც 2100-ზე მეტი მსმენელმა მიიღო მონაწილეობა.

***ღონისძიება 4.4.5. პროკურორებისათვის მინიმუმ 3 ფართომასშტაბიანი ტრენინგის ჩატარება***

2016 წელს, პროკურორებისათვის ფართომასშტაბიანი ტრენინგები განხორციელდა შემდეგ თემებზე: დაკითხვის/გამოკითხვის ახალი წესი; ქალთა მიმართ და ოჯახში ძალადობა; არასრულწლოვანთა მართლმსაჯულება, პროკურორის დისკრეციული უფლებამოსილება და განრიდების/მედიაციის საკითხები; ნაფიც მსაჯულთა და ზოგადი სასამართლო უნარ-ჩვევები. ამასთან, დაიწყო ფართომასშტაბიანი ტრენინგები: დისკრიმინაციის აკრძალვის, პროფესიული ეთიკის, სამართლიანი სასამართლოს სტანდარტების (ადამიანის უფლებათა დაცვის ევროპული კონვენციის მე-6 მუხლი) და სამართლებრივი მართლწერის თემებზე, რომელთა ფარლებშიც ეტაპობრივად ყველა შესაბამისი მიმართულების თანამშრომელი გადამზადდება.

***ღონისძიება 4.4.6. განხორციელებული სასწავლო აქტივობების ხარისხის მონიტორინგი და წლიური ანგარიშის მომზადება***

პროფესიული განვითარების ცენტრი, მუდმივად ახდენს განხორციელებული სასწავლო პროექტების ხარისხის მონიტორინგს, რაც ხორციელდება სასწავლო პროცესზე დაკვირვებით, შეფასებების ჩატარებითა და მსმენელების/ტრენერების მხრიდან მიღებული უკუკავშირის ანალიზის შედეგად. მიღებული შედეგებით, ხორციელდება ყოველი შემდეგი ტრენინგის დახვეწა და გაუმჯობესება.

***ღონისძიება 4.4.7. სისტემისათვის ახალი და კვალიფიციური კადრების შერჩევის მიზნით, კონკურსების დაგეგმვა და განხორციელება***

საქართველოს პროკურატურა ყოველწლიურად საჯაროდ აცხადებს პროკურატურის სტაჟიორთა კონკურს, რის შედეგადაც მიღებული პირები ერთწლიან სტაჟირებას გადიან საქართველოს პროკურატურის სისტემაში, ეუფლებიან საპროკურორო და საგამოძიებო საქმიანობის ასპექტებს. გაწეული სამუშაოს შედეგების მიხედვით ხდება სტაჟირების კურსდამთავრებულების თანამდებობაზე დანიშვნა.

***ღონისძიება 4.4.8. ტრეინინგის საჭიროებათა ანალიზის ელ. მოდულის შემუშავება*** მიმდინარეობს მუშაობა ტრენინგ საჭიროებათა ანალიზის ელ. მოდულის დანერგვაზე. აღნიშნული პროექტი ხორციელდება დონორი ორგანიზაციების მხარდაჭრით.

***ღონისძიება 4.4.9. მომდევნო წლის ტრენინგ-საჭიროებათა ანალიზის ჩატარება***

ყველა სამსახურისა და ტერიტორიული ორგანოს ჩართულობით, ჩატარდა მომდევნო წლის ტრენინგ საჭიროებათა ანალიზი.

***ღონისძიება 4.4.10. მომდევნო წლის წინასწარი სამოქმედო გეგმისა და ტრენინგ-კალენდრის მომზადება.***

ანალიზის შედეგად მიღებული შედეგების მიხედვით, შემუშავდა მომდევნო წლის სამოქმედო გეგმა და კალენდარი.

***ღონისძიება 4.4.11. პროკურატურის მუშაკთა ობიექტური და გამჭვირვალე შეფასების სისტემის შექმნა***

საქართველოს პროკურატურამ დაასრულა პროკურორთა შეფასების სისტემაზე მუშაობის პირველი ეტაპი. გაიწერა რაიონული და საოლქო პროკურატურის პროკურორების შეფასების კრიტერიუმები.

2017 წლის 1 იანვრიდან პროკურორების შეფასება წელიწადში ერთხელ განხორციელდება შემდეგი მიმართულებით:

* პროკურორის საპროცესო ხელმძღვანელობის ეფექტურობა. ამ მიზნით შემოწმებას დაექვემდებარება პროკურორის საპროცესო ხელმძღვანელობის ქვეშ არსებული სისხლის სამართლის საქმეები;
* სასამართლოში სახელმწიფო ბრალდების მხარდაჭერის ხარისხი. ამ მიზნით საქართველოს ყველა რეგიონში განხორციელდება სასამართლო სხდომების პერიოდული მონიტორინგი;
* პროკურორის მიერ შედგენილი საპროცესო დოკუმენტების ხარისხი დასაბუთებულობისა და სამართლებრივი წერის კუთხით;
* სისხლის სამართლის საქმისწარმოების ელექტრონულ პროგრამაში პროკურორის მუშაობის ხარისხი;
* პროკურორის დისციპლინა და მის მიერ ეთიკის ნორმების დაცვა;
* პროკურორის სხვა აქტივობები, რომლებიც არ იქნება დაკავშირებული უშუალოდ საპროკურორო საქმიანობასთან. მაგ.: პროკურორის პრევენციულ ღონისძიებებსა და სხვა აქტივობებში მონაწილეობა;
* პროკურორის ტრენინგებში მონაწილეობა და ტრენინგზე მიღწეული შედეგები;
* პროკურორის დატვირთვა, რომელიც განისაზღვრება მისი საპროცესო ხელმძღვანელობის ქვეშ არსებული და სასამართლოში განხილულ საქმეთა როდენობისა და სირთულის მიხედვით;
* შეფასდება პროკურორი ასევე მისი უშუალო ხელმძღვანელის მიერაც წინასწარ დადგენილი კრიტერიუმების მიხედვით.

ყველა ზემოაღნიშნული კომპონენტის შეფასების შედეგები შეჯამდება და მოხდება თითოეული პროკურორის მიერ გაწეული მუშაობის შედეგების ერთიანი შეფასება.

შეფასების შედეგები მხედველობაში იქნება მიღებული პროკურორთა დაწინაურების, წახალისების საკითხის გადაწტყვეტისას. შეფასების პროცესში გამოვლენილი დარღვევების შემთხვევაში, მასალები შესასწავლად გაეგზავნება მთავარი პროკურატურის გენერალურ ინსპექციას.

**მიზანი 4.5 პროკურორთა დისციპლინური პასუხისმგებლობისა და თანამდებობიდან გათავისუფლების პროცედურების დახვეწა**

***ღონისძიება 4.5.1. ეთიკის ახალი კოდექსის მიღება***

საქართველოს მთავარი პროკურორატურის მიერ შემუშავდა პროკურატურის მუშაკთა ეთიკის ახალი კოდექსს. ეთიკის კოდექსში ნათლად გაიწერა პროკურატურის მუშაკთა პასუხისმგებლობის საფუძვლები და კონკრეტული გარემოებების არსებობისას გამოსაყენებელი დისციპლინური პასუხისმგებლობის ზომები. ეთიკის კოდექსი მთავარი პროკურორის წარდგინებით საქართველოს იუსტიციის მინისტრის მიერ დამტკიცდება.

***ღონისძიება 4.5.2. პროკურორთა დანიშვნისა და თანამდებობიდან გათავისუფლების მკაფიო წესების შემუშავება***

პროკურორთა დანიშვნისა და გათავისუფლების პროცედურები გაწერილია პროკურატურის შესახებ საქართველოს კანონით. დღეის მდგომარეობით პროკურორებად ძირითადად ინიშნებიან სტაჟირების გავლის შემდეგ (აღნიშნული პროცედურები დეტალურად არის გაწერილი სტაჟირების გავლის წესში). ძალიან მცირეა იმ პირთა რაოდენობა (წლის განმავლობაში რამდენიმე), რომლებიც სტაჟირების გავლის გარეშე გადმოყვანილ იქნენ სხვა სამართალდამცავი ორგანოებიდან.

აღნიშნული პროცედურების დახვეწა და შესაბამისი საკანონმდებლო წინადადებების შემუშავება შესაძლებელია საჯარო სამსახურის მიმდინარე რეფორმირების ფარგლებში. უახლოეს პერიოდში პროკურატურის და საჯარო სამსახურის ბიუროს წარმომადგენლებისაგან შეიქმნება ერთობლივი ჯგუფი, რომელიც სხვა საკითხებთან ერთად ამ საკითხსაც განიხილავს.

***ღონისძიება 4.5.3. დისციპლინური პასუხისმგებლობის კოლეგიური ორგანოს შექმნა***

საქართველოს მთავარი პროკურორის 2016 წლის 19 თებერვლის ბრძანების საფუძველზე, პროკურატურის განვითარებისთვის საჭირო მნიშვნელოვანი საკითხების, პროკურატურის მუშაკთა წახალისების, დაწინაურებისა და დისციპლინურ საკითხთა განხილვის მიზნით საკონსულტაციო საბჭო შეიქმნა.

მიმდინარე წელს ჩატარდა საკონსულტაციო საბჭოს ცხრა სხდომა, რომლის ფარგლებშიც გენერალურმა ინსპექციამ საკონსულტაციო საბჭოს წარუდგინა სამსახურებრივი შემოწმების დასკვნა პროკურატურის 42 მუშაკის მიმართ. საკონსულტაციო საბჭომ ხმათა უმრავლესობით დისციპლინური პასუხისმგებლობის დაკისრება მიზანშეწონილად მიიჩნია 23 მათგანის მიმართ. საკონსულტაციო საბჭოს თავმჯდომარემ - საქართველოს მთავარმა პროკურორმა გაითვალისწინა საბჭოს ყველა რეკომენდაცია და დისციპლინური სახდელი დააკისრა პროკურატურის მხოლოდ ზემოაღნიშნულ 23 მუშაკს.

საკონსულტაციო საბჭოზე დასწრებისა და ახსნა-განმარტების მიცემის უფლება აქვს იმ პირს, რომლის დისციპლინური პასუხისმგებლობის საკითხიც განიხილება. საქართველოს მთავარ პროკურატურაში საკონსულტაციო საბჭოს შექმნა დადებითად შეფასდა ეკონომიკური თანამშრომლობისა და განვითარების ორგანიზაციის აღმოსავლეთ ევროპისა და ცენტრალური აზიის ანტიკორუფციული ქსელის სტამბულის ანტიკორუფციული სამოქმედო გეგმის შესრულების მე-4 რაუნდის მონიტორინგის 2016 წლის 15 სექტემბრის ანგარიშში. ანგარიშში მითითებულია, რომ მეტწილად შესრულებულია წინა ანგარიშში მოცემული რეკომენდაცია პროკურორების სამსახურიდან დათხოვნისა და მათ მიმართ დისციპლინური პასუხისმგებლობის გამოყენების პროცედურების გადახედვის თაობაზე.

***ღონისძიება 4.5.4. ეთიკის საკითხებში ტრენინგის ორგანიზება***

საქართველოს მთავარი პროკურატურის მიერ 2016 წლის განმავლობაში განხორციელდა ტრენინგი ეთიკის, ინტერესთა კონფლიქტისა და შეუთავსებლობის საკითხებზე. განხორციელებული ტრენინგების ფარგლებში მომზადება/გადამზადების კურსი გაიარა პროკურატურის 215-მა წარმომადგენელმა.

**მიზანი 4.6 პროკურატურაში სამუშაო გარემოსა და პროკურორთა მოტივაციის სისტემის გაუმჯობესება**

***ღონისძიება 4.6.1. სისხლის სამართლის საქმის წარმოების ელექტრონულ პროგრამაში პროკურორთა საჭიროებებზე მორგებული ცვლილებების განხორციელება***

სისხლის სამართლის კანონმდებლობის სფეროში 2016 წელს განხორციელებული ცვლილებები სრულად აისახა სისხლის სამართლის საქმის წარმოების ელექტრონულ პროგრამაში, რაც უადვილებს პროკურორებს საპროცესო მოქმედებების განხორციელებას.

***ღონისძიება 4.6.2. ადამიანური რესურსების მართვის ელექტრონული პროგრამის (HR ელექტრონული პროგრამა) შემუშავება***

შემუშავებული და დანერგილია ადამიანური რესურსების მართვის ელექტრონული პროგრამა. მიმდინარეობს მონაცემების შეყვანა.

***ღონისძიება 4.6.3. პროკურორთა დატვირთვის ელექტრონული პროგრამის შემუშავება***

დღეს მოქმედი სისხლის სამართლის საქმის წარმოების ელექტრონული პროგრამა (ICCM) გარკვეულწილად იძლევა პროკურორთა დატვირთვის ანალიზს, რისი დახვეწაც გათვალისწინებულ იქნა პროგრამის ახალ ამოცანაზე მუშაობისას. ელექტრონულ პროგრამაში აღნიშნული ინფორმაციის სრულყოფილად ასახვამდე კი პროკურორთა დატვირთვის ანალიზი ხდება როგორც ელექტრონულ პროგრამაში არსებული მონაცემების, ასევე თავად პროკურორების მიერ შევსებული ცხრილების საფუძველზე.

***ღონისძიება 4.6.4. ელექტრონული პროგრამების მონიტორინგის შედეგების ამსახველი მინიმუმ 1 ანგარიშის მომზადება***

მიმდინარეობს ელექტრონული პროგრამების მონიტორინგის ანგარიშზე მუშაობა.

***ღონისძიება 4.6.5. პროკურატურის ორი ახალი შენობის გახსნა;***

2016 წელს დაიწყო და მიმდინარეობს ქალაქ რუსთავში, ქვემო ქართლის საოლქო და რუსთავის რაიონული პროკურატურებისათვის ადმინისტრაციული შენობის მშენებლობა, რომლის დამთავრებაც იგეგმება 2018 წელს.

ამბროლაურის რაიონული პროკურატურა ამორტიზებული შენობიდან გადავიდა თანამედროვე სტანდარტების შენობაში.

მთავარი პროკურატურის ადმინისტრაციული შენობის მეხუთე სართული სრულად იქნა რეკოსნტრუირებული და აღიჭურვა საჭირო ავეჯითა და საოფისე ტექნიკით, სადაც განთავსდა სამართლებრივი უზრუნველყოფის დეპარტამენტი.

პროგრამული უზრუნველყოფის, უსაფრთხოებისა და ტექნიკური მხარდაჭერის ცენტრისათვის სრულყოფილი და გამართული სამუშაო პირობების მოსაწყობად გარემონტდა და მათი საჭიროებისათვის აუცილებელი ტექნიკით მოეწყო მთავარი პროკურატურის მესამე სართულზე არსებული ფართი.

სრული რეკონსტრუქცია ჩაუტარდა და თანამედროვე სტანდარტების ავეჯითა და ტექნიკით აღიჭურვა მთავარი პროკურატურის ადმინისტრაციული შენობის პირველ სართულზე არსებული საკონფერენციო დარბაზი.

***ღონისძიება 4.6.6. პროკურატურის თანამშრომლების საჭირო ინვენტარით უზრუნველყოფა; ღონისძიება 4.6.7. არსებული ინვენტარის განახლება;***

2016 წელს მოხდა საოფისე ინვენტარის შეძენა ( რაც ძირითადად გამოყენებული იქნა ახალი საკონფერენციო დარბაზისა და სამართლებრივი უზრუნველყოფის დეპარტამენტის ახალი ოფისის მოსაწყობად) ასევე მწყობრიდან გამოსული კომპიუტერული ტექნიკის ჩასანაცვლებლად, კერძოდ შეძენილ იქნა 176 ერთეული კომპიუტერული ტექნიკა (100 კომპიუტერის კომპლექტი, 40 პრინტერი, 10 ფერადი პრინტერი, 6 პროექტორი, 10 მონიტორი, 10 ნოუთბუქი), საოფისე ავეჯი - სავარძელი 52ც. მაგიდა 37ც. კარადა 45ც. სახანძრო კარადა 20ც. საოფისე მაგიდის ტუმბო 15ც. დივანი 8ც. სკამი 100ც. კონდეციონერი 5ც. არხული კონდეციონერი 2ც.

***ღონისძიება 4.6.8 პროკურატურის ავტოპარკის ნაწილის განახლება.***

2016 წელს მოხდა 9 ამორტიზებული და მაღალხარჯიანი ავტომანქანის ჩანაცვლება, ხოლო სამართალწარმოების პროცესში ჩადენილი დანაშაულის გამოძიების დეპარტამენტის მიერ დაბრუნებული იქნა 5 ავტომანქანა რის სანაცვლოდაც პროკურატურამ შეიძინა 12 მსუბუქი ავტომობილი.

***ღონისძიება 4.6.9. მთავარი პროკურატურის ადმინისტრაციულ შენობაში ტრეინინგ- ცენტრის მოდერნიზაცია;***

მთავარი პროკურატურის ადმინისტრაციულ შემობაში მოწყობილია ცენტრის ინფრასტრუქტურა, რომელშიც შექმნილია სასწავლებლად აუცილებელი ყველა პირობა და აღჭურვილია საჭირო ტექნიკით.

**მიზანი 7.7 საზოგადოების წინაშე ანგარიშვალდებული პროკურატურა**

***ღონისძიება 4.7.1. საზოგადოებრივი პროკურატურის ფარგლებში მინიმუმ 2 დიდი და 3 მოკლე ვადიანი პროექტის განხორციელება***

პროექტში ჩართული 20 რაიონული პროკურატურის ორგანიზებით ხორციელდება სპორტული, კულტურული, საგანმანათლებლო-ინტელექტუალური ღონისძიებები, ასევე ეწყობა სხვადასხვა სახის სოციალური აქციები, მათ შორის საქველმოქმედო, დასაქმების, გამწვანების, დასუფთავებისა და სხვა.

აღნიშნული ღონისძიებების სამიზნე ჯგუფს ძირითადად წარმოადგენენ არასრულწლოვნები, თუმცა განსაკუთრებული ყურადღება ეთმობა ასევე პრობაციონერებს და კანონთან კონფლიქტში მყოფ ახალგაზრდებს.

2016 წელს საერთო ჯამში ჩატარდა 178 ღონისძიება, მათ შორის 149 საგანმანათლებო, 7 კულტურული, 12 სპორტულ-გამაჯანსაღებელი სახის ღონისძიება. ჩატარდა 10 სხვადასხვა სახის სოციალური აქცია. აღნიშნულ ღონისძიებებში მონაწილეობა მიიღო 6166 პირმა.

2016 წლის ოქტომბერში პროექტში ჩართული რაიონული პროკურატურების ორგანიზებით მოეწყო „არასრულწლოვანთა დანაშაულის პრევენციის კვირეული“, რის ფარგლებში პროკურორებმა საქართველოს მასშტაბით სხვადასხვა საჯარო სკოლებში ჩაატარეს ლექცია-სემინარები არასრულწლოვნებში გავრცელებული და ნარკოტიკული დანაშაულის შესახებ.

***ღონისძიება 4.7.2. საზოგადოების ცნობიერების ამაღლების მიზნით მინიმუმ 3 აქტივობის განხორციელება***

პროექტში ჩართული 20 რაიონული პროკურატურის ორგანიზებით ხორციელდება სპორტული, კულტურული, საგანმანათლებლო-ინტელექტუალური ღონისძიებები, ასევე ეწყობა სხვადასხვა სახის სოციალური აქციები, მათ შორის საქველმოქმედო, დასაქმების, გამწვანების, დასუფთავებისა და სხვა. აღნიშნული ღონისძიებების სამიზნე ჯგუფს ძირითადად წარმოადგენენ არასრულწლოვნები, თუმცა განსაკუთრებული ყურადღება ეთმობა ასევე პრობაციონერებს და კანონთან კონფლიქტში მყოფ ახალგაზრდებს.

2016 წელს საერთო ჯამში ჩატარდა 178 ღონისძიება, მათ შორის 149 საგანმანათლებო, 7 კულტურული, 12 სპორტულ-გამაჯანსაღებელი სახის ღონისძიება. ჩატარდა 10 სხვადასხვა სახის სოციალური აქცია. აღნიშნულ ღონისძიებებში მონაწილეობა მიიღო 6166 პირმა.

2016 წლის ოქტომბერში პროექტში ჩართული რაიონული პროკურატურების ორგანიზებით მოეწყო „არასრულწლოვანთა დანაშაულის პრევენციის კვირეული“, რის ფარგლებში პროკურორებმა საქართველოს მასშტაბით სხვადასხვა საჯარო სკოლებში ჩაატარეს ლექცია-სემინარები არასრულწლოვნებში გავრცელებული და ნარკოტიკული დანაშაულის შესახებ.

***ღონისძიება 4.7.3. არასამთავრობო და სამთავრობო ორგანიზაციებთან შეხვედრების ორგანიზება***

2016 წელს საქართველოს მთავარი პროკურორის ინიციატიცით, ასევე საერთაშორისო და ადგილობრივი სამთავრობო და არასამთავრობო ინსტიტუტების მოწვევით, შედგა არა ერთი მაღალი დონის შეხვედრა.

საქართველოს მთავარმა პროკურორმა ოფიციალური სამუშაო შეხვედრები გამართა ამერიკის შეერთებული შტატების, თურქეთის რესპუბლიკისა და შვეიცარიის კონფედერაციის ელჩებთან.

ასევე გაიმართა მაღალი დონის შეხვედრები უცხო ქვეყნის სამთავრობო და საერთაშორისო ორგანიზაციების ოფიციალურ პირებთან, მათ შორის ამერიკის შეერთებული შტატების სახელმწიფო მდივნის თანაშემწის მოადგილესთან, ამერიკის შეერთებული შტატების ვისკონსინის შტატის დასავლეთ ოლქის მთავარ პროკურორთან, სამხრეთ კავკასიაში ეუთოს თავმჯდომარის სპეციალურ წარმომადგენელთან, საქართველოს მთავრობის მრჩეველთან ადამიანის უფლებების და კანონის უზენაესობის საკითხებში, ეუთოს დემოკრატიული ინსტიტუტებისა და ადამიანის უფლებათა ოფისის საარჩევნო სადამკვირვებლო მისიის ხელმძღვანელთან, პროკურორთა საერთაშორისო ასოციაციის გენერალურ მდივანთან, ასევე საქართველოში გაეროს ბავშვთა ფონდის „UNICEF GEORGIA“-ს წარმომადგენელსთან.

საქართველოს მთავარმა პროკურორმა საანგარიშო პერიოდში ოფიციალური მიღება გამართა და უმასპინძლა სხვადასხვა სახელმწიფო და საერთაშორისო ორგანიზაციათა დელეგაციებს, მათ შორის გერმანიის ფედერაციული რესპუბლიკის ფედერალური კრიმინალური სამსახურის, გაერთიანებული ერების ორგანიზაციისა და თურქეთის რესპუბლიკის უზენაესი საკასაციო სასამართლოს პროკურატურის დელაგაციას.

საქართველოს მთავარი პროკურორმა ასევე გამართა სამუშაო შეხვედრები შინაგან საქმეთა სამინისტროს, სახელმწიფო უსაფრთხოების სამსახურის, სასჯელაღსრულებისა და პრობაციის სამინისტროს, თავდაცვის სამინისტროს სამხედრო პოლიციის დეპარტამენტის და ფინანსთა სამინისტროს საგამოძიებო სამსახურის ხელმძღვანელ პირებთან, ასევე შეხვდა საკონსტიტუციო სასამართლოს თავმჯდომარეს.

***ღონისძიება 4.7.4. მედიის წარმომადგენლებისა და პროკურორებისათვის ერთობლივი გასვლითი სემინარების ორგანიზება სისხლის სამართლისა და მედიის დარგში ცნობიერების ამაღლების მიზნით***

2016 წლის განმავლობაში შემუშავდა მედია პროტოკოლის დოკუმენტი. 2014-2015 წლებში ამერიკის საელჩოსა და ევროკავშირის მხარდაჭერით განხორციელდა ჟურნალისტებისა და პროკურორების ერთობლივი შეხვედრები, ამერიკელმა და ევროპელმა პროკურორებმა გაგვაცნეს თავიანთი პრაქტიკა მედიასთან კომუნიკაციის საკითხებში, შეიქმნა სამუშაო ჯგუფი, რომელიც გაეცნო სხვადასხვა ქვეყნების პროკურატურების მედიასთან ურთიერთობის დოკუმენტებს, ჯგუფის მიერ მოხდა მედიის წარმომადგენლების მიერ დასმული საკითხების ანალიზი და ზემოთ ჩამოთვლილზე დაყრდნობით შეიქმნა მედიასთან კომუნიკაციის დოკუმენტი. აღნიშნული დოკუმენტი 2017 წელს წარედგინება მედიის წარმომადგენლებს.

***ღონისძიება 4.7.5. მოწმისა და დაზარალებულის კოორდინატორის სამსახურის მიერ გაწეული მუშაობის ხარისხის შემოწმება და შედეგების ამსახველი შესაბამისი დოკუმენტის მომზადება***

საქართველოს პროკურატურის სისტემაში, მოქმედებს მოწმისა და დაზარალებულის კოორდინატორის სამსახური, რომლის მთავარი ფუნქციაა, სისხლის სამართლის საქმის მსვლელობისას, მოწმისა და დაზარალებულისთვს სამართლიანი და ღირსეული მოპყრობის უზრუნველყოფა.

მოწმისა და დაზარალებულის კოორდინატორები ყოველდღიურად ავსებენ თავიანთი საქმიანობის ამსახველ ანგარიშის ფორმას, რომელსაც ყოველი სამუშაო თვის ბოლოს აგზავნიან საქართველოს მთავარი პროკურატურის საპროკურორო საქმიანობაზე ზედამხედველობის დეპარტამენტის ანალიტიკურ სამმართველოში. სადაც ხდება ამ ანგარიშების ანალიზი და კოორდინატორების საქმიანობის ამსახველი ერთიანი დოკუმენტის (ანგარიშის) მომზადება. აღნიშნული დოკუმენტი მზადდება ყოველთვიურად, კვარტლურად და წლიურად. ასევე, სამსახურის ამოქმედებედან 5 წლის თავთან დაკავშირებით შეიქმნა ანგარიში, რომელიც მოიცავს 2012-1016 წლებში კოორდინატორთა მიერ გაწეული საქმიანობის ანალიზს.

კოორდინატორების საქმიანობის ამსახველი ერთიანი დოკუმენტების (ანგარიშების) მიზანია გამოკვეთოს გარკვეული ტენდენციები თუ როგორ ფუნქციონირებს მოწმისა და დაზარალებულის კოორდინატორის სამსახური, რა მიმართულებით საჭიროებს ხელშეწყობასა და განვითარებას და შეამოწმოს კოორდინატორთა მიერ გაწეული მუშაობის ხარისხი. შესაბამისად, დოკუმენტები (ანგარიშები) მოიცავენ ისეთ საკითხებს როგორიცა: კოორდინატორთა დატვირთულობის მაჩვენებლის განსაზღვრა, მათ მიერ ყველაზე ხშირად განხორციელებული აქტივობების დადგენა, მოქალაქეთა მიერ დაყენებული მოთხოვნებისა და კოორდინატორთა აქტივობის ერთმანეთთან შესაბამისობა, სისხლის სამართლის კოდექსის იმ მუხლების გამოყოფა, რომლითაც დაკვალიფიცირებულ საქმეებში ყველაზე მეტად ერთვებიან კოორდინატორები.

***ღონისძიება 4.7.6. მოწმისა და დაზარალებულის კოორდინატორის ფუნქციების ცვლილება***

საქართველოს პროკურატურა მუშაობს, რათა გაიზარდოს მოწმისა და დაზარალებულის კოორდინატორის ფუნქციები, კერძოდ მომზადებულია კოორდინატორების გაიდლაინის განახლებული დოკუმენტი, რაც უახლოეს პერიოდში ამოქმედდება. ცვლილებების მიხედვით კოორდინატორთა საქმიანობა უფრო მეტად იქნება მიმართული ძალადობრივი დანაშაულის დაზარალებულებთან/მოწმებთან მუშაობაზე.

***ღონისძიება 4.7.7. პროკურატურის ახალი ვებ-გვერდის შექმნა*** საქართველოს პროკურატურას გააჩნია ოფიციალური ვებგვერდი, სადაც ოპერატიულ რეჟიმში ხდება მიმდინარე სიახლეებზე ინფორმაციის განთავსება. 2016 წელს საზოგადოებასთან და მასმედიასთან ურთიერთობის დეპარტამენტში შეიქმნა სამუშაო ჯგუფი, რომელმაც შეიმუშავა ვებგვერდის სტრატეგია, რათა გახდეს უფრო მოქნილი და საზოგადოებისთვის მარტივად აღსაქმელი. 2017 წელს იგეგმება ვებგვერდის რებრენდინგი.

***ღონისძიება 4.7.8. პროკურატურის საქმიანობის ამსახველი წლიური ანგარიშის მომზადება***

მთავარი პროკურორი ექვს თვეში ერთხელ წარადგენს ანგარიშს საპროკურორო საბჭოს წინაშე, რომელიც შეეეხება დანაშაულთან ბრძოლის პოლიტიკას, სტატისტიკურ მაჩვენებლებს, სამართალწარმოების პროცესში ადამიანის უფლებებისა და თავისუფლებების დაცვას, მაღალი საზოგადოებრივი ინტერესის მქონე საკითხებს, პროკურატურის საქმიანობის პრიორიტეტულ მიმართულებებს, პროკურორთა პროფესიული გადამზადებისა და განვითარების პროგრამებს. მთავარი პროკურორის ანგარიში საჯაროა და საქართველოს პროკურატურის ვებ. გვერდზეა განთავსებული.

***ღონისძიება 4.7.9. პროკურატურის შესახებ საზოგადოებრივი აზრის კვლევა***

საზოგადოებასთან და მასმედიასთნ ურთიერთობის დეპარტამენტის მიერ შეიქმნილია სამუშაო ჯგუფი, რომელმაც დონორთან და კვლევის ჩამტარებელ ორგანიზაციასთან ერთდ უნდა განსაზღვროს კვლევის მეთოდოლოგია, სამიზნე სეგმენტი, კითხვები და კვლევასთან დაკავშირებული სხვა საკითხები. ასევე მოძიებულია დონორი, რომლიც უწყებას გაუწევს დახმარებას საზოგადოებრივი აზრის კვლევის ჩატარებაში.

**მიზანი 4.8 არასრულწლოვანთა მართლმსაჯულება**

***ღონისძიება 4.8.1. არასრულწლოვანთა საქმეებზე პროკურორთა გადამზადება***

არასრულწლოვანთა მართლმსაჯულების კოდექსის ამოქმედების შემდგომ, დანაშაულის ჩამდენ არასრულწლოვან პირებთან, არასრულწლოვან მოწმეებთან და დაზარალებულებთან მუშაობენ და კომუნიკაცია აქვთ მხოლოდ სპეციალიზებულ პროკუორებს. პროკურორთა გადამზადება დაიწყო არასრულწლოვანთა მართლმსაჯულების კოდექსის ამოქმედებამდე და სისტემა სათანადო ადამიანური რესურსით შეხვდა არასრულწლოვანთა მართლმსაჯულების კოდექსის ამოქმედებას. არასრულწლოვანთა მართლმსაჯულების კოდექსის ამოქმედების შემდეგ სპეციალიზებულმა პროკურორებმა არასრულწლოვანთა მართლმსაჯულების ცალკეულ საკითებზე გაიარეს დამატებით გადამზადება როგორც სამართლებრივ, ასევე ფსიქოლოგიურ საკითხებსა და შეზღუდული შესაძლებლობების მქონე არასრულწლოვნებთან მუშაობის სპეციფიკაზე. სპეციალიზებული პროკურორები კარგად ფლობენ არასრულწლოვნებთან ურთირთობის უნარებს. ამგვარი პროფესიონალების არასრულწლოვანთა მართლმსაჯულების პროცესში ჩართვამ უფრო ეფექტური გახადა საქმის გამოძიების, სასამართლო განხილვის, განრიდებისა და შემაჯამებელი გადაწყვეტილების მიღების პროცესი: გადაწყვეტილებების მიღება ხდება შემჭიდროებულ ვადებში და გადაწყვეტილების მიღებისას პროფესიონალებისთვის გადამწყვეტია ბავშვის ჭეშმარიტი ინტერესი. არასრულწლოვანთა საქმეების რაოდენობის შესაბამისად 2016 წელს დამატებით მოხდა პროკუროთა გადამზადება და გაიზარდა სპეციალიზებულ პროკურორთა რაოდენობა.

***ღონისძიება 4.8.2. შესაბამისი ტრეინინგ-მოდულების შემუშავება და დანერგვა***

პროკურორთა სპეციალიზაცია და გადამზადება ხდება უკვე შემუშავებული და დანერგილი ტრენინგ-მოდულების შესაბამისად. ტრენინგ-მოდულები მოიცავს შემდეგ მიმართულებებს: არასრულწლოვანთა მართლმსაჯულება (შიდაეროვნული კანონმდებლობა), არასრულწოვანთა მართლმსაჯულების საერთაშორისო სტანდარტები, არასრულწლოვანთა ფსიქოლოგია. პრაქტიკაში წამოჭრილი საკითხების გათვალისწინებით ხდება ტრენინგ-მოდულების მოდიფიცირება და მასში აქტუალური საკითხების ასახვა.

***ღონისძიება 4.8.3. არასრულწლოვანთა შორის დანაშაულის გამომწვევი მიზეზების დასადგენად კვლევების ჩატარება;***

***ღონისძიება 4.8.4. კვლევების საფუძველზე შესაბამისი რეკომენდაციების მომზადება და პრევენციული ღონისძიებების დაგეგმვა;***

არასრუწლოვანთა შორის დანაშაულის გამომწვევი მიზეზების დასადგენად პროკურატურა ახორციელებს კვლევას პროკურორის მიერ დისკრეციული უფლებამოსილების გამოყენების ან სასჯელის განსაზღვრის მიზნით სოციალური მუშაკების მიერ განხორციელებული ინდივიდუალური შეფასების ანგარიშების საფუძველზე. კვლევა კონფიდენციალურობის სრული დაცვით ხორციელდება. კვლევისას ყურადრება მახვილდება შემდეგ საკითხებზე: არასრულწოვანის ოჯახური მდგომარეობა - არიან თუ არა მშობლები განქორწინებულნი, არიან თუ არა მშობლები დასაქმებული, ვისთან ერთად ცხოვრობს არასრულწოვანი, აქვს თუ არა ოჯახს დანაშაულებრივი გამოცდილება, როგორია მათი ეკონომიკური მდგომარეობა და სხვა; არასრულწლოვნის აკადემიური მოსწრება, უნარები და სოციალური გარემო - სწავლობს თუ არა, როგორია მისი აკადემიური მოსწრება, არის თუ არა დასაქმებული ან დაკავებული რაიმე სხვა აქტივობით, მაგ.: სპროტით; მეგობართა წრე და მათი მიდრეკილება დანაშაულისადმი, მეგობრებისადმი არასრულწოვნის დამოკიდებულება, საზოგადოების დამოკიდებულება არასრულწლოვნისადმი; რისკ-ფაქტორები - არასრულწლოვნის დამოკიდებულება ალკოჰოლისადმი, ნარკოტიკებისადმი, აზარტული თამაშებისადმი და ა.შ. აღნიშნულის საფუძველზე გამოიკვეთა ის ძირითადი მიზეზები, რომლებიც არასრულწლოვანთა შორის დანაშაულის გამომწვევ ძირითად მიზეზებს წარმოადგენენ. კვლევების საფუძველზე დაგეგმილია სხვადასხვა სახის პრევენციული ღონისძიებები. პრევენციული მიზნით განრიდებული და პრობაციონერი არასრულწოვნები ჩაბმულნი იქნენ სხვადასხვა აქტივობებში.

***ღონისძიება 4.8.5. პროკურატურის მსხვილ სტრუქტურულ დანაყოფებში არასრულწლოვანთა საქმეებზე სპეციალიზირებული მინიმუმ ერთი პროკურორის გამოყოფა.***

საქართველოს პროკურატურის ყველა სტრუქტურულ ერთეულში გამოყოფილია სპეციალიზებული პროკურორთა ის რაოდენობა, რომელიც აუცილებელია არასრულწლოვანთა მიმართ მართლმსაჯულების სწრაფი და ეფექტური განხორციელებისათვის. ხორციელდება არასრულწლოვანთა საქმეების რაოდენობის მუდმივი მონიტორინგი, რათა საჭიროებისამებრ ცალკეულ სტრუქტურლ ერთეულებში სპეციალიზებული პროკურორის დამატება მოხდეს.

***ღონისძიება 4.8.6. არასრულწლოვანთა კოდექსის იმპლემენტაცია***

არასრუწლლოვანთა კოდექსის იმპლემენტაციის მიზნით ყველა პროკურორმა არასრულწლოვანთა მართლმსაჯულებაში შესაბამისი ტრენინგები გაიარა. პრაქტიკაში წამოჭრილი პრობლემების შესაბამისად პერიოდულად ხდება რეკომენდაციების დაგზავნა პროკურორებისთვის. არასრულწლოვანთა მართლმსაჯულების კოდექსის ეფექტური განხორციელების მიზნით ყველა რეგიონში გაიმართა მულტიდისციპლინური შეხვედრები სპეციალიზებული პროკურორების, მოსამართლეების, ადვოკატების, სოციალური მუშაკებისა და მედიატორების მონაწილეობით. აღნიშნულ შეხვედრებზე იდენტიფიცირებული იქნა არასრულწოვანთა მართლმსაჯულების კოდექსის იმპლემენტაციისას გამოკვეთლი საკანონმდებლო და პრაქტიკული პრობლემები, რის საფუძველზეც საკანონმდებლო ნორმების ერთგვაროვანი გაგებისა და პრაქტიკაში არსებული პრობლემების გადაჭრის მიზნით შემუშავებული იქნა დამატებითი რეკომენდაციები.

**მიზანი 4.9 პროკურატურის როლის გაზრდა დანაშაულის პრევენციის პროცესში**

***ღონისძიება 4.9.1. გავრცელებული დანაშაულების გამომწვევი მიზეზების დასადგენად კვლევების განხორციელება***

გავრცელებული დანაშაულების გამომწვევი მიზეზების დასადგენად ჩატარდა ნარკოტიკული საშუალების მოხმარების და ოჯახური დანაშაულის გამომწვევი მიზეზების კვლევები. მიღებული ინფორმაცია გამოყენებული იქნება პრევენციული ღონისძიებების ეფექტურად დაგეგმვისა და განხორციელების მიზნით.

***ღონისძიება 4.9.2. კვლევის შედეგების მიხედვით რეკომენდაციების მომზადება***

***ღონისძიება 4.9.3.პრევენციის ფონდთან დაკავშირებით წინადადების შემუშავება***

ჩატარებული კვლევების (ნარკოტიკული საშუალების მოხმარების და ოჯახური დანაშაულის გამომწვევი მიზეზების კვლევები) საფუძველზე გადაიხედა ბრალდებულის მიმართ გამოსაყენებელი აღკვეთის ღონისძიების სახისა და საპროცესო შეთანხმებისას გამოსაყენებელი სარეკომენდაციო პირობები. ასევე, სკოლის მოსწავლეებთან და სტუდენტებთან ჩატარდა საინფორმაციო შეხვედრა.

***ღონისძიება 4.9.4. მინიმუმ 2 პრევენციული ღონისძიების დაგეგმვა***

გავრცელებული დანაშაულების გამომწვევი მიზეზების დასადგენად ჩატარდა ნარკოტიკული საშუალების მოხმარების და ოჯახური დანაშაულის გამომწვევი მიზეზების კვლევები. მიღებული ინფორმაცია გამოყენებული იქნება პრევენციული ღონისძიებების ეფექტურად დაგეგმვისა და განხორციელების მიზნით. აღნიშნული კვლევების საფუძველზე გადაიხედა ბრალდებულის მიმართ გამოსაყენებელი აღკვეთის ღონისძიების სახისა და საპროცესო შეთანხმებისას გამოსაყენებელი სარეკომენდაციო პირობები. ასევე, სკოლის მოსწავლეებთან და სტუდენტებთან ჩატარდა საინფორმაციო შეხვედრა.

ოჯახური დანაშაულის მიმართულებით მომუშავე პროკურორთა ჯგუფმა ინტენსიური სასწავლო კურსი გაიარა, რაც ხელს შეუწყობს ეფექტიანი სისხლისსამართლებრივი დევნის განხორციელებას. ქალთა მიმართ ძალადობის, ოჯახური დანაშაულის პრევენციისა და ცნობიერების ამაღლების კუთხით მთელი რიგი ღონისძიებები ჩატარდა ქვემო ქართლის, სამცხე-ჯავახეთისა და სამეგრელოს რეგიონებში „ადგილობრივი საბჭოს“ და ,,საზოგადოებრივი პროკურატურის“ პროექტების ფარგლებში.

**მიზანი 4.10 საერთაშორისო თანამშრომლობის გააქტიურება**

***ღონისძიება 4.10.1. საერთაშორისო ორგანიზაციების რეკომენდაციების და მათი შესრულების მდგომარეობის ანალიზი.***

2016 წელს ეკონომიკური თანამშრომლობისა და განვითარების ორგანიზაციის (OECD) აღმოსავლეთ ევროპისა და ცენტრალური აზიის ანტი-კორუფციულმა ქსელმა, სტამბოლის ანტი-კორუფციული სამოქმედო გეგმის შესრულების მონიტორინგის მეოთხე რაუნდის ფარგლებში, გასცა 14 რეკომენდაცია საქართველოს პროკურატურის კომპეტენციაში შემავალ საკითხებზე.

ასევე, 2016 წელს ევროპის საბჭოს სახელმწიფოთა ჯგუფმა კორუფციის წინააღმდეგ (GRECO), საქართველოს შეფასების მეოთხე რაუნდის ფარგლებში, გასცა 4 რეკომენდაცია საქართველოს პროკურატურის კომპეტენციაში შემავალ საკითხებზე. საქართველოს მთავარი პროკურატურის მიერ გაანალიზდა ზემოაღნიშნული რეკომენდაციები და დაიგეგმა მათ შესასრულებლად განსახორციელებელი აქტივობები.

## 5. იურიდიული დახმარების სამსახურის რეფორმა

**იურიდიული დახმარების ბიუროებისა და საკონსულტაციო ცენტრების მიერ 2016 წელს გაწეული მომსახურება**

|  |  |  |  |  |  |
| --- | --- | --- | --- | --- | --- |
| ბიურო/ საკონსულტაციო ცენტრი | შემოსული სისხლის სამართლის საქმეები | შემოსული  სამოქალაქო საქმეები | შემოსული  ადმინისტრაციული საქმეები | გაწეული კონსულტა ციები | შედგენილი დოკუმენტები |
| თბილისი | 3619 | 383 | 551 | 7908 | 811 |
| მცხეთა | 328 | 58 | – | 923 | 112 |
| თელავი | 508 | 140 | 7 | 614 | 98 |
| სიღნაღი | 139 | 84 | 2 | 401 | 53 |
| რუსთავი | 1043 | 143 | 52 | 801 | 77 |
| გორი | 489 | 111 | 12 | 461 | 115 |
| ახალციხე | 359 | 72 | 2 | 1171 | 82 |
| ზესტაფონი | 208 | 245 | 3 | 1188 | 158 |
| ქუთაისი | 923 | 240 | 247 | 2054 | 274 |
| ზუგდიდი | 444 | 56 | 4 | 1202 | 142 |
| ფოთი | 286 | 81 | 4 | 1423 | 145 |
| ბათუმი | 1111 | 168 | 1 | 1148 | 321 |
| ოზურგეთი | – | 194 | 4 | 652 | 75 |
| ამბროლაური | – | 21 | – | 1551 | 140 |
| მესტია | – | – | – | 99 | 0 |
| ახალქალაქი | – | 110 | 100 | 211 | 7 |
| წალკა | – | – | – | 983 | 60 |
| მარნეული | – | – | – | 1213 | 419 |
| საჩხერე | – | – | – | 498 | 52 |
| სულ | **9457** | **2106** | **989** | **24501** | **3141** |

**მიზანი 5.1. სამსახურის დამოუკიდებლობის, გამჭვირვალობისა და სტაბილური განვითარების უზრუნველყოფა**

**იურიდიული დახმარების საბჭოს საქმიანობა**

იურიდიული დახმარების სამსახურის დამოუკიდებლობისა და გამჭვირვალობის უზრუნველყოფის მიზნით 2014 წელს შექმნილმა კოლეგიურმა ორგანომ – იურიდიული დახმარების საბჭომ აქტიურად განაგრძო თავისი უფლებამოსილებების განხორციელება. 2016 წელს საბჭომ, სხვადასხვა საკითხთან დაკავშირებით, 17 გადაწყვეტილება[[1]](#footnote-1) მიიღო. მათ შორის, ერთ–ერთი ყველაზე მნიშვნელოვანი იყო იურიდიული დახმარების ხარისხის შეფასების სისტემასთან დაკავშირებული გადაწყვეტილება. კერძოდ, საბჭომ 2016 წლის 2 მარტის №39 გადაწყვეტილებით, „სსიპ იურიდიული დახმარების სამსახურის მიერ გაწეული იურიდიული დახმარების ხარისხის შეფასების წესი და კრიტერიუმები“ პილოტურ რეჟიმში აამოქმედა.

2016 წელს, გაგრძელდა მუშაობა იურიდიული დახმარების საბჭოს რეფორმირებაზე, რაც USAID/PROLoG-ის მხარდაჭერით მიმდინარეობს. რეფორმის მიზანია საბჭოს საქმიანობა უფრო დინამიკური და განვითარებაზე ორიენტირებული გახდეს.

საბჭოს რეფორმირების ფარგლებში 2015 წელს მოწვეულ იქნა ბრიტანელი ექსპერტი, ავრომ შერი, რომელმაც კომპლექსური კვლევა ჩაატარა: შეისწავლა საბჭოს წევრთა მოსაზრებები, ასევე – სამეთვალყურეო საბჭოების მოწინავე მოდელები. ბატონმა შერმა საბჭოს წევრებს რეკომენდაციები წარუდგინა, რომელთა მიზანია ხელი შეუწყოს იურიდიული დახმარების საბჭოს იმგვარად რეფორმირებას, რომ, ერთი მხრივ, ამ კოლეგიური ორგანოს საქმიანობა განიტვირთოს საზედამხედველო ფუნქციებისგან, მეორე მხრივ კი – საბჭოს როლი გაძლიერდეს ინოვაციების დანერგვის, იურიდიული დახმარების სამსახურის მხარდაჭერისა და განვითარების მიმართულებით.

2016 წლის ნოემბერში, USAID/PROLoG-ის მხარდაჭერით თბილისში გამართულ სამუშაო შეხვედრაზე, საბჭოს წევრებმა ავრომ შერთან განიხილეს „იურიდიული დახმარების შესახებ“ კანონში შესატანი ცვლილებების პროექტი. პროექტის მიხედვით, დაგეგმილია საბჭოს წევრობის ვადის შემცირება 4–დან 3 წლამდე, ადვოკატთა ასოციაციის კვოტის წარმოდგენილი წევრებისათვის საკვალიფიკაციო მოთხოვნების ამაღლება, ასევე ყოველწლიურად, სახალხო დაცველის და ადვოკატთა ასოციაციის კვოტების 1/3–ით განახლება.

# 

**მიზანი 5.2. იურიდიულ დახმარებაზე ხელმისაწვდომობის გაზრდა**

## 

***ღონისძიება 5.2.1. იურიდიული დახმარების სამსახურის მანდატის გაზრდა***

2016 წელს, გაგრძელდა იურიდიული დახმარების სამსახურის მანდატის გაფართოება. კერძოდ:

* 2016 წლის 1 იანვრიდან, ძალაში შევიდა „არასრულწლოვანთა მართლმსაჯულების კოდექსი“, რომლის მიხედვითაც იურიდიული დახმარების სამსახურს დაევალა არა მხოლოდ არასრულწლოვანი ბრალდებულების დაცვა, არამედ 18–21 წლამდე ბრალდებულების სავალდებულო დაცვა, ასევე არასრულწლოვანი დაზარალებულის და არასრულწლოვანი მოწმის დაცვა (თუ მოწმე გადახდისუუნაროა);
* 2016 წლის 1 იანვრიდან, სამსახურის მანდატი ადმინისტრაციულ ორგანოებში წარმომადგენლობაზე გავრცელდა. ამ მიმართულებით, სამსახურის მანდატი დაზუსტდა და „იურიდიული დახმარების შესახებ“ კანონში 2016 წლის 27 მაისს განხორციელებული ცვლილებით შესაბამისობაში მოვიდა აღნიშნული კანონის 231 მუხლის პირველი პუნქტით განსაზღვრულ საქმეთა კატეგორიებთან;
* 2016 წლის 1 იანვრიდან „იურიდიული დახმარების შესახებ“ კანონში შეტანილი ცვლილება ამოქმედდა, რომლის მიხედვითაც თავშესაფრის მაძიებლებს უფლება მიეცათ ისარგებლონ სასამართლოში წარმომადგენლობის სერვისით თუკი სასამართლო მათ მიმართ თავშესაფრის ან ჰუმანიტარული სტატუსის მინიჭების საკითხს განიხილავს.

**ადამიანური რესურსები**

სამოქალაქო და ადმინისტრაციული სამართლის სფეროში იურიდიული დახმარების სამსახურის მანდატის გაფართოების ფარგლებში, 2016 წელს სამსახურმა სამოქალაქო სპეციალიზაციის 18 ადვოკატის რეკრუტირება განახორციელა. თბილისის ბიუროში მიღებულ იქნა 5 ახალი ადვოკატი, ქვემო ქართლისა და იმერეთის–ქუთაისის ბიუროებში – ორ–ორი ახალი ადვოკატი, დანარჩენ 8 ბიუროში კი სამოქალაქო სპეციალიზაციის თითო ადვოკატი დასაქმდა.

## 

***ღონისძიება 5.2.2. ტერიტორიული დაფარვა***

2016 წლის მაისში, ქვეყნის მასშტაბით რიგით მე–12 იურიდიული დახმარების ბიურო ამოქმედდა ქალაქ სიღნაღში. კახეთის–სიღნაღის იურიდიული დახმარების ბიურო ემსახურება საგარეჯოს, სიღნაღისა და დედოფლისწყაროს მუნიციპალიტეტებს. (კახეთის თელავის ბიურო, როლიც 2007 წლიდან ფუნქციონირებს, აგრძელებს უფასო იურიდიული დახმარების გაწევას კახეთის რეგიონის დანარჩენ მუნიციპალიტეტებში – ქ. თელავი, ასევე თელავის, ახმეტის, ყვარლის, ლაგოდეხისა და გურნჯაანის მუმიციპალიტეტები).

2016 წლის მე–4 კვარტლიდან, დაიწყო სარემონტო–სარეკონსტრუქციო სამუშაოები ცენტრალური აპარატის, ასევე ბათუმისა და ფოთის ბიუროების ახალ ოფისებში. ცენტრალური აპარატისთვის განკუთვნილ ოფისში სარემონტო სამუშაოებს აფინანსებს და ევროკავშირის და გაეროს ერთობლივი პროგრამა. ბათუმისა და ფოთის ბიუროების ახალი ოფისები კი იურიდიული დახმარების სამსახურის სახსრებით რემონტდება.

იურიდიული დახმარების სამსახური განაგძობს თანამშრომლობას სახელმწიფო სერვისების განვითარების სააგენტოსთან. ქვეყნის მასშტაბით შერჩეულია 6 საზოგადოებრივი ცენტრი, რომელშიც გარკვეული რეგულარობით იურიდიული დახმარების სამსახურის იურისტები ჩადიან და ადგილობრივ მოსახლეობას იურიდიულ კონსულტაციებს უწევენ.

***ღონისძიება 5.2.3. რეფერალური სისტემის განვითარება***

* 2016 წლის აპრილში, იურიდიული დახმარების სამსახურმა და კონსორციუმმა „სამართლებრივი დახმარება საქართველომ“ (LAG) თანამშრომლობის მემორადუმი გააფორმეს. ორი ორგანიზაცია აპირებს კოორდინირებულ მუშაობას იძულებით გადაადგილებულ პირთა უფლებების დაცვის სფეროში. თანამშრომლობა ითვალისწინებს დევნილთა შესახებ ინფორმაციის გაცვლას, ბენეფიციარების ერთმანეთთან გადამისამართებას (რეფერირებას), აგრეთვე – ორი ორგანიზაციის თანამშრომელთა კვალიფიკაციის ამაღლებას.
* 2016 წლის დეკემბერში, ევროკავშირისა და გაეროს ერთობლივი პროგრამის მხარდაჭერით, გაიმართა სამუშაო შეხვედრა იურიდიული იურიდიული დახმარების სამსახურის და უფასო იურიდიული დახმარების განმახორციელებელი 18 ორგანიზაციის მონაწილეობით. ღონისძიების მონაწილეები გაეცვნენ ეფექტური გადამისამართების პრინციპებს, ერთმანეთს გაუზიარეს საკუთარი გამოცდილება, კონტაქტები და დასახეს თანამშრომლობის გზები.

## 

***ღონისძიება 5.2.4 მოწვეულ საზოგადოებრივ ადვოკატთა ეფექტური საქმიანობის უზრუნველყოფა***

* იურიდიული დახმარების ეფექტური უზრუნველყოფის მიზნით, 2016 წელს მოწვეულ საზოგადოებრივ ადვოკატთა რეესტრში დამატებით 18 ადვოკატი ჩაირიცხა. დღეისათვის მოწვეულ საზოგადოებრივ ადვოკატთა რეესტრში 77 კერძო ადვოკატია რეგისტრირებული. 2016 წლის ივნისში საზოგადოებრივ ადვოკატთა ტრენინგ–საჭიროებათა კვლევა ჩატარდა, რომლის მიხედვითაც 2016–2017 წლებში შესაბამისი ტრენინგ–სემინარები ჩატარდება.

# 

**მიზანი 5.3. მომსახურების ხარისხის უზრუნველყოფა**

## 

***ღონისძიება 5.3.1. იურიდიული დახმარების სამსახურის მიერ გაწეული მომსახურების ხარისხის უზრუნველყოფა***

იურიდიული დახმარების სამსახური იურიდიული დახმარების ხარისხის შეფასების სისტემის დახვეწაზე მუშაობას განაგრძობს. ამ მიზნით, 2015 წლის ნოემბერში იურიდიული დახმარების საბჭოს წევრთა, სამსახურის ადმინისტრაციისა და იურიდიული დახმარების ბიუროებში მომუშავე ადვოკატების შემადგენლობით სამუშაო ჯგუფი შეიქმნა. სამუშაო ჯგუფის რეკომენდაციების გათვალისწინებით, იურიდიული დახმარების საბჭომ 2016 წლის 2 მარტის №39 გადაწყვეტილებით, პილოტურ რეჟიმში აამოქმედა „სსიპ იურიდიული დახმარების სამსახურის მიერ გაწეული იურიდიული დახმარების ხარისხის შეფასების წესი და კრიტერიუმები“. გაწეული მომსახურების შეფასების მიზანია: შესრულებული სამუშაოს ეფექტიანობის, დროულობისა და ხარისხის განსაზღვრა და, მოპოვებული მონაცემების საფუძველზე, ისეთი გადაწყვეტილების მიღება, როგორიცაა: ადვოკატის პროფესიული განვითარება, თანამდებობრივი გადაადგილება (რანგირება), წახალისება და სხვა.

შეფასების სისტემის დანერგვის მიზნით, USAID/PROLoG–ის ორგანიზებით, იურიდიული დახმარების სამსახურის დელეგაცია 2016 წლის ივნისში სასწავლო ვიზით დიდ ბრიტანეთში იმყოფებოდა. ვიზიტის ფარგლებში, იურიდიული დახმარების საბჭოს, სამსახურის ადმინისტრაციისა და იურიდიული დახმარები ბიუროებში მომუშავე ადვოკატები გაეცვნენ იმას, თუ როგორ ხორციელდება სისხლის სამართლის და სამოქალაქო სამართლის საქმეებზე გაწეული იურიდიული დახმარების ხარისხის მონიტორინგი შოტლანდიასა და ინგლისში. საქართველში დანერგილი შეფასების სისტემა დიდწილად ეყრდნობა სწორედ ხარისხის შეფასების შოტლანდიურ მოდელს, რომელიც ე.წ. Peer review–ს მეთოდოლოგიით მუშაობს, კერძოდ, საზოგადოებრივი ადვოკატების საქმიანობის შეფასებას მათივე კოლეგა იურისტები ახორციელებენ.

USAID/PROLoG–ის ხელშეწყობით, შეფასების სისტემასთან დაკავშირებული შეხვედრები შემდგომ თვეებშიც გაგრძელდა. ბრიტანული გამოცდილების გაზიარების მიზნით, 2016 წლის ივლისში, სასწავლო ვიზიტის მონაწილეებმა გამართეს სამუშაო შეხვედრები იურიდიული დახმარების ბიუროებში მომუშავე ადვოკატებთან. 2016 წლის აგვისტოში, კი სამუშაო შეხვედრა გაიმართა იურიდიული დახმარების საბჭოს და სამსახურის ადმინისტრაციის მონაწილეობით.

2016 წლის ნოემბერში, საზოგადოებრივი ადვოკატების შეფასების სისტემა იურიდიული დახმარების საბჭოს და ადვოკატთა ასოციაციის ეთიკის კომისიის შეხვედრაზე განიხილეს. შეხვედრის ფარგლებში, მონაწილეებმა მნიშვნელოვან შეთანხმებებს მიაღწიეს. ჯგუფი შეთანხმდა, რომ იურიდიული დახმარების სამსახურის ადვოკატები, შეფასების მიზნით კოლეგებისთვის საქმის მასალების გაზიარებით, არ დაარღვევენ ადვოკატთა ეთიკის კოდექსს. ეს მნიშვნელოვანი მოვლენაა იმის გათვალისწინებით, რომ ადვოკატთა ასოციაციის ეთიკის კომისიას მანამდე გამოცემული ჰქონდა სარეკომენდაციო ბარათი, რომელიც მსგავს ქმედებას კონფიდენციალობის პრინციპის დარღვევად აფასებდა. ჯგუფი ასევე შეთანხმდა, რომ სხვა ადვოკატისათვის საქმის მასალების შესაფასებლად გადაცემა არ წამოადგენს ადვოკატის დამოუკიდებლობის პრინციპის ხელყოფას და, რომ ხარისხის მონიტორინგი აუცილებელია იურიდიული დახმარების სამსახურის ადვოკატების მიერ გაწეული მომსახურების მაღალი ხარისხის უზრუნველსაყოფად.

2016 წლის ნოემბერში, USAID/PROLoG–ის ხელშეწყობით, იურიდიული დახმარების სამსახურის მონიტორინგის და ანალიზის სამმართველოს იურისტებისა და იურიდიული დახმარების ბიუროებში მომუშავე ადვოკატებისათვის, ბრიტანელმა ექსპერტებმა – ალან პატერსონმა და ავრომ შერმა ჩაატარეს პრაქტიკული ტრენინგი სისხლის სამართლის საქმეთა შეფასების მეთოდოლოგიაზე.

იურიდიული დახმარების სამსახურის მონიტორინგის და ანალიზის სამმართველოს იურისტები, 2016 წლის ოქტომბრიდან, შეუდგნენ საზოგადოებრივი ადვოკატების მიერ 2016 წლის მარტიდან–სექტემბრის ჩათვლით პერიოდში დასრულებული სისხლის სამართლის საქმეების შეფასებას.

აღსანიშნავია, რომ იურიდიული დახმარების სამსახური ხარისხის შეფასების დანერგვაზე არა მხოლოდ სისხლის სამართლის სფეროში, არამედ სამოქალაქო და ადმინისტრაციული სამართლის სფეროებში მუშაობს. 2016 წლის ნოემბერში, ევროკავშირისა და გაეროს ერთობლივი პროგრამის „ხელმისაწვდომი მართლმსაჯულება და ბავშვზე მორგებული მართლმსაჯულების სისტემის განვითარება საქართველოში“ ხელშეწყობით, ბრიტანელმა ექსპერტებმა – ალან პატერსონმა და ავრომ შერმა იურიდიული დახმარების სამსახურის ადმინისტრაციისა და რეგიონული ბიუროების წარმომადგენლებისთვის გამართეს სემინარი სამოქალაქო და ადმინისტრაციულ საქმეებზე გაწეული საადვოკატო მომსახურების ხარისხის შეფასების შესახებ.

## 

***ღონისძიება 5.3.2. იურიდიული დახმარების სამსახურის ადვოკატების არასრულწლოვანთა საქმეებზე სპეციალიზაცია***

არასრულწლოვანთა მართლმსაჯულების კოდექსის და „იურიდიული დახმარების შესახებ“ კანონის მოთხოვნათა შესაბამისად, სამსახურში არასრულწლოვანთა მართლმსაჯულებაში სპეციალიზებული ადვოკატების მუდმივმოქმედი ჯგუფი ფუნქციონირებს, რომელშიც შედიან როგორც იურიდიული დახმარების ბიუროებში მომუშავე, ისე მოწვეულ საზოგადოებრივ რეესტრში რეგისტრირებული ადვოკატები.

2016 წელს იურიდიული დახმარების სამსახურის წარმომადგენლები UNICEF-ისა და ევროკავშირის მიერ ორგანიზებულ მულტიდისციპლინარულ შეხვედრებში მონაწილეობდნენ, სადაც მართლმთლმსაჯულების სექტორის სხვა წარმომადგენლებთან ერთად არასრულწლოვანთა მართლმსაჯულების კოდექსის აღსრულების პროცესში წარმოქმნილი ხარვეზებსა და პრობლემებს განიხილავდნენ და უწყებებს შორის ერთიანი ხედვის ჩამოყალიბების თაობაზე მსჯელობდნენ.

## 

***ღონისძიება 5.3.3 მენეჯმენტის სისტემის გამართვა, იურიდიული კლინიკებისა და სტაჟირების სისტემების გამართვა***

2016 წელს, იურიდიული დახმარების სამსახურმა, ევროკავშირისა და გაეროს ერთობლივი პროგრამის ხელშეწყობით, განაგრძო მუშაობა სტრუქტურის რეორგანიზაციის საკითხებზე. წლის განმავლობაში, ჩატარდა რამდენიმე სამუშაო შეხვედრა, რომელზეც კომპანია „სინერჯი ჯგუფის“ მიერ შემუშავებული ორგანიზაციული სტრუქტურის მოდელი და სამსახურის ახალი დებულების პროექტი განიხილეს. ახალი სტუქტურა ითვალისწინებს იურიდიული დახმარების სამსახურის ცენტრალური აპარატის მოწყობას მენეჯმენტის სამი მიმართულებით: 1) ადმინინისტრაციული და ფინანსური მხარდაჭერა; 2) იურიდიული დახმარების ხარისხის მონიტორინგი; 3) სამსახურის განვითარება. ახალი სტრუქტურა 2017 წლიდან, ეტაპობრივად ამოქმედდება.

* 2016 წელს გაგრძელდა იურიდიული კლინიკის პროექტი. წლის პირველ ნახევარში, თბილისის, გორის, ქუთაისისა და ბათუმის ბიუროების ბაზაზე მოქმედ იურიდიულ კლინიკებში სტაჟირება 30–მდე სტუდენტმა გაიარა. წლის მეორე ნახევარში, სამსახურმა მიიღო 27 ახალი სტაჟიორი, რომლებიც თბილისის, გორის, ახალციხის, ქუთაისისა და ბათუმის ბიუროებში განაწილდნენ. იურიდიული კლინიკის პროგრამის ფარგლებში, იურიდიული ფაკულტეტების სტუდენტებს შესაძლებლობა ეძლევათ გაიღრმავონ თეორიული ცოდნა და სისხლის სამართლის საქმეებზე მუშაობის პრაქტიკული უნარ–ჩვევები შეიძინონ. იურიდიული კლინიკის პროექტი 2008 წლიდან ხორციელდება.
* 2016 წელს, ევროკავშირისა და გაეროს ერთობლივი პროგრამის მხარდაჭერით, "იურიდიული საქმისწარმოების მართვის საინფორმაციო სისტემა – Case Bank“ განახლდა, რომელსაც სამოქალაქო–ადმინისტრაციული საქმეების აღრიცხვისა და მართვის მოდული დაემატა. 2016 წლის სექტემბერში, განახლებულ პროგრამაში სამუშაოდ იურიდიული დახმარების ბიუროებში მომუშავე ადვოკატებისათვის პრაქტიკული ტრენინგები ჩატარდა.
* 2016 წელს სამსახურმა, საზოგადოებრივი ადვოკატების საჭიროებების გათვალისწინებით, განახორციელა იურიდიული დახმარების ბიუროების ბიბლიოთეკების განახლება, რისთვისაც 10 სახეობის პროფესიული სახელმძღვანელო იქნა შეძენილი.

## 

***ღონისძიება 5.3.4. თანამშრომელთა მუდმივი პროფესიული გადამზადება***

* 2016 წლის პირველ ნახევარში, UNHCR–ის და UNAG–ის მხარდაჭერით, საზოგადოებრივი ადვოკატებისთვის გაიმართა ტრენინგები ლტოლვილთა დაცვის სამართალში.
* 2016 წლის პირველ ნახევარში, სამოქალაქო სპეციალიზაციის ადვოკატების ჯგუფმა (7 ადვოკატის შემადგენლობით) საპატენტო სამართალში „საქპატენტის“ ორთვიანი სასწავლო კურსი გაიარა.
* 2016 წლის მარტ–აპრილში, UNDP–ის და ევროკავშირის მხარდაჭერით, სამსახურის მენეჯმენტისა და ადვოკატებისთვის ჩატარდა ტრენინგები ადამიანური რესურსების მართვის საკითხებზე.
* 2016 წლის ივლისიდან, დაიწყო ორწლიანი სასწავლო პროგრამა, რომელიც განკუთვნილია უფასო იურიდიული დახმარების მიწოდებაში ჩართული ადვოკატებისთვის. სასწავლო პროგრამა მოიცავს 40–მდე სხვადასხვა თემაზე დაგეგმილ 150–ზე მეტ ტრენინგს, რომელიც, 2016–2017 წლებში, ევროკავშირისა და გაეროს ერთობლივი პროგრამის მხარდაჭერით განხორციელდება. სწავლების თემატიკა განისაზღვრა გამოკითხვით, რომელშიც მონაწილეობა მიიღეს იურიდიული დახმარების ბიუროებში მომუშავე და მოწვეულ საზოგადოებრივ ადვოკატთა რეესტრში რეგისტრირებულმა ადვოკატებმა. 2016 წლის ივლისი–დეკემბრის პერიოდში, სწავლება ჩატარდა შემდეგ საკითხებზე: მტკიცებულებების მოპოვება დაცვის მხარის მიერ; წინასასამართლო სხდომა, მტკიცებულებათა დასაშვებობა სისხლის სამართლის პროცესში; სამემკვიდრეო სამართალი; საოჯახო სამართალი; საგადასახადო სამართალი; სამოქალაქო საქმეთა წარმოება. აღნიშნულ თემებზე, ჯამში, 40 ტრენინგი ჩატარდა.
* განგრძობადი იურიდიული განათლების ფარგლებში, იურიდიული დახმარების სამსახურის ადვოკატებმა გაიარეს ადვოკატთა ასოციაციის მიერ ორგანიზებული ტრენინგები (მათ შორის, დისტანციური სასწავლო პლატფორმის მეშვეობით). ტრენინგებს შორის, აღსანიშნავია შემდეგი თემები:
  + მტკიცებულებათა დასაშვებობა სისხლის სამართლის პროცესში (დაესწრო 40–ზე მეტი ადვოკატი),
  + აღკვეთის ღონისძიებები სისხლის სამართლის პროცესში (დაესწრო 30–ზე მეტი ადვოკატი),
  + ოჯახში და ქალთა მიმართ ძალადობის სამართლებრივი რეგულაციები (დაესწრო 20–ზე მეტი ადვოკატი),
  + საქმის არსებითი გახნილვა (დაესწრო 20–ზე მეტი ადვოკატი)
  + ადვოკატთა პროფესიული ეთიკა (დაესწრო 60–ზე მეტი ადვოკატი)

**მიზანი 5.4. მაღალი საზოგადოებრივი ცნობადობა იურიდიული დახმარების სისტემის შესახებ**

* 2016 წელს იურიდიული დახმარების ბიუროებმა განაგრძეს გასვლითი კონსულტაციებისა და საინფორმაციო შეხვედრების განხორციელება. სულ განხორციელდა 195 სხვადასხვა აქტივობა, მათშორის: 32 სემინარი საქართველოს სხვადასხვა საჯარო სკოლაში; 40 შეხვედრა სხვადასხვა დასახლებული პუნქტის მოსახლეობასთან; 36 ვიზიტი დევნილთა კომპაქტურ დასახლებაში. თვითმმართველობის ორგანოების წარმომადგენლებთან გაიმართა 33 შეხვედრა, სოციალური მომსახურების სააგენტოს რეგიონულ განყოფილებებში – 26 შეხვედრა. 10 შეხვედრა გაიმართა ოჯახში ძალადობის საკითხებზე (მათ შორის ეთნიკური უმცირესბობებით დასახლებულ ახალციხის, ახალქალაქის, გარდაბნისა და ახმეტის მუნიციპალიტეტებში). დამატებით, გაიმართა სხვადასხვა შინაარსის (მათ შორის, საქველმოქმედო) 15 ღონისძიება.
* იურიდიული დახმარების სამსახური ინარჩუნებს გამჭვირვალობის მაღალ სტანდარტებს. 2016 წელს ინფორმაციის თავისუფლების განვითარების ინსტიტუტმა (IDFI) იურიდიული დახმარების სამსახური საჯარო ინფორმაციის ხელმისაწვდომობის უზრუნველყოფისათვის მეოთხედ დააჯილდოვა.
* ევროკავშირისა და გაეროს ერთობლივი პროგრამის მეშვეობით, გამოსაცემად 8 სახით საინფორმაციო ბროშურა მომზადდა, როგორც ქართულ, ისე ეთნიკური უმცირესობების ენებზე.
* ევროკავშირისა და გაეროს ერთობლივი პროგრამის მხარდაჭერით, იურიდიული დახმარების სამსახურის ვებგვერდის განახლებაზე მუშაობა დაიწყო. ახალი ვებგვერდი ხელმისაწვდომი გახდება 2017 წელს და იგი ადაპტირებული იქნება მხედველობადაქვეითებული პირებისათვის.

## 5. პენიტენციური სისტემის რეფორმა

საქართველოს სასჯელაღსრულებისა და პრობაციის სამინისტროს ერთ-ერთ პრიორიტეტულ მიმართულებას წარმოადგენს პენიტენციური სისტემის განგრძობადი რეფორმირება და მისი ტრანსფორმაცია თანამედროვე მოქნილ ინსტიტუციად, რომელიც უზრუნველყოფს თავისუფლებააღკვეთილ პირთა უფლებების დაცვას ადამიანის უფლებების სფეროში არსებული ნორმების შესაბამისად.

სასჯელაღსრულების სისტემაში საერთაშორისო სტანდარტებთან დაახლოების მიზნით მუდმივად მიმდინარეობს საჭიროებებზე დაფუძნებით საკანონმდებლო ცვლილებების განხორციელება. სწორედ ამ ცვლილებების შედეგად, თავისუფლების აღკვეთის დაწესებულებები შემდეგ ოთხი ტიპის დაწესებულებებად დაიყო: დაბალი რისკის, ნახევრად ღია ტიპის, დახურული ტიპის და განსაკუთრებული რისკის თავისუფლების აღკვეთის დაწესებულება.

ამავდროულად, რესოციალიზაციის მიზნით, სასჯელაღსრულებისა და პრობაციის სისტემაში შემუშავდა და განხორციელდა მრავალფეროვანი სარეაბილიტაციო პროგრამები. მათ შორის, პატიმართათვის პროფესიული განათლებისა და დასაქმების პროგრამები. შეიქმნა სპეციალური ონლაინ მაღაზია მსჯავრდებულების მიერ პენიტენციურ დაწესებულებებში წარმოებული ნამუშევრების რეალიზაციისათვის. გაყიდული პროდუქციის შედეგად მიღებული თანხები პირდაპირ პატიმართა ანგარიშზე ირიცხება.

ზემოაღნიშნულის პარალელურად, დაწესებულებების რეჟიმის უზრუნველსაყოფად, განხორციელდა პატიმართა კლასიფიკაცია რისკების მიხედვით. მსჯავრდებულთა კლასიფიკაციისას მხედველობაში მიიღება მათი პიროვნული თვისებები, ქცევა სასჯელის აღსრულების პერიოდში, დაწესებულებაში ყოფნის განმავლობაში სარეაბილიტაციო/რესოციალიზაციისა და საგანმანათლებლო პროგრამებში ჩართულობა, ასევე, მათ მიერ ჩადენილი დანაშაულის ხასიათი და სხვა პერსონალური მახასიათებლები. მეთოდოლოგია ასევე მოიცავს მულტიდისციპლინური გუნდის მიერ სასჯელის ინდივიდუალური გეგმის შემუშავებას.

პენტენციური ჯანდაცვის მიმართულებით წარმატებით მოქმედებს სუიციდის პრევენციის პროგრამა, რომელშიც ჩართულები არიან სუიციდის მომეტებული რისკის მქონე პატიმრები. ფსიქოლოგთან და ფსიქიატრთან გასაუბრების შედეგად პატიმრებს სუიციდის რისკი განესაზღვრებათ. წარმატებით ხორციელდება C ჰეპატიტის მკურნალობისა და ტუბერკულოზის პროგრამა. ამავდროულად მიღებულ იქნა დაზიანებათა აღრიცხვის წესი „სტამბოლის პროტოკოლის“ გათვალისწინებით, რომლის საფუძველზეც პატიმართა სხეულზე დაზიანებათა ფოტოგრაფირება მოხდება, რათა საჭიროების შემთხვევაში გამოძიებას სრულყოფილი მასალა ჰქონდეს.

რეფორმის ფარგლებში განხორციელებული ცვლილების საფუძველზე, საქართველოს სახალხო დამცველსა და მის წარმომადგენელს მიეცათ უფლება პენიტენციურ დაწესებულებაში ბრალდებულთა/მსჯავრდებულთა თანხმობით განახორციელონ მათი ან/და მათი უშუალო განთავსების პირობებისა და ადგილების ფოტოგადაღება.

რაც შეეხება არასაპატიმრო სასჯელთა აღსრულებისა და პრობაციის სფეროს, 2016 წელს არასრულწლოვანთა მართლმსაჯულების კოდექსის საფუძველზე, შინაპატიმრობის სისტემა ამოქმედდა, პრობაციის ეროვნული სააგენტოს მონიტორინგის ცენტრი სპეციალური აპარატურით აღიჭურვა.

2016 წელს ინიცირებული საკანონმდებლო ცვლილებებიდან, სიახლე აგრეთვე შეეხება პატიმრებისთვი სუმაღლესი განათლების მიღების ხელმისაწვდომობას. დაბალი რისკის მსჯავრდებულებს, სურვილის შემთხვევაში, უმაღლესი განათლების მიღების შესაძლებლობა დისტანციურად ექნებათ. ასევე, თავისუფლების შეზღუდვის ნაცვლად, სრულწლოვანი მსჯავრდებულებისთვის არასაპატიმრო სასჯელის ახალი სახე - შინაპატიმრობა დაინერგება. სერვერი, სამაჯურები და შესაბამისი ტექნიკური აღჭურვილობა უკვე არსებობს სისტემაში. მიმდინარეობს მუშაობა ისეთი ტიპის სასჯელების დანერგვაზე, რომელიც ერთი მხრივ, არ იქნება დაკავშირებული პატიმრობასთან, მაგრამ მეორე მხრივ, სამართალდამცავ სისტემას მისცემს საშუალებას, კრიმინოგენული ვითარება გააკონტროლოს ქვეყანაში.

ასევე მნიშვნელოვანია, რომ სასჯელაღსრულებისა და პრობაციის სამინისტრო საქართველოს მთავრობასთან ერთად აღკვეთის ღონისძიების ახალ ფორმაზე მუშაობს - ეს არის შინაპატიმრობა და საპრობაციო აღკვეთის ღონისძიება. აგრეთვე, იცვლება პირობით ვადამდე გათავისუფლების ინიცირების წესიც. იხვეწება ადგილობრივი საბჭოს მიერ მიღებული გადაწყვეტილების გასაჩივრების მექანიზმი. ასევე, იმისათვის რომ აუცილებლად იყოს დაცული სარეჟიმო პირობები, წესრიგდება პენიტენციური დაწესებულების გარე აკრძალულ ზოლთან დაკავშირებული საკითხები.

წარმატებით მიმდინარეობს მუშაობა თანმიმდევრული და თანამედროვე საკადრო პოლიტიკის ჩამოყალიბებაზე, რაც უზრუნველყოფს კვალიფიციური კადრებით დაკომპლექტებისათვის საჭირო გამართული სამართლებრივი მექანიზმების შემუშავებას, თანამშრომელთა ფუნქციების კლასიფიკაციასა და მათთვის სათანადო სამართლებრივი და სოციალური გარანტიების შექმნას.

სისტემის ყველა ახალი თანამშრომელი, საჭიროების მიხედვით, გადის როგორც საბაზისო, ასევე მისი პოზიციის შესაბამის სპეციალიზებულ თეორიულ და პრაქტიკულ სასწავლო კურსებს (მათ შორის ადმინისტრირების, მენეჯმენტის, ადამიანის უფლებების, რისკებისა და საჭიროებების შეფასებისა და სხვა დარგებში) სასჯელაღსრულებისა და პრობაციის სასწავლო ცენტრში.

სპეციალური პენიტენციური სამსახურის შესახებ კანონის მოთხოვნათა შესაბამისად, სასჯელაღსრულებისა და პრობაციის სასწავლო ცენტრმა განახორციელა პატიმრობისა და თავისუფლების აღკვეთის აღსრულების სისტემის ორგანოს ის მოსამსახურეების სერტიფიცირება, რომლებიც სამინისტროს სისტემაში შემავალი სახელმწიფო საქვეუწყებო დაწესებულების – სასჯელაღსრულების დეპარტამენტის ლიკვიდაციის შემდეგ მუშაობას ამავე სისტემაში განაგრძობენ და თანამდებობებისათვის სერტიფიკატი მოითხოვებათ.

**მიზანი 6.1 პენიტენციურ სისტემაში მოქმედი კანონმდებლობისა და შიდა რეგულაციების სისტემატიური გადახედვა და საჭიროების შემთხვევაში ცვლილებების შეტანა**

პენიტენციური სისტემის რეფორმის ფარგლებში განხორციელდა არაერთი საკანონმდებლო ცვლილება. მათ შორის, ბრალდებულ/მსჯავრდებულთა პენიტენციურ დაწესებულებაში ყოფნის პირობების გასაუმჯობესებლად და უფლებების დასაცავად განხორციელებულია მნიშვნელოვანი ცვლილებები და გამოცემულია ბრძანებები, კერძოდ:

"საქართველოს სახალხო დამცველის, აგრეთვე სპეციალური პრევენციული ჯგუფის წევრის მიერ საქართველოს სასჯელაღსრულებისა და პრობაციის სამინისტროს პენიტენციურ დაწესებულებებში ფოტოგადაღების უფლების განხორციელების შესახებ" სასჯელაღსრულებისა და პრობაციის მინისტრის 2016 წლის 1 სექტემბრის N123 ბრძანება;

"საქართველოს სასჯელაღსრულებისა და პრობაციის სამინისტროს პენიტენციურ დაწესებულებებში შესაძლო წამების და სხვა სასტიკი, არაადამიანური ან დამამცირებელი მოპყრობის შედეგად ბრალდებულ/მსჯავრდებულთა დაზიანების აღრიცხვის წესის დამტკიცების შესახებ" სასჯელაღსრულებისა და პრობაციის მინისტრის 2016 წლის 26 ოქტომბრის N131 ბრძანება.

ამ და სხვა მნიშვნელოვან ცვლილებებთან ერთად, აღსანიშნავია 2016 წლის 31 დეკემბრის "საქართველოს შრომის, ჯანმრთელობისა და სოციალური დაცვის მინისტრისა და საქართველოს სასჯელაღსრულებისა და პრობაციის მინისტრის ერთობლივი ბრძანება საქართველოს სასჯელაღსრულებისა და პრობაციის სამინისტროს პენიტენციურ დაწესებულებაში ტუბერკულოზთან დაკავშირებული ღონისძიებების შესახებ" N01-53/ნ/N166 ერთობლივი ბრძანება.

ასევე შემუშავდა საკანონმდებლო ცვლილებების პაკეტი, რომელიც კანონმდებლობით განსაზღვრული პროცედურების გავლის შემდეგ განსახილველად წარედგინა და პირველი მოსმენით მიღებულია საქართველოს პარლამენტის მიერ. ინიცირებულ ცვლილებებს დადებითი შეფასებები მოყვა სხვადასხვა წრეებში.

* უქმდება სასჯელის სახე - თავისუფლების შეზღუდვა. ცვლილებების განხორციელების შემთხვევაში, თავისუფლების შეზღუდვის მოქმედი დაწესებულება იფუნქციონირებს, როგორც გათავისუფლებისთვის მომზადების თავისუფლების აღკვეთის დაწესებულება;
* თავისუფლების შეზღუდვის ნაცვლად სრულწლოვანი მსჯავრდებულებისთვისაც ინერგება არასაპატიმრო სასჯელის ახალი სახე - შინაპატიმრობა, ამასთან ადგილობრივ საბჭოს ენიჭება უფლებამოსილება, მსჯავრდებულს დარჩენილი სასჯელი შეუცვალოს შინაპატიმრობით;
* უმაღლესი განათლების უფლება მიეცემა იმ მსჯავრდებულს, რომელიც განთავსებულია გათავისუფლებისთვის მომზადების ან დაბალი რისკის თავისუფლების აღკვეთის დაწესებულებაში;
* ტერმინი ადმინისტრაციული პატიმრობა იცვლება - დისციპლინური პატიმრობით. მნიშვნელოვნად მცირდება დისციპლინური პატიმრობის ვადები;
* მსჯავრდებულს, რომელსაც განესაზღვრება მაღალი რისკი, პირობით ვადამდე გათავისუფლებისა და სასჯელის მოუხდელი ნაწილის უფრო მსუბუქი სახის სასჯელით შეცვლის უფლება მიეცემა საშიშროების რისკის შემცირების შემთხვევაში;
* იხვეწება ადგილობრივი საბჭოს მიერ მიღებული გადაწყვეტილების გასაჩივრების მექანიზმი. კერძოდ, სასამართლოს ენიჭება უფლება იმსჯელოს მსჯავრდებულის პირობით ვადამდე გათავისუფლების საკითხზე;
* იცვლება უვადო თავისუფლებააღკვეთილ მსჯავრდებულთა გათავისუფლების მექანიზმი. ასეთ მსჯავრდებულს 20 წლით თავისუფლების აღკვეთის მოხდის შემდეგ უფლება ექნება, მიმართოს სასამართლოს სასჯელის გადახედვის მოთხოვნით.
* წესრიგდება პენიტენციური დაწესებულების გარე აკრძალულ ზოლთან დაკავშირებული საკითხები და ადმინისტრაციული სახდელი დაეკისრებათ იმ პირებს, ვინც დაწესებულების გარე აკრძალულ ზოლში დაარღვევს საქართველოს კანონმდებლობით დადგენილ მოთხოვნებს;
* ქალ მსჯავრდებულს, რომელსაც დაწესებულებაში ჰყავდა 3 წლამდე ბავშვი და 3 წლის ასაკის მიღწევის გამო ბავშვმა დატოვა თავისუფლების აღკვეთის დაწესებულება, მიეცემა უფლება, პენიტენციური დეპარტამენტის დირექტორის გადაწყვეტილებით, ბავშვის მიერ თავისუფლების აღკვეთის დაწესებულების დატოვებიდან ერთი წლის განმავლობაში, უქმე (შაბათ-კვირა) და დასვენების დატოვოს თავისუფლების აღკვეთის დაწესებულება;
* იცვლება სასჯელის აღსრულების გადავადების მექანიზმი, საკითხის განხილვისას სასამართლომ მხედველობაში უნდა მიიღოს გარემოებები, რომლებმაც შეიძლება გავლენა მოახდინოს სასამართლოს გადაწყვეტილებაზე;

იხვეწება ავადმყოფობისა და ხანდაზმულობის ასაკის გამო მსჯავრდებულის სასჯელის მოხდისგან გათავისუფლების მექანიზმი.

ჰუმანურობის პრინციპიდან გამომდინარე, “საქართველოს სასჯელაღსრულებისა და პრობაციის სამინისტროს და საქართველოს შრომის, ჯანმრთელობისა და სოციალური დაცვის სამინისტროს ერთობლივ მუდმივმოქმედ მუდმივმოქმედ კომისიას რჩება უფლებამოსილება, სასჯელის მოხდისაგან გაათავისუფლოს ის მსჯავრდებული, რომლის ლეტალობის პროგნოზი მაღალია.

**მიზანი 6.2 პენიტენციური დეპარტამენტის და დაწესებულებების ადმინისტრირების გაუმჯობესება**

***ღონისძიება 6.2.1.* პენიტენციური *დეპარტამენტის და დაწესებულებების ადმინისტრირების სრულყოფა***

საქართველოს სასჯელაღსრულებისა და პრობაციის სამინისტროს ადამიანური რესურსების მართვის სამსახურმა 2015 წელს შეიმუშავა და მინისტრის 2015 წლის 12 იანვრის N23 ბრძანებით დამტკიცდა სამინისტროს მოხელეთა სამუშაო აღწერილობები თითოეული თანამდებობისათვის. პენიტენციური დაწესებულებების თანამშრომლების სამუშაო აღწერილობების უმრავლესობა დამტკიცდა 2016 წლის 29 დეკემბრის თარიღით.

საქართველოს სასჯელაღსრულებისა და პრობაციის მინისტრის ბრძანებით, 2016 წლის ბოლოსათვის განხორციელდა სისტემის ყველა თანამდებობისა და პოზიციისათვის განახლებული თანამდებობრივი ინსტრუქციებისა და სამუშაო აღწერილობების დამტკიცება.

***ღონისძიება 6.2.2. სპეციალიზებული ტრენინგები პენიტენციური სისტემის თანამშრომლებისათვის***

საანგარიშო პერიოდში პენიტენციური სისტემის თანამშრომლებისთვის შემდეგი სპეციალიზებული ტრენინგები ჩატარდა:

* სუიციდის პრევენცია - 52 მონაწილე;
* ცეცხლსასროლი იარაღის გამოყენების სასწავლო პროგრამა - 40 მონაწილე;
* დანაშაულის გაცნობიერება ზრდასრულთათვის - 19 მონაწილე;
* პირველადი მომზადების სასწავლო კურსი სპეციალური პენიტენციური სამსახურის გამოსაცდელი ვადით დანიშნული მოსამსახურეებისათვის - 300 მონაწილე;
* ,,არასრულწლოვანთა მართლმსაჯულება, ფსიქოლოგია, არასრულწლოვანთან ურთიერთობის მეთოდიკა"-12 მონაწილე;
* საზოგადოებრივი მისაღების თანამშრომელთა სასწავლო პროგრამა -25 მონაწილე;
* სასჯელაღსრულებისა და პრობაციის სამინისტროს ვებ-გვერდზე არსებული ონლაინ ჩეთის მართვა (საზოგადოებრივი მისაღების თანამშრომლები) -22 მონაწილე;
* მოწმის დაკითხვის წესი გამოძიებისა და სასამართლო განხილვის დროს -18 მონაწილე;
* „მაღალი რისკის პენიტენციური დაწესებულების მართვა“ - 56 მონაწილე;
* საარჩევნო პროცესების ორგანიზება (TOT) - 19 მონაწილე;
* საარჩევნო პროცესების ორგანიზება პენიტენციურ დაწესებულებებში -232 მონაწილე;
* პენიტენციურ დაწესებულებებში ფოტოგადაღების უფლების განხორციელება-70 მონაწილე;
* შესაძლო წამებისა და სხვა სასტიკი, არაადამიანური ან დამამცირებელი მოპყრობის შედეგად ბრალდებულ/მსჯავრდებულთა დაზიანების აღრიცხვა - 94 მონაწილე;
* არასრულწლოვანთა მართლმსაჯულების სისტემაში წინასასამართლო ანგარიშების წარმოებასთან დაკავშირებით საუკეთესო პრაქტიკის გაზიარება და კონსულტირება, პრობაციის სისტემაში არსებულ გამოწვევებსა და მიდგომებთან მიმართებაში - 46 მონაწილე;
* ზრდასრულების სუიციდის რისკის შეფასების პროტოკოლი (SAAP) - 61 მონაწილე;
* თავშესაფრის მაძიებელთან, ლტოლვილებთან, მოქალაქეობის არმქონე და იძულებით გადაადგილებულ პირებთან მუშაობა პენიტენციურ დაწესებულებებში -22 მონაწილე.

**მიზანი 6.3. პატიმრობის პირობების გაუმჯობესება**

სასჯელაღსრულებისა და პრობაციის სამინისტროს რიგ დაწესებულებებში პატიმრობის პირობების გაუმჯობესების მიზნით განხორციელდა ინფრასტრუქტურული პროექტები, კერძოდ:

* **N8 და N14** დაწესებულებების ტერიტორიაზე საწარმოო დანიშნულების შენობები აშენდა, ხოლო **N15 და N16** დაწესებულებების ტერიტორიაზე არსებული ინფრასტრუქტურა გარემონტდა, სადაც მოეწყო პურის საცხობები მსჯავრდებულთა დასაქმების მიზნით;
* **N9** დაწესებულებაში კონდიცირების სისტემა დამონტაჟდა;
* **N5 და N6** დაწესებულებების საშხაპეები აღიჭურვა განახლებული სავენტილაციო სისტემებით;
* თანამედროვე სამედიცინო სტანდარტების შესაბამისად, სამედიცინო დანიშნულების ოთახები **N2, N5, N8, N9, N14 და N17** დაწესებულებებში კაპიტალურად გარემონტდა, ხოლო **N16** დაწესებულებაში ჯერ კიდევ მიმდინარეობს განახლების პროცესი. მოეწყო ახალი სტომატოლოგიური კაბინეტები, რენტგენის ოთახი, სასტერილიზაციო, რაც ქმნის ყველა პირობას მაღალი ხარისხის სამედიცინო მომსახურების გასაწევად;
* **N14** დაწესებულებაში მიმდინარეობს, ხოლო **N2, N5, N8, N16, N17** და **N19** დაწესებულებების გარშემო დასრულდა უსაფრთხოების დამატებითი დამცავი ბარიერის, ე.წ „ბუფერული“ ზონის მოწყობა;
* **N8** დაწესებულებაში სავენტილაციო სისტემა მოეწყო როგორც საშხაპეებში, ასევე საცხოვრებელ ფართშიც;
* **N5** ქალთა დაწესებულებაში ფიტნესის ოთახები მოეწყო, ხოლო რუსთავის **N16** დაწესებულებაში დასრულდა ეზოს ტერიტორიაზე ღია სატრენაჟორო ფარდულის სამშენებლო სამუშაოები;
* დასრულდა **N12** ახალი პენიტენციური დაწესებულების ეზოს ვერტიკალური დაგეგმარების სამუშაოები, მიმდინარეობს დაწესებულების შემომზღუდავი ღობის სამშენებლო სამუშაოები და პენიტენციური დაწესებულების შენობების საპროექტო სამუშაოები;
* **N17** დაწესებულებაში მიმდინარეობს სასადილო-სამზარეულო შენობის კაპიტალური სარეკონსტრუქციო სამუშაოები, რომელიც მოიცავს სამზარეულო და სასადილო სივრცის სრულ განახლებასა და აღჭურვას;
* ექსპლუატაციაში შევიდა ახლად გარემონტებული მაღალი რისკის რუსთავის **N6** პენიტენციური დაწესებულება, სადაც გარემონტდა საკნები, საშხაპე ოთახები და სამზარეულო. მოეწყო საკნები შეზღუდული შესაძლებლობების მქონე მსჯავრდებულთათვის. მოეწყო მოკლევადიანი პაემნების ოთახი, სამარტოო საკნები, სასამართლო ოთახები. მიმდინარეობს დაწესებულების შიდა ამკრძალავი პერიმეტრის მავთულბადის ღობის მოწყობა;
* **N14**  დაწესებულების ტერიტორიაზე მოეწყო ელექტრონული მეთვალყურეობის (ე.წ „პულტების ოთახი“) ახალი ოთახები, დასრულდა საზოგადოებრივი მისაღების სამშენებლო სამუშაოები, მიმდინარეობს შენობის აღჭურვისა და ეზოს კეთილმოწყობის სამუშაოები და დაწესებულების დამატებითი უსაფრთხოების დამცავი ბარიერების მოწყობა.

***ღონისძიება 6.3.1. სასჯელაღსრულების დაწესებულებათა განახლებული კლასიფიკაციის შესაბამისად შექმნილი სხვადასხვა რისკის და საჭიროების დაწესებულებები***

საქართველოს სასჯელაღსრულებისა და პრობაციის მინისტრის 2015 წლის 9 ივლისის №70 ბრძანებით დამტკიცდა მსჯავრდებულის რისკის სახეების, რისკის შეფასების კრიტერიუმების, რისკის შეფასებისა და გადაფასების წესის, მსჯავრდებულის იმავე ან სხვა ტიპის თავისუფლების აღკვეთის დაწესებულებაში გადაყვანის წესისა და პირობების, აგრეთვე რისკების შეფასების გუნდის საქმიანობისა და უფლებამოსილების განსაზღვრის წესი.

2016 წელს მსჯავრდებულთა რისკის შეფასების გუნდმა N2, N3, N6, N7, N8, N14, N15, N16 და N17 პენიტენციურ დაწესებულებებში მოთავსებულ 3723 მსჯავრდებულს განუსაზღვრა რისკი, რაც  მსჯავრდებულთა საერთო რაოდენობის 45%-ს  წარმოადგენს.

***ღონისძიება 6.3.2. სასჯელაღსრულების სისტემაში არსებული დაწესებულებების გარემონტება და აღჭურვა***

2016 წლის განმავლობაში პენიტენციურ დაწესებულებებში განხორციელდა კაპიტალური და მიმდინარე სარემონტო სამუშაოები:

* ქუთაისის N2 დაწესებულებაში გარემონტდა დაწესებულების მოკლევადიანი პაემნების ოთახები, „დ“ სარეჟიმო შენობის საევაკუაციო კიბეს ჩაუტარდა სარეკონტრუქციო სამუშაოები; საჭიროების მიხედვით ნაწილობრივ გარემონტდა საკნები;
* ბათუმის **N3** მაღალი რისკის დაწესებულებაში დასრულდა პირველი სართულის სარემონტო სამუშაოები; სახალხო დამცველის რეკომენდაციის შესაბამისად, გადატვირთულობის პრობლემის მოხსნის მიზნით, ჩატარდა სამუშაოები და საკნებში 2 სართულიანი საწოლები გადაკეთდა 1 სართულიან საწოლებად, იმგავარად რომ დაცული ყოფილიყო თითო პატიმრისათვის მინიმუმ 4 კვ.მ საცხოვრებელი ფართით დაკმაყოფილების პირობა;
* **N5** ქალთა დაწესებულებაში კაპიტალურად გარემონტდა დაწესებულების საკნები;
* გრძელვადიანი პაემნების შენობის ასაშენებლად **N8** დაწესებულებაში შერჩეულ იქნა მიწის ნაკვეთი და მოეწყო მავთულბადის ღობე;
* თბილისის **N9** და რუსთავის **N16** დაწესებულებებში ჩატარდა დაწესებულების ტერიტორაზე რკინა-ბეტონის ღობის სამშენებლო სამუშაოები; **N9** დაწესებულების ტერიტორიაზე განთავსებული ორსართულიანი სარეჟიმო შენობის კაპიტალური სარემონტო სამუშაოების ძირითადი ნაწილი;
* რუსთავის **N16** დაწესებულების სასადილოს შენობაში მოეწყო კულინარიის შემსწავლელი კურსებისათვის შესაბამისი ინფრასტრუქტურა;
* **N9, N2, N5, N6 და N16** პენიტენციურ დაწესებულებებში კაპიტალურად გარემონტდა საშხაპე ოთახები;
* **N12 და N19** დაწესებულებებში კაპიტალურად გარემონტდა სამეურნეო ნაწილში ჩარიცხული მსჯავრდებულთა საცხოვრებელი შენობა, სადაც მოეწყო საშხაპე ოთახები და სასადილო ოთახი.

***ღონისძიება 6.3.3. სასჯელაღსრულების სისტემაში განთავსებულ პატიმართა კვებით უზრუნველყოფა***

საქართველოს სასჯელაღსრულებისა და პრობაციის მინისტრისა და საქართველოს შრომის, ჯანმრთელობისა და სოციალური დაცვის მინისტრის 2015 წლის 13 აგვისტოს N88-№01-34/ნ ერთობლივი ბრძანებით განსაზღვრული იყო ბრალდებულ/მსჯავრდებულთა კვების ნორმები და ბრალდებულთა და მსჯავრდებულთა სანიტარულ-ჰიგიენური ნორმები, რომლებიც მოიცავდა ყველა ტიპის/რისკის დაწესებულებებში მყოფ ბრალდებულ/მსჯავრდებულთათვის დღიურ რაციონში შემავალი პროდუქტების ჩამონათვალსა და ენერგეტიკულ ღირებულებას, შესაბამისი სამედიცინო ჩვენების მქონე ბრალდებულ/მსჯავრდებულთათვის დღიურ რაციონში შემავალ პროდუქტების ჩამონათვალსა და ენერგეტიკულ ღირებულებას, ასევე ერთი პროდუქტის სხვა პროდუქტით ჩანაცვლების შესაძლებლობას (სულ 12 დანართი).

2016 წელს N88-№01-34/ნ ბრძანებაში საჭირო გახდა ცვლილებების შეტანა და 24 ივნისს გამოიცა საქართველოს სასჯელაღსრულებისა და პრობაციის მინისტრის და საქართველოს შრომის, ჯანმრთელობისა და სოციალური დაცვის მინისტრის ბრძანება „ბრალდებულთა და მსჯავრდებულთა კვების ნორმებისა და სანიტარულ-ჰიგიენური ნორმების განსაზღვრის შესახებ“ ერთობლივ ბრძანებაში ცვლილებების შეტანის თაობაზე.

2016 წლის ოქტომბრის ჩათვლით პატიმართა კვებას კომპანია GMM-ი უზრუნველყოფდა, ხოლო ოქტომბრიდან აღნიშნული მომსახურების გასაწევად ხელშეკრულება გაფორმდა შპს „ელფთან“.

***ღონისძიება 6.3.4. სასჯელაღსრულების სისტემაში განთავსებულ პატიმართა უზრუნველყოფა რბილი ინვენტარითა და აუცილებელი პირადი ჰიგიენისათვის საჭირო საშუალებებით***

სასჯელაღსრულების დაწესებულებებში განთავსებულ პატიმართა უზრუნველყოფა რბილი ინვენტარითა და პირადი ჰიგიენის საშუალებებით დარეგულირებულია დაწესებულების შიდა რეგულაციებით. შესაბამისად, ბრალდებულ/მსჯავრდებულები არსებული ნორმებისა და სტანდარტების შესაბამისად უზრუნველყოფილნი არიან ზემოაღნიშნული საშუალებებით.

***ღონისძიება 6.3.5. მსჯავრდებულთა ოჯახთან ურთიერთობის უფლების უზრუნველსაყოფად გრძელვადიანი ვიზიტებისათვის განკუთვნილი ადგილების შექმნა***

ქალთა N5 დაწესებულებაში ექსპლუატაციაში შევიდა გრძელვადიანი პაემნების ახლად აშენებული შენობა, ხოლო ამავე დანიშნულების შენობის ასაშენებლად N8 დაწესებულებაში შერჩეულ იქნა მიწის ნაკვეთი და მოეწყო მავთულბადის ღობე.

***ღონისძიება 6.3.6 თავისუფლებააღკვეთილთა ახლობლების, ოჯახის წევრების და სხვა დაინტერესებულ პირთათვის კანონით გათვალისწინებული ინფორმაციის სწრაფად და ეფექტურად მოძიების, მოქალაქეთა რეგისტრაციისა და პაემნების სრულყოფილად ორგანიზების მიზნით მომსახურების გაუმჯობესება***

სასჯელაღსრულებისა და პრობაციის სამინისტროს N14 პენიტენციურ დაწესებულებასთან დასრულდა საზოგადოებრივი მისაღების მშენებლობა და მისი ამოქმედება იგეგმება უახლოეს პერიოდში.

ასევე, სასჯელაღსრულებისა და პრობაციის სამინისტროს ოფიციალურ ვებ-გვერდზე moc.gov.ge ონლაინ დახმარების სერვისი ამოქმედდა. ამ სერვისის სრულად და გამართულად მუშაობისათვის გადამზადება გაიარა საზოგადოებრივი მისაღების 22-მა თანამშრომელმა.

***ღონისძიება 6.3.7. პენიტენციური ჯანდაცვა***

2016 წელს ბრლდებულ/მსჯავრდებულთა სამედიცინო მომსახურების უზრუნველყოფის მიზნით გაწეულმა ხარჯებმა შეადგინა 5.014.5 მლნ ლარი. პირველადი ჯანდაცვის მოდელი დანერგილია ყველა პენიტენციურ დაწესებულებაში და სამედიცინო მომსახურება ხორციელდება ქვეყანაში არსებული სტანდარტების შესაბამისად. შემუშავდა და მინისტრის მიერ დამტკიცდა პენიტენციური ჯანდაცვის სტანდარტი. დაინერგა დაავადებათა კონტროლის ეროვნულ ცენტრში ყოველთვიური სტატისტიკური მონაცემების სახელმწიფოში არსებული ერთიანი ფორმებით წარდგენა. სამედიცინო დოკუმენტაცია იწარმოება სახელმწიფოში დამტკიცებული წესის შესაბამისად. გამართულად ფუნქციონირებს ელექტრონული რიგი და გადაუდებელი შემთხვევების არსებობისას, დაუყოვნებლივ ხდება სერვისის მიწოდება ან რეფერირება სამოქალაქო სექტორის საავადმყოფოებში. წარმატებით მიმდინარეობს C ჰეპატიტის ელიმინაციის პროგრამა. 2016 წლის განმავლობაში 970 ბენეფიციარს ჩაუტარდა ანტივირუსული მკურნალობა. პენიტენციური სისტემის სამკურნალო დაწესებულებები აღიჭურვა ტუბერკულოზის დიაგნოსტირების სწრაფად დამდგენი აპარატით (GeneXpert), რომელიც 24 სთ-ში ახდენს ტუბერკულოზის ფორმების იდენტიფიცირებას, რაც მკურნალობის დაუყოვნებლივ დაწყების საშუალებას იძლევა.

2016 წლის თებერვალში, საქართველოს სასჯელაღსრულებისა და პრობაციის სამინისტროს და ევროპის საბჭოს შორის გაფორმებული საგრანტო ხელშეკრულების ფარგლებში, სამედიცინო დეპარტამენტს გადაეცა სამედიცინო აპარატურა - ელექტროკარდიოგრაფიის, პორტატული და სტაციონარული ექოსკოპიის აპარატები; პაციენტის დაკვირვების მონიტორები; ჟანგბადის მინი ქარხანა (გენერატორი); სტომატოლოგიური კაბინეტების აღჭურვილობა; დენტალური რენტგენისა და მობილური რენტგენის აპარატები. აღნიშნული აპარატურით ეტაპობრივად ხდება დაწესებულებების აღჭურვა მათთვის სტანდარტის შესაბამისად გამოყოფილ ფართებში.

სამედიცინო პერსონალი (ექიმები და ექთნები) რეგულარულად გადის სხვადასხვა ტრენინგებსა და გრძელვადიან პროგრამებს, რაც ხელს უწყობს მათი განათლების განგრძობად ხასიათს, წარმატებულ და ეფექტიან საქმიანობას.

**მიზანი 6.4. მსჯავრდებულთა რესოციალიზაცია-რეაბილიტაცია**

საანგარიშო პერიოდში მსჯავრდებულთა რესოციალიზაცია-რეაბილიტაციის კუთხით პენიტენციურ სისტემაში განხორიელდა შემდეგი:

* გაიზარდა მსჯავრდებულთათვის შრომის შესაძლებლობა;
* გაიზარდა სასჯელაღსრულების დაწესებულებებში განათლების მიღების შესაძლებლობა პროფესიული/სახელობო კურსების დანერგვის მეშვეობით;
* წარმატებით გაგრძელდა ინდივიდუალური მიდგომების დანერგვა მსჯავრდებულებთან მიმართებაში;
* მიმდინარეობდა შესაბამისი პერსონალის მომზადება პროგრამების განხორციელების უზრუნველსაყოფად.

2016 წელს შემუშავებული საკანონმდებლო ცვლილებათა პაკეტი ითვალისწინებს გათავისუფლებისათვის მომზადების თავისუფლების აღკვეთის დაწესებულებაში განთავსებული მსჯავრდებულის, ასევე დაბალი რისკის მქონე მსჯავრდებულის, რომელიც სასჯელს იხდის დაბალი რისკის თავისუფლების აღკვეთის დაწესებულებაში, უფლებას ისარგებლოს აკადემიური უმაღლესი განათლების პირველ საფეხურზე (ბაკალავრიატი) განათლების მიღებით.

სასჯელაღსრულებისა და პრობაციის მინისტრის 2016 წლის 14 ივლისის N91 ბრძანებით დატკიცდა სასჯელაღსრულებისა და პრობაციის სამინისტროს პენიტენციურ დაწესებულებაში ბრალდებულ/მსჯავრდებულის მიერ ინდივიდუალური საქმიანობისა და ინდივიდუალური საქმიანობის შედეგად დამზადებული ნივთის (ნაკეთობის) რეალიზაციის წესი.

***ღონისძიება 6.4.1. მსჯავრდებულთა შრომის შესაძლებლობის გაზრდისათვის საწარმოო ზონების და მინი დასაქმების კერების შექმნა დაწესებულებების ტერიტორიაზე***

მსჯავრდებულებს პენიტენციურ სისტემაში 3 მიმართულებით აქვთ დასაქმების შესაძლებლობა:

* სამეურნეო სამსახური - 2016 წელს დასაქმებული იყო 628 მსჯავრდებული, მათ შორის 28 ქალი;
* დასაქმების მინი კერები და სამეწარმეო საქმიანობა - 3 დაწესებულებაში ფუნქციონირებს სადალაქოები, დასაქმებულია 5 მსჯავრდებული; N15 და N16 დაწესებულებებში გაიხსნა პურის საცხობი და მასში დასაქმებულია 18 მსჯავრდებული; N8 და N14 დაწესებულებებში მიმდინარეობს საცხობის მშენებლობა; N5 ქალთა დაწესებულებაში ფუნქციონირებს სამკერვალო სალონი, 2016 წელს დასაქმდა 35 მსჯავრდებული ქალი;
* ინდივიდუალური საქმიანობის შედეგად შექმნილი ნაკეთობების რეალიზაცია -მიმდინარე წლის ივლისის თვეში სასჯელაღსრულებისა და პრობაციის სამინისტროს ინიციატივით შეიქმნა ბრალდებულ/მსჯავრდებულთა ხელნაკეთი ნივთების გაყიდვების ვებ გვერდი. ინდივიდუალური საქმიანობით დაკავდა და მიკრო ბიზნესის წარმომადგენლად დარეგისტრირდა 40 მსჯავრდებული. გასაყიდად წარმოდგენილი ხელნაკეთი ნივთები განთავსებულია სპეციალურად შექმნილ გაყიდვების ვებ გვერდზე online.moc.gov.ge. მიმდინარეობს რეალიზაცია.

***ღონისძიება 6.4.2. სასჯელაღსრულების დაწესებულებებში განათლების მიღების შესაძლებლობა პროფესიული/სახელობო და სატრენინგო/საგანმანათლებლო კურსების დანერგვის მეშვეობით***

საანგარიშო პერიოდში საგანმანათლებლო პროფესიულ პროგრამებში 1325 მსჯავრდებული იყო ჩართული, რაც მსჯავრდებულთა საერთო რაოდენობის 16 პროცენტს წარმოადგენს.

|  |  |  |  |
| --- | --- | --- | --- |
| **დასახელება** | **მონაწილე მსჯავრდებულთა რაოდენობა** | **მათ შორის:** | |
| **არასრულწლოვანი** | **ქალი** |
| სახელობო/პროფესიული სწავლება | 202 | 20 | 59 |
| რეკრეაციული პროგრამა | 64 | 0 |  |
| სატრენინგო/საგანმანათლებლო სწავლება | 788 | 54 | 86 |
| კომპიუტერული სასწავლო პროგრამა | 271 | 14 | 15 |
| **ჯამი** | **1325** | **88** | **160** |

***ღონისძიება 6.4.3. მსჯავრდებულებთან მიმართებაში ინდივიდუალური მიდგომების შემუშავება***

სასჯელის მოხდის ინდივიდუალური დაგეგმვის მიდგომის იმპლემენტაცია პენიტენციურ სისტემაში სრულწლოვანთა მიმართ დაიწყო 2015 წელს:

* N16 დაბალი რისკის დაწესებულებებში მიმდინარეობს მსჯავრდებულთა სრული ჩართულობით 2015 წლიდან;
* N5 ქალთა დაწესებულებაში დაინერგა 2015 წელს, ჩართულია მსჯავრდებულთა 80%;
* N6 დაწესებულებაში მომზადდა მულტიდისციპლინური გუნდი;
* N12 დაწესებულებაში 2015 წლის ბოლოს დაიწყო მიდგომის იმპლემენტაცია, ჩართულია 20 ბენეფიციარი;

2016 წელსმომზადდა მულტიდისციპლინური გუნდები და დაიწყო მიდგომის იმპლემენტაცია შემდეგ დაწესებულებებში:

* N17 დაწესებულება, ჩართულია 10 ბენეფიციარი;
* N6 დაწესებულებაში მომზადდა მულტიდისციპლინური გუნდი;
* N8 დაწესებულება, ჩართულია 17 ბენეფიციარი;
* N18 დაწესებულება, ჩართულია 3 ბენეფიციარი;
* N19 დაწესებულება, ჩართულია 4 ბენეფიციარი;
* N15 დაწესებულება, მომზადდა მულტიდისციპლინური გუნდი, უახლოეს პერიოდში დაიწყება მიდგომის დანერგვა.

***ღონისძიება 6.4.4. მსჯავრდებულთა უზრუნველყოფა ფსიქო-სოციალური სარეაბილიტაციო პროგრამებით***

2016 წელს ფსიქო-სოციალურ საინფორმაციო და სარეაბილიტაციო პროგრამებში ჩართული იყო 1437 მსჯავრდებული, მათ შორის: ჯგუფურ ინტერვენციებში 437 (12 სახის პროგრამა), სხვადასხვა სახის არტ თერაპიაში - 178 (4 სახის პროგრამა), ფსიქო-სოციალურ ტრენინგებში - 822 ბენეფიციარი (26 სახის პროგრამა).

***ღონისძიება 6.4.5. მსჯავრდებულთა ბიბლიოთეკებით, საზოგადოებასთან ურთიერთობის, სპორტული და კულტურული ღონისძიებებით უზრუნველყოფა***

ყოველწლიურად ხორცილედება პენიტენციური დაწესებულების ბიბლიოთეკების წიგნის ფონდის განახლება. 2016 წელს კულტურულ ღონისძიებებში და სპორტულ წვრთნაში 3813-მა მსჯავრდებულმა მიიღო მონაწილეობა, მათ შორის:

* ინტელექტუალური და შემეცნებითი შეხვედრები -587;
* კონკურსები - 282;
* თეატრალური დასი - 62;
* სპორტული წვრთნა - 52.

ამის გარდა დაწესებულებებში გაიმართა 292 კულტურული და 41 სპორტული ღონისძიება.

**მიზანი 6.5 პირობით ვადამდე გათავისუფლება, მაჩვენებლის ევროპის საბჭოს მინისტრთა კომიტეტის რეკომენდაციასთან მიახლოება და ადგილობრივი საბჭოს საქმიანობა**

საქართველოს სასჯელაღსრულებისა და პრობაციის მინისტრის 2015 წლის 19 ოქტომბრის №138 ბრძანებით დამტკიცებულია საქართველოს სასჯელაღსრულებისა და პრობაციის სამინისტროს ადგილობრივი საბჭოების რაოდენობის, ტერიტორიული განსჯადობისა და ადგილობრივი საბჭოს ტიპური დებულება. სამინისტროში მოქმედებს ხუთი ადგილობრივი საბჭო - აღმოსავლეთ საქართველოს პირველი ადგილობრივი საბჭო, აღმოსავლეთ საქართველოს მეორე ადგილობრივი საბჭო, დასავლეთ საქართველოს ადგილობრივი საბჭო, არასრულწლოვანთა საქმეების განმხილველი ადგილობრივი საბჭო და ქალ მსჯავრდებულთა საქმეების განმხილველი ადგილობრივი საბჭო. თოთოეული საბჭო ყოველთვიურად იხილავს პენიტენციური დაწესებულებებიდან შემოსულ შუამდგომლობებს მსჯავრდებულთა პირობით ვადამდე გათავისუფლების შესახებ. 2016 წელს შემუშავებულ პატიმრობის კოდექსში განსახორციელებელ ცვლილებებში გათვალისწინებულია ადგილობრივი საბჭოს გადაწყვეტილების გასაჩივრების პროცედურების დახვეწა.

***ღონისძიება 6.5.1 მსჯავრდებულთა პირობით ვადაზე ადრე გათავისუფლება და დანიშნული სასჯელის უფრო მსუბუქით შეცვლა გამოიყენება აქტიურად***

* პირობით ვადამდე გათავისუფლება:

შემოვიდა: 11 138 შუამდგომლობა;

განხილული იქნა: 10 875 შუამდგომლობა;

გათავისუფლდა: 959 მსჯავრდებული.

დანიშნული სასჯელის მოუხდელი ნაწილის უფრო მსუბუქი სახის სასჯელით შეცვლა:

* საზოგადოებისათვის სასარგებლო შრომა:

შემოვიდა: 160 შუამდგომლობა;

განხილული იქნა: 160 შუამდგომლობა;

დაკმაყოფილდა : 4 შუამდგომლობა.

* თავისუფლების შეზღუდვა:

შემოვიდა: 349 შუამდგომლობა;

განხილული იქნა: 346 შუამდგომლობა;

დაკმაყოფილდა: 51 შუამდგომლობა.

**მიზანი 6.6 პატიმართა სამართლებრივი გარანტიების გაძლიერება**

პენიტენციურ დაწესებულებებში გამართულად ფუნქციონირებს გასაჩივრების მექანიზმი. დალუქული საჩივრის ყუთები ხელმისაწვდომია ყველა დაწესებულებაში, ხოლო საჩივრის კონფიდენციალურობა დაცულია კანონით. არსებობს სპეციალური კონვერტები კონფიდენციალური საჩივრებისათვის. შიდა რეგულაციებისა და წერილობითი საჩივრის განხილვის შედეგების შესახებ ეცნობება საჩივრის ავტორს.

პენიტენციური დაწესებულებებიდან 2016 წელს 11 468 კონფიდენციალური საჩივრის კონვერტი დარეგისტრირდა და გაიგზავნა შესაბამის ადრესატზე.

2015 წლის სექტემბრიდან ანალიტიკური დეპარტამენტი აწარმოებს შიდა საჩივრების სტატისტიკას საჩივრის ტიპების მიხედვით, რაც საშუალებას აძლევს სამინისტროს, მოახდინოს საჩივრების საფუძვლების ერთიანი შეფასება და მიიღოს შესაბამისი ზომები.

ამასთანავე, შიდა მონიტორინგის გაძლიერების მიზნით, გენერალური ინსპექციის დეპარტამენტში შეიქმნა სისტემური მონიტორინგის სამმართველო, რომელიც განიხილავს პატიმართა საჩივრებს.

2015 წლის 14 დეკემბრის სასჯელაღსრულებისა და პრობაციის მინისტრის N7858 ბრძანებით დამტკიცებულ იქნა გენერალური ინსპექციის მიერ 2016 წელს განსახორციელებელი სისტემური მონიტორინგის წლიური გეგმა, რომლის შესაბამისად, სისტემური მონიტორინგის სამმართველომ ჩააატარა გეგმური თემატური სისტემური მონიტორინგი N2, N8, N11, N14, N15 და N17 პენიტენციურ დაწესებულებებში და გეგმური სრული სისტემური მონიტორინგი N12 და N16 პენიტენციურ დაწესებულებებში.

ასევე, N3 და N17 პენიტენციურ დაწესებულებებში ჩატარდა არაგეგმური სრული სისტემური მონიტორინგი. მონიტორინგის შედეგების საფუძველზე გაცემულია 50-მდე რეკომენდაცია.

***ღონისძიება 6.6.1. პატიმართა ცნობიერების ამაღლება მათი უფლებების შესახებ საჩივრების, დისციპლინარულ და ადმინისტრაციულ პროცედურებთან მიმართებაში***

დაიბეჭდა:

* 5000 ბროშურა სრულწლოვან ბრალდებულ/მსჯავრდებულთა უფლებების შესახებ ქართულ ენაზე;
* 100 ბროშურა არასრულწლოვან ბრალდებულ/მსჯავრდებულთა უფლებების შესახებ ქართულ ენაზე;
* 500 ბროშურა სრულწლოვან ბრალდებულ/მსჯავრდებულთა უფლებების შესახებ 5 ენაზე (აზერბაიჯანული, სომხური, თურქული, რუსული და ინგლისური).

2016 წელს ბრალდებულ/მსჯავრდებულთა უფლებების შესახებ ტრენინგი 513-მა მსჯავრდებულმა გაიარა, მათ შორის არასრულწლოვანმა ბრალდებულ/მსჯავრდებულებმა არასრულწლოვანთა მართლმსაჯულების კოდექსის მიხედვით, ხოლო ქალმა მსჯავრდებულებმა - ბანგკოკის წესების გათვალისწინებით.

***ღონისძიება 6.6.2. პატიმრობის კოდექსით გათვალისწინებული საჩივრების პროცედურების ხელმისაწვდომობა***

პენიტენციური დაწესებულებებიდან 2016 წელს 11 468 კონფიდენციალური საჩივრის კონვერტი დარეგისტრირდა და გაიგზავნა შესაბამის ადრესატზე.

**მიზანი 6.7 გენერალური ინსპექციის სისტემური მონიტორინგის სამმართველოს** **ინსტიტუციონალური განვითარება**

სასჯელაღსრულებისა და პრობაციის სამინისტროს გენერალური ინსპექციის სისტემური მონიტორინგის სამმართველო შეიქმნა მინისტრის 2015 წლის 25 ივნისის N55 ბრძანებით. ამავე დღეს დამტკიცდა საშტატო ნუსხა. სამმართველო უზრუნველყოფს სამინისტროს გამგებლობის სფეროში სისტემური მონიტორინგის განხორციელებას, მონიტორინგის შედეგად მიღებული ინფორმაციის დამუშავებასა და ანგარიშის მომზადებას. აგრეთვე სისტემური მონიტორინგის დროს აღმოჩენილი ხარვეზებისა და პრობლემების ანალიზს და მათი აღმოფხვრის მიზნით მინისტრისათვის შესაბამისი რეკომენდაციების წარდგენას.

2016 წლის 28-30 ნოემბერს, ევროსაბჭოსა და ევროკავშირის ერთობლივი პროექტის ფარგლებში, გენერალური ინსპექციის თანამშრომლებს, მათ შორის სისტემური მონიტორინგის სამმართველოს სრულ შემადგენლობას, მოწვეული ექსპერტების მიერ ჩაუტარდათ ტრენინგი თემაზე - „შიდა ინსპექტირების სპეციფიკა“. ჩატარებული ტრენინგის ფარგლებში გაცემული რეკომენდაციების გათვალისწინებით სისტემური მონიტორინგის სამმართველო დაკავებულია მონიტორინგის ჩატარების მეთოდოლოგიისა და სტანდარტების შემუშავებით.2016 წლის 23 დეკემბრის საკანონმდებლო ცვლილების საფუძველზე გენერალურ ინსპექციას დაემატა სამედიცინო მომსახურების ხარისის კონტროლის სამმართველო

## 7. პრობაციის სისტემის რეფორმა

2016 წელს პრობაციის ეროვნული სააგენტოს მიერ პრობაციონერთა სხვადასხვა სარეაბილიტაციო პროგრამებში და სასჯელის ინდივიდუალურ დაგეგმვაში ჩართვამ შეამცირა პირობით მსჯავრდებულებს შორის განმეორებითი დანაშაულის რაოდენობრივი მაჩვენებელი, რამაც საანგარიშო პერიოდში 575 (2.68%) ერთეული შეადგინა. რისკის შეფასებისა და სასჯელის ინდივიდუალური გეგმიდან გამომდინარე გამოცხადების რეჟიმი შეუმსუბუქდა 505 პირობით მსჯავრდებულს. პრობაციის ეროვნული სააგენტოს პირობითი მსჯავრის გაუქმების საკითხთა განმხილველმა მუდმივმოქმედმა კომისიამ პირობითი მსჯავრი გაუუქმა 390 პირობით მსჯავრდებულს. გამოსაცდელი ვადის გასვლით დასრულდა საქმეთა 90 %*.* (აღნიშნულ მაჩვენებელში შესულია შეწყალების მონაცემები).

**მიზანი 7.1 პრობაციის სააგენტოს ადმინისტრაციული შესაძლებლობების განვითარება**

2016 წელს ქალაქ რუსთავში თანამედროვე სტანდარტებით მოწყობილი ქვემო ქართლის პრობაციის ბიუროს ახალი ოფისი გაიხსნა. ახალგახსნილი ოფისი, რომელიც ქალაქის ცენტრშია განთავსებული, ხელსაყრელია პრობაციონერთა რეგისტრაციის გავლისთვის. ოფისში ფუნქციონირებს ინდივიდუალური გასაუბრებისა და ჯგუფური თერაპიის ოთახები, ოფიცერთა, სოციალურ მუშაკთა და ფსიქოლოგის კაბინეტები. სხვადასხვა სერვისის მისაღებად ახალი კონცეფციის ოფისში კომფორტული გარემოა შექმნილი. აღსანიშნავია, რომ ოფისის მშენებლობაზე დასაქმებულნი იყვნენ პირობით მსჯავრდებულები, რომლებიც იღებდნენ შრომით ანაზღაურებას. ქვემო ქართლის პრობაციის ბიუროში აღრიცხვაზე 1824 პირობით მსჯავრდებული იმყოფება, მათ შორის რუსთავის ოფისში - 797.

პრობაციის ეროვნული სააგენტოს ახალი ოფისი გურჯაანშიც გაიხსნა. ოფისში ინდივიდუალური გასაუბრებისა და ჯგუფური თერაპიის ოთახები ფუნქციონირებს და ასევე, ოფიცერთა, სოციალურ მუშაკთა და ფსიქოლოგის კაბინეტებია განთავსებული. კახეთის პრობაციის ბიუროში აღრიცხვაზე 1559 პირობითი მსჯავრდებული იმყოფება, მათ შორის გურჯაანის ოფისში - 274 პირი.

თავისუფლების შეზღუდვის დაწესებულება ფუნქციონირებს სრული დატვირთვით.

პრობაციის სისტემაში ეფექტურად ფუნქციონირებს მონაცემთა ერთიანი ელექტრონული ბაზა. საჭიროებიდან გამომდინარე, პერმანენტულად მიმდინარეობს ბაზის განახლება და დახვეწა.

***ღონისძიება 7.1.1 - პრობაციის სააგენტოს ადმინისტრაციული ხარჯები***

პრობაციის ეროვნულ სააგენტოს დაემატა 30 საშტატო ერთეული. ამჟამად სააგენტოში 358 ბიუჯეტით დაფინანსებული საშტატო ერთეული და 70 შტატგარეშე მოსამსახურება.

***ღონისძიება 7.1.3 – ყველა რეგიონული პრობაციის ბიუროსა და ოფისის გახსნა, გარემონტება და აღჭურვა; ინტერნეტითა და კომუნიკაციის სხვა საშუალებებით უზრუნველყოფა***

ქ. რუსთავში, თანამედროვე სტანდარტების მიხედვით, ახალი კონცეფციის შესაბამისად, გაიხსნა ქვემო ქართლის პრობაციის ბიუროს ახალი ოფისი, ასევე გარემონტდა და აღიჭურვა კახეთის პრობაციის ბიუროს გურჯაანის ოფისი.

***ღონისძიება 7.1.4 პრობაციის ოფიცერთა დატვირთვის შემცირება ისე, რომ ქვეყნის მასშტაბით, ერთ პრობაციის ოფიცერი საშუალოდ 150-მდე პრობაციონერის საქმეს აწარმოებდეს***

2016 წლის განმავლობაში ქვეყნის მასშტაბით პრობაციის ოფიცერს საშუალოდ წარმოებაში ჰქონდა 125 საქმე, რაც პრობაციონერებთან ინდივიდუალური მუშაობის უფრო აქტიურად განხორციელების შესაძლებლობას ქმნის.

***ღონისძიება 7.1.5 - პრობაციის სამსახურის ფინანსური ადმინისტრირების სისტემის შეფასება და საჭიროებისამებრ გაუმჯობესება***

2016 წელს განხორციელდა აუდიტორული შემოწმება. 2016 წლის განმავლობაში პრობაციის სამსახურის პერსონალი გადამზადდა და შემდეგ 9 სხვადასხვა ტრენინგში მიიღო მონაწილეობა:

* შედეგზე დაფუძნებული მართვა;
* არასრულწლოვანთა მართლმსაჯულების პროცესის განმახორციელებელი და პროცესში მონაწილე პირების სპეციალიზაციის კურსი;
* პოზიტიური აზროვნების უნარ-ჩვევების განვითარება;
* საბაზისო სასწავლო პროგრამა;
* ეთიკისა და მამხილებელთა დაცვის საკითხებთან დაკავშირებით პოზიტიური აზროვნების უნარ-ჩვევების განვითარება;
* არასაპატიმრო სასჯელთა და პრობაციის აქტების სააღსრულებო წარმოებაში გადამზადების კურსი;
* ძალადობრივი ქცევის მართვის სარეაბილიტაციო პროგრამის ტრენინგი სპეციალისტებისთვის;
* არასრულწლოვანთა განრიდებისა და მედიაციის საკითხები;
* **ინდივიდუალური შეფასების ანგარიშის პროცესის პრაქტიკის ანალიზი**და **"პროფესიული გადაწვა".**

***ღონისძიება 7.1.6 პრობაციის სამსახურის სტრუქტურისა და პერსონალის როლის ანალიზი და საჭიროების შემთხვევაში ცვლილებების შეტანა; სამუშაოზე აყვანისა და თანამშრომელთა შეფასების პროცედურის განსაზღვრა. სააგენტოს თანამშრომელთათვის ხელფასის ზრდა***

2016 წლის 31 დეკემბრის მდგომარეობით პრობაციის ეროვნული სააგენტოს თანამშრომელთა რაოდენობა განისაზღვრა 358 შტატიანი და 70 შტატგარეშე ერთეულით. აქედან გამომდინარე სააგენტოში სულ მუშაობს 428 თანამშრომელი.

* სასჯელაღსრულებისა და პრობაციის მინისტრის ბრძანებების საფუძველზე განსაზღვრულია სამუშაოზე აყვანისა და თანამშრომელთა შეფასების პროცედურა;
* სააგენტოს თანამშრომელთა ხელფასის ზრდა 2016 წლის განმავლობაში არ მომხდარა.

***ღონისძიება 7.1.7 ცენტრალურ დონეზე ადამიანური რესურსების საკითხების კოორდინატორების დანიშვნა***

2016 წელს ჩატარებული კვალიფიკაციის ასამაღლებელი კურსების თემატიკა ასევე მოიცავდა ადამიანური რესურსების მართვის საკითხებს.

***ღონისძიება 7.1.8 თანამშრომელთა სწავლების გაუმჯობესება: პრობაციის სამსახურის ტრენინგის სტრატეგიის და ყოველწლიური ტრენინგის გეგმების შემუშავება; ტრენინგის მოდულების სტანდარტების შემუშავება, მიღება და გამოყენება; სასწავლო პროგრამების პერიოდული შეფასება და განვითარება; პრობაციის ეროვნული სააგენტოს თანამშრომელთა და სტაჟიორ ოფიცერთა მომზადება შემუშავებული ტრენინგ-მოდულების მიხედვით***

პრობაციის სამსახურის ყველა ოფიცერს გავლილი აქვს საბაზისო ტრენინგი. სასჯელაღსრულებისა და პრობაციის სასწავლო ცენტრთან თანამშრომლობით დგება ყოველწლიური ტრენინგ-გეგმა. გეგმის მიხედვით პრობაციის ეროვნული სააგენტოს თანამშრომლებმა 2016 წლის განმავლობაში გაიარეს კვალიფიკაციის ასამაღლებელი 9 სწავლება. ტრენინგებს ესწრებოდა 464 მსმენელი.

(ტრენინგების ჩამონათვალი იხილეთ ღონისძიება 7.1.5.-ში).

***ღონისძიება 7.1.9 არასრულწლოვნებთან კოორდინირებულ მუშაობაზე პასუხისმგებელი პრობაციის ოფიცრების დანიშვნა***

პრობაციის ეროვნულ სააგენტოში არასრულწლოვან პირობით მსჯავრდებულებს განსაკუთრებული ყურადღება ექცევა. მათთან სამუშაოდ გამოყოფილია სპეციალურად გადამზადებული 40 სოციალური მუშაკი და არასრულწლოვნებთან მუშაობაში სპეციალიზირებული 21 ოფიცერი. 2016 წელს აღნიშნული მიმართულებით დამატებით გადამზადდა პრობაციის ეროვნული სააგენტოს 71 თანამშრომელი.

***ღონისძიება 7.1.10 მომსახურების ხარისხის გაუმჯობესება თანასაწორთა ინსპექტირების სისტემის დანერგვით***

რეგულარულად, საჭიროებებზე დაყრდნობით, თანამშრომელთა შორის ხორციელდება თანასწორთა ინსპექტირება რეგიონების მიხედვით.

**მიზანი 7.2 საკანონმდებლო ბაზის განვითარება**

საანგარიშო პერიოდში განხორციელებული საკანონმდებლო ცვლილების მიხედვით, პრობაციის ეროვნულ სააგენტოს აღსასრულებლად დაემატა არასრულწლოვანთა მიმართ სასჯელის ახალი სახე - შინაპატიმრობა. 2016 წლის მარტიდან პრობაციის ეროვნული სააგენტოს სოციალური მუშაკები ახორციელებენ წინასასამართლო ანგარიშების მომზადებას არასრულწლოვანი ბრალდებულების მიმართ სასამართლოს მომართვის საფუძველზე. საკანონმდებლო ცვლილებების შედეგად, ვიდეოპაემნის სერვისი და პრობაციონერთა დროებითი რეგისტრაცია სხვა ბიუროს ტერიტორიაზე უფასო გახდა.

პრობაციის სოციალური მუშაკები ჩართულები არიან პირობით ვადამდე გათავისუფლების სტადიაზე; იმ არასრულწლოვნებზე, რომლებსაც სასამართლოს გადაწყვეტილებით მიესაჯათ შინაპატიმრობა, პრობაციის სააგენტო ახორციელებს ელექტრონულ მონიტორინგს.

2016 წელს პრობაციის ეროვნულმა სააგენტომ აღასრულა 5 შინაპატიმრობამისჯილი არასრულწლოვნის საქმე, 3 საქმე კი კვლავ აღსრულების პროცესშია.

***ღონისძიება 7.2.1 - პრობაციის საკანონმდებლო ბაზის შეფასება ადგილობრივი და საერთაშორისო ექსპერტების მონაწილეობით და რეკომენდაციების მომზადება***

ექსპერტების რეკომენდაციების გათვალისწინებით, საჭიროებებიდან გამომდინარე, ხდება პრობაციის კანონმდებლობის განახლება.

არასრულწლოვანთა მართლმსაჯულების კოდექსიდან გამომდინარე, პრობაციის ეროვნულ სააგენტოს აღსასრულებლად დაემატა სასჯელის ახალი სახე - შინაპატიმრობა, რომელიც არასრულწლოვნების მიმართ გამოიყენება. კოდექსში ასახულია შინაპატიმრობის აღსრულების წესი და პროცედურა.

არასაპატიმრო სასჯელთა აღსრულების წესისა და პრობაციის შესახებ კანონში დარედაქტირდა მე-12 მუხლის მე-5 პრიმა და მე-10 პუნქტი, ასევე მე-15 მუხლის მე-2 პუნქტი. ამავე კანონის მიხედვით პრობაციის ეროვნულ სააგენტოს ფუნქციებს დაემატა არასრულწლოვანთა საქმეებზე წინასასამართლო ანგარიშის მომზადდება. კანონის ის მუხლები რომელიც სპეციალურად არასრულწლოვნებს ეხებოდა არასრულწლოვანთა მართლმსაჯულების კოდექსით რეგულირდება. აღნიშნული ცვლილებები გამოქვეყნდა 2015 წლის 24 ივნისს, თუმცა ძალაში შევიდა 2016 წლის 1 მარტს.

***ღონისძიება 7.2.2. ახალი ალტერნატიული სანქციების (საზოგადოებისათვის სასარგებლო შრომა – პატიმრობის კანონის 681 მუხლი) ტესტირება და პილოტირება (საცდელი ღონისძიების გატარება) პრობაციის სააგენტოს მიერ***

2016 წელს პრობაციის ეროვნულ სააგენტოში შემოვიდა 3017 საქმე, სადაც ალტერნატიული სანქციის სახით გამოყენებული იყო საზოგადოებისათვის სასარგებლო შრომა, აღსრულდა 2929, ხოლო აღსრულების პროცესშია 631. აღსრულებული საქმეების რაოდენობა მოიცავს 2015 წელს გამოცემულ სამართლებრივ აქტებსაც, რომელთა წარმოებაც დასრულდა 2016 წელს.

2016 წელს საზოგადოებისთვის სასარგებლო შრომას თავი 330-მა მსჯავრდებულმა აარიდა, რომელთაც აღნიშნული სასჯელი სხვა სასჯელით შეეცვალათ. მოცემული რაოდენობა (330) მოიცავს 2015 წელს გამოცემულ სამართლებრივ აქტებსაც, რომელთა წარმოებაც შეწყდა 2016 წელს.

***ღონისძიება 7.2.3. არასრულწლოვანთა საქმეებზე პილოტირებული სქემების განხორციელებით, პირობით ვადამდე გათავისუფლების კომისიებში და სასჯელის მისჯამდე პრობაციის სოციალური მუშაკების ჩართულობის მექანიზმების შემუშავება***

კანონმდებლობაში შესულია ცვლილება, რომლის მიხედვითაც არასრულწლოვნის ინდივიდუალური შეფასების ანგარიშს ამზადებს პრობაციის ეროვნული სააგენტოს სოციალური მუშაკი, რომელსაც არასრულწლოვანთა მართლმსაჯულების სფეროში სპეციალიზაცია გააჩნია.

სასამართლოში საქმის არსებითი განხილვის დაწყებამდე, შესაბამისი მოსამართლის მიმართვის საფუძველზე და განსაზღვრულ ვადაში, სოციალური მუშაკის მიერ მზადდება ინდივიდუალური შეფასების ანგარიში. მას საშუალება ეძლევა გამოიკვლიოს ბრალდებული არასრულწლოვანის სოციალური პირობები, მოახდინოს ობიექტური შეფასება მისი ფსიქოლოგიური მდგომარეობისა და გარემოს შესახებ. მისი მიზანია, მაქსიმალურად მოკლე დროში მოხდეს მრავალმხრივი ინფორმაციის მიღება და ამ ინფორმაციაზე დაყრდნობით მოსამართლისათვის ობიექტური ანგარიშის მიწოდება. წინასასამართლო ანგარიში მზადდება მხოლოდ კონკრეტული მოსამართლისათვის. ანგარიში არის სისხლის სამართლის საქმის ნაწილი, თუმცა არ მიეკუთვნება მტკიცებულებათა რიცხვს და არ საჩივრდება. 2016 წელს პრობაციის ეროვნული სააგენტოს სოციალური მუშაკების მიერ მომზადდა 210 წინასასამართლო ანგარიში.

**მიზანი 7.3 ზედამხედველობის სისტემის გაუმჯობესება**

საანგარიშო პერიოდის განმავლობაში სასჯელის მოხდის ინდივიდუალური გეგმით მუშაობდა ყველა ბიურო. სასჯელის ინდივიდუალური დაგეგმვის სისტემაში ჩართულია პრობაციონერთა 90%.

***ღონისძიება 7.3.1 საქმის წარმოებისთვის სპეციალური ელექტრონული მონაცემთა ბაზის შექმნა, გამოყენება (დანერგვა) და რეგულარული განახლება***

საანგარიშო პერიოდის მანძილზე საქმის წარმოებისთვის სპეციალური ელექტრონული მონაცემთა ბაზა მუშაობდა გამართულად და საჭიროებიდან გამომდინარე, მიმდინარეობდა მისი განახლება.

***ღონისძიება 7.3.2 თითის ანაბეჭდების რეგისტრაციის სისტემის პილოტირება და გამოყენება (დანერგვა)***

2016 წლის განმავლობაში თითის ანაბეჭდების რეგისტრაციის სისტემა გამართულად ფუნქციონირებდა ყველა რეგიონულ ოფისში. ბაზაში რეგისტრირებულია პრობაციონერთა 100%.

***ღონისძიება 7.3.3 მსჯავრდებულებზე რისკის-შეფასების ინსტრუმენტისა და ინდივიდუალური გეგმის შედგენის მეთოდოლოგიის შემუშავება, პილოტირება შესაბამისი ტრენინგების მხარდაჭერით***

საანგარიშო პერიოდში რისკის შეფასების მეთოდოლოგიით მუშაობა წარმატებით მიმდინარეობდა ქვეყნის ყველა რეგიონში.

***ღონისძიება 7.3.4 პრობაციის ოფიცრები რისკისა და საჭიროებების შეფასებისა და სასჯელის მოხდის ინდივიდუალური გეგმის მიხედვით მუშაობენ მსჯავრდებულებთან***

საანგარიშო პერიოდში სასჯელის მოხდის ინდივიდუალური გეგმით მუშაობდა ყველა ბიურო. სასჯელის ინდივიდუალური დაგეგმვის სისტემაში ჩართული იყო პრობაციონერთა 90%.

***ღონისძიება 7.3.5 საქმის წარმოების სისტემის დანერგვა; სახელმძღვანელოს შემუშავება, სადაც გაწერილი იქნება სტანდარტული სამუშაო პროცესი (პროცედურები) და შესაბამისი ტრენინგების ჩატარება; შემუშავებული ინსტრუქციითა და მეთოდოლოგიური სახელმძღვანელოთი მუშაობა; საჭიროებისამებრ განახლების პროცესი.***

2016 წელს სასჯელაღსრულებისა და პრობაციის მინისტრის ბრძანების საფუძველზე, დამტკიცდა "არასაპატიმრო სასჯელთა და პრობაციის აქტების სააღსრულებო წარმოების შესახებ ინსტრუქცია".

***ღონისძიება 7.3.6. საზოგადოებრივი სანქციების (საზოგადოებისათვის სასარგებლო შრომის) დაკისრების იმპლემენტაციის გაუმჯობესება***

2016 წელს სააგენტოში შემოვიდა 3017 საქმე, სადაც ალტერნატიული სანქციის სახით გამოყენებული იყო საზოგადოებისათვის სასარგებლო შრომა, აღსრულდა 2929, აღსრულების პროცესშია 631. აღსრულებული საქმეების რაოდენობა მოიცავს 2015 წელს გამოცემულ სამართლებრივ აქტებსაც, რომელთა წარმოებაც დასრულდა 2016 წელს.

2016 წელს საზოგადოებისთვის სასარგებლო შრომას თავი აარიდა 330-მა მსჯავრდებულმა, რომელთაც აღნიშნული სასჯელი შეეცვალათ სხვა სასჯელით. მოცემული რაოდენობა (330) მოიცავს 2015 წელს გამოცემულ სამართლებრივ აქტებსაც, რომელთა წარმოებაც შეწყდა 2016 წელს.

სამუშაო ადგილების ბაზა პერმანენტულად ახლდება.

***ღონისძიება 7.3.7. საზოგადოებრივი სანქციების იმპლემენტირებისა და ეფექტურობის (ასევე საზოგადოებრივი სანქციების ღონისძიებების გატარების) თაობაზე რეგულარული ინფორმაციის არსებობა და ხელმისაწვდომობა***

საზოგადოებრივი სანქციების იმპლემენტირებისა და ეფექტიანობის (ასევე საზოგადოებრივი სანქციების ღონისძიებების გატარების) თაობაზე პერიოდული ანგარიში მომზადებულია და განთავსებულია ვებგვერდზე.

***ღონისძიება 7.3.8. პენიტენციურ დეპარტამენტსა და პრობაციას შორის კავშირის გაუმჯობესება რეგულარული შეხვედრებით, გაუმჯობესებული ინფორმაციის გაცვლითა და თანამშრომლობით***

საანგარიშო პერიოდში თავისუფლების აღკვეთის დაწესებულებებსა და პრობაციის ეროვნულ სააგენტოს შორის თანამშრომლობის გაუმჯობესების მიზნით მიმდინარეობდა მუშაობა სხვადასხვა მიმართულებით. პრობაციის ეროვნული სააგენტოს სოციალური მუშაკები სასჯელაღსრულების დაწესებულებების მომართვის საფუძველზე პირობით ვადამდე განთავისუფლების კომისიისათვის ამზადებდენ არასრულწლოვნის ოჯახისა და სოციალური გარემოს შეფასებას.

დაგეგმილია სასჯელაღსრულების წარმომადგენელთათვის ინფორმაციის მიწოდება და მათი ჩართვა სამუშაო პროცესში. მიმდინარეობს მუშაობა სხვადასხვა მიმართულებით.

**მიზანი 7.4 სარეაბილიტაციო პროგრამების და საზოგადოების ჩართულობის განვითარება**

2016 წლის მდგომარეობით, პრობაციის ეროვნულ სააგენტოში არასამთავრობო ორგანიზაციებთან თანამშრომლობი 8 სარეაბილიტაციო პროგრამა ფუნქციონირებდა. თითოეული მიმართულების ფარგლებში საჭიროებისამებრ დაინერგა ახალი სარეაბილიტაციო პროგრამა. 6 ფუნქციონირებადი სარეაბილიტაციო პროგრამის მიმართულებებია:

* ფსიქოსოციალური რეაბილიტაცია;
* დამოკიდებულებების დაძლევა;
* პროსოციალური ქცევის ფორმირება;
* განათლება;
* ჯანმრთელობა- გაჯანსაღება;
* დასაქმების ხელშეწყობა.

პროფესიული გადამზადებისა და საგანმანათლებლო პროგრამები 240-მა პრობაციონერმა გაიარა.

***ღონისძიება 7.4.1 სარეაბილიტაციო პროგრამების სამმართველოს გამართული ფუნქციონირება***

სოციალური მუშაკის რესურსი ხელმისაწვდომია პრობაციის ეროვნული სააგენტოს 22 ოფისში, ხოლო ფსიქოლოგის 11 რეგიონულ ოფისში.

***ღონისძიება 7.4.2 შერჩეულ პრობაციონერთა ჯგუფისათვის არასამთავრობო ორგანიზაციის სექტორთან თანამშრომლობით სულ მცირე ერთი სარეაბილიტაციო პროგრამის შემუშავება და პილოტირება***

საანგარიშო პერიოდში პირობით მსჯავრდებულთათვის სარეაბილიტაციო პროგრამების მიწოდება უმეტესწილად ხდებოდა სააგენტოს სარეაბილიტაციო სამმართველოს თანამშრომელთა მიერ. პრობაციის ეროვნული სააგენტოს ბენეფიციარებისთვის უკვე შემუშავებულია 26 სარეაბილიტაციო მოდული. 8 სარეაბილიტაციო პროგრამა ხორციელდება არასამთავრობო ორგანიზაციასთან თანამშრომლობით. გამოვლენილი საჭიროებების მიხედვით ხდება მსჯავრდებულების სხვადასხვა სარეაბილიტაციო სერვისებზე გადამისამართება.

პირობით მსჯავრდებულთა რეაბილიტაციის პროცესში პრობაციის ეროვნული სააგენტო მემორანდუმების ფარგლებში თანამშრომლობს სხვადასხვა ორგანიზაციებთან. ეს ორგანიზაციებია:

* სსიპ სპორტისა და ახალგაზრდობის ცენტრი;
* სრულიად საქართველოს საპატრიარქოსთან არსებული ანტინარკოტიკული ცენტრი;
* ორგანიზაცია ,,ქალი და ბიზნესი’’, რომელიც მიზნად ისახავს პატიმარ, პრობაციონერ და ყოფილ მსჯავრდებულ ქალთა რეინტეგრაციის ხელშეწყობას თბილისში, კახეთსა და იმერეთში, ასევე ორგანიზაცია სთავაზობს ქალ მსჯავრდებულებს თავშესაფრის პროგრამას თბილისში;
* „ჰეპა +“ მსჯავრდებულებს სთავაზობს ჰეპატიტებზე უფასო სკრინინგს;
* სოციალური მომსახურების სააგენტო- თანამშრომლობის მიზანია არასრულწლოვნებთან დაკავშირებული საკითხების გადაჭრა და მსჯავრდებულთათვის სოციალური შემწეობის დანიშვნა;
* ორგანიზაცია ,,ჯი სი არტი’’- სთვაზობს ფსიქო-სამედიცინო მომსახურებას;
* ორგანიზაცია ,,კამარა’’- სთვაზობს დამოკიდებულებების მქონე პირთა რეაბილიტაციას;
* ორგანიზაცია ,,თანადგომა’’- თანამშრომობა ხდება ძირითადად სამედიცინო მომსახურების მიღების მიზნით;
* ორგანიზაცია ,,თანხმობა’’ - თანამშრომლობა ხდება მსჯავრდებულთა პროფესიული გადამზადების მიზნით.

***ღონისძიება 7.4.3. საზოგადოების მონაწილეობის გაზრდა რეგიონებში მოხალისეების ჩართულობით***

პრობაციის ეროვნული სააგენტოს ბენეფიციარები ჩართულები არიან სხვადასხვა მოხალისეობრივ აქტივობებში. რეგიონებში არსებულ უფასო სასადილოებში ბენეფიციარები ეხმარებიან პერსონალს და საჭიროების შემთხვევაში სადილი ადგილზე მიაქვთ მათთან, ვისაც სასადილოში მისვლა არ შეუძლია. პრობაციონერები, როგორც მოხალისეები, ასევე ჩართულები არიან შშმ პირთა დღის ცენტრის, „კათარზისისა“ და ხანდაზმულთა პანსიონატების დახმარების პროცესში. ბენეფიციარები პრობაციის ოფიცრებთან ერთად ხშირად მონაწილეობენ ეკლესია-მონასტრების მშენებლობასა და დასუფთავებაში, ჩართულები არიან ქალაქების გამწვანებისა და დასუფთავების აქციებში.

***ღონისძიება 7.4.4 პრობაციის ოფიცრებისათვის რეაბილიტაციის საქმიანობასთან დაკავშირებული ტრენინგების დაწყება***

საანგარიშო პერიოდში პრობაციის ოფიცრებმა გადამზადება სხვადასხვა სახის 7 სარეაბილიტაციო პროგრამაში გაიარეს.

***ღონისძიება 7.4.5 სავალდებულო და ნებაყოფლობითი სარეაბილიტაციო პროგრამების ამოქმედება***

სავადებულო და ნებაყოფლობით პროგრამები ხელმისაწვდომია საქართველოს მთელ ტერიტორიაზე,11-ვე რეგიონულ ბიუროში .

***ღონისძიება 7.4.6 - კვლევების დაგეგმვა სარეაბილიტაციო პროგრამების ეფექტიანობის გასაზომად (საბოლოო შედეგების გაზომვა)***

2015 წელს დაიწყო სარეაბილიტაციო პროგრამების ეფექტიანობის განმსაზღვრელი მექანიზმის - სარეაბილიტაციო პროგრამების მიწოდების ხარისხის შეფასების კრიტერიუმების შემუშავება.

**მიზანი 7.5 უწყებათა შორის კოორდინაციის უზრუნველყოფა და პრობაციის შესახებ საზოგადოების ინფორმირებულობის გაუმჯობესება**

2016 წელს პრობაციის ეროვნულმა სააგენტომ „ციხის საერთაშორისო რეფორმისა“ და მიგრაციის საერთაშორისო ორგანიზაციის ხელშეწყობით სასამართლოს მიერ პირობით მსჯავრდებულთათვის გადასაცემი ინფორმაციული ხასიათის ბუკლეტები დაბეჭდა:

* 10 000 ეგზემპლარი - ქართულ ენაზე;
* 2 000 ეგზემპლარი -აზერბაიჯანულ ენაზე;
* 800 ეგზემპლარი - სომხურ ენაზე;
* 700 ეგზემპლარი - რუსულ ენაზე.

ასევე დაიბეჭდა პოსტერები შინაპატიმრობისა და საზოგადოებისათვის სასარგებლო შრომის შესახებ.

***ღონისძიება 7.5.1 უწყებათაშორის კოორდინაციის გაუმჯობესებისთვის რეფორმის სტრატეგიის იმპლემენტაციისთვის შექმნილ შესაბამის სამუშაო ჯგუფებთან თანამშრომლობა და შეხვედრებში მონაწილეობა***

2016 წელს სისხლის სამართლის სისტემის რეფორმის უწყებათაშორისი საკოორდინაციო საბჭოს ფარგლებში, ჩატარდა პრობაციის სამუშაო ჯგუფის შეხვედრები; გარდა ამისა პრობაციის ეროვნული სააგენტო მონაწილეობას იღებდა სხვადასხვა უწყებების სამუშაო ჯგუფების შეხვედრებში.

სააგენტო ასევე ჩართული იყო:

* ორგანიზებული დანაშაულის წინააღმდეგ ბრძოლის სამუშაო ჯგუფში;
* არასრულწლოვანთა მართლმსაჯულების რეფორმაზე მომუშავე სამუშაო ჯგუფში;
* დანაშაულის პრევენციის სტრატეგიის შემუშავებაზე მომუშავე ჯგუფში;
* არასრულწლოვანთა დელიქვენტობის კვლევის მეთოდოლოგიის შემუშავებაზე მომუშავე ჯგუფში;
* სისხლის სამართლის მართლმსაჯულების სისტემაში რეაბილიტაცია რესოციალიზაციის სტრატეგიისა და სამოქმედო გეგმის შემუშავებაზე მომუშავე ჯგუფში;
* რეაბილიტაცია-რესოციალიზაციის სტრატეგიაზე მომუშავე სამუშაო ჯგუფში;
* ქალთა მიმართ ძალადობის და ოჯახში ძალადობის წინააღმდეგ ბრძოლისა და მსხვერპლთა დასაცავად გასატარებელ ღონისძიებათა გეგმის შედგენის სამუშაო ჯგუფში.

***ღონისძიება 7.5.2 ყოველწლიურად რეგულარული მრგვალი მაგიდების მოწყობა რეგიონულ და სახელმწიფო დონეებზე პარტნიორების მონაწილეობით***

2016 წელს რეგულარულად ტარდებოდა პრობაციის რეგიონული ბიუროების თანამშრომელთა და ხელმძღვანელთა შეხვედრები, რომელზეც განიხილებოდა პრობაციის ეროვნული სააგენტოს განვითარების სხვადასხვა ასპექტი.

პრობაციის ეროვნული სააგენტო ასევე ზრუნავს რეგიონში მეზობელი სახელმწიფოების შესაბამის სტრუქტურებთან თანამშრომლობის განმტკიცებაზე. საქართველოს პრობაციის სისტემაში განხორციელებული რეფორმების გაცნობის მიზნით, 2016 წელს პრობაციის ეროვნულ სააგენტოს ეწვია ყირგიზეთის, ბოსნია-ჰერცოგოვინისა და მოლდოვის დელეგაციები.

***ღონისძიება 7.5.3 საზოგადოებრივი ცნობიერების ამაღლების კამპანიის ინიცირება – მუდმივად განახლებული ინფორმაციის მედიისთვის ხელმისაწვდომობის უზრუნველყოფა***

საანგარიშო წლის განმავლობაში სააგენტო ახორციელებდა სხვადასხვა სახის PR აქციებს.

2016 წელს პრობაციის ეროვნულმა სააგენტომ „ციხის საერთაშორისო რეფორმისა“ და მიგრაციის საერთაშორისო ორგანიზაციის ხელშეწყობით დაბეჭდა სასამართლოს მიერ პირობით მსჯავრდებულთათვის გადასაცემი ინფორმაციული ხასიათის ბუკლეტები. ასევე დაიბეჭდა პოსტერები შინაპატიმრობისა და საზოგადოებისათვის სასარგებლო შრომის შესახებ.

მუდმივად ხდება პრობაციის ეროვნული სააგენტოს ოფიციალური ვებ-გვერდის განახლება. სიახლეების შესახებ რეგულარულად მიეწოდებათ ინფორმაცია სხვადასხვა საინფორმაციო საშუალებებს. რეგიონებში პერმანენტულად ეწყობა საინფორმაციო ხასიათის შეხვედრები.

## 8. არასრულწლოვანთა მართლმსაჯულების რეფორმა

**მიზანი 8.1 კანონმდებლობის დახვეწა**

***ღონისძიება 8.1.1 არასრულწლოვანთა მართლმსაჯულების კოდექსის მიღება***

არასრულწლოვანთა მართლმსაჯულების კოდექსი მიღებულია და ამოქმედდა 2016 წლის 1 იანვარს.

***ღონისძიება 8.1.2 არასრულწლოვანთა მართლმსაჯულების კოდექსის იმპლემენტაცია***

სისხლის სამართლის რეფორმის საკოორდინაციო საბჭოს სამდივნოსთან კოორდინირებული მუშაობის შედეგად საანგარიშო პერიოდში შემუშავდა კანონქვემდებარე ნორმატიული აქტების პროექტები არასრულწლოვანთა მართლმსაჯულების კოდექსის ნორმების შესაბამისად და ამოქმედდა არასრულწლოვანთა მართლმსაჯულების კოდექსთან ერთად, 2016 წლის 1 იანვრიდან. მათ შორის:

1. „არასრულწლოვან ბრალდებულთა/მსჯავრდებულთა რეესტრისა და პირადი საქმის წარმოების წესის დამტკიცების შესახებ“ საქართველოს სასჯელაღსრულებისა და პრობაციის მინისტრის 2015 წლის 31 დეკემბრის №180 ბრძანება;
2. „საქართველოს სასჯელაღსრულებისა და პრობაციის სამინისტროს №11 პენიტენციური დაწესებულების დებულების დამტკიცების შესახებ“ საქართველოს სასჯელაღსრულებისა და პრობაციის მინისტრის 2015 წლის 27 აგვისტო №118 ბრძანებაში ცვლილების შეტანის შესახებ“ საქართველოს სასჯელაღსრულებისა და პრობაციის მინისტრის 2015 წლის 31 დეკემბრის №177 ბრძანება;
3. „ელექტრონული ზედამხედველობის საშუალების გამოყენების წესისა და მეთოდოლოგიის დამტკიცების შესახებ“ საქართველოს სასჯელაღსრულებისა და პრობაციის მინისტრის 2015 წლის 31 დეკემბრის №178 ბრძანება;
4. „არასრულწლოვანი მსჯავრდებულის გათავისუფლებისათვის მომზადების პროცესში არასრულწლოვნის ოჯახისა და სოციალური გარემოს რისკების შეფასებისა და საჭიროებების განსაზღვრის ფორმისა და წესის დამტკიცების შესახებ“ საქართველოს სასჯელაღსრულებისა და პრობაციის მინისტრის 2015 წლის 31 დეკემბრის №179 ბრძანება;
5. „პატიმრობისა და თავისუფლების აღკვეთის აღსრულების სისტემის ორგანოების შეიარაღებაში არსებულ სპეციალურ საშუალებათა სახეების, მათი შენახვის, ტარებისა და გამოყენების წესის და პირობების, აგრეთვე სპეციალური საშუალებების გამოყენების უფლების მქონე პირის განსაზღვრის წესის დამტკიცების თაობაზე“ საქართველოს სასჯელაღსრულებისა და პრობაციის მინისტრის 2014 წლის 12 სექტემბრის №145 ბრძანებაში ცვლილების შეტანის შესახებ“ საქართველოს სასჯელაღსრულებისა და პრობაციის მინისტრის 2015 წლის 31 დეკემბრის №176 ბრძანება.
6. [არასრულწლოვნის მიმართ **განრიდებ**ის/**განრიდებ**ისა და მედიაციის პროგრამის გამოყენების წესისა და მხარეებს შორის გასაფორმებელი ხელშეკრულების ძირითადი პირობების დამტკიცების შესახებ](https://matsne.gov.ge/ka/document/view/3176195) საქართველოს იუსტიციის მინისტრის N120 ბრძანება.
7. ინდივიდუალური შეფასების ანგარიშის მომზადების მეთოდოლოგიის, წესისა და სტანდარტის განსაზღვრის შესახებ, საქართველოს იუსტიციის მინისტრის, საქართველოს შინაგან საქმეთა მინისტრისა და საქართველოს სასჯელაღსრულებისა და პრობაციის მინისტრის ერთობლივი ბრძანება №132/№95/ №23;
8. საქართველოს იუსტიციის სამინისტროს მმართველობის სფეროში მოქმედი სსიპ „დანაშაულის პრევენციის ცენტრის“ დირექტორის 2016 წლის N384/ს ბრძანება „განრიდებისა და მედიაციის პროგრამაში ჩართული მედიატორის საქმიანობის წესისა და სამუშაო დოკუმენტაციის დამტკიცების თაობაზე“.

არასრულწლოვანთა მართლმსაჯულების კოდექსის პრაქტიკაში იმპელმენტაციის მიზნით საქართველოს უზენაესმა სასამართლოში სამუშაოები სამი მიმართულებით წარმართა: ა) სამუშაო შეხვედრები გაიმართა სასამართლოს, პროკურატურის, იურიდიული დახმარების სამსახურის, სოციალური მომსახურების სააგენტოს, პრობაციის სამსახურის და საერთაშორისო დონორი ორგანიზაციის (UNICEF) მონაწილეობით; სამუშაო შეხვედრების მიზანს წარმოადგენდა პრაქტიკაში არსებული ხავეზების თაობაზე ინფორმაციის გაზიარება უწყებებს შორის. მომზადდა ანგარიში, რომელიც შეიცავს რეკომენდაციებს საკანონმდებლო ცვლილებების და კანონის უკეთ იმპლემენტაციის მიზნით პროცესის მონაწილე უწყებების შეთანხებულ პოზიციებს. ბ) უზენაესი სასამართლოს პრაქტიკის განზოგადების განყოფილებამ მოამზადა სასამართლო საქმეების პრაქტიკის განზოგადება სისხლის სამართლის საქმეებზე, სადაც არასრულწლოვანი მონაწილეობდა გ) მომზადდა ადამიანის უფლებათა ევროპული სასამართლოს გადაწყვეტილებათა თემატური საძიებელი, რომელიც მოიცავს ადამიანის უფლებათა ევროპული სასამართლოს გადაწყვეტილებებს ბავშვის საუკეთესო ინტერესის დაცვის საკითხებზე 2014-2016 წლის პრაქტიკაზე ქართულ ენაზე თარგმნილ გადაწყვეტილებებს (მოკლე ანოტაცია).

კოდექსის პრაქტიკაში იმპლემენტაციისთვის, 2015-2016 წლებში 212-მა მოსამართლემ გაიარა სერთიფიცირებული ტრენინგ-კურსი, რომელიც საერთაშორისო ექსპერტების ჩართულობით, გაეროს ბავშვთა ფონდისა (UNICEF) და ევროკავშირის პროექტის “სისხლის სამართლის მართლმსაჯულების მხარდაჭერა საქართველოში“ დახმარებით განხორციელდა.

არასრულწლოვანთა მართლმსაჯულების კოდექსით გათვალისწინებული ვალდებულებების შესრულების მიზნით, შსს აკადამიის და იუსტიციის თანამშრომლობით შემუშავდა სპეციალური კურსი არასრულწლოვანთა მართლმსაჯულების საკითხებზე. აღნიშნული კურსის სწავლებას, საკუთარი ბიუჯეტით, უზრუნველყოფს შსს აკადემია, რომელიც ითვალისწინებს კურსის დასრულების შემდგომ პოლიციელთა ტესტირებას. ტესტირების წარმატებით ჩაბარების შემთხვევაში, ხდება სამართალდამცავის შესაბამისი სერთიფიცირება.

არასრუწლლოვანთა კოდექსის იმპლემენტაციის მიზნით ყველა პროკურორმა გაიარა შესაბამისი ტრენინგი არასრულწლოვანთა მართლმსაჯულებაში. პრაქტიკაში წამოჭრილი პრობლემების პარალელურად, ხდება რეკომენდაციების მომზადება და პროკურორებისთვის მიწოდება. არასრულწლოვანთა მართლმსაჯულების კოდექსის ეფექტური განხორციელების მიზნით, გაეროს ბავშვთა ფონდის მხარდჭერით, ყველა რეგიონში გაიმართა მულტიდისციპლინური შეხვედრები სპეციალიზებული პროკურორების, მოსამართლეების, ადვოკატების, სოციალური მუშაკებისა და მედიატორების მონაწილეობით. აღნიშნულ შეხვედრებზე იდენტიფიცირებული იქნა არასრულწლოვანთა მართლმსაჯულების კოდექსის იმპლემენტაციისას გამოკვეთილი საკანონმდებლო და პრაქტიკული პრობლემები, რის საფუძველზეც საკანონმდებლო ნორმების ერთგვაროვანი გაგებისა და პრაქტიკაში არსებული პრობლემების გადაჭრის მიზნით შემუშავებული იქნა დამატებითი რეკომენდაციები. არასრულწლოვანთა მართლმსაჯულების კოდექსის ეფექტური იმპლემენტაციის მიზნით ხორციელდება არასრულწოვანთა სისხლის სამართლის საქმეთა მუდმივი მონიტორინგი.

არასრულწლოვანთა მართლმსაჯულების კოდექსის და „იურიდიული დახმარების შესახებ“ კანონის მოთხოვნათა შესაბამისად, სამსახურში ფუნქციონირებს არასრულწლოვანთა მართლმსაჯულებაში სპეციალიზებული ადვოკატების მუდმივმოქმედი ჯგუფი, რომელშიც შედიან როგორც იურიდიული დახმარების ბიუროებში მომუშავე, ისე მოწვეულ საზოგადოებრივ რეესტრში რეგისტრირებული ადვოკატები.

2016 წელს, იურიდიული დახმარების სამსახურის წარმომადგენლები მონაწილეობდნენ UNICEF-ისა და ევროკავშირის მიერ ორგანიზებულ მულტიდისციპლინარულ შეხვედრებში, სადაც, მართლმთლმსაჯულების სექტორის სხვა წარმომადგენლებთან ერთად, განიხილავდნენ არასრულწლოვანთა მართლმსაჯულების კოდექსის აღსრულების პროცესში წარმოქმნილ ხარვეზებსა და პრობლემებს, და მსჯელობდნენ უწყებებს შორის ერთიანი ხედვის ჩამოყალიბების თაობაზე.

სსიპ „დანაშაულის პრევენციის ცენტრის 17-მა მედიატორმა გაიარა არასრულწლოვანთა მართლმსაჯულებაში სპეციალიზაცია.

კოდექსის იმპლემენტაცია პრაქტიკაში მულტიდისციპლინარული შეხვედრებითა და სასამართლო გადაწყვეტილებების მონიტორინგით მიმდინარეობს. მომზადებული ანგარიშების მიხედვით, სასამართლო პრაქტიკის განზოგადების შედეგად, სამეცნიერო-საკონტსულაციო საბჭოს ფორმატში მიმდინარეობს მსჯელობა საკანონმდებლო ცვლილებებზე იუსტიციის სამინისტროსთან და პარლამენტთან მჭიდრო თანამშრომლობის ფარგლებში. მულტიდისციპლინარულ შეხვედრებს მხარს უჭერდა გაეროს ბავშვთა ფონდი(UNICEF).

შინაგან საქმეთა სამინისტროს აკადემიის მომზადების და გადამზადების კურსების სასწავლო კურიკულუმში ინტეგრირებულია არასრულწლოვანთა მართლმსაჯულების კოდექსის ნორმები და შესაბამისი ნორმატიული აქტები.

მსჯავრდებულთა საერთო რაოდენობაში არასრულწლოვანთა ხვედრითი წილი 2011 წლის 4%-დან შემცირდა 2016 წლის 0,9%-მდე (2015 წელს - 2%). შეიცვალა სასამართლოების მიერ მსჯავრდებული არასრულწლოვნების მიმართ გამოყენებული სასჯელები: თუ თავისუფლების აღკვეთა 2015 წელს 87 არასრულწლოვანის მიმართ იყო გამოყენებული, 2016 წელს - მხოლოდ 43 ბავშვის მიმართ გამოიყენა სასამართლომ თავისუფლების აღკვეთა განსაკუთრებით მძიმე კატეგორიის დანაშაულის შემთხვევაში. მნიშვენლოვანია, რომ 14-დან 16 წლამდე ასაკის არასრულწლოვნისთვის დანიშნული თავისუფლების აღკვეთის საბოლოო სასჯელის ვადა არ უნდა აღემატებოდეს 10 წელს, ხოლო 16-დან 18 წლამდე ასაკის არასრულწლოვნის შემთხვევაში 12 წელს. სასამართლოში განსაკუთრებული ყურადღება ექცევა ასევე არასრულწლოვანთა განრიდების საკითხსაც: 2016 წელს განრიდების გამოსაყენებლად 14-დან 21 წლამდე ასაკის 105 არასრულწლოვანის საქმე დაბრუნდა პროკურატურაში (მათ შორის 32 ბავშვი იყო 14-17 წლის). რაც ნიშნავს, რომ ბავშვთა საუკეთესო ინტერესების გათვალისწინებით არასრულწლოვნის რეაბილიტაციის პროგრამებზე მეტი ყურადღება გამახვილდა.

***ღონისძიება 8.1.3 არასრულწლოვანთა საუკეთესო ინტერესების გათვალისწინებით სამოქალაქო კანონმდებლობის რეფორმის კონცეფციის შემუშავება***

უზენაეს სასამართლოში, UNICEF\_ის აქტიურობით, სამუშაო შეხვედრა ჩატარდა 2016 წლის 7 ივლისს, ბავშვის საუკეთესო ინტერესზე მორგებული მართლმსაჯულების კუთხით სპეციალიზაციის საკითხების გამოვლენის მიზნით.

***ღონისძიება 8.1.4 კანონთან კონფლიქტში მყოფი არასრულწლოვანთათვის მომსახურების მიწოდების სტანდარტების დამტკიცება***

2014 წლის 8 ივლისს, სისხლის სამართლის სისტემის რეფორმის უწყებათაშორისი საკოორდინაციო საბჭოს რიგით მე-12 სხდომაზე დამტკიცდა ფსიქო-სოციალური სარეაბილიტაციო მომსახურების მიმწოდებელთა სტანდარტები კანონთან კონფლიქტში მყოფი და დევიაციური ქცევსი მქონე მოზარდებისთვის. დანაშაულის პრევენციის ცენტრი გეგმავს აღნიშნული სტანდარტების არარულწლოვანთა მართლმსაჯულების რეფორმის სამუშაო ჯგუფის ფარგლებში განხილვას, რეკომენდაციების მომზადებას და საჭიროებისამებრ ცვლილებების შეტანას.

***ღონისძიება 8.1.5 პატიმრობის კოდექსში საკანონმდებლო ცვლილებების შედეგად არასრულწლოვანთა სარეაბილიტაციო დაწესებულების მარეგულირებელი საკანონმდებლო აქტებში ცვლილებების შეტანა***

2016 წლის 1 იანვრიდან ძალაში შევიდა არასრულწლოვანთა მართლმსაჯულების კოდექსი, რომელმაც დაარეგულირა „პატიმრობის კოდექსით“ გათვალისწინებული საკითხები. შესაბამის საკანონმდებლო და კანონქვემდებარე ნორმატიულ აქტებში განხორციელებული ცვლილებები ძალაში შევიდა, როგორც უკვე აღინიშნა, არასრულწლოვანთა მართლმსაჯულების კოდექსთან ერთად. არასრულწლოვანთა სარეაბილიტაციო დაწესებულების მარეგულირებელ საკანონმდებლო აქტებში 2016 წლის 28 აპრილის საქართველოს სასჯელაღსრულებისა და პრობაციის მინისტრის N51 და ამავე წლის 9 აგვისტოს N101 ბრძანებით შეტანილია ცვლილებები.

***ღონისძიება* 8.1.6. ბავშვთა მიმართ ძალადობის ყველა ფორმის აკრძალვასთან დაკავშირებული კანონმდებლობის დახვეწა საჭიროებისამებრ**

შსს წარმომადგენლები ჩართულნი იყვნენ/არიან მულტიდისციპლინული ჯგუფის მუშაობაში, რომელმაც შეიმუშავა ცვლილებები ბავშვთა დაცვის მიმართვიანობის პროცედურების დოკუმენტი. აღნიშნული დოკუმენტი (რეფერალი) მთავრობის დადგენილებით დამტკიცდა 2016 წლის სექტემბერში. რეფერალი არეგულირებს ბავშვის მიმართ ძალადობრივ ქმედებებზე, მათ შორის აღზრდის მიზნით, ბავშვზე განხორციელებულ ძალადობაზე რეაგირების კომპეტენციებს. პარალელურად, მომზადდა შესაბამის ნორმატიულ აქტებში ცვლილებების კანონპროექტები .

***ღონისძიება 8.1.7. მართლმსაჯულების სისტემაში მოხვედრილ არასრულწლოვნებთან მომუშავე პროფესიონალების ქცევის მარეგულირებელი ნორმების, ეთიკის ნორმებისა და სახელმძღვანელო პრინციპების გადასინჯვა***

პრობაციის ეროვნული სააგენტოს სპეციალისტებისთვის (პრობაციის ოფიცერი, სოციალური მუშაკი და ფსიქოლოგი) პროფესიული ეთიკის სტრანდარტები შემუშავებულია და დამტკიცებულია

არასრულწლოვანთა მართლმსაჯულების კოდექსის ამოქმედებასთან ერთად, სრულიად შეიცვალა სამართალწარმოების წესები და სისხლის სამართლის პროცესი მიმდინარეობს სპეციალიზებული მოსამართლის, პროკურორის, იურიდიული დახმარების სამსახურის ადვოკატის, სოციალური მუშაკისა და ფსიქოლოგის ჩართულობით.

გადაიხედა პროკურატურის მიერ შემუშავებული არასრულწლოვანთა მართლმსაჯულების სახელმძღვანელო, რომელშიც გაწერილია არასრულწლოვანთან მუშაობის თავისებურებები. არასრულწლოვანთა მართლმსაჯულების სახელმძღვანელოში მოცემულია არასრულწლოვანთან მომუშავე პროფესიონალის ქცევის მარეგულირებელი ნორმები, რომლებიც უზრუნველყოფს არასრულწლოვნის ჭეშმარიტი ინტერესის გათვალისწინებას საქმის წარმოების ყველა ეტაპზე.

დამტკიცდა შემდეგი აქტები:

1. „არასრულწლოვან ბრალდებულთა/მსჯავრდებულთა რეესტრისა და პირადი საქმის წარმოების წესის დამტკიცების შესახებ“ საქართველოს სასჯელაღსრულებისა და პრობაციის მინისტრის 2015 წლის 31 დეკემბრის №180 ბრძანება;
2. „საქართველოს სასჯელაღსრულებისა და პრობაციის სამინისტროს №11 პენიტენციური დაწესებულების დებულების დამტკიცების შესახებ“ საქართველოს სასჯელაღსრულებისა და პრობაციის მინისტრის 2015 წლის 27 აგვისტო №118 ბრძანებაში ცვლილების შეტანის შესახებ“ საქართველოს სასჯელაღსრულებისა და პრობაციის მინისტრის 2015 წლის 31 დეკემბრის №177 ბრძანება;
3. „ელექტრონული ზედამხედველობის საშუალების გამოყენების წესისა და მეთოდოლოგიის დამტკიცების შესახებ“ საქართველოს სასჯელაღსრულებისა და პრობაციის მინისტრის 2015 წლის 31 დეკემბრის №178 ბრძანება;
4. „არასრულწლოვანი მსჯავრდებულის გათავისუფლებისათვის მომზადების პროცესში არასრულწლოვნის ოჯახისა და სოციალური გარემოს რისკების შეფასებისა და საჭიროებების განსაზღვრის ფორმისა და წესის დამტკიცების შესახებ“ საქართველოს სასჯელაღსრულებისა და პრობაციის მინისტრის 2015 წლის 31 დეკემბრის №179 ბრძანება;
5. „პატიმრობისა და თავისუფლების აღკვეთის აღსრულების სისტემის ორგანოების შეიარაღებაში არსებულ სპეციალურ საშუალებათა სახეების, მათი შენახვის, ტარებისა და გამოყენების წესის და პირობების, აგრეთვე სპეციალური საშუალებების გამოყენების უფლების მქონე პირის განსაზღვრის წესის დამტკიცების თაობაზე“ საქართველოს სასჯელაღსრულებისა და პრობაციის მინისტრის 2014 წლის 12 სექტემბრის №145 ბრძანებაში ცვლილების შეტანის შესახებ“ საქართველოს სასჯელაღსრულებისა და პრობაციის მინისტრის 2015 წლის 31 დეკემბრის №176 ბრძანება.
6. [არასრულწლოვნის მიმართ **განრიდებ**ის/**განრიდებ**ისა და მედიაციის პროგრამის გამოყენების წესისა და მხარეებს შორის გასაფორმებელი ხელშეკრულების ძირითადი პირობების დამტკიცების შესახებ](https://matsne.gov.ge/ka/document/view/3176195) საქართველოს იუსტიციის მინისტრის N120 ბრძანება.
7. ინდივიდუალური შეფასების ანგარიშის მომზადების მეთოდოლოგიის, წესისა და სტანდარტის განსაზღვრის შესახებ, საქართველოს იუსტიციის მინისტრის, საქართველოს შინაგან საქმეთა მინისტრისა და საქართველოს სასჯელაღსრულებისა და პრობაციის მინისტრის ერთობლივი ბრძანება №132/№95/ №23
8. საქართველოს იუსტიციის სამინისტროს მმართველობის სფეროში მოქმედი სსიპ „დანაშაულის პრევენციის ცენტრის“ დირექტორის 2016 წლის N384/ს ბრძანება „განრიდებისა და მედიაციის პროგრამაში ჩართული მედიატორის საქმიანობის წესისა და სამუშაო დოკუმენტაციის დამტკიცების თაობაზე“

***ღონისძიება 8.1.8. დაზარალებულ და მოწმე ბავშვთა დაკითხვის მეთოდოლოგიის შემუშავება***

დაზარალებულ და მოწმე არასრულწლოვანთა დაკითხვის მეთოდოლოგიასთან დაკავშირებით მომზადებულია სახელმძღვანელო, რომლითაც ხელმძღვანელობენ პროკურორები.

UNICEF რეკომენდაციების საფუძველზე,  არასრულწლოვანთა  მართლმსაჯულების პროცესის განმახორციელებელ სპეციალიზებულ პოლიციელთა და გამომძიებელთა მომზადების პროგრამაში, შსს აკადემიის მიერ შემუშავდა   საგანი : არასრულწლოვანი მოწმისა და დაზარებულის დაკითხვის ფსიქოლოგიური ასპექტები, რომელიც მოიცავს:

* არასრულწლოვანი მოწმისა და დაზარალებულის გამოკითხვის/დაკითხვის მეთოდიკას - დაკითხვის პროტოკოლი (NICHD – პროტოკოლი) - პროტოკოლის არსი და პრაქტიკაში გამოყენების შეფასება;
* გარემოს მოწყობის პრინციპებს არასრულწლოვანი მოწმისა და დაზარებულის გამოკითხვის/დაკითხვის პროცესში;
* დროისა და ხანგრძლივობის განსაზღვრას არასრულწლოვანი მოწმისა და დაზარალებულის ასაკობრივი განვითარების, განცდილი ტრავმისა და სიტუაციური ფაქტორების გათვალისწინებით;
* ბავშვის შთაგონებადობას გამოკითხვის/დაკითხვის პროცესში - შთაგონებადობის არსი, მისი ზეგავლენა ბავშვის მიერ ჩვენების ფორმირებაზე და გამომძიებლის მიერ გამოსაყენებელი ინსტრუქციები შთაგონებადობასთან გამკლავების მიზნით;
* შეკითხვის ტიპებს - შეკითხის ტიპების მიმოხილვა და მათი მნიშვნელობა ბავშვისაგან ობიექტური ინფორმაციის მიღების პროცესში. ბავშვის გამოკითხვის/დაკითხვის დროს რეკომენდირებული და არარეკომენდირებული შეკითხვის ფორმები;
* აქტიური მოსმენას - აქტიური მოსმენის არსი და ტექნიკები. აქტიური მოსმენის მნიშვნელობა  არასრულწლოვანთან კომუნიკაციის პროცესში.

შსს აკადემიის მიერ შემუშავებული არასრულწლოვანთა მართლმსაჯულების კურსი, მოიცავს არასრულწლოვანთა გამოკითხვა/დაკითხვის კომპონენტს.

პროკურატურის მიერ შემუშავებულ არასრულწლოვანთა მართლმსაჯულების სახელმძღვანელოში გაიწერა ბავშვისადმი კეთილგანწყობილი დაკითვის პროცედურა NICHD პროტოკოლის შესაბამისად. განისაზღვრა მცირეწლოვან და არასრულწლოვან პირთა დაკითხვის სტრუქტურა NICHD პროტოკოლის ფაზების შესაბამისად, რაც გულისხმობს არასრულოვანთან ეფექტური კომუნიკაციის, მისგან საჭირო ინფორმაციის მიღებისა და არასრულწლოვნის მეორეული ვიქტიმიზაციის თავიდან აცილებისათვის აუცილებელი უნარ-ჩვევების გამომუშავებასა და გამოყენებას არასრულწლოვნის დაკითხვის პროცესში. შემუშავდა ასევე არასრულწლოვნის დაკითხვის მეთოდოლოგია (პროცედურები), რომელშიც გაწერილია არასრულწლოვნის გამოკითხვაზე გამოძახების, გამოკითვისთვის დამსწრე პირების მოწვევის, ადვოკატის, მშობლის, ფსიქოლოგის მოწვევის პროცედურები.

***ღონისძიება 8.1.9. ბავშვზე ორიენტირებული გარემოს შექმნის კონცეფციის შემუშავება***

2016 წლის 1 იანვრიდან, არასრულწლოვანთა მართლმსაჯულების კოდექსის ძალაში შესვლასთან ერთად დაინერგა თანამედროვე ინფრასტრუქტურული მოწყობის პროექტები. თბილისის საქალაქო სასამართლოში მოეწყო არასრულწლოვან ბრალდებულთა და ადმინისტრაციულ გადაცდომათა ჩამდენთათვის განსათავსებლად საქალაქო სასამართლოში სამი საკანი. საკნები საერთაშორისო სტანდარტების შესაბამისად აღჭურვილია სველი წერტილებით, ვიდეო-სამეთვალყურეო და თანამედროვე კონდიცირების სისტემებით.

სამოქალაქო საქმეებზე ბავშვთა სასამართლო ხელმისაწვდომობის უფლების უზრუნველსაყოფად, საოჯახო-სამართლებივი დავების განმხილველი მოსამართლეები, ბავშვზე მორგებულ გარემოში, საქალაქო სასამართლოს ბაზაზე არსებულ ცალკე შენობაში განთავსდნენ. გამოვიყენეთ ბულაჩაურის ქუჩაზე არსებული იუსტიციის უმაღლესი სკოლის ყოფილი შენობა, რომელიც მოეწყო და აღიჭურვა სამოქალაქო საქმეთა კოლეგიისათვის განკუთვნილი 3 (სამი) სხდომის დარბაზით, 5 (ხუთი) მაგისტრატი მოსამართლის სამუშაო ოთახით და არასრულწლოვნებთან შეხვედრების სპეციალური ოთახით.

საოჯახო-სამართლებრივი დავების განხილვისას მოსამართლე, სოციალური მუშაკი და ფსიქოლოგი არასრულწლოვანთან გასაუბრებას ბავშვზე ადაპტირებულ გარემოში წარმართავენ საერთაშორისო სტანდარტების შესაბამისად. საერთაშორისო სტანდარტებთან ადაპტირებულია გარემო უზენაეს სასამართლოში საკასაციო საჩივრის განხილვისათვის არასრულწლოვანთა საქმეებზე.

საანგარიშო პერიოდში შსს-ს მიერ არ მომხდარა ბავშვზე ორიენტირებული გარემოს შექმნის კონცეფციის შემუშავება.

საქართველოს პროკურატურა ბავშვზე ორიენტირებული გარემოს შექმნის მიზნით თანამშრომლობს გაეროს ბავშვთა ფონდთან (UNICEF), რომლის მიერ მოწვეულმა ექსპერტმა დაათვალიერა პროკურატურის რამდენიმე ოფისი და შეაფასა არსებული გარემო. ექსპერტის რეკომანდაციის საფუძველზე იგეგმება ბავშვზე ორიენტირებული გარემოს შექმნის კონცეფციის შემუშავება. აღნიშნული საკითხი საქართველოს პროკურატურის 2017-2021 წლების სამოქმედო გეგმის პრიორიტეტულ ამოცანას წარმოადგენს.

**მიზანი 8.2. დანაშაულის/სამართალდარღვევის და ძალადობის პრევენცია**

***ღონისძიება 8.2.1. არასრულწლოვანთა დანაშაულის პრევენციის სამოქმედო გეგმის დამტკიცება***

საპილოტე კვლევა არასრულწლოვანთა კანონსაწინააღმდეგო ქცევის ხელშემწყობი ფაქტორების შესახებ დასრულდა 2015 წლის დეკემბრის თვეში, ამიტომ სამოქმედო გეგმაზე მუშაობა განახლდა 24 დეკემბერს. მიმდინარეობს არასრულწლოვანთა დანაშაულის პრევენციის სამოქმედო გეგმის სამუშაო ვერსიაზე მუშაობა, რომელიც 2017 წელს დამტკიცდება.

***ღონისძიება 8.2.2. არასრულწლოვანთა დანაშაულის პრევენციის საკოორდინაციო მექანიზმის (რეფერალური მექანიზმის) განვითარება***

საანგარიშო პერიოდში დამატებითი ღონისძიებები არ განხორციელებულა.

***ღონისძიება 8.2.3. პრევენციული პროგრამების ეფექტიანობის შეფასების მეთოდოლოგიის შემუშავება***

სსიპ დანაშაულის პრევენციის ცენტრში მოქმედი პრევენციული პროგრამების ეფექტიანობა კონკრეტული პროგრამების შეფასების ინსტრუმენტებით იზომება.

***ღონისძიება 8.2.4. დანაშაულის/სამართალდარღვევის პრევენციისა და სკოლებში უსაფრთხოების უზრუნველყოფის მიზნით მანდატურის სამსახურის როლის გაძლიერება; უსაფრთხო სკოლის პროგრამის განვითარება***

სსიპ საგანმანათლებლო დაწესებულების მანდატურის სამსახური საგანმანათლებლო დაწესებულების ტერიტორიაზე უზრუნველყოფს საზოგადოებრივი წესრიგის დაცვას, მოსწავლეთა, პედაგოგთა და სკოლის ადმინისტრაციისათვის უსაფრთხო გარემოს შექმნას, ზრუნავს მოსწავლეთა სამოქალაქო ცნობიერების ამაღლებაზე, ხელს უწყობს პოზიტიური სასკოლო დისციპლინის ჩამოყალიბებას, ქმნის ჯანსაღი ურთიერთობებისთვის ხელსაყრელ გარემოს.

1275 საგანმანათლებლო დაწესებულების მანდატური 445 საჯარო სკოლაში უზრუნველყოფს საზოგადოებრივი წესრიგისა და უსაფრთხოების დაცვას. 2016 წელს განხორციელდა ქვემო ქართლის, შიდა ქართლის, კახეთისა და სამცხე-ჯავახეთის იმ 26 საჯარო სკოლაში საგანმანათლებლო დაწესებელების მანდატურების შეყვანა, სადაც ისინი არ იყვნენ წარმოდგენილები.

სსიპ საგანმანათლებლო დაწესებულების მანდატურის სამსახურში 2013 წლიდან ფუნქციონირებს ფსიქოლოგიური მომსახურების ცენტრი (სამმართველო). მანდატურის სამსახურის ფსიქოლოგიური მომსახურების ცენტრების მაღალკვალიფიცირებული ფსიქოლოგები, სოციალური მუშაკები და ბავშვთა ფსიქიატრები უფასო ფსიქო-სოციალურ მომსახურებას უწევენ ქცევითი და ემოციური პრობლემების მქონე ბავშვებს, მათ მშობლებს/კანონიერ წარმომადგენლებს, საჭიროების შემთხვევაში, მასწავლებლებს და სკოლის ადმინისტრაციას. მოცემული დროისათვის სსიპ საგანმანათლებლო დაწესებულების მანდატურის სამსახურის ფსიქოლოგიური მომსახურების ცენტრი ფუნქციონირებს 7 ქალაქში - ქ. თბილისში, ქ. რუსთავში, ქ. თელავში, ქ. ქუთაისში,  ქ. ბათუმში, ქ. გორში და ქ. ფოთში.

2016 წელს ფსიქოლოგიური მომსახურების ცენტრი გაიხსნა ქალაქ რუსთავში. სსიპ საგანმანათლებლო დაწესებულების მანდატურის სამსახურის ფსიქოლოგიური მომსახურების ცენტრი აქტიურად არის ჩართული საგანმანათლებლო დაწესებულების მანდატურების გადამზადების პროგრამაში. ფსიქოლოგების მიერ ტარდება ტრენინგ-კურსი შემდეგ თემებზე:

* ბავშვის განვითარების ეტაპები;
* კომუნიკაცია;
* კონფლიქტების მართვა და მედიაცია;
* ფსიქიკური ჯანმრთელობა;
* სტრესი, ფსიქოლოგიური ტრავმა და ძალადობა;
* ძალადობის რისკის ქვეშ მყოფი ბავშვის იდენტიფიკაცია და გადამისამართების პროცედურები.

ფსიქოლოგიური მომსახურების ცენტრი ახორციელებს პროგრამას „ბავშვთა მიმართ ძალადობა - გადამისამართების პროცედურები ბავშვის დაცვის საჭიროების შემთხვევებში“. პროექტის მიზანია მანდატურების, საჯარო სკოლების წარმომადგენლების გადამზადება, რათა მათ შეძლონ ბავშვზე ძალადობის პრევენცია, ძალადობის  შემთხვევების ამოცნობა და მათზე რეაგირება. სატრენინგო კურსი მოიცავს თეორიულ მასალას ბავშვთა მიმართ ძალადობის საკითხებზე, ჯგუფთან მუშაობის პრინციპებს, თემატურად დაკავშირებულ ღონისძიებებს და აქტივიზატორებს. სამიზნე ჯგუფებს (ბენეფიციარებს) წარმოადგენენ მანდატურები მთელი საქართველოს მასშტაბით, ხოლო ისეთ სკოლებში, სადაც არ ჰყავთ მანდატურები, სკოლიდან ერთი წარმომადგენელი (დირექტორი/დირექტორის მოადგილე/მასწავლებელი). პროგრამის ფარგლებში გადამზადებულია საგანმანათლებლო დაწესებულების ყველა მანდატური (1275) და მიმდინარეობს სკოლის წარმომადგენლების გადამზადების პროცესი. პროგრამის ფარგლებში საერთო ჯამში გადამზადებულია საჯარო სკოლების 1342 წარმომადგენელი (2016 წელს გადამზადდა საჯარო სკოლების 763 წარმომადგენელი).

სსიპ საგანმანათლებლო დაწესებულების მანდატურის სამსახურის ფსიქოლოგიური მომსახურების ცენტრი ახორციელებს „ძალადობრივი და დესტრუქციული ქცევის ამოცნობისა და პრევენციის პროგრამას“. პროგრამა შედგება ორი ეტაპისგან: პრევენცია/თერაპია. პრევენცია მოიცავს ტრენინგებს, ფსიქოგანათლების სესიებსა და სხვა აქტივობებს. პრევენციის ეტაპზე ჩართულები იქნებიან მოსწავლეები, მასწავლებლები და მშობლები, მათ ჩაუტარდებათ ტრენინგი და ფსიქოგანათლების სესიები სასკოლო ასაკის ბავშვის/მოზარდის პრობლემატიკის შესახებ. პროგრამის მიზანია პრობლემის გაჩენის რისკის შემცირება და მინიმუმამდე დაყვანა. პროგრამა მონაწილეს დაეხმარება პრობლემის დროულ ამოცნობასა და ეფექტურ რეაგირებაში. პრობლემის იდენტიფიცირების შემთხვევაში ბავშვთან და მოზარდთან თერაპიული მუშაობა იგეგმება. მოცემული დროისათვის პროგრამის ფარგლებში ჩატარდა კვლევა, მომზადდა ტრენინგ-მოდული, ორაგანიზებული იყო ტრენინგი, რათა გამოვლენილიყო პროგრამის მსვლელობისას გაჩენილი ხარვეზები და მომხდარიყო ტრენინგ-მოდულის რედაქტირება.

***ღონისძიება 8.2.5. ძალადობის მსხვერპლ ბავშვთა დაცვის მიმართვიანობის (რეფერირების) პროცედურების და საკოორდინაციო მექანიზმის დახვეწა***

ადამიანით ვაჭრობის (ტრეფიკინგის) წინააღმდეგ მიმართული ღონისძიებების განმახორციელებელი უწყებათაშორისი საკოორდინაციო საბჭოს ფარგლებში, 2014  წლის დეკემბრიდან ფუნქციონირებს ქუჩაში მცხოვრებ და მომუშავე ბავშვების საკითხზე შექმნილი სამუშაო ჯგუფი. ჯგუფში შსს წარმომადგენლების გარდა,  მოწვეულნი არიან როგორც სახელმწიფო უწყებები, ისე სახალხო დამცველის წარმომადგენელი და შესაბამისი საერთაშორისო ორგანიზაციები. სამუშაო შეხვედრების შედეგად უკვე შემუშავდა საკანონმდებლო პაკეტი, რომელიც ითვალისწინებს ბავშვთა უფლებების დაცვის მიზნით არსებული ნორმატიული ბაზის დახვეწას. ამავე სამუშაო ჯგუფის მუშაობის შედეგად გამოიკვეთა და ბავშვთა დაცვის მიმართვიანობის პროცედურების (რეფერირების წესის)  ნაკლებ ეფექტურობა. შესაბამისად, სამუშაო ჯგუფი ამჟამად მუშაობს აღნიშნული დოკუმენტის განახლებაზე.  სამუშაო ვერსია გაიგზავნა უწყებებში კომენტარებისთვის.

შსს მონაწილეობით, მულტიდისციპლინული ჯგუფის მიერ, შემუშავდა და მთავრობის დადგენილებით დამტკიცდა ბავშვთა დაცვის მიმართვიანობის რეფერალი, რომელიც არეგულირებს ბავშვის მიმართ ძლადობრივ ქმედებებზე, მათ შორის აღზრდის მიზნით, ძალადობაზე რეაგირების კომპეტენციებს და კოორდინაციის მექანიზმს.

2016 წლის 12 სექტემბერს, მთავრობის N437 დადგენილებით დამტკიცდა ,,ბავშვთა დაცვის მიმართვიანობის (რეფერირების)პროცედურები; სსიპ - სოციალური მომსახურების სააგენტომ დადგენილების საფუძველზე, შეიმუშავა და დაამტკიცა სამოქმედო ინსტრუქცია, რომელიც განსაზღვრავს ბავშვთა დაცვის მიმართვიანობის (რეფერირების) პროცედურებში სსიპ სოციალური მომსახურების სააგენტოს (შემდგომში - სააგენტო) მეურვეობა-მზრუნველობისა და სოციალური პროგრამების დეპარტამენტის ბავშვთა და ოჯახში ძალადობის ადმინისტრირების სამმართველოს, სააგენტოს ტერიტორიული ერთეულების, სოციალური მუშაკების კომპეტენციას და ბავშვთა დაცვის მიმართვიანობის (რეფერირების) პროცედურებში მონაწილე სხვა სუბიექტებთან მათი კოორდინირებული ურთიერთობების ღონისძიებებს.

სკოლაში ძალადობის/სავარაუდო ძალადობის ფაქტის გამოვლენა და სსიპ სოციალური მომსახურების სააგენტოში მსხვერპლის/სავარაუდო მსხვერპლის გადამისამართება ხორციელდება საქართველოს მთავრობის 2016 წლის 12 სექტემბრის N437 დადგენილებით განსაზღვრული წესით. საჯარო სკოლების მიერ დამტკიცებულია ძალადობასთან დაკავშირებული შიდა წესები, რომლის თანახმადაც, ძალადობის/სავარაუდო ძალადობის ფაქტის გამოვლენის შემთხვევაში დაუყოვნებლივ ხდება სსიპ სოციალური მომსახურების სააგენტოში მსხვერპლის/სავარაუდო მსხვერპლის გადამისამართება, რეფერირების პროცედურაზე პასუხისმგებელ სუბიექტს წარმოადგენს მანდატური, ხოლო იმ სკოლებში, სადაც მანდატურები არ არიან წარმოდგენილები დირექტორი ან დირექტორის მოადგილე.

***ღონისძიება 8.2.6. არასრულწლოვნებში სამართლებრივი განათლების გაღრმავება პროექტების და ერთჯერადი აქციებით***

სსიპ „დანაშაულის პრევენციის ცენტრის“ ახალგაზრდული აქტივობები, რომელიც მიზნად ისახავს სამართლებრივი ცნობიერების ამაღლებას 14-დან 21 წლამდე ასაკის არასრულწოვნებში:

* იმიტირებული სასამართლო პროცესი - გორი;
* სამართლის საზაფხულო სკოლა- ყვარლის სასწავლო ცენტრი (პროექტში მონაწილეობდნენ ახალგაზრდები რეგიონებიდან;
* „კონსტიტუციური სამართლის სკოლა“ - ზუგდიდი;
* ტრენინგები „ადამიანის უფლებების შესახებ“ - თბილისი, ყვარელი, ლაგოდეხი, ბორჯომი, წნორი, მესტია;
* ტრენინგები „გენდერული თანასწორობა“ - თბილისი, გურჯაანი, თელავი, მესტია;
* ტრენინგები თემაზე „ევროკავშირი და ევროპული სამართალი“ - თბილისი, მესტია;
* ტრენინგები თემაზე „სისხლის სამართალი“ - თბილისი, გურჯაანი, თელავი, სართიჭალა;
* ბულინგის წინააღმდეგ მიმართული კამპანია - დმანისი, თელავი, გურჯაანი, წნორი;
* „სწავლება დოკუმენტური ფილმებით“ - თბილისი, ზუგდიდი, თელავი.

საქმიანობის შესრულების მიზნით, შსს განაგრძობს განათლებისაა და მეცნიერების სამინისტროსთან თანამშრომლობით მოსწავლე ახალგაზრდებთან ინტერაქტიულ ფორმატში ურთიერთობას.

***სამოქალაქო ჩართულობის პროგრამა GECALLs***

2008 წლის გაზაფხულზე საერთაშორისო ორგანიზაციამ 'PH-International" საქართველოს განათლებისა და მეცნიერების და საქართველოს შინაგან საქმეთა სამინისტროებს შესთავაზა სამართლებრივი განათლების პროგრამა, რომელიც ამერიკის შეერთებული შტატების სახელმწიფო ანტინარკოტიკული და სამართალდამცავ ორგანოებთან ურთიერთობის საერთაშორისო ბიურომ დააფინანსა. პროგრამის ფარგლებში მომზადდა ორი სახელმძღვანელო - ერთი მოსწავლეებისათვის და მეორე - მასწავლებლებისა და სამართალდამცველებისათვის. სამართლებრივი კულტურის პროგრამა ჩამოყალიბდა, როგორც სამოქალაქო განათლების სწავლების ფარგლებში შერწყმული საგანმანათლებლო პროგრამა. ასეთმა მიდგომამ არ გაზარდა მოსწავლე-მასწავლებლის საგაკვეთილო დატვირთვა და გააძლიერა იმ საკითხების შესწავლის ეფექტიანობა, გაკვეთილები ინტერაქტიულია, მოიცავს როლურ თამაშებს და გამიზნულია მოსწავლეებში სამართლის და **მართლმსაჯულების სფეროში მათი უფლებების და პასუხისმგებლობების შესახებ ცოდნის ამაღლებისკენ.**

***პროგრამის განგრძობადობა***

სამართლებრივი განვითარების პროგრამამ გვიჩვენა, თუ რამდენად მნიშვნელოვანია ჩვენი ახალგაზრდებისათვის კანონიერების კულტურა და ამ საქმეში, სწორედ, სამართალდამცველების მონაწილეობა. ყოველი მომდევნო სასწავლო წლის დაწყებასთან ერთად გრძელდება პროექტ „სამართლებრივი განვითარების პროგრამის" განხორციელება საქართველოს 40 საჯარო სკოლაში. პროექტი ითვალისწინებს წინასწარ შედგენილი საგნის: „სამართლებრივი კულტურის" სწავლებას შერჩეული სკოლების მე-9 კლასელთათვის. აღნიშნული საგნის სწავლება მიმდინარეობს სამართალდამცვისა და სკოლის პედაგოგის ერთობლივი აქტივობით. გაკვეთილები ინტერაქტიულია, მოიცავს როლურ თამაშებს და გამიზნულია მოსწავლეებში სამართლის და მართლმსაჯულების სფეროში მათი უფლებების და პასუხისმგებლობების შესახებ ცოდნის ამაღლებისკენ.

საგანი „სამართლებრივი კულტურა“ მოიცავს შემდეგ თემებს:

* არასრულწლოვანი და კანონი;
* ძალადობა (ძალადობა ოჯახში, „ბულინგი“ სკოლებში);
* მავნე ჩვევები და მათი სახიფათო შედეგებისგან თავდაცვა,
* ორგანიზებული დანაშაული (ტრეფიკინგი, ნარკოტიკებით და იარაღით უკანონო ვაჭრობა)
* სასამართლო სამართალწარმოება.

2015–2016 სასწავლო წელს, აღნიშნული პროგრამა განხორციელდა 40 საჯარო სკოლაში.

***‘ბავშვები, პოლიციელები და უსაფრთხოება“***

'PH-International" – ის, საქართველოს განათლებისა და მეცნიერების სამინისტროსთან თანამშრომლობთ, საქართველოს შინაგან საქმეთა სამინისტრომ განახორციელდა პროექტი 2015-2016 სასწავლო წლებში განხორციელდა პროექტი „ბავშვები, პოლიციელები და უსაფრთხოება“, რომლის უმთავრეს მიზანს წარმოადგენს უმცროს კლასელებში (მე–5 და მე–6 კლასის მოსწავლეებში) , საგზაო უსაფრთხოების შესახებ ცნობადობის ამაღლება და კანონმორჩილი კულტურის ჩამოყალიბება. პროექტის აქტივობები ხორცილდება ინტერაქტიულ რეჟიმში, სადაც მანდატური და პატრულ ინსპექტორი წინასწარ მომზადებული სახალისო/ადაპტირებული პროგრამით მოსწავლეებს ესაუბრებიან საგზაო უსაფრთხოების ძირითად ნორმებზე.

,პროგრამის „ბავშვები, პოლიციელები და უსაფრთხოება“ ფარგლებში, სკოლები და პოლიცია წარმატებით თანამშრომლობს ერთმანეთთან, მათი შეხვედრების მოდული არის მაქსიმალურად პოზიტიური და დატვირთულია საინტერესო თემატიკით , რაც მთავარია ეფუძნება პოლიციისა და სკოლის თანამშრომლობას და დამეგობრებას.   პროგრამა ხორციელდება მე-4, მე-5 და მე-6 კლასებში. <http://police.ge/ge/shs-ministris-moadgile-archil-talakvadze-patrul-inspeqtoris-mier-chatarebul-interaqtiul-gakvetils-daestsro/9492>

2015–2016 სასწავლო წელს, აღნიშნული პროგრამა განხორციელდა 20 საჯარო სკოლაში.

***პოლიციის საზოგადოებრივი საქმიანობის ინიციატივა აჭარაში (ACPI)***

პროგრამა პოლიციის საზოგადოებრივი საქმიანობის ინიციატივა აჭარაში (ACPI), ხორციელდება PH International-ის მიერ, აშშ-ის სახელმწიფო დეპარტამენტის ანტინარკოტიკული და სამართალდამცავ ორგანოებთან ურთიერთობის საერთაშრისო ბიუროს ფინანსური მხარდაჭერით. პროგრამის განხორცილება დაიწყო 2015 წლის სექტემბერში და მიზნად ისახავს არასრულწლოვანთა დანაშაულის პრევენციას და დანაშაულის პრევენციული მექანიზმების გაზრდას საზოგადოებისა და პოლიციის თანამშრომლობით. პროგრამა ითვალისწინებს საზოგადოებაზე ორიენტირებული პოლიციის ინიციატივების ფართო არჩევანის შეთავაზებას ახალგაზრდებისთვის სათემო ღონისძიებებში ჩართვისთვის. პროგრამა მოიცავს 2 კომპონენტს: სასკოლო და სათემო.

განხორციელებული საქმიანობა (იანვარი-მარტი,2016წ):

* შემუშავდა **2 მოდული** : (1) საზოგადოებაზე ორიენტირებული პოლიციის ფილოსოფია და პრინციპები; (2) საზოგადოებაზე ორიენტირებული პოლიცია პრაქტიკაში;
* აღნიშნული მოდულების მიხედვით, ტრენინგი ჩაუტარდა პროგრამაში ჩართულ **10 პოლიციელს,** **5** მათ უშუალო ხელმძღვანელს, **10 პედაგოგს** ;
* შემუშავდა **სამართლებრივი კულტურის კურიკულუმი,** რომელიც მოიცავს **8 საგაკვეთილო თემას** *(შესავალი, პოლიციელის პროფესია, ჯანსაღი ცხოვრების წესი, ბავშვთა დაცვა, ტოლერანტობა, კონლიქტების გადაწყვეტა, სამოქალაქო ჩართულობა, კატასტროფის რისკის შემცირება);*
* აღნიშნული კურიკულუმის მიხედვით ტრენინგი ჩაუტარდა პროგრამაში ჩართულ **10 პედაგოგს** და **10 პოლიციელს**;
* სამართლებრივი კულტურის კურიკულუმის მიხედვით საგაკვეთილო პროცესი დაიწყო **აჭარის 10 სკოლაში(** ხულოს, ქედის, შუახევის, ხელვაჩაურის და ქობულეთის რაიონებიდან) , სადაც გაკვეთილს უძღვება პოლიციელი და სამოქალაქო განათლების პედაგოგი;
* **300 მოსწავლე** (მე-8, მე-9, მე-10 კლასი) არის ჩართული სამართლებრივი კულტურის კურიკულიმის გაკვეთილებში;

2016 წელს, პროექტში ჩაერთო ხულოს, ქედას, ხელვჩაურის, შუახევის, ქობულეთის რაიონის სკოლის 300 მოსწავლე და ადგილობრივი თემის წარმომადგენლები.

საანგარიშო წლის განმავლობაში, განხორციელდა სკოლის მოსწავლეების ვიზიტები, შსს აკადემიის, საექსპერტო – კრიმინალისტიკური, საგანგებო სიტუაციების მართვის „112“ და რაიონული განყოფილებების ადმინისტრაციულ შენობებში. სადაც შსს თანამშრომლებმა მოსწავლეებს გააცნეს პოლიციის მუშობის სპეციფიკა და დანაშაულის გამოვლენა, გამოძიების და აღმოფხვრის თანამედროვე ტექნოლოგიები.

***ღონისძიება 8.2.7. საგრანტო პროგრამის განვითარების მიზნით წინადადებების შემუშავება***

დანაშაულის ჩადენის მაღალი რისკის მქონე და განრიდებულ არასრულწლოვანთა რესოციალიზაცია-რეაბილიტაციის მიზნით სსიპ დანაშაულის პრევენციის ცენტრის მიერ შემუშავდა და განხორციელდა საგრანტო პროექტები. საგრანტო პროგრამა „დანაშაულის ეფექტური პრევენცია“ ფარგლებში იუსტიციის სამინისტროს მიერ არასრულწლოვნებში დანაშაულებრივი ქმედების გააზრების, პიროვნული განვითარების, საზოგადოებაში ინტეგრაციისა და კონფლიქტების/ბრაზის მართვის მიზნით დაფინანსდა 5 პროექტი, რომელიც თბილისში, გორში, ქუთაისსა და ბათუმში განხორციელდა.

**მიზანი 8.3 სისხლისსამართლებრივი დევნის ალტერნატიული მექანიზმებისა და აღდგენითი მართლმსაჯულების განვითარება**

***ღონისძიება 8.3.1. განრიდებისა და მედიაციის პროგრამის განვითარება***

გარკვეული კატეგორიის მძიმე დანაშაულში ბრალდებულ არასრულწლოვანთა განრიდება;

* არასრულწლოვანთა მართლმსაჯულების კოდექსით, რომელიც პარლამენტმა 2015 წელს მიიღო და ძალაში 2016 წლის პირველ იანვარს შევიდა, განრიდების პროგრამა ვრცელდება ყველა კატეგორიის ნაკლებად მძიმე და მძიმე დანაშაულებზე. კოდექსთან შესაბამისობაშია მოსული პროგრამის მარეგულირებელი შესაბამისი ბრძანებებიც, რომლებიც ამოქმედდა 2016 წელს.
* განრიდებული არასრულწლოვნებისათვის სერვისების გაუმჯობესება;
* განრიდებული არასრულწლოვნებისათვის გაუმჯობესებულია სერვისები საგრანტო პროგრამის ფარგლებში. იხ. 8.2.7. განრიდებისა და მედიაციის პროგრამის გავრცელება კანონთან კონფლიქტში მყოფ 18-21 წლამდე პირებზე;
* არასრულწლოვანთა მართლმსაჯულების კოდექსით, რომელიც პარლამენტმა 2015 წელს მიიღო და ძალაში 2016 წლის პირველ იანვარს შევიდა, განრიდების პროგრამა ვრცელდება 18-21 წლის ასაკის პირებზე.
* პროგრამაში პროკურორის როლის შემცირება და მედიატორის როლის გაზრდა;
* არასრულწლოვანთა მართლმსაჯულების კოდექსით, რომელიც პარლამენტმა 2015 წელს მიიღო და ძალაში 2016 წლის პირველ იანვარს შევიდა, განრიდების პროგრამაში შემცირდა პროკურორის და გაიზარდა მედიატორის როლი. პროკურორის დასწრება სავალდებულო აღარაა მედიაციის კონფერენციაზე და იგი ხელს აღარ აწერს განრიდებისა და მედიაციის ხელშეკრულებას, რაც ზრდის მედიატორის როლსაც პროგრამაში.
* არასრულწლოვანთა მართლმსაჯულების კოდექსით, რომელიც პარლამენტმა 2015 წელს მიიღო და ძალაში 2016 წლის პირველ იანვარს შევიდა, განრიდების პროგრამა ასევე ვრცელდება სასამრთლო დონეზეც. მოსამართლეს მიენიჭა უფლებამოსილება, საკუთარი ინიციატივით ან მხარის შუამდგომლობით, საქმე დაუბრუნოს პროკურორს განრიდების მიზნით;
* 18-21 წლამდე განრიდებულთათვის სოციალური მუშაკის მომსახურების მიწოდება.
* 2016 წლის პირველი იანვრიდან განრიდებულ არასრულწლოვნებს და 18-დან 21 წლამდე პირებს მოეწოდებათ სოც. მუშაკის მომსახურება.

2016 წლის პირველ ნახევარში განრიდების პროგრამების რეგიონული მონიტორინგი დაიწყო, რომლის ფარგლებშიც შემოწმდა იმერეთის რეგიონი, აღნიშნული პროცესი ასევე გაგრძელდება 2017 წელსაც. 2016 წლის აპრილში, სსიპ „დანაშაულის პრევენციის ცენტრის“ განრიდებისა და მედიაციის პროგრამაში ჩართული 17 მედიატორისათვის ჩატარდა სასერთიფიკაციო, 49 საათიანი სასწავლო კურსი „შესავალი მედიაციაში“.

2016 წლის მაისში გაეროს ბავშვთა ფონდის მხარდაჭერით, სსიპ „დანაშაულის პრევენციის ცენტრის“ განრიდებისა და მედიაციის პროგრამაში ჩართული 17 მედიატორისათვის ჩატარდა სასერთიფიკაციო, 70 საათიანი სასწავლო კუსი „მედიაცია სისხლის სამართალში“. სასწავლო კურსი დაფუძნებული იყო 2015 წელს სსიპ „დანაშაულის პრევენციის ცენტრის“, სსიპ „იუსტიციის სასწავლო ცენტრის“, გაეროს ბავშვთა ფონდის და ევროკაშირის პროექტის „სისხლის სამართლის სისტემის რეფორმის მხარდაჭერა საქართველოში" ურთიერთანამშრომლობით შექმნილ მოდულზე „მედიაცია სისხლის სამართალში“.

2016 წლის ივლისში, გაეროს ბავშვთა ფონდის მხარდაჭერით, სსიპ „დანაშაულის პრევენციის ცენტრის“ განრიდებისა და მედიაციის პროგრამაში ჩართული 16 მედიატორისათვის ჩატარდა სასერთიფიკაციო, 28 საათიანი სასწავლო კუსი „სპეციალიზაცია არასრულწლოვანთა მართლმსაჯულებაში“. სასწავლო კურსი დაფუძნებული იყო 2015 წელს სსიპ „დანაშაულის პრევენციის ცენტრის“, სსიპ „იუსტიციის სასწავლო ცენტრის“, გაეროს ბავშვთა ფონდის და ევროკაშირის პროექტის „სისხლის სამართლის სისტემის რეფორმის მხარდაჭერა საქართველოში" ურთიერთანამშრომლობით შექმნილ მოდულზე „მედიაცია სისხლის სამართალში“.

2016 წლის ოქტომბერს, სსიპ „დანაშაულის პრევენციის ცენტრსა“ და გაეროს ბავშვთა ფონდს შორის გაფორმდა საგრანტო ხელშეკრულება, რომლის ფარგლებშიც დაიწყო პროექტი, „არასრულწლოვანთა მართლმსაჯულების კოდექსის იმპლემენტაციის ხელშეწყობა განრიდების პროგრამების გაძლიერების გზით“. პროექტის მიზანს წარმოადგენს არასრულწლოვანთა განრიდების/განრიდებისა და მედიაციის პროგრამაში ჩართულ პროფესიონალთა შესაძლებლობების გაძლიერება და განრიდების/განრიდებისა და მედიაციის პროგრამაში განხორციელებული ცვლილებებისათვის მათი სათანადო მომზადება, განრიდების/განრიდებისა და მედიაციის პროგრამაში ჩართული პროფესიონალების საკოორდინაციო მექანიზმის გაძლიერება ადგილობრივ დონეზე, პრაქტიკაში არსებული სირთულეებისა და გამოწვევების კვლევა და მათი გადაჭრის ხელშეწყობა სხვადასხვა მხარდამჭერი აქტივობების განხორცილების გზით.

ასევე საქართველოს მთავარ პროკურატურასთან ურთიერთანამშრომლობით, 18-დან 21 წლამდე პირებთან მომუშავე არასპეციალიზებული პროკურორების გადამზადება განრიდების პროგრამების სპეციფიკურ საკითხებში. აღნიშნული პროექტის შედეგად, საერთო ჯამში, მთელი საქართველოს მასშტაბით ჩატარდება 10 სამუშაო შეხვედრა/ტრენინგი და გადამზადდება 300-მდე განრიდების/განრიდებისა და მედიაციის პროგრამასთან შემხებლობაში მყოფი სპეციალისტი (პროკურორი, სოციალური მუშაკი, მედიატორი და მოსამართლე).

2016 წელს, ზემოაღნიშნული პროექტის ფარგლებში ჩატარდა 4 სამუშაო შეხვედრა/ტრენინგი თბილისის, ქვემო ქართლისა და კახეთის რეგიონებში. 2017 წელს იგეგმება კიდევ 6 სამუშაო შეხვედრის/ტრენინგის ჩატარება საქართველოს დანარჩენ ტერიტორიაზე.

2016 წელს სსიპ „დანაშაულის პრევენციის ცენტრის“ და იუსტიციის სამინისტროს მიერ დაფინანსდა დაახლოებით 40 000 ლარამდე ოდენობით გრანტი კანონთან კონფლიქტში მყოფი არასრულწლოვნებისათვის სერვისის მიწოდების დაფინანსების მიზნით, მათ შორის „დანაშაულის მესამეული პრევენციის ხელშეწყობა არასრულწლოვანი განრიდებულების უნარ-ჩვევების განვითარებით“, „დანაშაულის გაცნობიერება აღდგენითი პროგრამის საშუალებით“, "ელექტრონული წიგნი მოგზაურებსა და დიდ აღმოჩენებზე“.

განრიდებისა და მედიაციის პროგრამის განვითარების მიზნით განხორციელდა განრიდება-მედიაციის პროგრამის შედეგების ანალიზი, განხორციელდა სისხლის სამართლის საქმეთა პერიოდული მონიტორინგი განრიდება-მედიაციის საქმეებზე. განრიდება-მედიაციის საკითხზე გაიმართა მულტიდისციპლინური შეხვედრები პროკურორების, სოციალური მუშაკების, მედიატორების და მოსამართლეების მონაწილეობით (თბილისში, კახეთში, ქვემო ქართლში). შეხვედრებზე მოხდა პროგრამის მიმდინარეობისას არსებული პრობლემების იდენტიფიცირება და შესაბამისი რეკომენდაციების შემუშავება. მულტიდისციპლინურმა შეხვედრებმა ხელი შეუწყო განრიდება-მედიაციის პროცესში ჩართულ პროფესიონალებს შორის კოორდინაციის გაუმჯობესებას.

***ღონისძიება 8.3.2. მედიაციის მექანიზმის განვითარება და მისი გამოყენების გაფართოება სამართალწარმოების სხვა ეტაპებზე***

2016 წლის აპრილში, სსიპ „დანაშაულის პრევენციის ცენტრის“ განრიდებისა და მედიაციის პროგრამაში ჩართული 17 მედიატორისათვის ჩატარდა სასერთიფიკაციო, 49 საათიანი სასწავლო კურსი „შესავალი მედიაციაში“.

2016 წლის მაისში გაეროს ბავშვთა ფონდის მხარდაჭერით, სსიპ „დანაშაულის პრევენციის ცენტრის“ განრიდებისა და მედიაციის პროგრამაში ჩართული 17 მედიატორისათვის ჩატარდა სასერთიფიკაციო, 70 საათიანი სასწავლო კუსი „მედიაცია სისხლის სამართალში“. სასწავლო კურსი დაფუძნებული იყო 2015 წელს სსიპ „დანაშაულის პრევენციის ცენტრის“, სსიპ „იუსტიციის სასწავლო ცენტრის“, გაეროს ბავშვთა ფონდის და ევროკაშირის პროექტის „სისხლის სამართლის სისტემის რეფორმის მხარდაჭერა საქართველოში" ურთიერთანამშრომლობით შექმნილ მოდულზე „მედიაცია სისხლის სამართალში“.

2016 წლის ივლისში, გაეროს ბავშვთა ფონდის მხარდაჭერით, სსიპ „დანაშაულის პრევენციის ცენტრის“ განრიდებისა და მედიაციის პროგრამაში ჩართული 16 მედიატორისათვის ჩატარდა სასერთიფიკაციო, 28 საათიანი სასწავლო კუსი „სპეციალიზაცია არასრულწლოვანთა მართლმსაჯულებაში“. სასწავლო კურსი დაფუძნებული იყო 2015 წელს სსიპ „დანაშაულის პრევენციის ცენტრის“, სსიპ „იუსტიციის სასწავლო ცენტრის“, გაეროს ბავშვთა ფონდის და ევროკაშირის პროექტის „სისხლის სამართლის სისტემის რეფორმის მხარდაჭერა საქართველოში" ურთიერთანამშრომლობით შექმნილ მოდულზე „მედიაცია სისხლის სამართალში“.

**მიზანი 8.4 პატიმრობის/თავისუფლების აღკვეთის გამოყენება მხოლოდ უკიდურეს შემთხვევაში**

***ღონისძიება 8.4.1. არასრულწლოვან ბრალდებულთათვის/მსჯავრდებულთათვის საერთაშორისო სტანდარტების შესაბამისი პირობების უზრუნველყოფა***

მოქმედი არასრულწლოვანთა სარეაბილიტაციო N11 დაწესებულება საერთაშორისო სტანდარტების ნორმების შესაბამისად ფუნქციონირებს. დაწესებულება უზრუნველყოფილია სპორტული მოედნებით, ფუნქციონირებს საჯარო სკოლა, მოკლევადიანი და გრძელვადიანი პაემნების ოთახები.

შემუშავებულია საკანონმდებლო ცვლილებების პაკეტი, რომელიც ითვალისწინებს არასრულწლოვან ბრალდებულ/მსჯავრდებულთა საერთაშორისო სტანდარტების შესაბამისი პირობების უზრუნველყოფას. აღნიშნული საკანონმდებლო ცვლილების პროექტი მოწონებულია მთავრობის მიერ. ამჟამად მიმდინარეობს საქართველოს მთავრობის სხდომაზე გამოთქმული შენიშვნების ასახვა, რომლის შემდგომაც გადაიგზავნება საქართველოს პარლამენტში დასამტკიცებლად.

***ღონისძიება 8.4.2. ვადამდე გათავისუფლების სისტემის დახვეწა გაუმჯობესება***

საქართველოს სასჯელაღსრულებისა და პრობაციის მინისტრის 2015 წლის 19 ოქტომბრის №138 ბრძანებით დამტკიცებულია სასჯელაღსრულებისა და პრობაციის სამინისტროს ადგილობრივი საბჭოების რაოდენობის, ტერიტორიული განსჯადობისა და ადგილობრივი საბჭოს ტიპური დებულება. ამასთანავე, აქტიური სამუშაოები მიმდინარეობს პარლამენტისა და სასამართლო ხელისუფლების მონაწილობით, ისევე როგორც საერთაშორისო და არასამთავრობო ორგანიზაციებთან პირობით ვადამდე გათავისუფლების მექანიზმის დახვეწისა და შემდგომში მათი პრაქტიკაში დანერგვისათვის.

არასრულწლოვანთა საქმეების განმხილველი ადგილობრივი საბჭოს დებულება ცალკე სამართლებრივ აქტად არ არის დამტკიცებული, აღნიშნული საბჭოს ტიპური დებულება გაწერილია ზემოაღნიშნულ N138-ე ბრძანებაში.

**მიზანი 8.5 რეაბილიტაცია და რესოციალიზაცია**

***ღონისძიება 8.5.1. სასჯელის მოხდის ინდივიდუალური გეგმის გამოყენების მექანიზმების დახვეწა (პენიტენციური სისტემა)***

საანგარიშო პერიოდში შემუშავდა სასჯელის მოხდის ინდივიდუალური დაგეგმვის განახლებული ინსტრუქცია სპეციალური ფორმებით. 2016 წლის პირველი იანვრიდან დეკემბრამდე არასრულწლოვანთა სარეაბილიტაციო დაწესებულებაში შემოსულია 23 მსჯავრდებული (ახალი შემთხვევა). ყველა მათგანი ჩაერთო სასჯელის ინდივიდუალურ დაგეგმვაში. არსებული პროცედურების შესაბამისად მულტიდისციპლინური გუნდის რეკომენდაციების საფუძველზე სასჯელის მოხდის ინდივიდუალური გეგმა შემუშავდა ყველა მჯავრდებულისათვის.

***ღონისძიება 8.5.2. რეაბილიტაციის ინდივიდუალური გეგმების შემუშავების მექანიზმების დახვეწა (პრობაციის სისტემა)***

პრობაციის ეროვნული სააგენტოს მიერ შემუშავებულია შეფასების მექანიზმი, რომელიც მოიცავს ზიანის რისკისა და დანაშაულის განმეორების კომპონენტს. შემუშავებულია მულტიდისციპლინური გუნდის მუშაობის კონცეფცია და ფორმა; ყველა არასრულწლოვანი მსჯავრდებულდებულისთვის შემუშავებულია რეაბილიტაციის ინდივიდუალური გეგმა სასჯელის მოხდის ინდივიდუალური გეგმის გათვალისწინებით, რომელიც განიხილება მულტიდისციპლინური გუნდის მიერ.

***ღონისძიება 8.5.3. არასრულწლოვანთა სარეაბილიტაციო დაწესებულებაში მსჯავრდებულთათვის სრული ზოგადი განათლების ხელმისაწვდომობის უზრუნველყოფა***

2016 წლის განმავლობაში დაწესებულებაში ფუნქციონირებად სკოლაში ჩაირიცხა 26 მსჯავრდებული. 2016 წლის 31 დეკემბრისათვის დაწესებულებაში იმყოფებოდა 12 მსჯავრდებული, სკოლაში ირიცხებოდა - 8; 1 მსჯავრდებული ობიექტური სირთულეების გამო ვერ ჩაირიცხა (საქმე ეხება პირადი ნომრის იდენტიფიცირების პრობლემას), 2 მსჯავრდებულს დამთავრებული აქვს 9 კლასი, ხოლო 1 მსჯავრდებულს დამთავრებული აქვს სკოლა.

ზოგადი განათლების ხელმისაწვდომობის პროგრამა დამტკიცებულია საქართველოს განათლებისა და მეცნიერების მინისტრის 2016 წლის 15 იანვრის №22 ბრძანებით.

პროგრამა მოიცავს შემდეგ ქვეპროგრამას:

* არასრულწლოვანთა სარეაბილიტაციო და ქალთა პატიმრობის ნახევრად ღია და დახურული ტიპის თავისუფლების აღკვეთის დაწესებულებში არასრულწლოვანთა ზოგადი განათლების უზრუნველყოფის ქვეპროგრამა;
* ქ. თბილისის N8 და ქ. ქუთაისის N2 პატიმრობისა და დახურული ტიპის თავისუფლების აღკვეთის  დაწესებულებებში არასრულწლოვანთა ზოგადი განათლების უზრუნველყოფის ქვეპროგრამა;
* მსჯავრდებულთა (პატიმრობისა და თავისუფლე-ბის აღკვეთის დაწესებულებაში განთავსებული მსჯავრდებული, თავისუფლებაშეზღუდული, პირობით ვადამდე გათავისუფლებული და პირობით მსჯავრდებული) პროფესიული განათ-ლების მიღების ხელშეწყობის ქვეპროგრამა.

საქართველოს კონსტიტუციისა და ,,ზოგადი განათლების შესახებ“ საქართველოს კანონის შესაბამისად, სახელმწიფო ვალდებულია უზრუნველყოს ზოგადი განათლების გამჭვირვალობა და უწყვეტი განათლების ხელმისაწვდომობა ყველა ბავშვისთვის და მოზარდისთვის მთელი სიცოცხლის განმავლობაში აღნიშნული ვალდებულების შესასრულებლად საქართველოს განათლებისა და მეცნიერების სამინისტროს მიერ ერთ-ერთ მიმართულებად განსაზღვრულია პატიმრობაში მყოფი და მსჯავრდებული ბავშვებისა და მოზარდების განათლების მიღების ხელმისაწვდომობის უზრუნველყოფა, რისთვისაც ხორციელდება “ბრალდებული და მსჯავრდებული პირებისათვის განათლების მიღების ხელმისაწვდომობის” პროგრამა, რომლის თანახმად, საქართველოს სასჯელაღსრულებისა და პრობაციის სამინისტროს სასჯელაღსრულების დაწესებულებებში მყოფი მსჯავრდებული მოსწავლეები, ირიცხებიან სსიპ ქალაქ თბილისის N123 საჯარო სკოლაში (საქართველოს განათლებისა და მეცნიერების მინისტრის 2009 წლის 3 დეკემბრის #1097 ბრძანების მიხედვით). მათ შესაძლებლობა ეძლევათ სპეციფიურ გარემოში შეისწავლონ ეროვნული სასწავლო გეგმით გათვალისწინებული საგნები. აღნიშნულ დაწესებულებაში სწავლებას ახორციელებს 14 პედაგოგი, რომელთაც ხელშეკრულება გაფორმებული აქვთ სსიპ ქალაქ თბილისის #123 საჯარო სკოლასთან. შრომის ანაზღაურებას უზრუნველყოფს სსიპ ქალაქ თბილისის N123 საჯარო სკოლა, რომელთანაც პროგრამის ფარგლებში გამოყოფილია შესაბამისი რაოდენობის ფინანსური რესურსი. აღნიშნული მასწავლებლებიდან 13 პედაგოგი (განსაკუთრებული საჭიროებებიდან, საათობრივი ბადის დატვირთვიდან გამომდინარე) და ერთი ჯგუფის ხელმძღვანელი (რომელიც პარალელურად კოორდინაციას უწევს სასწავლო პროცესის მიმდინარეობას), მუშაობს #11 არასრულწლოვანთა სარეაბილიტაციო დაწესებულებაში მყოფ 40-მდე მსჯავრდებულთან, ხოლო N5 ქალთა პატიმრობის ნახევრად ღია და დახურული ტიპის თავისუფლების აღკვეთის დაწესებულებაში მომუშავე პედაგოგებთან ხელშეკრულება გაფორმდება, აღნიშნულ დაწესებულებაში ბენეფიციარის არსებობის შემთხვევაში.

აღნიშნული პროგრამის ფარგლებში, ასევე ხორციელდება ქ. თბილისის N8 და ქ. ქუთაისის N2 პატიმრობისა და დახურული ტიპის თავისუფლების აღკვეთის  დაწესებულებებში არასრულწლოვანთა ზოგადი განათლების უზრუნველყოფის ქვეპროგრამა. ქვეპროგრამის სამიზნე ჯგუფს წარმოადგენენ სასჯელაღსრულებისა და პრობაციის სამინისტროს სასჯელაღსრულების დეპარტამენტის ქ, ქუთაისის #2 პატიმრობისა და დახურული ტიპის თავისუფლების აღკვეთისა და ქ. თბილისის #8 პატიმრობისა და დახურული ტიპის თავისუფლების აღკვეთის დაწესებულებებში პატიმრობაში მყოფი არასრულწლოვნები.

ზემოაღნიშნულ დაწესებულებებში პატიმრობაში მყოფი არასრულწლოვნებისთვის ზოგადი განათლების მიღების ხელშეწყობის მიზნით და განათლების მიღების უწყვეტობის უზრუნველსაყოფად, შეიქმნა სპეციალური სასწავლო პროგრამა. აღნიშნულ დაწესებულებებში მომუშავე პედაგოგების დასაქმებას და მათთან შრომითი ხელშეკრულების გაფორმებას უზრუნველყოფს საქართველოს განათლებისა და მეცნიერების სამინისტრო. 2016 წელს სასწავლო პროცესს ახორციელებს 8 პედაგოგი. აღნიშნული დაწესებულებების სპეციპიკიდან და სამიზნე ჯგუფის წერვების განსხვავებული შესაძლებლობებიდან გამომდინარე (აღნიშნული დაწესებულება წარმოადგენს დროებითი მოთავსების განყოფილებას და დაწესებულებებში არასრულწლოვანთა მოთავსება ხდება მცირე დროით, რომლებსაც აქვთ განსხვავებული შესაძლებლობები), რიგ შემთხვევაში დგება კლასკომპლექტის შექმნის საჭიროება. ასევე პედაგოგებს უწევთ თითოეულ ბრალდებულთან/მსჯავრდებულთან ინდივიდუალური მეცადინეობების ჩატარება.

2016 წლის იანვრის თვეში (15.01.2016) გაფორმდა ხელშეკრულება სსიპ ქალაქ თბილისის #123 საჯარო სკოლასთან და აგრეთვე გაფორმდა შრომითი ხელშეკრულებები პატიმრობაში მყოფი ბრალდებულთა პედაგოგებთან (21.01.2016).

2016 წელს იანვარში პენიტენციურ დაწესებულებაში მომუშავე პედაგოგებს ჩაუტარდათ 10 დღიანი სპეციალური გადამზადების კურსი/ტრენინგი, შემდეგი თემატიკის მიხედვით:

* ბავშვთა და მოზარდთა ასაკობრივი განვითარების ეტაპები; ბავშვის განვითარებაზე მოქმედი ფაქტორები;
* მოზარდობის ასაკის ფსიქოლოგიური თავისებურებები; ტიპური მოზარდი, რთული მოზარდი.
* მოზარდთა დევიაციური ქცევები; დახმარების მიმართულებები.
* კომუნიკაცია და სხეულის ენა; სუბიექტური რეალობა, სტერეოტიპები.
* კომუნიკაციის რაობა და სახეები; სხეული ენა და არაველბარული კომუნიკაცია; ეფექტური კომუნიკაცია.
* აქტიური მსმენა; კითხვის დასმის ტექნიკები; ქცევის სტრატეგიები.
* კომუნიკაციის დროს დაშვებული შეცდომები; კონფლიქტი და მისი მართვა; „მე“ შეტყობინება.
* სტრესი და ფსიქოლოგიური ტრავმა;
* ძალადობა, ძალადობის სახეები, ოჯახური ძალადობა.
* ბავშვი და ძალადობა, ძალადობა გადატანილი ბავშვების ამოცნობა, ბულინგი.

2016 წლის მარტში ზოგადი განათლების ცალკეული კლასის/კლასების/სემესტრის, ასევე ცალკეულ კლასში/სემესტრში შემავალი საგნის/საგნების ზოგადსაგანმანათლებლო სასწავლო პროგრამა/პროგრამების ექსტერნატის ფორმით დაძლევის გამოცდებისათვის ექსტერნად დარეგისტრირდა N11 არასრულწლოვანთა სარეაბილიტაციო, N8 პატიმრობისა და დახურული ტიპის თავისუფლების აღკვეთის და N15 პენიტენციური დაწესებულები მყოფი 23 ბრალდებული/მსჯავრდებული პირი. გამოცდებში მონაწილეობა მიიღო 22-მა ბრალდებულმა/მსჯავრდებულმა (ერთი გათავისუფლდა). გამოცდები დაძლია 22-ვე ბრალდებულმა/მსჯავრდებულმა მოსწავლემ პროგრამის სხვადასხვა კლასისა და საფეხურის დონეზე.

2016 წლის მაისში 2015-2016 სასწავლო წლის განმავლობაში საბაზო-საშუალო საფეხურის მოსწავლეების მიერ კონკრეტული საგნისთვის წლის მანძილზე დათმობილი საათების 30% და მეტის გაცდენის გამო ეროვნული სასწავლო გეგმით დადგენილი მიღწევის დონის ექსტერნატის ფორმით დაძლევის გამოცდებში მონაწილეობა მიიღო 1-მა არასრულწლოვანმა ბრალდებულმა მოსწავლემ. აღნიშნულმა პირმა გადალახა აღნიშნული გამოცდები.

2016 წლის 27 მაისს საქართველოს განათლებისა და მეცნიერების მინისტრის ბრძანებით დამტკიცებულმა სამეთვალყურეო საბჭოს წევრებმა, განახორციელეს მონიტორინგი პენიტენციური დეპარტამენტის N11 არასრულწლოვანთა სარეაბილიტაციო დაწესებულებაში „ბრალდებული და მსჯავრდებული პირებისათვის განათლების მიღების ხელმისაწვომობის“ პროგრამის ფარგლებში. სამეთვალყურეო საბჭოს წევრები გაეცნენ იქ არსებულ ვითარებას, შემოწმებულ იქნა მასწავლებლების მიერ წარმოებული ჟურნალები, ასევე, შემოწმდა საგაკვეთილო პროცესი, და შეხვედრა შედგა არასრულწლოვან მსჯავრდებულ მოსწავლებთან.

2016 წლის მაისის თვეში განხორციელდა პენიტენციურ დაწესებულებებში მყოფი ბრალდებული/მსჯავრდებული მოსწავლეების 2015-2016 სასწავლო წლის სკოლის გამოსაშვებ გამოცდებში მონაწილეობა. აღნიშნულ გამოცდებში დარეგისტრირებული იყო 16 ბრალდებული/მსჯავრდებული პირი. მონაწილეობა მიიღო 15-მა ბრალდებულმა/მსჯავრდებულმა მოსწავლემ (ერთი მსჯავრდებული გათავისუფლდა), გამოცდები დაძლია 9 პატიმარმა მოსწავლემ.

2016 ივლისში განხორციელდა #11 არასრულწლოვანთა სპეციალურ და სხვა სასჯელაღსრულების დაწესებულებებში მყოფი პატიმრების ერთიან ეროვნულ გამოცდებში მონაწილეობა. დარეგისტრირებული იყო 14 ბრალდებული/მსჯავრდებული პირი. აღნიშნულ გამოცდებში მონაწილეობა მიიღო 10 მსჯავრდებულმა/ბრალდებულმა მოსწავლემ. გამოცდა წარმატებით დასძლია და უმაღლეს საგანმანათლებლო დაწესებულებებში ჩაირიცხა 2 ბრალდებული/მსჯავრდებული პირი.

2016 წლის 28 ნოემბერს საქართველოს განათლებისა და მეცნიერების მინისტრის ბრძანებით დამტკიცებულმა სამეთვალყურეო საბჭოს წევრებმა, განახორციელეს მონიტორინგი პენიტენციური დეპარტამენტის N8 პატიმრობისა და დახურული ტიპის თავისუფლების აღკვეთის დაწესებულებაში „ბრალდებული და მსჯავრდებული პირებისათვის განათლების მიღების ხელმისაწვომობის“ პროგრამის ფარგლებში. სამეთვალყურეო საბჭოს წევრები გაეცნენ იქ არსებულ ვითარებას, შემოწმებულ იქნა მასწავლებლების მიერ წარმოებული დასწრების/აღრიცხვის ჟურნალები, ასევე, შემოწმდა საგაკვეთილო პროცესი, და შეხვედრა შედგა არასრულწლოვან მსჯავრდებულ მოსწავლებთან.

2016 წლის 30 ნოემბერს საქართველოს განათლებისა და მეცნიერების მინისტრის ბრძანებით დამტკიცებულმა სამეთვალყურეო საბჭოს წევრებმა, განახორციელეს მონიტორინგი პენიტენციური დეპარტამენტის N2 პატიმრობისა და დახურული ტიპის თავისუფლების აღკვეთის დაწესებულებაში „ბრალდებული და მსჯავრდებული პირებისათვის განათლების მიღების ხელმისაწვომობის“ პროგრამის ფარგლებში. სამეთვალყურეო საბჭოს წევრები გაეცნენ იქ არსებულ ვითარებას, შემოწმებულ იქნა მასწავლებლების მიერ წარმოებული დასწრების/აღრიცხვის ჟურნალები, ასევე, შემოწმდა საგაკვეთილო პროცესი, და შეხვედრა შედგა არასრულწლოვან მსჯავრდებულ მოსწავლებთან.

***ღონისძიება 8.5.4. თავისუფლების შეზღუდვის დაწესებულების და პატიმრობისა და თავისუფლების აღკვეთის დაწესებულების მსჯავრდებულებისათვის პროფესიული განათლების მიღების ხელშეწყობა***

არასრულწლოვანთა სარეაბილიტაციო დაწესებულებაში კომპიუტერულ პროგრამებში 14 მსჯავრდებული ჩაერთო, ხოლო პროფესიულ პროგრამაში 20 მსჯავრდებული ჩაერთო. ,,მსჯავრდებულთა ზოგადი განათლებისა და პროფესიული მომზადების პროგრამის ხელმისაწვდომობის უზრუნველყოფის შესახებ’’ საქართველოს განათლებისა და მეცნიერების სამინისტროსა და საქართველოს სასჯელაღსრულებისა და პრობაციისსამინისტროს შორის დადებული მემორანდუმისა და აღნიშნულ მემორანდუმში 2014წლის 1 ოქტომბერს განხორციელებული ცვლილებების საფუძველზე, საქართველოს განათლებისა და მეცნიერების სამინისტროს მიერ მომზადდა ,,**ბრალდებული და მსჯავრდებული პირებისათვის განათლების მიღების ხელმისაწვდომობის პროგრამა“** და მისი ერთ-ერთი **ქვეპროგრამა - ,,მსჯავრდებულთა (პატიმრობისა და თავისუფლების აღკვეთის დაწესებულებაში განთავსებული მსჯავრდებული, თავისუფლება შეზღუდული, პირობით ვადამდე გათავისუფლებული და პირობით მსჯავრდებული) პროფესიული განათლების მიღების ხელშეწყობა’’**. ქვეპროგრამა ითვალისწინებს მსჯავრდებულებისათვის პროფესიული მომზადების პროგრამების ხელმისაწვდომობის უზრუნველყოფას მათი რეაბილიტაციისა და რესოციალიზაციის მიზნით.

ქვეპროგრამის მიზანია საქართველოს სასჯელაღსრულებისა და პრობაციის სამინისტროს

პენიტენციური დეპარტამენტის პატიმრობისა და თავისუფლების აღკვეთის დაწესებულებებში პროფესიულ განათლებაზე ხელმისაწვდომობის უზრუნველყოფა; ასევე, საქართველოს სასჯელაღსრულებისა და პრობაციის სამინისტროს სსიპ - არასაპატიმრო სასჯელთა აღსრულებისა და პრობაციის ეროვნული სააგენტოს ტერიტორიულ ორგანოებში აღრიცხვაზე მყოფი პირობით მსჯავრდებულების, პირობით ვადამდე გათავისუფლებული და თავისუფლება შეზღუდული მსჯავრდებულებისათვის პროფესიული მომზადების პროგრამების ხელმისაწვდომობის უზრუნველყოფა.

საქართველოს განათლებისა და მეცნიერების მინისტრის 2016 წლის 26 იანვრის ინდივიდუალური ადმინისტრაციული სამართლებრივი აქტით (ბრძ.№46) შეიქმნა პროფესიული საგანმანათლებლო დაწესებულებების პროგრამული დაფინანსების საკითხის განმხილველი კომისია. კომისიის სხდომას პროფესიულმა საგანმანათლებლო დაწესებულებებმა, საქართველოს სასჯელაღსრულებისა და პრობაციის სამინისტროს სსიპ - არასაპატიმრო სასჯელთა აღსრულებისა და პრობაციის ეროვნული სააგენტოს ტერიტორიული ორგანოების სრულწლოვან მსჯავრდებულთა თავისუფლების შეზღუდვის დაწესებულების მსჯავრდებულებისათვის, პირობით მსჯავრდებულების, პირობით ვადამდე გათავისუფლებული და თავისუფლება შეზღუდული მსჯავრდებულებისათვის, ასევე პატიმრობისა და თავისუფლების აღკვეთის დაწესებულებებში გათავისუფლებული მსჯავრდებულებისათვის, პროფესიული მომზადების პროგრამების განხორციელების მიზნით, პროგრამული დაფინანსების მისაღებად, წარუდგინეს შესაბამისი პროექტები/განცხადებები (თანდართული ხარჯთაღრიცხვით). წარმოდგენილ პროფესიულ საგანმანათლებლო პროგრამების შედგენაში ჩართულნი იყვნენ კვალიფიციური პედაგოგები, მათ შეადგინეს სილაბუსები, პროგრამის მიზნისა და პროგრამით გათვალისწინებული საათობრივი ბადის შესაბამისად, ასევე პედაგოგებმა განსაზღვრეს სწავლისათვის აუცილებელი მასალების, ხელსაწყო-იარაღებისა და ინვენტარის ჩამონათვალი. სამიზნე ჯგუფის სპეციფიური მოთხოვნების გათვალისწინებით. რიგი დეტალების შეთანხმება მოხდა, როგორც საქართველოს განათლებისა და მეცნიერების სამინისტროსთან, ასევე საქართველოს სასჯელაღსრულებისა და პრობაციის სამინისტროსთან.

მიმდინარე წელს გაიმართა ,,მსჯავრდებულთა (პატიმრობისა და თავისუფლების აღკვეთის დაწესებულებაში განთავსებული მსჯავრდებული, თავისუფლებაშეზღუდული, პირობით ვადამდე გათავისუფლებული და პირობით მსჯავრდებული) პროფესიული განათლების მიღების ხელშეწყობის ქვეპროგრამის’’ ფარგლებში შექმნილი კომისიის 7 სხდომა და დაფინანსდა 10 პროფესიული საგანმანათლებლო დაწესებულება.

2016 წელს სახელმწიფო ბიუჯეტიდან ქვეპროგრამის ფარგლებში გამოყოფილ იქნა 100 000 ლარი. მიმდინარე წლის მეორე ნახევარში, მსჯავრდებულების მხრიდან პროფესიულ განათლებაზე გაზრდილი მოთხოვნისა და საქართველოს სასჯელაღსრულებისა და პრობაციის სამინისტროს №386835 მომართვის საფუძველზე (მსურველთა ახალი ნაკადის მომზადება-გადამზადების შესახებ) საქართველოს განათლებისა და მეცნიერების სამინისტრომ ცვლილება შეიტანა პროფესიული განათლების ხელმისაწვდომობისა და ხარისხის გაუმჯობესების პროგრამული კოდის ბიუჯეტის ნაწილში და დამატებით გამოყო თანხა მსჯავრდებულთა პროფესიული სწავლების მიზნით.

საქართველოს სასჯელაღსრულებისა და პრობაციის სამინისტროს სსიპ - არასაპატიმრო სასჯელთა აღსრულებისა და პრობაციის ეროვნული სააგენტოს ტერიტორიული ორგანოების სრულწლოვან მსჯავრდებულთა თავისუფლების შეზღუდვის დაწესებულების **მსჯავრდებულებისათვის,** სსიპ -საზოგადოებრივი კოლეჯი ,,სპექტრის’’ და სსიპ - საზოგადოებრივი კოლეჯი ,,გლდანის პროფესიული მომზადების ცენტრის’’ მიერ განხორციელდა ,,ელექტრიკოსის’’ და ,,ინფორმაციული ტექნოლოგიის’’ მოკლევადიანი (2 თვიანი) პროფესიული საგანმანათლებლო პროგრამები. აღნიშნულ პროფესიულ საგანმანათლებლო პროგრამებზე სწავლება მიმდინარეობდა საქართველოს სასჯელაღსრულებისა და პრობაციის სამინისტროს, სსიპ - არასაპატიმრო სასჯელთა აღსრულებისა და პრობაციის ეროვნული სააგენტოს სრულწლოვან მსჯავრდებულთა თავისუფლების შეზღუდვის დაწესებულების სათანადოდ აღჭურვილ კლასებში. პროგრამები, განხორციელებისათვის საჭირო მატერიალურ-ტექნიკური ბაზით, ხელსაწყო-იარაღებით, ინვენტარითა და მასალებით უზრუნველყო სსიპ - არასაპატიმრო სასჯელთა აღსრულებისა და პრობაციის ეროვნული სააგენტომ. ხოლო პედაგოგების შრომის ანაზღაურება, ადმინისტრაციული ხარჯის ანაზღაურება, პროფესიული მომზადების დამადასტურებელი სერტიფიკატისა და სხვა ხარჯების ანაზღაურება უზრუნველყო საქართველოს განათლებისა და მეცნიერების სამინისტროს მიერ/მონაწილეობით დაფუძნებულმა პროფესიულმა საგანმანათლებლო პროგრამების განმახორციელებელმა საგანმანათლებლო დაწესებულებებმა სამინისტროდან გამოყოფილი დაფინანსების საფუძველზე. სულ მომზადდა 8 ბენეფიციარი.

***პირობით მსჯავრდებულების, პირობით ვადამდე გათავისუფლებული მსჯავრდებულებისათვის*** ,,კომპიუტერული ქსელებისა და სისტემების ტექნიკოსის“ და ,,ტრაქტორისტ-მემანქანის“ ორთვიანი პროფესიული საგანმანათლებლო პროგრამები განხორციელდა, ა(ა)იპ - პროფესიული კოლეჯების (,,პრესტიჟი’’, ,,ჰორიზონტი’’) მიერ.

აღნიშნულ პროფესიულ საგანმანათლებლო პროგრამებზე სწავლება მიმდინარეობდა საქართველოს განათლებისა და მეცნიერების სამინისტროს მიერ/მონაწილეობით დაფუძნებულ პროფესიულ საგანმანათლებლო პროგრამების განმახორციელებელ საგანმანათლებლო დაწესებულებებში, სადაც დაწესებულებების მიერ უზრუნველყოფილი იქნა მატერიალურ-ტექნიკური ბაზით, ინვენტარით, სასწავლო მასალებით. კოლეჯების მიერ ანაზღაურებულ იქნა, როგორც პედაგოგებისა და ადმინისტრაციული ხარჯი, ასევე პროფესიული მომზადების დამადასტურებელი სერტიფიკატის და სხვა ხარჯები.

სულ მომზადდა 4 ბენეფიციარი.

პატიმრობისა და თავისუფლების აღკვეთის დაწესებულებებში გათავისუფლებული მსჯავრდებულებისათვის, სსიპ - პროფესიული კოლეჯი ,,მოდუსის’’, სსიპ - საზოგადოებრივი კოლეჯი ,,იბერიას’’, სსიპ - საზოგადოებრივი კოლეჯი „მერმისის“, ა(ა)იპ - პროფესიული კოლეჯი ,,იკაროსის’’, სსიპ - პროფესიული კოლეჯი ,,ბლექსის’’, სსიპ - საზოგადოებრივი კოლეჯი ,,ახალი ტალღას’’, ,,სპექტრის’’ და სსიპ - საზოგადოებრივი კოლეჯი ,,გლდანის პროფესიული მომზადების ცენტრის’’ მიერ განხორციელდა ,,ქართული ენის’’, ,,ინგლისური ენის“, ,,გერმანული ენის’’, ,,მართვის მოწმობის (თეორიული კურსი)“, ,,კომპიუტერული გრაფიკოსის“, ,,ვებ-დიზაინის’’, ,,Access (ელექტრონული ბაზების პროგრამა)“, ,,ინფორმაციული ტექნოლოგიების მხარდამჭერი სპეციალისტის საინფორმაციო ტექნოლოგიების’’, ,,გიდის“, ,,სასტუმროს პერსონალის მომზადების’’, ,,მცირე ბიზნესის მწარმოებლის’’, ,,სასტუმროს საქმის მწარმოებლის’’ და ,,ტურ ოპერატორის’’, ,,ელექტრიკოსის’’, ,,მეფილის’’, ,,დურგლის’’, კალატოზის’’, მემინანქრის’’, ,,მღებავის’’ მოკლევადიანი (4,3,2,2.5,1.5 თვიანი) პროფესიული საგანმანათლებლო პროგრამები.

აღნიშნულ პროფესიულ საგანმანათლებლო პროგრამებზე სწავლება მიმდინარეობდა საქართველოს სასჯელაღსრულებისა და პრობაციის სამინისტროს, №2,№3,№5,№8,№11,№12,№14,№15,№16,№17 სასჯელაღსრულების დაწესებულებების სათანადოდ აღჭურვილ კლასებში. პროგრამები, განხორციელებისათვის საჭირო მატერიალურ-ტექნიკური ბაზით, ხელსაწყო-იარაღებით, ინვენტარითა და მასალებით უზრუნველყო საქართველოს სასჯელაღსრულებისა და პრობაციის სამინისტრომ. ხოლო პედაგოგების შრომის ანაზღაურება, ადმინისტრაციული ხარჯის ანაზღაურება, პროფესიული მომზადების დამადასტურებელი სერტიფიკატისა და სხვა ხარჯების ანაზღაურება უზრუნველყო საქართველოს განათლებისა და მეცნიერების სამინისტროს მიერ/მონაწილეობით დაფუძნებულმა პროფესიულმა საგანმანათლებლო პროგრამების განმახორციელებელმა საგანმანათლებლო დაწესებულებებმა.

პროგრამების შედგენაში ჩართულნი იყვნენ კოლეჯის თანამშრომლები და კვალიფიციური პედაგოგები, რომლებმაც მიიღეს პროფესიული სასწავლებლებში მუშაობის პერიოდში დიდი გამოცდილება. მათ შეადგინეს სილაბუსები, პროგრამის მიზნისა და პროგრამით გათვალისწინებული საათობრივი ბადის შესაბამისად. მოკლევადიანი პროგრამების მსმენელთა შეფასება განხორციელდა 100 ქულიანი სისტემით, რომელიც სტუდენტთა სასწავლო საქმიანობა მოიცავდა 3 კომპონენტს : ა) მეცადინეობებზე (სასწავლო პრაქტიკაზე) დასწრებას/ჯგუფურ მეცადინეობას; ბ) სასწავლო პრაქტიკას; გ) შეფასებას (შუალედურს და დასკვნითს). ხოლო მოდულური პროგრამების მსმენელთა შეფასება განხორციელდა მოდულებით გათვალისწინებული შეფასების სისტემის შესაბამისად. მოდულებით გათვალისწინებული ყველა შედეგის დადასტურება წარმოადგენდა სერთიფიკატების გაცემის საფუძველს.

სულ მომზადდა 992 ბენეფიციარი.

ამრიგად, 2016 წელს ,,მსჯავრდებულთა (პატიმრობისა და თავისუფლების აღკვეთის დაწესებულებაში განთავსებული მსჯავრდებული, თავისუფლება შეზღუდული, პირობით ვადამდე გათავისუფლებული და პირობით მსჯავრდებული) პროფესიული განათლების მიღების ხელშეწყობის’’ ქვეპროგრამის ფარგლებში, პროფესიულ მოკლევადიან პროგრამებზე სულ მომზადება 1004 მსჯავრდებულმა გაიარა (მათ შორის გაიცა 986 სერთიფიკატი და 18 ცნობა).

***ღონისძიება 8.5.5. არასრულწლოვანთა სარეაბილიტაციო დაწესებულებაში მსჯავრდებულებისათვის საგანმანათლებლო, სარეაბილიტაციო პროცესის ეფექტიანად განხორციელება***

საგანმანათლებლო პროგრამაში ჩაერთო სულ 54 მსჯავრდებული; სპორტულ წვრთნაში მსჯავრდებულები ჩაერთვნენ 51-ჯერ, სამაგიდო თამაშების ჩემპიონატი ჩატარდა 6-ჯერ; ფსიქო-სოციალურ პროგრამებში არასრულწლოვანი მსჯავრდებულები ჩაერთვნენ 104 ჯერ.

საქართველოს სპორტისა და ახალგაზრდობის საქმეთა სამინისტროს ახალგაზრდობის პოლიტიკის მართვის დეპარტამენტის მიერ ,,ახალგაზრდული პოლიტიკის განვითარების პროგრამის’’ ფრგლებში 2013 წლიდან 2016 წლის ჩათვლით ხორციელდებოდა ,,არასრულწოვანი მსჯავრდებულების რესოციალიზაციის ხელშეწყობის პროგრამა’’, რომლის მიზანს წარმოადგენდა სარეაბილიტაციო დაწესებულებაში მყოფი მოზარდების რესოციალიზაციის პროცესის ხელშეწყობა, მათი დაინტერესება სწავლისა და შრომითი საქმიანობისადმი, ინტელექტუალური, შემოქმედებითი და სპორტული უნარ-ჩვევების გამოვლენა-განვითარება, ჯანსაღი ცხოვრების წესის ხელშეწყობა, მსჯავრდებულებისათვის გარე სამყაროსადმი სწორი ორიენტაციის შემუშავებაში დახმარება, მავნე ჩვევების გაცნობიერება და მოქალაქეობრივი პასუხისმგებლობის ამაღლება. პროექტი ხორციელდება რამოდენიმე მიმართულებით, როგორიცაა:

* სარეაბილიტაციო და დანაშაულის პრევენციის მიზნით, არასრულწლოვნების სპორტში აქტიურად ჩართვა;
* არაფორმალური განათლების მიმართულებით ტრენინგ-სემინარების, სწავლების უზრუნველყოფა;
* პროფესიული (სახელობო) სწავლების უზრუნველყოფა;

ყოველივე აღნიშნულის უზრუნველსაყოფად, ქვეპროგრამის ფარგლებში მსჯავრდებულებთან განხორციელდა:

* ფეხბურთის სწავლება (7 თვის განმავლობაში, კვირაში ორჯერ);
* ხეზე კვეთის, ხის მხატვრული დამუშავების სწავლება (8 თვის განმავლობაში, კვირაში 2 ჯერ);
* ფიტნეს-ვარჯიშები(8 თვის განმავლობაში, კვირაში 3 ჯერ)(ფინტეს-ინსტრუქტორი ავარჯიშებდა მსჯავრდებულებს თითოეულ მოზარდზე სპეციალურად მორგებული პროგრამით);
* ეიდეტიკური სწავლების ტრენინგები (ავითარებს, აუმჯობესებს მეხსიერებას, წარმოსახვას, აზროვნებას, ყურადღებას ეიდეტიკური მეთოდოლოგიის საშუალებით) (3 თვიანი სასწავლო კურსი)- ორი მსჯავრდებული გააგრძელებს მუშაობას ტრენერ-ასისტენტად ორანიზაციაში, რომელმაც სამინისტროს პროექტის ფარგლებში უზრუნველყო სასწავლო კურსი მსჯავრდებულებთან;
* სპორტული ტურნირები ფეხბურთში;
* ინტელექტუალური კონკურსი ,,რა, სად, როდის?’’ (2 ჯერ), მონაწილეობდა მოზარდთა 5 გუნდი, ინტელექტუალური კონსკურსი ჩატარდა სამინისტროს პროექტის ფარგლებში, რომელიც იმართებოდა საქართველოს მასშტაბით ,,რა, სად, როდის?’’ კლუბის წევრების ორგანიზებით. მჯავრდებულების 5 გუნდი ჩართული იყო კონკურსში საქართველოს რეგიონების საჯარო სკოლების 1500 გუნდთან ერთად.

ყველა სახის სასწავლო კურსის, ტრენინგისა და სწავლებისათვის საჭირო მასალა უზრუნველყოფილი იყო სამინისტროს პროექტის ფარგლებში (მაგ: სპორტული ინვენტარი, სპორტული ფეხსაცელი და ტანსაცმელი, საკანცელარიო ნივთები, ხის მასალა და სხვა საჭირო მასალები ხეზე კვეთისათვის და სხვა). პროგრამა განხორციელდა სასჯელაღსრულების N11 არასრულწოვანთა სარეაბილიტაციო დაწესებულებაში მყოფ მსჯავრდებულებთან.

პროგრამით გათვალისწინებული ღონისძიებების, წვრთნების, სწავლების, ტრენინგების უზრუნველყოფა მსჯავრდებულებისათვის იყო კრიმინალური ცხოვრების ერთგვარი ალტერნატივის შეთავაზება სახელმწიფოს მხრიდან, საზოგადოებასთან ინტეგრაციის პროცესში. პროგრამამ ხელი შეუწყო ახალგაზრდა პატიმრებს გამხდარიყვნენ მეტად თავდაჯერებულნი საკუთარ შესაძლებლობებში, გაეცნობიერებინათ და დაეძლიათ უარყოფითი ჩვევები და არასრულფასოვნების კომპლექსი, მათ შეისწავლეს, აითვისეს პროფესიული, სპორტული, ინტელექტუალური, კომუნიკაციური უნარ-ჩვევები, დაეუფლენ სპორტის სახეობებს, მიიღეს გარკვეული ცოდნა და გამოცდილება, რაც მნიშვნელოვნად დაეხმარება მათ ჯანსაღი ცხოვრებისეული მიზნების ჩამოყალიბებაში.

პროგრამა ხორციელდებოდა სასჯელაღსრულებისა და პრობაციის სამინისტროსთან აქტიური თანამშრომლობით.

***ღონისძიება 8.5.7. პატიმრობაში მყოფ არასრულწლოვანთა ზოგადი განათლების უზრუნველყოფა***

N2 და N8 არასრულწლოვანთა საპატიმრო განყოფილებებში ზოგადი განათლების პროგრამაში 2016 წელს ჩართული იყო 24 ბენეფიციარი.

***ღონისძიება 8.5.8 წინასწარ პატიმრობაში მყოფი არასრულწლოვნებისთვის საერთაშორისო სტანდარტების გათვალისწინებით შესაბამისი პირობების უზრუნველყოფა და მათი განცალკევება სრულწლოვანი ბრალდებულებისაგან***

N8 პენიტენციურ დაწესებულებაში წინასწარ პატიმრობაში მყოფი არასრულწლოვნები, სრულწლოვნებისაგან სრულად განცალკევებით არიან განთავსებულნი ცალკე კორპუსში. 2015 წელს სასჯელაღსრულებისა და პრობაციის სამინისტროს მიერ დაიწყო 14-21 წლამდე ბრალდებულ/მსჯავრდებულთათვის ახალი პენიტენციური დაწესებულების პროექტირება, რომელიც სრულად დააკმაყოფილებს საერთაშორისო სტანდარტებს. 2016 წელს დაწესებულების პროექტი გადაიგზავნა ლევან სამხარაულის ექსპერტიზის ეროვნულ ბიუროში ექსპერტიზისათვის. დასკვნის მიღების შემდგომ, გაგრძელდება სამშენებლო სამუშაოების დაგეგმარება.

***ღონისძიება 8.5.9 რეაბილიტაციისა და რესოციალიზაციის სამოქმედო გეგმის დამტკიცება***

სისხლის სამართლის მართლმსაჯულების სისტემაში რესოციალიზაცია რეაბილიტაციის 2015 წლის სტრატეგია და 2015-2019 წლების სამოქმედო გეგმა ერთობლივად შემუშავდა დანაშაულის პრევენციის ცენტრის, სასჯელაღსრულების დეპარტამენტისა და პრობაციის ეროვნული სააგენტოს მიერ ევროკავშირის მხარდაჭერით და დამტკიცდა სისხლის სამართლის სისტემის რეფორმის უწყებათაშორისი საკოორდინაციო საბჭოს მიერ 2014 წლის 8 ივლისს. რესოციალიზაცია რეაბილიტაციის სტრატეგია და სამოქმედო გეგმა სისხლის სამართლის სისტემის რეფორმის ერთიან სტრატეგიასა და სამოქმედო გეგმას ერთ-ერთ მიმართულებად დაემატა და მისი განახლება ყოველწლიურად ხორცილედება.

სისხლის სამართლის მართლმსაჯულების სისტემაში რესოციალიზაცია რეაბილიტაციის სტრატეგიისა და სამოქმედო გეგმის მიზანია მსჯავრდებულთა და ყოფილ მსჯავრდებულთა რეაბილიტაცია, მათი პოტენციალის რეალიზებასა და სრულუფლებიან მოქალაქეებად ჩამოყალიბებაში ხელშეწყობა, რათა, ერთის მხრივ უზრუნველყოფილ იქნეს ადამიანის უფლებების დაცვის მაღალი სტანდარტი და, მეორეს მხრივ, დანაშაულის განმეორებით ჩადენის შემცირებით დაცულიიყოს საზოგადოებრივი უსაფრთხოება.

***ღონისძიება 8.5.10 არასრულწლოვან მსჯავრდებულთა კონტაქტის შენარჩუნება საზოგადოებასთან***

არასრულწლოვანთა სარეაბილიტაციო დაწესებულებაში სხვადასხვა საზოგადო მოღვაწეებთან 21 ინტელექტუალურ-შემეცნებითი შეხვედრა გაიმართა.

***ღონისძიება 8.5.11 შიდა და უწყებათაშორისი გარდამავალი მენეჯმენტის გამართვა***

2016 წლის 15 მარტის საქართველოს იუსტიციის მინისტრის, საქართველოს შინაგან საქმეთა მინისტრისა და საქართველოს სასჯელაღსრულებისა და პრობაციის მინისტრის №132/№95/№23 ერთობლივი ბრძანების მიხედვით (დანართი N3, მუხლი 9), მსჯავრდებულის სხვა დაწესებულებაში გადაყვანის შემთხვევაში, მსჯავრდებულს ინდივიდუალური დაგეგმვის საქმე მიჰყვება პირად საქმესთან ერთად.

**მიზანი 8.6 პროფესიონალების სპეციალიზაცია არასრულწლოვანთა საკითხებში**

***ღონისძიება 8.6.1. არასრულწლოვანთა მართლმსაჯულების კოდექსის საკითხებში არასრულწლოვნებთან მომუშავე პირების სპეციალიზაციის უზრუნველყოფა***

2016 წელს შსს აკადემიის მიერ შემუშავებული და დანერგილი სპეციალური კურსი არასრულწლოვანთა მართლმსაჯულების საკითხებზე 491-მა სამართალდამცავმა წარმატებით დაასრულა.

განხორციელდა პროკურატურის სტრუქტურული ერთეულების მიხედვით სპეციალიზებულ პროკურორთა რაოდენობის გადახედვა არასრულწლოვანთა საქმეების რაოდენობის შესაბამისად, რომლის საფუძველზეც მოხდა ყველა რეგიონის სპეციალიზებულ პროკურორთა ადეკვატური რაოდენობით უზრუნველყოფა.

სპეციალიზებულმა პროკურორებმა გაიარეს ტრენინგი არასრულწლოვანთა მართლმსაჯულებაში. სასწავლო კურსი მოიცავდა საკითხებს შიდაეროვნული კანონმდებლობის, არასრულწლოვანთა მართლმსაჯულების საერთაშორისო სტანდარტების და არასრულწლოვანთა ფსიქოლოგიის შესახებ.

არასრულწლოვანთა მართლმსაჯულების კოდექსის და „იურიდიული დახმარების შესახებ“ კანონის მოთხოვნათა შესაბამისად, სამსახურში ფუნქციონირებს არასრულწლოვანთა მართლმსაჯულებაში სპეციალიზებული ადვოკატების მუდმივმოქმედი ჯგუფი, რომელშიც შედიან როგორც იურიდიული დახმარების ბიუროებში მომუშავე, ისე მოწვეულ საზოგადოებრივ რეესტრში რეგისტრირებული ადვოკატები.

2016 წელს, იურიდიული დახმარების სამსახურის წარმომადგენლები მონაწილეობდნენ UNICEF-ისა და ევროკავშირის მიერ ორგანიზებულ მულტიდისციპლინარულ შეხვედრებში, სადაც, მართლმთლმსაჯულების სექტორის სხვა წარმომადგენლებთან ერთად, განიხილავდნენ არასრულწლოვანთა მართლმსაჯულების კოდექსის აღსრულების პროცესში წარმოქმნილ ხარვეზებსა და პრობლემებს, და მსჯელობდნენ უწყებებს შორის ერთიანი ხედვის ჩამოყალიბების თაობაზე.

***ღონისძიება 8.6.2 დაზარალებულ და მოწმე ბავშვებთან მუშაობაში ჩართულ პროფესიონალებისათვის ტრენინგების ორგანიზება***

შინაგან საქმეთა სამინისტროს აკადემია ახორცილებს შსს–ში მსახურობის მსურველთა მომზადებას. უბნის ინსპექტორთა და პატრულ ინსპექტორთა საბაზისო მომზადების კურსის კურიკულუმი ითვალისწინებს მსმენელთათვის თეორიული და ტაქტიკური საგნების სწავლებას. თეორიული სწავლების კურსი მოიცავს:

* ადამიანის უფლებებს;
* ბავშვთა უფლებათა დაცვის კონვენციის ძირითად ასპექტებს;
* არასრულწლოვანთა მიმართებაში საქართველო კანონმდებლობით გათვალისწინებულ რეგულაციებს;
* ბავშის განვითარების თავისებურებებს;
* არასრულწლოვანთა დაკითხვის ტექნიკა და სხვ.

**პოლიციელთა დაწინაურების კურსი -**  პოლიციელთა დაწინაურების ახალი პროგრამის შემუშავების მიზნით შეიქმნა სამუშაო ჯგუფი, რომელმაც შეიმუშავა პროგრამის პროექტი, რომლის ჩაშვება იგეგმება 2017 წელს. პროგრამა მოიცავს: მენეჯმენტი კრიმინალურ პოლიციაში, კრიმინოლოგია და ანალიზზე დაფუძნებული საპოლიციო საქმიანობა, ოპერატიული და საგამოძიებო ღონისძიებების დაგეგმვა და ჩატარების კონტროლი, ბრალდებულთან, მოწმესთან და დაზარალებულთან კომუნიკაციის ფსიქოლოგიური ასპექტები, არასრულწლოვანთა მიმართ ძალის და სპეც. საშუალებების მართლზომიერი გამოყენების თავისებურებები, გენდერული თანასწორობის საკითხები, დისკრიმინაციის დაუშვებლობა

**დაზარალებულ და მოწმე ბავშვებთან** მუშაობის თავისებურებებზე შემუშავებული იქნა სასწავლო კურსები სხვადასხვა მიმართულებით. ევროპის საბჭოს მხარდაჭერით 59-მა პროკურორმა გაიარა გადამზადება **შეზღუდული შესაძლებლობის მქონე დაზარალებულ და მოწმე ბავშვებთან მუშაობის სპეციფიკაზე.** ასევე, საქართველოს პროკურატურის მიერ შემუშავებული იქნა **ოჯახში ძალადობის საქმეთა გამოძიების** თავისებურებების შესახებ სასწავლო კურსი, რომლის ფარგლებშიც პროკურორები გადამზადნენ ოჯახში ძლადობის მსხვერპლ ბავშვებთან მუშაობის ფსიქოლოგიურ ასპექტებზე. არასრულწლოვანთა მართლმსაჯულების სპეციალიზებული პროკურორებისთვის შემუშავებული ყველა სასწავლო კურსი მოიცავს დაზარალებულ და მოწმე ბავშვებთან მუშაობის საკითხებს.

**მიზანი 8.7 საინფორმაციო სისტემის განვითარება**

***ღონისძიება 8.7.1. სისხლის სამართლის პროცესის არასრულწლოვან მონაწილეებთან დაკავშირებული საინფორმაციო სისტემის დახვეწა***

* განრიდებისა და მედიაციის არსებული ელექტრონული საქმისწარმოების პროგრამის ხარვეზების აღმოფხვრა და მისი პრაქტიკაში დანერგვა;
* შინაგან საქმეთა სამინისტროს საინფორმაციო–ანალიტიკური დეპარტამენტი, საინფორმაციო ცენტრის მეშვეობით უზრუნველყოფს შსს კომპეტენციას მიკუთვნებული სტატისტიკური ინფორმაციის აღრიცხვას, რაც გულისხმობს მონაწილე პირებზე სეგრეგირებული მონაცემების წარმოებას. არასრულწლოვანთა მიერ და არასრულწლოვანთა წინააღმდეგ ჩადენილი დანაშაულების შესახებ სტატისტიკური ინფორმაციის აღრიცხვა წარმოებს განცალკევებით.
* საქართველოს პროკურატურა აგროვებს სხვადასხვა სახის ინფრმაციას არასრულწლოვანთა მართლმსაჯულების პროცესში ჩართულ არასრულწლოვან მონაწილეებთან დაკავშირებით: დევნადაწყებული არასრულწლოვნების შესახებ ინფორმაცია (რაოდენობა, ასაკი, სქესი, მუხლი, რომლითაც დაიწყო დევნა, დანაშაულის კატეგორია), განრიდებული არასრულწლოვნების შესახებ ინფორმაცია (რაოდენობა, ასაკი, სქესი, მუხლი, რომელზეც განრიდდა არასრულწლოვანი, დანაშაულის კატეგორია), დაზარალებული არასრულწლოვნების შესახებ ინფორმაცია (რაოდენობა, ასაკი, სქესი, მუხლი, რომელზეც ცნობილი იქნა დაზარალებულად არასრულწლოვანი, დანაშაულის კატეგორია).

გაეროს ბავშვთა ფონდის მხარდაჭერით მონაცემთა შეგროვების საინფორმაციო სისტემის დახვეწა იგეგმება. გაიმართა შეხვედრები შესაბამის ექსპერტებთან, რომელთაც მიეწოდათ ინფორმაცია აღნიშნული მიმართულებით არსებული მდგომარეობის შესახებ. პროკურატურამ დაიწყო მუშაობა სისხლისსამართალწარმოების ელექტრონული პროგრამის სრულყოფაზე და სპეციალური სტატისტიკური მოდულის შემუშავებაზე, რომელიც დახვეწს არასრულწლოვნების შესახებ მონაცემთა შეგროვების არსებულ სისტემას.

სსიპ „დანაშაულის პრევენციის ცენტრი“ აგროვებს და 6 თვეში ერთხელ ანგარიშის სახით აქვეყნებს განრიდების პროგრამების დეტალურ სტატისტიკას, ასევე მედიაციის კომპონენტის დეტალურ მაჩვენებლებს. 2016 წელს გამოქვეყნდა 2016 წლის 6 თვის ანაგრიში და 2017 წლის დასაწყისში გამოქვეყნდა 2016 წლის ანგარიში. გაიმართა მოლაპარაკებები დონორ ორგანიზაციებთან განრიდების/განრიდებისა და მედიაციის პროგრამის საქმისწარმოების ელექტრონული სისტემის შექმნასთან დაკავშირებით. 2016 წელს აღნიშული პროცესი შეჩერდა გაეროს ბავშვთა ფონდის მიერ ექსპერტების მოწვევის გამო, მათ მიერ შესაბამისი დასკვნის მომზადებამდე. აგრეთვე, პროკურატურის საქმისწარმოების სისტემის განახლებამდე.

***ღონისძიება 8.7.2. მართლმსაჯულების სისტემაში მოხვედრილ არასრულწლოვნებთან დაკავშირებით ერთიანი სტატისტიკური ანგარიშის მომზადება***

2014 წელს არასრულწლოვანთა მიერ ჩადენილი დანაშაულების შესახებ სტატისტიკური მონაცემების სრულყოფის მიზნით გადაიდგა ქმედითი ნაბიჯები. მთავარი პროკურორის ბრძანებით განისაზღვრა პროკურორების მიერ მთავარი პროკურატურის ანალიტიკური სამმართველოსთვის სრულყოფილი და დეტალური სტატისტიკის მოწოდების ვალდებულება (შემუშავდა სპეციალური ცხრილები). მიღებული ინფორმაციის მოცულობა და სპეციფიკა იძლევა არასრულწლოვანთა მიერ ჩადენილი დანაშაულების სხვადასხვა მიმართულებით გაანალიზების შესაძლებლობას, როგორიცაა: დანაშაულის ჩამდენ არასრულწლოვანთა ასაკი, დანაშაულის კატეგორია, ნასამართლობა, დამნაშავეთა ოჯახური და ქონებრივი მდგომარეობა, საცხოვრებელი ადგილი, აგრეთვე, აღკვეთის ღონისძიების ან სასჯელის სახეები.

შინაგან საქმეთა სამინისტროს საინფორმაციო–ანალიტიკური დეპარტამენტი, საინფორმაციო ცენტრის მეშვეობით უზრუნველყოფს შსს კომპეტენციას მიკუთვნებული სტატისტიკური ინფორმაციის აღრიცხვას.

პროკურატურის მიერ მომზადებულია 2016 წლის სტატისტიკური ანგარიში, რომელშიც მოცემულია მონაცემები არასრულწლოვანთა მიმართ დევნის დაწყების, მათ მიმართ განრიდების გამოყენებისა და დაზარალებულად ცნობილი არასრულწლოვნების შესახებ. აღნიშნული მაჩვენებლები გაანალიზდა პროკურატურის სტრუქტურული ერთეულების მიხედვით, ასევე სისხლის სამართლის კოდექსის ცალეკული მუხლების შესაბამისად. აღნიშნული ანგარიში გასაჯაროვდება 2017 წლის პირველ ნახევარში.

სსიპ „დანაშაულის პრევენციის ცენტრმა“ გამოაქვეყნა განრიდების პროგრამების 2016 წლის ანგარიში, სადაც მოცემულია აღნიშნულ სფეროში გადადგმული მნიშვნელოვანი ნაბიჯები, 2016 წელს განხორციელებული მნიშვნელოვანი აქტივობები და დეტალური სტატისტიკური მონაცემები.

***ღონისძიება 8.7.3. სისხლის სამართლის სისტემაში მოხვედრილ ბავშვებთან დაკავშირებული სრულყოფილი მონაცემთა ბაზის შექმნა***

ჩატარდა კვლევა არასრულწლოვანთა შორის დანაშაულის გამომწვევი მიზეზების დასადგენად. შესწავლილი სისხლის სამართლის საქმეების შედეგად გამოვლენილ იქნა არასრულწლოვანთა მიერ დანაშაულის ჩადენის მიზეზები.

პროკურატურის მიერ მომზადებულია 2016 წლის არასრულწლოვანთა დანაშაულის გამომწვევი მიზეზების კრიმინოლოგიური ანალიზი, რომელშიც აისახა ინფორმაცია დანაშაულის ჩამდენი არასრულწლოვნების ოჯახური და სოციალური გარემოს, მათი განვითარების დონის შესახებ. ასევე მომზადდა ანალიზი 2016 წელს კანონთან კონფლიქტში მყოფი არასრულწლოვნების მიმართ განხორციელებული სისხლის სამართლის პოლიტიკის შესახებ, მომზადდა ანალიზი დაზარალებული არასრულწლოვანების შესახებ. აღნიშნული ანალიზები გასაჯაროვდება 2017 წლის პირველ ნახევარში.

**მიზანი 8.8 საზოგადოებრივი ცნობიერების ამაღლება და განათლება**

***ღონისძიება 8.8.1 არასრულწლოვანთა მართლმსაჯულების საკითხებთან დაკავშირებით განხორციელებული და დაგეგმილი რეფორმების შესახებ ცნობიერების ამაღლების მიზნით საინფორმაციო კამპანიის დაგეგმვა***

არასრულწლოვანთა მართლმსაჯულების კოდექსის მიღების შემდეგ, იუსტიციის სამინისტრომ აკადემიური/საუნივერსიტეტო წრეების, სამოქალაქო საზოგადოების წარმომადგენლებსა და სხვა დაინტერესებულ მხარეებთან საჯარო კონსულტაციები გამართა არასრულწლოვანთა მართლმსაჯულების კოდექსის ძირითად და კონცეპტუალურ საკითხებთან დაკავშირებით.

***ღონისძიება 8.8.2 არასრულწლოვანთა მართლმსაჯულების შესახებ საუნივერსიტეტო მოდულის შემუშავება და დანერგვა***

გაეროს ბავშვთა ფონდმა 2013 წელს შეიმუშავა საუნივერსიტეტო კურსი, რომელიც მოიცავდა სამოდელო სილაბუსს, სახელმძღვანელოს ლექტორებისთვის და ასევე საკითხავ მასალას სტუდენტებისთვის (ქართულ ენაზე). მასალა დაინერგა საქართველოს სხვადასხვა უნივერსტეტში. კურსი ძირითადად არის არჩევითი და დამოკიდებულია სტუდენტების რაოდენობაზე. კურსი ძირითადად განკუთვნილია სამართლის და საერთაშორისო სამართლის სტუდენტებისთვის, თუმცა მოხდა მისი მოდიფიცირება თბილისის სახელმწიფო უნივერსიტეტის სოციალური მუშაობის სტუდენტებისთვისაც.

## 9. იურიდიული განათლების რეფორმა

იურიდიული განათლების რეფორმა ითვალისწინებს გამჭვირვალე იურიდიულ განათლების სისტემის შექმნას, რომელიც უზრუნველყოფს იურიდიული პროფესიის ხელმისაწვდომობას, მის განვითარებას, განათლების ხარისხის ამაღლებასა და განგრძობადი სწავლების სისტემის დანერგვას.

2016 წელს, საანგარიშო პერიოდის განმავლობაში, საქართველოს განათლებისა და მეცნიერების მინისტრის 2011 წლის 4 მაისის №65/ნ ბრძანებით დამტკიცებული „საგანმანათლებლო დაწესებულებების საგანმანათლებლო პროგრამების აკრედიტაციის დებულებისა და საფასურის შესახებ“ შესაბამისად განხორციელდა 8 სამართლის საგანმანათლებლო პროგრამის (ბაკალავრიატი - 3; მაგისტრატურა - 4; დოქტორანტურა - 1) აკრედიტაცია. შესაბამისად, საქართველოში მოქმედი სამართლის ყველა (სულ - 83) საგანმანათლებლო პროგრამა (ბაკალავრიატი, მაგისტრატურა, დოქტორანტურა) ხორციელდება აკრედიტებულ რეჟიმში.

* **იურიდიული განათლების ხელმისაწვდომობა**

,,უმაღლესი განათლების შესახებ“ საქართველოს კანონი განსაზღვრავს უმაღლეს საგანმანათლებლო დაწესებულებებში სტუდენტების მიღების წესსა და პირობებს. აღნიშნული სტანდარტები ვრცელდება იურიდიულ განათლებაზეც. იურიდიულ ფაკულტეტებსა და სასწავლებლებში მიღება წარმოებს კანონით დადგენილი ერთიანი ეროვნული გამოცდების ჩაბარების გზით. არსებული სისტემა გამჭვირვალე და ობიექტური გამოცდების ჩატარების გზით უზრუნველყოფს სტუდენტთათვის სახელმწიფო დაფინანსების მოპოვების თანაბარ შესაძლებლობას.

,,უმაღლესი განათლების შესახებ“ საქართველოს კანონში 2015 წლის 27 ნოემბერს შესული ცვლილებების შესაბამისად, სამართლისსამაგისტრო საგანმანათლებლო პროგრამაზე სავალდებულო მიღების წინაპირობად დადგინდა უმაღლესი განათლების სამართლის მიმართულების წინა საფეხურის (ბაკალავრიატის) შესაბამისი კვალიფიკაციის ფლობის აუცილებლობა.

* ***აკრედიტაციის სტანდარტების და სამართლის საგანმანათლებლო პროგრამის დარგობრივი მახასიათებლების გადახედვა და შინაარსობრივი დახვეწა***

საანგარიშო პერიოდში მიმდინარეობდა აკრედიტაციის სტანდარტების განახლება. განახლებული სტანდარტები ორიენტირებული იქნება საგანმანათლებლო პროგრამების ხარისხისა და პროგრამის მიერ მიღწეული შედეგების შეფასებაზე. აკრედიტაციის ზოგადი სტანდარტის განახლებასთან ერთად, მიმდინარეობს ***სამართლის საგანმანათლებლო პროგრამის დარგობრივი მახასიათებლის***გადახედვა. დამტკიცდა **უმაღლესი განათლების დარგობრივი საბჭოების შექმნისა და საქმიანობის წესი,** რომლის შესაბამისადაც, სამართლის დარგობრივი მახასიათებლის განახლების მიზნით, ყველა დაინტერესებულ მხარეს (უმაღლეს საგანმანათლებლო დაწესებულებას, სამინისტროებს, სამეცნიერო-კვლევით ინსტიტუტებს, მეცნიერებათა აკადემიას, განათლების სამინისტროს სისტემაში შემავალ სხვადასხვა საჯარო სამართლის იურიდიულ პირებს და სხვა ინსტიტუციებს) გაეგზავნა კორესპონდენცია, რომ ზემოაღნიშნული წესით გათვალისწინებული საკვალიფიკაციო მოთხოვნების გათვალისწინებით წარმოედგინათ სამართლის მიმართულების დარგობრივი საბჭოს წევრობის კანდიდატურები. ცენტრში დარგობრივ საბჭოში შესაყვანად განათლების სხვადასხვა მიმართულებიდან წარმოდგენილი იქნა 641 კანდიდატურა. მოხდა აღნიშნული ინფორმაციის სისტემატიზაცია, კერძოდ განხორციელდა წარმოდგენილი კანდიდატურების შესაბამისი მიმართულებების, დარგების, სპეციალობების მიხედვით აღრიცხვა. ინფორმაციის ანალიზის შედეგად, საჭირო გახდა **უმაღლესი განათლების დარგობრივი საბჭოების შექმნისა და საქმიანობის წესში** ცვლილებების შეტანა, ვინაიდან ზოგიერთ შემთხვევაში დაინტერესებული მხარეების მიერ დარგში/სპეციალობაში საერთოდ არ იყო წარმოდგენილი კანდიდატურები, ან წარმოდგენილი იყო მცირე რაოდენობით, რაც ვერ უზრუნველყოფდა სრულყოფილი დარგობრივი მახასიათებლის შემუშავებას.

ამჟამად მიმდინარეობს წარმოდგენილი ინფორმაციის ანალიზი და სამართლის მიმართულების დარგობრივი საბჭოს ფორმირების პროცესი. სამართლის დარგობრივი მახასიათებლის ძირითადი მიზნები იქნება: ა) განსაზღვროს მინიმალური ცოდნა, უნარები ან/და კომპეტენციები, რომლებიც უნდა ჰქონდეს შესაბამისი კვალიფიკაციის (ბაკალავრი, მაგისტრი, დოქტორი) მფლობელს; ბ) განსაზღვროს აუცილებელი ცოდნა, უნარები ან/და კომპეტენციები, რომლებიც უნდა ჰქონდეს შესაბამისი რეგულირებადი პროფესიის მქონე პირს; გ) ხელი შეუწყოს სტუდენტების ადგილობრივ ან/და საერთაშორისო მობილობასა და ერთობლივი საგანმანათლებლო პროგრამების განხორციელებას; დ) ხელი შეუწყოს პროგრამის მოქნილობასა და მრავალფეროვნებას, ასევე, წაახალისოს ინოვაციური მიდგომები; ე) დანერგოს და ასახოს აკადემიურ საზოგადოებასთან შეთანხმებული ერთიანი ხედვა დარგის ძირითადი მახასიათებლებისა და სტანდარტების შესახებ.

* ***აკრედიტაციის პროცედურის ცვლილება***
* მიმდინარეობს აკრედიტაციის პროცედურის ანალიზი და დახვეწა. უმაღლესი საგანმანათლებლო დაწესებულებების და საგანმანთლებლო პროგრამების თვითშეფასების პროცესი გახდება კომპლექსური, რაც საგანმანათლებლო დაწესებულებას შესაძლებლობას მისცემს რეალურად შეაფასოს საკუთარი რესურსები. ამ მიზნით, სსიპ - განათლების ხარისხის განვითარების ეროვნული ცენტრის მიერ მომზადდა საკანონმდებლო ცვლილებათა პაკეტი, რომელიც პარლამენტმა დაამტკიცა და ძალაში 2016 წლის 19 თებერვლიდან შევიდა.
* აღნიშნული ცვლილებების თანახმად, შემოღებულ იქნა პირობითი აკრედიტაციის ცნება. თუ მოქმედი საგანმანათლებლო პროგრამა სრულად ვერ დააკმაყოფილებს აკრედიტაციის სტანდარტებს, მას მიეცემა 2 წლიანი ვადა ხარვეზების გამოსასწორებლად. ახალი რეგულაცია შესაძლებლობას მისცემს დაწესებულებას, ხარვეზების არსებობის შემთხვევაში იმუშაოს მათ გამოსწორებაზე და პროგრამის განვითარებაზე. შესაბამისად, აკრედიტაციის პროცესი გახდება დახმარებასა და განვითარებაზე ორიენტირებული. და პირობითი აკრედიტაცია საგანმანათლებლო დაწესებულებას საშუალებას მისცემს წინასწარ განსაზღვრული გეგმის შესაბამისად გამოასწოროს/გაითვალისწინოს გამოვლენილი ხარვეზები/რეკომენდაციები.
* აკრედიტაციის ვადა განისაზღვრა 7 წლით, რაც მნიშვნელოვანია საგანმანათლებლო პროგრამის მიერ მიღწეული შედეგებისა და კურსდამთავრებულთა დასაქმების მაჩვენებლის შეფასების თვალსაზრისით. აღნიშნული ვადა აკრედიტაციის ექსპერტებს შესაძლებლობას მისცემს რეალურად გაზომონ საგანმანათლებლო პროგრამის განვითარების მაჩვენებელი.
* განხორციელებული ცვლილებების თანახმად, აკრედიტაციის დებულებით განისაზღვრება აკრედიტაციის საბჭოს საქმიანობის წესი, რომელიც ხელს შეუწყობს აკრედიტაციის საბჭოს გამართულ ფუნქციონირებას.
* ჩამოყალიბდება ავტორიზაციისა და აკრედიტაციის საკითხებზე გადაწყვეტილებების გასაჩივრების მექანიზმი სააპელაციო საბჭოს სახით, რაც ხელს შეუწყობს საბჭოს მიერ ობიექტური, სამართლიანი და გამჭვირვალე გადაწყვეტილებების მიღებას.
* შეიქმნა სააპელაციო საბჭო, განისაზღვრა მისი უფლებამოსილება და საქმიანობის წესი;
* არსებული 5 წლიანი პრაქტიკისა და საერთაშორისო გამოცდილების გათვალისწინებით გაიზარდა აკრედიტაციის ადმინისტრაციული წარმოების ვადა 180 დღემდე.
* შემუშავდა აკრედიტაციის თვითშეფასების ანგარიშების განახლებული ფორმები, რომლის მიხედვითაც განისაზღვრა თვითშეფასების ანგარიშისათვის ელექტრონულად დასართავი დოკუმენტაციის ჩამონათვალი.

საქართველოს განათლებისა და მეცნიერების მინისტრის 2010 წლის პირველი ოქტომბრის №99/ნ ბრძანებით დამტკიცებულ "საგანმანათლებლო დაწესებულებების ავტორიზაციის დებულებასა" და საქართველოს განათლებისა და მეცნიერების მინისტრის 2011 წლის 4 მაისის №65/ნ ბრძანებით დამტკიცებულ "საგანმანათლებლო დაწესებულებების საგანმანათლებლო პროგრამების აკრედიტაციის დებულებაში" შესატან ცვლილებებზე რეკომენდაციების შემუშავებისა და პროექტის მომზადების მიზნით სსიპ - განათლების ხარისხის განვითარების ეროვნული ცენტრის დირექტორის ბრძანებით შეიქმნა საპროექტო ჯგუფი, რომლის მიერაც შემუშავდა უმაღლესი საგანმანათლებლო დაწესებულებების ავტორიზაციის სტანდარტების კომპონენტების აღწერილობების პროექტი, მათი შეფასების კრიტერიუმები და ინდიკატორები.

2016 წელს სსიპ - განათლების ხარისხის განვითარების ეროვნული ცენტრის ორგანიზებითა და ევროსაბჭოს მხარდაჭერით გაიმართა კონფერენცია „ცვლილებები უმაღლესი განათლების ხარისხის უზრუნველყოფის სისტემაში - განვითარებასა და შედეგზე ორიენტირებული მექანიზმების ხელშეწყობა“. კონფერენციაზე განიხილეს უმაღლესი განათლების ხარისხის უზრუნველყოფის სისტემაში დაგეგმილი ცვლილებები, უმაღლესი საგანმანათლებლო დაწესებულებების ავტორიზაციის განახლებული სტანდარტები და პროცედურები, შეფასების მეთოდოლოგია, გამოწვევები და შესაძლებლობები. კონფერენციაში მონაწილეობდნენ ევროპის საბჭოს საერთაშორისო ექსპერტები, საქართველოს განათლებისა და მეცნიერების სამინისტროს, უმაღლესი საგანმანათლებლო დაწესებულებებისა და განათლების სფეროს წარმომადგენლები, უმაღლესი საგანმანათლებლო დაწესებულებების ავტორიზაციისა და სააპელაციო საბჭოს წევრები, ასევე, წარმომადგენლები საერთაშორისო ორგანიზაციებიდან და პარტნიორი სამინისტროებიდან.

* ***აკრედიტაციის ექსპერტთა შემადგენლობის გადახალისება***

დამტკიცდა ავტორიზაციისა და აკრედიტაციის ექსპერტთა ახალი ეთიკის კოდექსი და ასევე ავტორიზაციისა და აკრედიტაციის ექსპერტთა შერჩევის, საქმიანობისა და ექსპერტთა კორპუსის წევრობის შეწყვეტის წესი. აღნიშნულმა დოკუმენტებმა დამატებითი საკვალიფიკაციო მოთხოვნები დაუწესეს აკრედიტაციის ექსპერტებს. შესაბამისად, საანგარიშო პერიოდში დაიწყო არსებული აკრედიტაციის ექსპერტების საკვალიფიკაციო მოთხოვნების შესაბამისობის დადგენის პროცესი ზემოაღნიშნული წესით გათვალისწინებულ მოთხოვნებთან.

აკრედიტაციის პროცესის გაუმჯობესების, გამოცდილების გაზიარებისა და გამჭვირვალობის უზრუნველსაყოფად, ხარისხის უზრუნველყოფის პროცესში ქართველ კოლეგებთან ერთად ჩაერთვებიან უცხოელი ექსპერტებიც. ცენტრმა დაიწყო საერთაშორისო ექსპერტების მოძიება და ბაზის ფორმირება. ამ მიზნით, ცენტრმა მიმართა სხვადასხვა საერთაშორისო ორგანიზაციას (მაგალითად: ევროპის უნივერსიტეტების ასოციაცია (EUA); უმაღლესი საგანმანათლებლო დაწესებულებების ევროპული ასოციაცია (EURASHE); ევროპის უმაღლესი განათლების ხარისხის უზრუნველყოფის ასოციაცია (ENQA)), ევროპის სააკრედიტაციო სააგენტო და სხვა). 2016 წლის მდგომარეობით, ცენტრის ექსპერტთა ბაზაში ფიქსირდება სხვადასხვა მიმართულების/დარგის 204 მაღალკვალიფიციური საერთაშორისო ექსპერტი (მათ შორის სამართლის მიმართულების 29 ექსპერტი). აღნიშნული პროცესი ხელს შეუწყობს უმაღლესი განათლების ერთიან ევროპულ სივრცეში ინტეგრირებას.

## 10. სახალხო დამცველის აპარატის გაძლიერება

სისხლის სამართლის სისტემის რეფორმის ფარგლებში, სანგარიშო პერიოდში, საქართველოს სახალხო დამცველის ინსტიტუტი აგრძელებდა 2016 წელს შემუშავებული სტრატეგისა და სამოქმედო გეგმის განხორციელებას, რომელიც აღნიშნულ სფეროში საქართველოს სახალხო დამცველის ძირითად მიმართულებებსა და მათ მისაღწევად აუცილებელ ნაბიჯებს ითვალისწინებს.

**მიზანი 10.1. შესაბამისი საკანონმდებლო ცვლილებების განხორციელება სახალხო დამცველის როლის, დამოუკიდებლობისა და მანდატის გაძლიერებისთვის**

პატიმრობის კოდექსში შეტანილი ცვლილების საფუძველზე 2016 წლის 1 სექტემბრიდან საქართველოს სახალხო დამცველს/სპეციალურ პრევენციულ ჯგუფს პენიტენციურ დაწესებულებებში ფოტოგადაღების უფლება მიეცათ, რაც სახალხო დამცველის მანდატის გაძლიერების კუთხით მნიშვნელოვანი ცვლილება იყო. კანონის მოთხოვნების სწორად იმპლემენტაციის მიზნით საქართველოს სასჯელაღსრულებისა და პრობაციის მინისტრის ბრძანებით, პატიმრობის კოდექსის საფუძველზე, „საქართველოს სახალხო დამცველის, აგრეთვე სპეციალური პრევენციული ჯგუფის წევრის მიერ საქართველოს სასჯელაღსრულებისა და პრობაციის სამინისტროს პენიტენციურ დაწესებულებებში ფოტოგადაღების უფლების განხორციელების წესი“ დამტკიცდა.

საქართველოს პარლამენტთან მუშაობის გააქტიურების მიზნით სახალხო დამცველის აპარატში საქართველოს სახალხო დამცველის საპარლამენტო მდივანი კანონშემოქმედებით პროცესში სახალხო დამცველის ჩართულობის მიზნით უზრუნველყოფს საქართველოს პარლამენტსა და საქართველოს სახალხო დამცველს შორის კომუნიკაციას. საანგარიშო პერიოდში სახალხო დამცველმა **საქართველოს კანონების პროექტებზე 14 წინადადება/მოსაზრება/შენიშვნა წარადგინა.**

სახალხო დამცველის წარმომადგენლები მონაწილეობდნენ საქართელოს პარლამენტის ადამიანის უფლებათა დაცვისა და სამოქალაქო ინტეგრაციის კომიტეტთან შექმნილი სახალხო დამცველის ინსტიტუციური გაძლიერების საკანონმდებლო ცვლილებებზე მომუშავე სამუშაო ჯგუფის მუშაობაში. ამ ჯგუფის მიერ მომზადდა **საქართელოს პარლამენტის რეგლამენტში და ადამიანის უფლებათა დაცვისა და სამოქალაქო ინტეგრაციის კომიტეტის დებულებაში შესატანი ცვლილებების პროექტი.** საქართველოს პარლამენტმა გაიზიარა ჯგუფის მუშაობის შედეგები და პარლამენტის რეგლამენტში შევიდა ცვლილება, რომელმაც განსაზღვრა, რომ საქართველოს სახალხო დამცველის ყოველწლიური ანგარიშის და სპეციალური მოხსენების განხილვის საფუძველზე პარლამენტის მიერ მიღებული დადგენილება უნდა შეიცავდეს ქვეყანაში ადამიანის უფლებათა და თავისუფლებათა დაცვის მდგომარეობის შესახებ საქართველოს სახალხო დამცველის ანგარიშის შეფასებას, აგრეთვე პარლამენტის რეკომენდაციებს და მათი შესრულების მონიტორინგის ვადებს. გარდა ამისა, საქართველოს პარლამენტის ადამიანის უფლებათა დაცვისა და სამოქალაქო ინტეგრაციის კომიტეტის დებულებაში დეტალურად გაიწერა კომიტეტის მიერ საქართველოს **სახალხო დამცველის ყოველწლიური საპარლამენტო ანგარიშიდან გამომდინარე რეკომენდაციების შესრულებაზე საპარლამენტო კონტროლის განხორციელების პროცედურები.**

**2016 წელს სახალხო დამცველმა „სახალხო დამცველის შესახებ“ საქართველოს ორგანულ კანონში** ცვლილებების პროექტი წარადგინა საქართველოს პარლამენტში, რომლის მიზანიცაა საქართველოს ორგანული კანონის დახვეწა, ნორმატიულ აქტში არსებული ტექნიკური ხასიათის ხარვეზების გასწორება და სახალხო დამცველის აპარატის მართვის სისტემის გაძლიერება, თუმცა, პარლამენტს ეს ცვლილებები ჯერ არ მიუღია.

საანგარიშო პერიოდში საქართველოს პარლამენტში ასევე წარდგენილი იქნა სახალხო დამცველის საკანონმდებლო წინადადება **საკონსტიტუციო სასამართლოს შესახებ კანონში და საკონსტიტუციო სამართალწარმოების შესახებ კანონში** ცვლილებების შეტანის შესახებ, რომელიც ითვალისწინებს საკონსტიტუციო სასამართლოს უფლებამოსილების გაფართოებას. საკანონმდებლო ცვლილებები მომზადებულია ასევე დისკრიმინაციის ყველა ფორმის აღმოფხვრის შესახებ საქართველოს კანონისათვის, რომელიც ასევე წარდგენილია პარლამენტში და მიზნად ისახავს ანტიდისკრიმინაციული მექანიზმის ეფექტურობის გაზრდას სხვადასხვა მიმართულებით.

**მიზანი 10.2. სახალხო დამცველის აპარატის საქმიანობის ეფექტურობის გაზრდა და მოქალაქეთა ხელმისაწვდომობის გაუმჯობესება**

სახალხო დამცველის აპარატის საქმიანობის ეფექტურობის ზრდის მიზნით საანგარიშო პერიოდში სახალხო დამცველის ბრძანებით დამტკიცდა და ამოქმედდა „სახალხო დამცველის აპარატში საქმისწარმოების ერთიანი წესი“, რომელიც ხელმისაწვდომია ოფიციალურ ვებ-გვერდზე. [[2]](#footnote-2) საქართველოს სახალხო დამცველის აპარატის საქმისწარმოების წესი ადგენს საქართველოს სახალხო დამცველის აპარატის განცხადება/საჩივართა თუ სხვა დოკუმენტების რეგისტრაციის, საქმის განხილვის ვადებისა და აპარატის სხვადასხვა სტრუქტურული ერთეულების საქმიანობის მოთხოვნებს.

2016 წელს, 2015 წლის მსგავსად, საქართველოს სახალხო დამცველისადმი მომართვიანობა მაღალი იყო. ადამიანის უფლებების სავარაუდო დარღვევის ფაქტების შესახებ სახალხო დამცველი ინფორმაციას იღებდა:

* სახალხო დამცველის რომელიმე ოფისში ადგილზე ვიზიტით და განცხადება/საჩივრის რეგისტრაციით;
* ელექტრონული ფოსტის მეშვეობით: [**info@ombudsman.ge**](mailto:info@ombudsman.ge)**;**[**office@ombudsman.ge**](mailto:office@ombudsman.ge)**;**
* სოციალური ქსელით: [**www.facebook.com/OmbudsmanofGeorgia**](https://www.facebook.com/OmbudsmanofGeorgia/);
* საქალაქო ნომრის საშუალებით **(032) 2-23 44 99;**
* ცხელ ხაზზე შემოსული შეტყობინებით: **14-81.**

საანგარიშო პერიოდში ფუნქციონირებდა სახალხო დამცველის ცხელი ხაზი **14–81,** რომელიც ადამიანის უფლებების დარღვევის შესახებ ინფორმაციას 24 საათის განმავლობაში იღებს ქვეყნის ნებისმიერი ადგილიდან. ცხელ ხაზზე დარეკვა შესაძლებელია როგორც საქალაქო, ისე მობილური ოპერატორებიდან. საანგარიშო პერიოდში შემოსულ შეტყობინებებზე, თბილისის მასშტაბით დაუყოვნებელ რეაგირებას ახდენდა მობილური ჯგუფი.

* 2016 წელს ცხელ ხაზზე სულ შემოვიდა 2 559 ზარი.
* ცხელ ხაზზე შემოსული შეტყობინებების და მობილური ჯგუფის ადგილზე გასვლის შედეგად სულ შედგა 337 ოქმი, აქედან - 167 შეტყობინება ეხებოდა თავისუფლების აღკვეთის დაწესებულებებში სავარუდო უფლებების დარღვევას.

მოქალაქეთა ხელმისაწვდომობის გაუმჯობესების მიმანიშნებელია 2016 წელს განცხადებების/საჩივრების ზრდის ტენდენციაც; გაიზარდა მომართვიანობა რეგიონალურ ოფისებში, სადაც 2015 წელს შემოსული განცხადებების/საჩივრების რაოდენობა იყო 8517, ხოლო 2016 წელს შესული განცხადებების რაოდენობამ 1 240 შეადგინა. 2016 წელს გაიზარდა მოქალაქეთა ვიზიტების რაოდენობა სახალხო დამცველის თბილისის ოფისში (მათ შორის ვიზიტორები, რომლებმაც მიიღეს კონსულტაცია) - სულ 3629 ვიზიტორი.

***ღონისძიება 10.2.1. საქმისწარმოების ელექტრონული პროგრამა***

საქართველოს სახალხო დამცველის აპარატში 2013 წლიდან წარმატებით ფუნქციონირებს საქმისწარმოების ელექტრონული სისტემა. სისტემაში ჩართულია აპარატის როგორც ცენტრალური, ისე რეგიონალური ოფისები. ოფისის ყოველდღიურ საქმიანობაში სისტემის ეფექტური დანერგვის მიზნით, თანამშრომლები პერიოდულად გადიან ტრენინგების კურსს. ამ დროისთვის, საქართველოს სახალხო დამცველის აპარატში დოკუმენტბრუნვა ელექტრონული წესით მიმდინარეობს.

***ღონისძიება 10.2.2. სახალხო დამცველის რეგიონული ოფისების, ადგილობრივი წარმომადგენლებისა და არსებულ რეგიონულ ოფისებში ადამიანური რესურსის ზრდა***

სახალხო დამცველი 2016 წელსაც აგრძელებდა რეგიონებში მისი საქმიანობის გაძლიერებას, როგორც წარმომადგენლობის გაზრდის, ასევე სხვადასხვა აქტივობების განხორციელების გზით, რაც რეგიონებში მცხოვრები მოსახლეობის ცნობიერების ამაღლებას, მათი აქტიურობისა და ადამიანის უფლებებთან დაკავშირებულ საკითხებზე გადაწყვეტილების მიღების პროცესში ჩართულობის გაზრდას ისახავდა მიზნად; ასევე, იმ სოციალ-ეკონომიკური მიმართულებების იდენტიფიცირებას, რომელზეც სახალხო დამცველმა უნდა გააძლიეროს მუშაობა და მიმართოს შესაბამისი სახელმწიფო უწყებების ყურადღება.

**ქვეყნის მასშტაბით სახალხო დამცველის 8 რეგიონული ოფისი ფუნქციონირებს:**

8 რეგიონულ ოფისში საქართველოს სახალხო დამცველის აპარატის საშტატო ნუსხით გათვალისწინებულ თანამდებობაზე დასაქმებულია 21 თანამშრომელი. ხოლო, იმ რეგიონებში, სადაც სახალხო დამცველის ოფისი არ ფუნქციონირებს, სხვადასხვა დონორი ორგანიზაციის მიერ დაფინანსებული პროექტის ფარგლებში 2016 წელს საქმიანობდა 9 საკონტაქტო პირი.

**საანგარიშო პერიოდში რეგიონებში სახალხო დამცველის 30 წარმომადგენელი საქმიანობდა.**

გარდა რეგიონალური ოფისებისა სახალხო დამცველს რეგიონების მიხედვით საკონტაქტო პირები ყავს:

* რაჭა–ლეჩხუმში, ქვემო სვანეთში;
* სამეგრელო-ზემო სვანეთში;
* ახალციხეში, ადიგენში, ბორჯომში;
* ლაგოდეხში, სიღნაღში, დედოფლისწყაროში;
* გურიაში;
* ფოთში.

2016 წელს საქართველოს სახალხო დამცველის საკონტაქტო პირების მიერ ადგილობრივ მუნიციპალიტეტებში სულ ჩატარდა 466 შეხვედრა, მათ შორის სამცხე-ჯავახეთის რეგიონში - 130, რაჭა-ლეჩხუმის რეგიონში - 66, კახეთში - 192, ხოლო გურიაში - 78 შეხვედრა. რეგიონებში ადგილ თვითმმართელობასთან და მოსახლეობასთან გამართული შეხვედრები ადამიანის უფლებათა დარღვევის ფაქტების იდენტიფიცირებას, სახალხო დამცველის მანდატისა და ადამიანის უფლებათა სხვადასხვა საკითხების შესახებ მოსახლეობისთვის ინფორმაციის მიწოდებას ისახავდა მიზნად. უკვე მეორე წელია რაც ადამიანის უფლებათა სხვადასხვა აქტუალურ საკითხებზე სახალხო დამცველის ინიციატივითა და ევროკავშირის მხარდაჭერით ყოველი თვის ბოლო პარასკევს იმართება საჯარო დებატები. 2016 წელს გაიმართა 10 საჯარო დებატი, მათ შორის პირველად - ქუთაისში, ბათუმში და თელავში[[3]](#footnote-3).

**მიზანი 10.3. ადამიანის უფლებათა დაცვის შესახებ საზოგადოების ინფორმირებულობის ზრდა**

***2016 წელს სახალხო დამცველის გამოაქვეყნა 9 სპეციალური ანგარიში, რომელთა ფარგლებში სულ 185 რეკომენდაცია გაიცა სხვადასხვა უწყებიბისთვის/კერძო პირებისთვის:***

* ადრეულ ასაკში ქორწინება: გამოწვევები და გადაჭრის გზები;
* ქალებზე, მშვიდობასა და უსაფრთხოებაზე ეროვნული სამოქმედო გეგმის განხორციელება საქართველოში – მონიტორინგის შედეგები;
* მშვიდობიანი შეკრებისა და გაერთიანების თავისუფლების უფლების შესახებ გაერთიანებული ერების ორგანიზაციის სპეციალური მომხსენებლის - მაინა კიაის 2012 წლის 8 ივნისის ანგარიშში ასახული რეკომენდაციების შესრულების მდგომარეობა;
* N6 პენიტენციურ დაწესებულებაში ვიზიტის შესახებ;
* რეინტეგრაციის სახელმწიფო ქვეპროგრამის მონიტორინგის შესახებ;
* მინდობით აღზრდის სახელმწიფო ქვეპროგრამის მონიტორინგის შესახებ;
* ადამიანის უფლებების მდგომარეობა სამეგრელო-ზემო სვანეთის გამყოფი ხაზის სოფლებში;
* ქმედუნარიანობა – საკანონმდებლო რეფორმა იმპლემენტაციის გარეშე;
* შეზღუდული შესაძლებლობის მქონე პირთა უფლებრივი მდგომარეობა სახელმწიფო ზრუნვის დაწესებულებებში.

***2016 წელს გამოქვეყნდა სახალხო დამცველის 2015 წლის საპარლამენტო ანგარიში და ასევე, დისკრიმინაციის წინააღმდეგ ბრძოლის, მისი თავიდან აცილებისა და თანასწორობის მდგომარეობის შესახებ ანგარიში.***

***გამოიცა შემდეგი საინფორმაციო ბროშურები:***

* საქართველოს სახალხო დამცველის მანდატი;
* ქალები, მშვიდობა და უსაფრთხოება;
* შეზღუდული შესაძლებლობის მქონე პირების უფლებები (ქართულ, რუსულ, აფხაზურ, ოსურ, აზერბაიჯანულ და სომხურ ენებზე);
* საქართველოს სახალხო დამცველი ადრეულ ასაკში ქორწინების პრევენციისათვის.
* ბავშვთა ცენტრის შესახებ საინფორმაციო ბროშურა (ქართულ, სომხურ და აზერბაიჯანულ ენებზე);
* მინდობით აღზრდისა და რეინტეგრაციის სახელმწიფო პროგრამების შესახებ საინფორმაციო ბროშურა ( ქართულ, სომხურ და აზერბაიჯანულ ენებზე).

***სახალხო დამცველის ყოველთვიური ელექტრონული ბიულეტენი***

2014 წლის იანვრიდან ყოველთვიურად გამოდის ორენოვანი საინფორმაციო ბიულეტენი, რომელიც სახალხო დამცველის აპარატის ყოველთვიურ შინაარსობრივ საქიანობას და სხვა აქტივობებს მიმოიხილავს. მისი მიზანიასახალხო დამცველის, როგორც მიმდინარე, ისე სამომავლო საქმიანობის შესახებ საზოგადოების სხვადასხვა დაინტერსებული ჯგუფებისათვის ინფორმაციის მიწოდება; ის ასევე ემსახურება ადამიანის უფლებების აქტუალურ საკითხებზე მიმდინე მოვლენების გაშუქებას. 2016 წელს მომზადდა და გავრცელდა 12 [ბიულეტენი ქართულ და ინგლისურ ენებზე](http://www.ombudsman.ge/ge/education/biuletini).

***ღონისძიება 10.3.1. ადამიანის უფლებათა დაცვის, საქართველოს კანონმდებლობის და საერთაშორისო სტანდარტების შესახებ საგანმანათლებლო აქტივობების (ტრენინგები, სემინარები და სამუშაო შეხვედრების) ორგანიზება***

„საქართველოს სახალხო დამცველის შესახებ“ ორგანული კანონის თანახმად, ადამიანის უფლებების შესახებ საგანმანათლებლო საქმიანობის წარმართვა, ადამიანის უფლებებისა და ძირითადი თავისუფლებების შესახებ საზოგადოების სხვადასხვა ჯგუფების ცნობიერების ამაღლება სახალხო დამცველის ერთ-ერთ მნიშვნელოვან ფუნქციას წარმოადგენს. ამ ფუნქციის ეფექტურად შესრულებისათვის, 2015 წელს სახალხო დამცველმა ადამიანის უფლებათა აკადემია შექმნა, რომლის საქმიანობა 2016 წელს უფრო მასშტაბური გახდა.

ადამიანის უფლებათა აკადემია სახალხო დამცველის აპარატის სტრუქტურული ერთეულია, რომელიც  მიზნად ისახავს ადამიანის უფლებების სფეროში სამართლებრივი და სხვა ასპექტების შესახებ სამიზნე ჯგუფების ცოდნის გაღრმავებას, ინტენსიური სასწავლო კურსების მეშვეობით.

2016 წელს სახალხო დამცველის ადამიანის უფლებათა აკადემიის ფარგლებში ჩატარდა 15 თემატური სასწავლო კურსი, რომელშიც მონაწილეობა 347 პირმა მიიღო.

***საანგარიშო პერიოდში ჩატარებული სასწავლო კურსებია:***

* ,,გენდერული საკითხების გაშუქების სენსიტიურობა და ჟურნალისტური ეთიკა’’ - დამწყები ჟურნალისისთვის;
* ,,სიძულვილით მოტივირებული დანაშაულების გამოძიება - პროკურორებისთვის;
* ,,ადამიანის უფლებებისა და კონფლიქტის თემის გაშუქება ჟურნალისტების მიერ’’ ჟურნალისტებისთვის;
* ,, ფსიქოლოგიური/ფსიქიატრიული საჭიროებების იდენტიფიკაციის უნარების განვითარება, ბავშვთა უფლებები მცირე საოჯახო ტიპის ბავშვთა სახლების’’ ფსიქოლოგებისთვის;
* ,,შშმ პირების უფლებები და CRPD–ის გაცნობა’’ - არასამთავრობო ორგანიზაციების წარმომადგენლებისთვის;
* ,,ადამიანის უფლებები სამხედრო სფეროში’’ მაღალი რგოლის სამხედრო პირებისთვის;
* ,,ადამიანის უფლებები (აქცენტები ბავშვის უფლებებზე)’’ - რელიგიურ კონფესიებს დაქვემდებარებული ბავშვთა სახლების აღმზრდელებისთვის;
* ,,გენდერული საკითხების გაშუქების სენსიტიურობა და ჟურნალისტური ეთიკა’’ - ჟურნალისტიკის ფაკულტეტის ბაკალავრიის დამასრულებელი და მაგისტრატურის სტუდენტებისთვის;
* ,,სიძულვილით მოტივირებული დანაშაულების გამოძიება’’ - შინაგან საქმეთა სამინისტროს დეტექტივ–გამომძიებლები სთვის;
* ,,შეზღუდული შესაძლებლობის მქონე პირთა ჩართულობა და მათი საჭიროებების გათვალისწინება ბიუჯეტირების პროცესში’’ - თვითმმართველობების მერიებისა და საკრებულოების ჯანდაცვის და სოციალურ საკითხებზე მომუშავე პირების და საფინანსო–საბიუჯეტო სამსახურის წარმომადგენლებისთვის;
* ,,პენიტენციური დაწესებულებების ადამიანის უფლებებზე დაფუძნებული მართვა’’ - პრევენციის ეროვნული მექანიზმის სპეციალური ჯგუფის წევრებისთვის;
* ,,საერთაშორისო სასამართლოები და საქართველოს შესახებ მიმდინარე საქმეების გაშუქება’’ - ჟურნალისტებისთვის;
* ,,ლტოლვილთა საერთაშორისო დაცვის საკითხები’’ - სამართალმცოდნეობის ფაკულტეტის მაგისტრატურის სტუდენტებისთვის
* „გენდერული საკითხების გაშუქება და ჟურნალისტური ეთიკა“ - ჟურნალისტებისთვის;
* ,,ოჯახში ძალადობა და მასზე რეაგირების მექანიზმები ‘’ - პოლიციის თანამშრომლებისთვის.

**2016 წელს 10 საჯარო დებატი გაიმართა ივანე ჯავახიშვილის სახელობის თბილისის სახელმწიფო უნივერსიტეტთან თანამშრომლობითა და ევროკავშირის დაფინანსებით, ისეთ თემებზე როგორიცაა:**

* ტრადიციით გამართლებული ძალადობა გოგონებსა და ქალებზე;
* სიძულვილით მოტივირებული დანაშაულების გამოძიება;
* არჩევნები და ინკლუზიური საარჩევნო გარემო;
* უსახლკარობა, სოციალურად დაუცველი მოსახლეობა და ეკომიგრაციის სფეროში არსებული გამოწვევები აჭარაში;
* გარემოსდაცვითი პრობლემები კანონმდებლობასა და პრაქტიკაში;
* ქვეყანაში არსებული ნარკოპოლიტიკა;
* შეკრებისა და გაერთიანების თავისუფლება – მიღწევები და გამოწვევები;
* ადრეულ ასაკში ქორწინება: გამოწვევები და გადაჭრის გზები;
* სეკულარიზმის გამოწვევები საქართველოში;
* უსახლკარობა – რა ხედვა აქვს სახელმწიფოს.

**გაიმართა შემდეგი საინფორმაციო შეხვედრები:**

* 2016 წლის იანვრის თვეში საქართველოს სახალხო დამცველის აპარატის გენდერული თანასწორობის დეპარტამენტის ორგანიზებით, ქვემო ქართლის რეგიონში (მარნეული, ბოლნისი, წალკა და გარდაბანი) ადრეულ ასაკში ქორწინების საკითხებზე ოთხი საინფორმაციო შეხვედრა ჩატარდა.
* 2016 წლის 6 აპრილს, სახალხო დამცველის აპარატის რეგიონული დეპარტამენტის სამცხე–ჯავახეთის ოფისის წარმომადგენლებმა სოფელ ფოკის საზოგადოებრივ ცენტრში გამართეს საინფორმაციო შეხვედრა, რომელსაც ადგილობრივ მაცხოვრებლებთან ერთად, სკოლის მოსწავლეები და მასწავლებლები,  სოციალური მუშაკები, ადგილობრივი თვითმმართველობის, ადგილობრივი მედიის და  ნინოწმინდის ახალგაზრდული ცენტრის წარმომადგენლები, ესწრებოდნენ.  სახალხო დამცველის წარმომადგენლებმა შეხვედრის მონაწილეებს,  მიაწოდეს ინფორმაცია სახალხო დამცველის მანდატზე,  განცხადება მიღების წესზე, ადამიანის უფლებებსა და სახალხო დამცველის 2016 წლის სპეციალურ ანგარიშზე, ადრეულ ასაკში ქორწინებასთან დაკავშირებით.
* 2016 წლის მარტის თვეში საქართველოს სახალხო დამცველის აპარატის გენდერული თანასწორობის დეპარტამენტის ორგანიზებით, ქვემო ქართლის რეგიონის (მარნეული, ბოლნისი, წალკა, დმანისი და გარდაბანი) საჯარო სკოლებში ადრეულ ასაკში ქორწინების საკითხებზე ხუთი საინფორმაციო შეხვედრა ჩატარდა. შეხვედრების მიზანს ადრეულ ასაკში ქორწინების საკითხებზე მოსწავლეთა ცნობიერების ამაღლება წარმოადგენდა.
* 2016 წლის მაისის თვეში სახალხო დამცველის რეგიონული დეპარტამენტის სამცხე–ჯავახეთის ოფისის წარმომადგენლებმა მონაწილეობა მიიღეს ახალქალაქში, ევროატლანტიკური ინტეგრაციისადმი მიძღვნილ საინფორმაციო შეხვედრაში. შეხვედრა „ნატოსა და ევროკავშირის შესახებ საინფორმაციო ცენტრის“ ეგიდით გაიმართა და მიზნად ისახავდა ადგილობრივი მოსახლეობის ინფორმირებულობის გაზრდას ევროატლანტიკურ სტრუქტურებში გაწევრიანებასთან დაკავშირებით.
* 2016 წლის 26 სექტემბერს სახალხო დამცველთან არსებული ტოლერანტობის ცენტრის თანამშრომლები და ეროვნულ უმცირესობათა და რელიგიათა საბჭოების წევრები სახალხო დამცველის ოფისში უკრაინიდან, ერაყიდან და სირიიდან ლტოლვილებს შეხვდნენ.

***ღონისძიება 10.3.2. ადამიანის უფლებების შესახებ სოციალური რეკლამების დამზადება და ეთერით გაშვება***

2016 წლის განმავლობაში მომზადდა და ეთერით გაშვებულ იქნა შემდები სოციალური რეკლამები:

* სახალხო დამცველის სარეკლამო რგოლი ცხელი ხაზის შესახებ - ,,სახალხო დამცველის ცხელი ხაზი 14–81 ერთი წლისაა’’;
* საინფორმაციო რგოლი საარჩევნო პერიოდში სახალხო დამცველის საქმიანობის შესახებ;
* სახალხო დამცველის სარეკლამო რგოლი საქართველოს პრევენციის ეროვნული მექანიზმის საქმიანობის შესახებ.

2016 წლიდან სახალხო დამცველის ვებ-გვერდზე ინფორმაციის მიღება **აფხაზურ ენაზე** გახდა შესაძლებელი.

***ღონისძიება 10.3.3. ახალგაზრდებისთვის ინტერნეტ კონკურსის – "მე ომბუდსმენი" – ორგანიზება***

„მე – ომბუდსმენი“ საქართველოს სახალხო დამცველის მიერ ორგანიზებული ტრადიციული კონკურსია, რომელიც ადამიანის უფლებათა საკითხებში 13–18 წლის სკოლის მოსწავლეების დაინტერესებისა და ცნობიერების ამაღლებისთვისაა განკუთვნილი.

2016 წელს კონკურსი „მე ომბუდსმენი“, ევროკავშირის პროექტის „სახალხო დამცველის აპარატის ხელშეწყობა“ ფინანსური დახმარებით, უკვე მეშვიდედ გაიმართა. თამაში 10 ოქტომბერს დაიწყო და რეგისტრაცია 864 გუნდმა – 1 728 მოსწავლემ გაიარა. 2016 წლის 9 დეკემბერს საქართველოს სახალხო დამცველმა უჩა ნანუაშვილმა, ევროკავშირის ელჩმა საქართველოში იანოშ ჰერმანმა, საქართველოს განათლებისა და მეცნიერების მინისტრის მოადგილემ ლია გიგაურმა და საპარლამეტო უმრავლესობის ლიდერმა არჩილ თალაკვაძემ კონკურსის „მე ომბუდსმენი 2016“ გამარჯვებული მოსწავლეები დააჯილდოეს.

**მიზანი 10.4. სახალხო დამცველის აპარატის ინსტიტუციური მდგრადობის შენარჩუნება და გაძლიერება. თანამშრომელთა პროფესიული განვითარების ხელშეწყობა**

2016 წლის განმავლობაში სახალხო დამცველის სხვადასხვა დეპარტამენტის შესაძლებლობების გაძლიერების კუთხით განხორციელდა შემდეგი ტრენინგები და სასწავლო ვიზიტები:

საქართველოს სახალხო დამცველის თანამშრომელთათვის ჩატარებული ტრენინგები:

* 2016 წლის 5-7 თებერვალს, ევროპის საბჭომ სახალხო დამცველის ოფისის თანამშრომლებს ჩაუტარა ტრენინგი თემაზე „ადამიანის უფლებათა დაცვის ხელშეწყობა ეფექტიანი ანგარიშის წერის გზით“. ტრენინგი განხორციელდა პროექტის „სახალხო დამცველის აპარატის საქმიანობის გაუმჯობესება საქართველოში“ ფარგლებში. ტრენინგზე განხილული იქნა კომუნიკაციის, როგორც ინფორმირებისა და გავლენის მოხდენის ინსტრუმენტის საუკეთესო პრაქტიკის მაგალითები, ასევე, ადამიანის უფლებათა დაცვის სფეროში სახელმწიფო ვალდებულებების შესაბამისად ანგარიშის მომზადების მეთოდოლოგია.
* 2016 წლის თებერვალში, გაიმართა ტრენინგი სპეციალური პრევენციული ჯგუფის წევრებისთვის, ევროკავშირისა და ევროპის საბჭოს ერთობლივი პროგრამის ფარგლებში „ადამიანის უფლებები ციხეებსა და დახურული ტიპის სხვა დაწესებულებებში“. ტრენინგის მიზანი იყო ანგარიშგების გაუმჯობესების გზით პრევენციის ეროვნული მექანიზმის საქმიანობის ეფექტურობის გაზრდა.
* 2016 წლის თებერვალში, გუნდური მუშაობის გაძლიერების, შიდა კომუნიკაციისა და კოორდინაციის უნარ–ჩვევების გაზრდის მიზნით, სახალხო დამცველის აპარატის თანამშრომელთათვის მოეწყო გასვლითი შეხვედრა. აღნიშნული შეხვედრის განმავლობაში გუნდური მუშაობისთვის აუცილებელი აქტივობების გარდა, თანშრომელთათვის მოხდა საქმისწამროების ერთიანი წესების გაცნობა და იმ გამოწვევების იდენტიფიცირება, რომელზეც აპარატის ერთობლივი მუშაობა გაგრძელდება.
* 2016 წლის 13–16 აპრილსა და 20–22 მაისს, ევროსაბჭოს დაფინანსებით სახალხო დამცველის აპარატის სხვადასხვა ფოკუს ჯგუფებისთვის (25–25 მონაწილე) გაიმართა 2 ტრენინგი შეუწყნარებლობასთან ბრძოლასა და სოციალური უფლებების დაცვის შესახებ.
* 2016 წლის 21–24 აპრილს, სახალო დამცველის აპარატის 25 თანამშრომლისთვის ჩატარდა ტრენინგი სახალხო დამცველის, როგორც სასამართლო მეგობრის როლის შესახებ.
* 2016 წლის 7-8 მაისს, სახალხო დამცველის აპარატის სისხლის სამართლის მართლმსაჯულების, და პრევენციისა და მონიტორინგის დეპარტამენტების, ასევე, რეგიონული დეპარტამენტის თანამშრომლებსა და სპეციალური პრევენციული ჯგუფის წევრებს (სულ 31 თანამშრომელს), ევროკავშირის პროექტის „სახალხო დამცველის მხარდაჭერა II“ ფარგლებში, სხეულის დაზიანების დოკუმენტირებასთან დაკავშირებით ტრენინგი ჩაუტარდათ. ტრენინგის მიზანი იყო მონაწილეთათვის სხეულის დაზიანების დოკუმენტირების საერთაშორისო სტანდარტებისა და პრაქტიკის გაცნობა.
* 2016 წლის 7-9 ივლისს, ევროსაბჭოს პროექტის - „სახალხო დამცველის ოფისის საქმიანობის გაძლიერება საქართველოში“ - ფარგლებში საქართველოს სახალხო დამცველის აპარატის პრევენციისა და მონიტორინგის, სისხლის სამართლის მართლმსაჯულებისა და რეგიონული დეპარტამენტების თანამშრომლებს ფოტოგადაღების საკითხებზე 3 დღიანი ტრენინგი ჩაუტარდათ. აღნიშნული ტრენინგი ჩატარდა პენიტენციურ დაწესებულებებში ფოტოგადაღების უფლებამოსილების განხორციელებისათვის მიმდინარე სამუშაოს ფარგლებში. პატიმრობის კოდექსის მე-60 მუხლში შეტანილი ცვლილებების შესაბამისად, სახალხო დამცველი და სპეციალური პრევენციული ჯგუფის წევრები 2016 წლის 1 სექტემბრიდან უფლებამოსილი არიან განახორციელონ პატიმრების სხეულზე არსებული დაზიანებებისა და პენიტენციურ დაწესებულებებში არსებული მატერიალური პირობების ფოტოგადაღება.
* 2016 წლის 13-15 ივლისს სახალხო დამცველის აპარატის თანამშრომელთათვის ჩატარდა ტრენერთა ტრენინგი, სხვადასხვა სტრუქტურული ერთეულების ხელმძღვანელ პირთათვის, რმოლებიც მომავალში თვითონ მოიაზრებიან ტრენერებად, მათ შორის სახალხო დამცველის აპარატის ადაიანის უფლებათა აკადემიის საქმიანობის ფარგლებში.
* 2016 წლის 28–30 ოქტომბერს ჩატარდა ტრენინგი სასჯელაღსრულების დაწესებულებებში ფოტოგადაღების სპეციფიკასთან დაკავშირებით.
* 2016 წლის 11–14 და 14–17 ნოემბერს, ორ ფაზად განხორციელდა ტრენინგი ინდივიდუალური განაცხადების წარდგენასთან დაკავშირებით. 18–20 ნოემბერს კი ჩატარდა ტრენინგი სამართლებრივი წერის საკითხებზე.

საერთო ჯამში, წლის განმავლობაში სახალხო დამცველის აპარატის თანამშრომლეთა 85 პროცენტზე მეტი გადამზადდა, რის შედეგადაც აპარატის თანამშრომელთა უნარ–ჩვევები სხვადასხვა აქტუალურ საკითხებთან დაკავშირებით გაუმჯობესდა.

**სასწავლო/გამოცდილების გაზიარების საერთაშორისო ვიზიტები:**

* ქ. ჟენევაში 6-7 სექტემბერს გაიმართა ჟან–ჟაკ გოტიეს სიმპოზიუმი, რომელზეც შეიკრიბნენ პრევენციის ეროვნული მექანიზმების წარმომადგენლები ერთმანეთში გამოცდილებასა და პრაქტიკას გაცვლისა და ასევე თავისუფლების შეზღუდვის დაწესებულებებში არსებულ პრობლემებზე რეაგირების ახალი სტრატეგიის შემუშავების მიზნით. სიმპოზიუმს სახალხო დამცველის აპარატიდან დაესწრო ერთი თანამშრომელი.
* ქ. ვილნიუსში 21-23 ივნისს პრევენციის ეროვნული მექანიზმების შესახებ სემინარს

დაესწრო აპარატის ორი თანამშრომელი პრევენციისა და მონიტორინგის დეპარტამენტიდან;

* ქ. ჟენევაში 6-10 ივნისს გაეროს ბავშვთა უფლებების კომიტეტის სესიას დაესწრო ერთი თანამშრომელი ბავშვის უფლებათა ცენტრიდან;
* ქ. ჟენევაში 17 ივნისს გაეროს ადამიანის უფლებათა საბჭოს 32–ე სესიას დაესწრო ერთი თანამშრომელი გენდერული თანასწორობის დეპარტამენტიდან;
* ქ. ჟენევაში 2- 3 მაისს აეროს რასობრივი დისკრიმინაციის აღმოფხვრის კომიტეტის 89–ე სესიას დაესწრო სახალხო დამცველის პირველი მოადგილე;
* ქ. კოპენჰაგენში 27-19 სექტემბერს თავშესაფრის საკითხებზე დანიის ომბუდსმენის ოფისში სასწავლო ვიზიტით იმყოფებოდა სახალხო დამცველის აპარატის ორი თანამშრომელი.

***ღონისძიება 10.4.1. ტოლერანტობის ცენტრის და მასთან არსებული რელიგიური და ეთნიკური უმცირესობების საბჭოების შემდგომი განვითარება***

საანგარიშო პერიოდის განმავლობაში, ტოლერანტობის ცენტრი რეგულარულად ახორციელებდა ეთნიკური და რელიგიური უმცირესობების უფლებრივი მდგომარეობის მონიტორინგს და ანალიზს. ტოლერანტობის ცენტრმა მოამზადა სახალხო დამცველის 2015 წლის საპარლამენტო ანგარიშის შესაბამისი თავები რელიგიის თავისუფლების ეთნიკური უმცირესობების შესახებ. ცენტრი ასევე კოორდინირებას უწევდა საქართველოს სახალხო დამცველთან არსებულ რელიგიათა და ეთნიკურ უმცირესობათა საბჭოების მუშაობას. 2016 წლის იანვრის თვეშისაქართველოს სახალხო დამცველისა და საერთაშორისო ფონდ „ლეა“-ს ორგანიზებით, ჰოლოკოსტის მსხვერპლთა ხსოვნის დღისადმი მიძღვნილი ღონისძიება გაიმართა.

ცენტრი თავის საქმიანობას და უმცირესობებთან დაკავშირებულ სიახლეებს აშუქებდა სამენოვანი ვებ-გვერდის [www.tolerantoba.ge](http://www.tolerantoba.ge) საშუალებით.

***რელიგიათა საბჭოს და ეროვნულ უმცირესობათა საბჭოს ღონისძიებები:***

* 2016 წლის 29 თებერვალი - საქართველოს სახალხო დამცველმა და სახალხო დამცველთან არსებული ეროვნულ უმცირესობათა საბჭოს წევრმა ორგანიზაციებმა მშობლიური ენის დღისადმი მიძღვნილი ღონისძიება გამართეს;
* 2016 წლის 13 აპრილი - სახალხო დამცველთან არსებული ეროვნულ უმცირესობათა საბჭოს წარმომადგენლებს ეუთოს უმაღლესი კომისარი ასტრიდ ტორსი შეხვდა. შეხვედრას უმაღლესი კომისრის მრჩევლები მარკ ფუმაგალი და ლაურენტიუ ხადირკა ესწრებოდენენ. შეხვედრაზე განიხილეს სამოქალაქო თანასწორობისა და ინტეგრაციის სახელმწიფო სტრატეგიის და 2015–2020 წლების სამოქმედო გეგმის და სახელმწიფო ენის შესახებ კანონის იმპლემენტაციის საკითხები;
* 2016 წლის 26 აპრილი - საქართველოს ეროვნულ ბიბლიოთეკაში სახალხო დამცველთან არსებული ტოლერანტობის ცენტრის ორგანიზებით გაიმართა სამუშაო შეხვედრა „ბოშების დღევანდელობა საქართველოში“;
* 2016 წლის 8 აპრილი - სახალხო დამცველთან არსებულ რელიგიათა საბჭოს შეხვდა ვურტებერგის (შტუტგარტი) ეპისკოპოსი და მსოფლიო ლუთერული ეკლესიების ვიცე-პრეზიდენტი, დოქტორი ოტფრიდ იული. ეპისკოპოსმა რელიგიათა საბჭოს გააცნო ევანგელურ-ლუთერული ეკლესიის საერთაშორისო მისიების საქმიანობა, ასევე ის ჰუმანიტარული ინიციატივები, რომელსაც ლუთერული ეკლესია მთელ მსოფლიოშო ახორციელებს ლტოლვილების დასახმარებლად;
* 2016 წლის, 20-22 მაისი - სახალხო დამცველთან არსებული ტოლერანტობის ცენტრის ორგანიზებითა და სახალხო დამცველთან არსებული ადამიანის უფლებათა აკადემიის ჩართულობით, გაიმართა სემინარზე ჟურნალისტებისათვის „მედია სტანდარტები და ტოლერანტობის კულტურა “;
* 2016 წლის 16-18 მაისი - სახალხო დამცველთან არსებული ტოლერანტობის ცენტრის წარმომადგენლები და რელიგიათა საბჭოს ანალიტიკური ჯგუფის წევრები სამუშაო ვიზიტით აჭარაში იმყოფებოდნენ. შეხვედრის მიზანი იყო აჭარაში რელიგიის თავისუფლების კუთხით არსებული მდგომარეობისა და მუსლიმთა წინაშე არსებული გამოწვევების გაცნობა;
* 2016 წლის 29 ივლისი - ბათუმში ჩატარდა სახალხო დამცველთან არსებული ტოლერანტობის ცენტრის მიერ ორგანიზებული ვიქტორინა „ეთნოსები და რელიგიები საქართველოში“. ვიქტორინა წელს უკვე მეექვსედ ჩატარდა და ერთმანეთს 5 გუნდი შეეჯიბრა. ღონისძიება ჩატარდა აშშ–ის საერთაშორისო განვითარების სააგენტოს (USAID) მიერ დაფინანსებული საქართველოს გაეროს ასოციაციის (UNAG) პროექტის „ტოლერანტობის, სამოქალაქო ცნობიერებისა და ინტეგრაციის მხარდაჭერის პროგრამის“ (PITA) ფარგლებში;
* 2016 წლის 19 სექტემბერი - საქართველოს სახალხო დამცველი და სახალხო დამცველთან არსებული ეროვნულ უმცირესობათა საბჭოს წევრები სახელმწიფო უწყებების, ცენტრალური საარჩევნო კომისიის და არასამთავრობო ორგანიზაციების წარმომადგენლებს შეხვდნენ. შეხვედრაზე გადაწყვეტილების მიღებასა და საარჩევნო-პოლიტიკურ პროცესებში ეროვნული უმცირესობების ჩართულობის საკითხები, ამ მიმართულებით სახელმწიფოს ხედვა და არსებული მდგომარეობა განიხილეს;
* 2016 წლის 18 ნოემბერი - საქართველოს სახალხო დამცველთან არსებულმა ტოლერანტობის ცენტრის ეროვნულ უმცირესობათა და რელიგიათა საბჭოებმა ტოლერანტობის საერთაშორისო დღისადმი მიძღვნილი ღონისძიება გამართეს. სახალხო დამცველთან არსებული ეროვნულ უმცირესობათა და რელიგიათა საბჭოები ყოველწლიურად ირჩევენ ე.წ. ტოლერანტობის ქომაგ: მედიასაშუალებას, ორგანიზაციას, პიროვნებას და საჯარო მოხელეს, რომლებმაც მიმდინარე წლის განმავლობაში ხელი შეუწყვეს ეთნიკური და რელიგიური უმცირესობების უფლებების დაცვას და ტოლერანტობის კულტურის დამკვიდრებას.

***ღონისძიება 10.4.2. ბავშვის უფლებების დაცვის ცენტრის შემდგომი განვითარება***

საანგარიშო პერიოდში ბავშვის უფლებების ცენტრმამომზადდა ალტერნატიული ანგარიში გაერო–ს ბავშვის უფლებათა კომიტეტში წარსადგენად, ასევე, სახალხო დამცველის 1 რეკომენდაცია, 2 წინადადება და 4 განცხადება.

2016 წელს ცენტრმა იმუშავა 311 ახალ საქმეზედა დაასრულა მუშაობა 189 - ზე. ცენტრის მიერ სატელეფონო კონსულტაცია გაეწია 329 მოქალაქეს. განმცხადებლებთან განხორციელდა 200 შეხვედრა. ბავშვის უფლებების დარღვევების ინდივიდუალური შემთხვევების ადგილზე შესწავლის მიზნით, განხორციელდა მივლინებები რეგიონებში. ჩატარდა მინდობით აღზრდისა და რეინტეგრაციის ქვეპროგრამების მონიტორინგი საქართველოს 21 რაიონში, აგრეთვე, თვითმმართველ ქალაქებში, 8 ვიზიტი - თბილისში. შემოწმდა 62 ბენეფიციარის უფლებრივი მდგომარეობა. ცენტრის თანამშრომლებმა განახორციელეს მეურვეობა–მზრუნველობის საბჭოს სხდომების მონიტორინგი 10 რეგიონის სოციალური მომსახურების სამხარეო ცენტრებში. განხორციელდა მონიტორინგი 11 მცირე საოჯახო ტიპის სახლში, 21 ვიზიტი პენიტენციურ დაწესებულებებში, 27 შეხვედრა სხვადასხვა ორგანიზაციების მოწვევით. თანამშრომლები 7 საკომიტეტო სხდომას პარლამენტში და 8 ტრენინგს დაესწრნენ.

ცენტრმა მონაწილეობა მიიღო ევროპის ბავშვთა ომბუდსმენების ქსელის საერთაშორისო პროექტში არასრულწლოვნებისთვის. მომზადდა 5–წუთიანი ვიდეო ფილმი არასრულწლოვნების მონაწილეობით. ცენტრის თანამშრომლებმა მონაწილეობა მიიღეს 8 კონფერენციისა და სამუშაო შეხვედრაში. ცენტრმა იმუშავა სასჯელაღსრულების N2 დაწესებულების არასრულწლოვანთა განყოფილებაში სპეციალურ პრევენციულ ჯგუფთან ერთად განხორციელებული მონიტორინგის ანგარიშზე. ჩაატარა მინდობით აღზრდისა და რეინტეგრაციის პროგრამების მონიტორინგის ანგარიშის პრეზენტაცია. მომზადდა და დაიწყო საჯარო სკოლებისა და სკოლა–პანსიონების მონიტორინგის პროექტი.

პროექტის „სახალხო დამცველის ბავშვის უფლებების ცენტრის შესაძლებლობის გაძლიერება“ ფარგლებში ჩატარდა მონიტორინგი 6 რეგიონის ყველა რაიონის 38 საჯარო სკოლაში; ცენტრის ორგანიზებით ჩატარდა 3 ტრენინგი. ცენტრის თანამშრომლებმა მონაწილეობა მიიღეს ბავშვთა ომბუდსმენების ევროპული ქსელის (ENOC) ყოველწლიური კონფერენციისა და გენერალური ასამბლეის მუშაობაში.

საანგარიშო პერიოდში ცენტრის თანამშრომლები მივლინებით იმყოფებოდნენ შვეიცარიაში, თურქეთსა და შვედეთში.

***ღონისძიება 10.4.3. შეზღუდული შესაძლებლობების მქონე პირთა უფლებების დაცვის დეპარტამენტის განვითარება***

2016 წელს დეპარტამენტის მიერ შესწავლილ იქნა 236 საქმე, გაიგზავნა 701 წერილი, დასრულდა მუშაობა 100 საქმეზე. გავრცელდა 23 რელიზი; დეპარტამენტის წარმომადგენლები შეხვდენენ 65 მოქალაქეს. ასევე, დეპარტამენტის მიერ განხორციელდა 5 გეგმიური ვიზიტი და 3 არაგეგმიური მონიტორინგი, ხოლო პენიტენციური დეპარტამენტის დაწესებულებებში - 10 ვიზიტი .

შშმ პირთა უფლებების დეპარტამენტი საქართველოს სახალხო დამცველს წარმოადგენს შეზღუდული შესაძლებლობის მქონე პირთა უფლებების სფეროში მოქმედ თემატურ სამუშაო ჯგუფებში. დეპარტამენტის წარმომადგენლები მონაწილეობას იღებენ ქალაქ თბილისის მერიასთან არსებული შეზღუდული შესაძლებლობის მქონე პირთა საკითხებზე მომუშავე საბჭოს მუშაობაში, დამკვირვებლის სტატუსით.

2016 წელს დეპარტამენტმა მოამზადა:

* შშმ პირთა უფლებების კონვენციის მონიტორინგის მეთოდოლოგია;
* შშმ პირთა სადღეღამისო სპეციალური დაწესებულებების მონიტორინგის მეთოდოლოგია;
* შშმ პირთა სადღეღამისო სპეციალური დაწესებულებების მონიტორინგის ანგარიში; პროექტის კონცეფცია ინკლუზიური განათლების მონიტორინგის თაობაზე;
* შშმ პირთა უფლებების შესახებ გაეროს სპეციალური მომხსენებლისათვის წარსადგენი კითხვარი;
* საქართველო–ევროკავშირის ასოცირების დღის წესრიგის ახალ სამოქმედო გეგმის (2017–2020) პროექტზე შეზღუდული შესაძლებლობის მქონე პირთა უფლებების დაცვასთან დაკავშირებული კომენტარები/დამატებები;
* გაეროს შშმ პირთა უფლებების კომიტეტისთვის წარსადგენი კონვენციის იმპლემენტაციის მონიტორინგის ანგარიში.

2016 წელს გაიმართა საქართველოს სახალხო დამცველთან არსებული გაეროს შეზღუდული შესაძლებლობის მქონე პირთა უფლებების კონვენციის პოპულარიზაციის, დაცვისა და იმპლემენტაციის მონიტორინგის საკონსულტაციო საბჭოს 5 შეხვედრა. დეპარტამენტის წარმომადგენელმა მონაწილეობა მიიღეს ადამიანის უფლებათა დაცვის სამთავრობო სამოქმედო გეგმის განხილვაში. გაიმართა 3 სპეციალური ანგარიშის პრეზენტაცია. შეირჩა საქართველოს სახალხო დამცველთან არსებული გაეროს შეზღუდული შესაძლებლობის მქონე პირთა უფლებების კონვენციის პოპულარიზაციის, დაცვისა და იმპლემენტაციის მონიტორინგის საკონსულტაციო საბჭოს ახალი წევრები. ასევე, შეზღუდული შესაძლებლობის მქონე პირთა უფლებების დაცვის დეპარტამენტის უფროსი სპეციალისტი. შეზღუდული შესაძლებლობის მქონე პირთა უფლებების დეპარტამენტის თანამშრომლები მონაწილეობდნენ 60 სხვადასხვა შეხვედრაში.

***ღონისძიება 10.4.4. სისხლის სამართლის მართლმსაჯულების დეპარტამენტის განვითარება***

2016 წლის განმავლობაში საქართველოს სახალხო დამცველის აპარატის სისხლის სამართლის მართლმსაჯულების დეპარტამენტი აქტიურად მუშაობდა შესაბამის სახელმწიფო უწყებებში კონკრეტულ უფლებადარღვევებთან დაკავშირებით გასაგზავნი წინადადება/რეკომენდაციების მომზადების პროცესში. დეპარტამენტის მიერ პენიტენციურ დაწესებულებებში განხორციელდა სისტემატური ვიზიტები; შემოსული და შესწავლილი განცხადებების რაოდენობამ შეადგინა - 3,264, ხოლო დასრულებული საქმეების რაოდენობამ - 2,987, დეპარტამენტის თანამშრომლები შეხვდნენ 1,859 განმცხადებელს. დეპარტამენტმა მოამზადა 13 რეკომენდაცია.

2016 წელს სისხლის სამართლის მართლმსაჯულების დეპარტამენტის მიერ შემუშავებული რელევანტური წინადადება/რეკომენდაციები გაიგზავნა საქართველოს მთავარ პროკურატურაში, საქართველოს შინაგან საქმეთა სამინისტროში, საქართველოს სასჯელაღსრულებისა და პრობაციის სამინისტროსა და საქართველოს უზანაეს სასამართლოში. საქართველოს სახალხო დამცველი კონკრეტული უფლებდარღვევის შინაარსის გათვალისწინებით ითხოვდა შესაბამისი უფლების აღდგენას, დანაშაულის ნიშნების გამოვლენისას გამოძიების დაწყებასა და ეფექტიანი გამოძიების წარმოებას, საკანონმდებლო აქტებში ხარვეზების აღმოჩენის შემთხვევაში შესაბამისი ცვლილებების განხორციელებას, ერთიანი სასამართლო პრაქტიკის განვითარებასა და სხვ.

2016 წლის 31 აგვისტოს სისხლის სამართლის მართლმსაჯულების დეპარტამენტმა მოამზადა საქართველოს სახალხო დამცველის სასამართლოს მეგობრის მოსაზრება ე.წ. „კაბელების“ საქმეზე, რომელითაც სახალხო დამცველმა საქართველოს საკონსტიტუციო სასამართლოს მიმართა სისხლის სამართლის კოდექსით გათვალისწინებული ნორმის – გაფლანგვის კონსტიტუციურობასთან დაკავშირებით.

თითოეულ ინდივიდუალურ განცხადება/საჩივართან დაკავშირებით სისხლის სამართლის მართლმსაჯულების დეპარტამენტის თანამშრომლები ახორციელებდნენ ვიზიტს შესაბამის პენიტენციურ დაწესებულებაში კონკრეტული ბრალდებულის/მსჯავრდებულის მონახულების მიზნით. ასევე, ცალკეულ შემთხვევებში, დეპარტამენტის თანამშრომლები მონიტორინგს უწევენ სასამართლო განხილვის მიმდინარეობის პროცესში საკანონმდებლო რეგულაციების დაცვის, შესრულების ზედმიწევნითობასა და ხარისხს.

სისხლის სამართლის მართლმსაჯულების დეპარტამენტი მიმდინარე წლის განმავლობაში აქტიურად იყო ჩართული სხვადასხვა სახის ტრენინგებსა და უცხო ქვეყნების საუკეთესო გამოცდილების შესწავლის მიზნით, განხორციელებულ სასწავლო ვიზიტებში.

***ღონისძიება 10.4.5. სამოქალაქო, პოლიტიკური, ეკონომიკური, სოციალური და კულტურული უფლებების დეპარტამენტის განვითარება***

საანგარიშო პერიოდში სამოქალაქო, პოლიტიკური, ეკონომიკური, სოციალური და კულტურული უფლებების დაცვის დეპარტამენტიდან გაიგზავნა 1212 წერილი და მომზადდა 39 საჯარო განცხადება. ასევე, გაიგზავნა 19 რეკომენდაცია, 5 წინადადება, 1 საკანონმდებლო წინადადება და 1 დასკვნა. დეპარტამენტმა დაასრულა 606 საქმის შესწავლა; იმუშავა წლიური და 10 დეკემბრის ანგარიშების შესაბამის თავებზე. დეპარტამენტის თანამშრომლები განმცხადებლებს უშუალოდ შეხვდნენ 412 შემთხვევაში და მონაწილეობა მიიღეს 5 საჯარო დებატის დაგეგმვასა და წარმართვაში.

დეპარტამენტმა მოაწყო 2 შეხვედრა ადგილობრივ არასამთავრობო ორგანიზაციებთან ინფორმაციის თავისუფლებასა და პერსონალურ მონაცემებს შორის ბალანსისა და საარჩევნო საკითხებზე; მონიტორინგი გაუწია ერთიანი ნაციონალური მოძრაობის 3 აქციასა და სხვა სახის აქციებს.

2016 წელს სამოქალაქო, პოლიტიკური, ეკონომიკური, სოციალური და კულტურული უფლებების დაცვის დეპარტამენტმა მონიტორინგი გაუწია რიგ სასამართლო პროცესებსა და ადმინისტრაციულ განხილვებს; დააკვირდა 8 ოქტომბრის საპარლამენტო არჩევნებსა და 30 ოქტომბერს გამართულ ამავე არჩევნების მეორე ტურს. დეპარტამენტის წარმომადგენლები დაესწრნენ სხვადასხვა უწყების მიერ პარლამენტში წარმოდგენილი სახალხო დამცველის რეკომენდაციების შესრულების ანგარიშის განხილვას. შემუშავდა გაცემული რეკომენდაციების შესრულების მდგომარეობის ამსახველი დოკუმენტი.

დევნილთა ჩასახლებების მონიტორინგი განხორციელდა 501 ობიექტში. 765 დევნილს გაეწია სამართლებრივი დახმარება. სახალხო დამცველის წარმომადგენელმა მონაწილეობა მიიღო დევნილთა საკითხებზე მომუშავე საქართველოს ოკუპირებული ტერიტორიებიდან იძულებით გადაადგილებულ პირთა, განსახლებისა და ლტოლვილთა სამინისტროს დევნილთა საკითხების შემსწავლელი კომისიის 65 სხდომაში.

საანგარიშო პერიოდის განმავლობაში დეპარტამენტი აკვირდებოდა რუსთავი2–ის სასამართლო პროცესებს. ასევე, აღნიშნულ პროცესებთან დაკავშირებით სასამართლოსა და რუსთავი2–ის ეზოში გამართული აქციებს.

სამოქალაქო, პოლიტიკური, ეკონომიკური, სოციალური და კულტურული უფლებების დაცვის დეპარტამენტმა მოამზადა რეკომენდაციები, რომლებითანც სახალხო დამცველმა მიმართა საქართველოს სასჯელაღსრულებისა და პრობაციის სამინისტროს, იუსტიციის უმაღლეს საბჭოს, საქართველოს შინაგან საქმეთა მინისტრს, საქართველოს ოკუპირებული ტერიტორიებიდან იძულებით გადაადგილებულ პირთა, ლტოლვილთა და განსახლების მინისტრს,თბილისის მერს, ხაშურის მუნიციპალიტეტის საკონკურსო-საატესტაციო კომისიასა და ხაშურის მუნიციპალიტეტის გამგებელს.

საანგარიშო პერიოდში დეპარტამენტის ინიციატივით გაიმართა საჯარო დებატები თემებზე „სეკულარიზმის გამოწვევები საქართველოში“ და ,,გარემოსდაცვითი პრობლემები კანონმდებლობასა და პრაქტიკაში’’.

2016 წლის 14 -15 მარტს როგორც დღის, ასევე ღამის განმავლობაში სამოქალაქო, პოლიტიკური, ეკონომიკური, სოციალური და კულტურული უფლებების დაცვის დეპარტამენტის წარმომადგენლები აკვირდებოდნენ თბილისის სახელმწიფო უნივერსიტეტში აუდიტორია 115–ისა და თსუ–ს თვითმმართველობის მიერ გამართული პარალელური აქციების მიმდინარეობასა და მის შემდეგ განვითარებულ მოვლენებს.

***ღონისძიება 10.4.6. გენდერული თანასწორობის დეპარტამენტის განვითარება***

2016 წლის განმავლობაში გენდერული თანასწორობის დეპარტამენტის მიერ მომზადდა 2 სპეციალური ანგარიში, 7 წინადადება, 3 რეკომენდაცია და 1 სასამართლოს მეგობრის მოსაზრება. დეპარტამენტში შესული განცხადებების რაოდენობამ შეადგინა 161. დეპარტამენტის თანამშრომლები შეხვდნენ და კონსულტაცია გაუწიეს 64 პირს.

გენდერული თანასწორობის დეპარტამენტი მონაწილეობდა ოჯახში ძალადობის მსხვერპლის სტატუსის მიმნიჭებელი ჯგუფის 23 სხდომაში სათათბირო ხმის უფლებით, სადაც განხილულ იქნა 28 საქმე და სტატუსი მიენიჭა 25 პირს.

დეპარტამენტის ორგანიზებით ქვემო ქართლის რეგიონის მუნიციპალიტეტებში ჩატარდა 19 საინფორმაციო შეხვედრა ადრეულ ასაკში ქორწინების საკითხებზე. გარდა ამისა, დეპარტამენტმა გამართა საინფორმაციო ტიპის 66 შეხვედრა.

დეპარტამენტის მიერ განხორციელდა 4 დღიანი ტრენინგები ქალთა უფლებებსა და გენდერის ძირითად საკითხებზე კახეთში, შიდა ქართლში, გურიასა და სამეგრელო ზემო-სვანეთში, სადაც მონაწილეობდა 100-მდე ადგილობრივი თემის ლიდერი ქალი. განხორციელდა 10 მივლინება საქართველოს რეგიონებში და 2 მივლინება საზღვარგარეთ.

2016 წელს გენდერული თანასწორობის დეპარტამენტის ინიციატივით ჩატარდა 2 საჯარო დებატი თემებზე ,,ადრეულ ასაკში ქორწინება - გამოწვევები და გადაჭრის გზები’’ და „ტრადიციით გამართლებული ძალადობა გოგონებსა და ქალებზე“.

დეპარტამენტმა განახორციელა ოჯახში ძალადობისა და ტრეფიკინგის მსხვერპლთა ქუთაისის, თბილისის, გორის, ბათუმისა და სიღნაღის თავშესაფრების მონიტორინგი. ასევე, ამასთან, მომზადდა და გავრცელდა 9 განცხადება.

ქალთა მიმართ ძალადობის წინააღმდეგ მიმართული 16 დღიანი კამპანიის ფარგლებში, დეპარტამენტმა მონაწილეობა მიიღო ქუთაისსა და ზუგდიდში ფილმის ჩვენებასა და დისკუსიაში.

საანგარიშო პერიოდში დეპარტამენტის მიერ მომზადდა გაეროს ქალთა მიმართ დისკრიმინაციის ყველა ფორმის აღმოფხვრის შესახებ კომიტეტში წარსადგენი შუალედური ანგარიში და დოკუმენტი გაეროს სამუშაო ჯგუფისთვის ქალთა მიმართ დისკრიმინაციის აღმოფხვრის საუკეთესო პრაქტიკის შესახებ.

ქალთა მიმართ ძალადობისა და ოჯახში ძალადობის საკითხებზე გამოცდილების გაზიარებისა და სამომავლო თანამშრომლობის შესაძლებლობების განხილვის მიზნით, გენდერული თანასწორობის დეპარტამენტმა სომხეთის ომბუდსმენის აპარატს უმასპინძლა.

***ღონისძიება 10.4.7. ანალიტიკური დეპარტამენტის განვითარება***

2016 წელს ანალიტიკური დეპარტამენტის ფარგლებში ჩატარდა კვლევები შემდეგ თემებზე: პერსონალური მონაცემებისა და გამოხატვის თავისუფლების ურთიერთმიმართების შესახებ (ევროპული სამართლის ჭრილში); ტრანსსექსუალიზმი (ადამიანის უფლებათა ევროპული სასამართლოს ჭრილში) და ბავშვთა და ჩვილთა სიკვდლიანობა. ასევე, მომზადდა სახალხო დამცველის საპარლამენტო ანგარიშის შემოკლებული ვერსია და სახალხო დამცველის საპარლამენტო ანგარიშის ამსახველი მოკლე ანგარიში ციფრებში, სადაც მოცემულია სტატისტიკური მასალა და ვიზუალური ინფო–გრაფიკები.

გარდა ამისა, დეპარტამენტმა მოამზადა საინფორმაციო გრაფიკები აპარატის საქმიანობისა და სახალხო დამცველის ცხელი ხაზის შესახებ. ასევე, სახალხო დამცველის 2016 წლის საქმიანობის ანგარიში, 2016 წლის ფინანსთა სამინისტროში წარსადგენი ანგარიში, 2 სასამართლოს მეგობარი და 1 კონსტიტუციური სარჩელი.

საანგარიშო პერიოდში განახლდა სახალხო დამცველის აპარატის მონაცემთა ბაზები და შეიქმნა სტატისტიკური აღრიცხვის ახალი მონაცემთა ბაზები.

ანალიტიკურმა დეპარტამენტმა განიხილა 96 განცხადება.

***ღონისძიება 10.4.8 თანასწორობის დეპარტამენტის განვითარება***

თანასწორობის დეპარტამენტის ფარგლებში მომზადდა სასამართლო მეგობრის მოსაზრება - 5, რეკომენდაცია – 9, ზოგადი წინადადება - 6, განცხადება დისკრიმინაციის ფაქტის დადგენის მოთხოვნით – 175. საქმისწარმოება შეწყდა - 69 განცხადებაზე. 1 ტრენინგი ჩატარდა შეზღუდული შესაძლებლობის მქონე ბავშვების მშობლებისთვის, 2 ტრენინგი ჩატარდა შინაგან საქმეთა სამინისტროს გამომძიებლებისთვის, ხოლო საქმის ფაქტობრივი გარემოებების უკეთ გამოსაკვლევად მოხდა შეხვედრა 132 მოქალაქესთან.

ანტიდისკრიმინაციული კანონის შესაბამისად, სახალხო დამცველი ახორციელებდა ღონისძიებებს დისკრიმინაციის საკითხებზე საზოგადოების ცნობიერების ასამაღლებლად. 2016 წლის 26 ოქტომბერს საქართველოს სახალხო დამცველმა სიძულვილი მოტივირებული დანაშაულების გამოძიების თემაზე საჯარო დებატები გამართა. შეხვედრაზე განიხილეს რელიგიის, რასის, სექსუალური ორიენტაციის და გენდერული იდენტობის ნიშნით ჩადენილი სავარაუდო დანაშაულების გამოძიების საკითხი.

***ღონისძიება 10.4.8. თავდაცვის სფეროში ადამიანის უფლებათა დაცვის დეპარტამენტის განვითარება***

საანგარიშო პერიოდში თავდაცვის სფეროში ადამიანის უფლებათა დაცვის დეპარტამენტმა მოკვლევა დაასრულა 21 საქმეზე, ხოლო საკუთარი ინიციატივით დაიწყო მოკვლევა 12 შემთხვევაზე. შეხვედრა შედგა 83 განმცხადებელთან. ინფორმაციის გადამოწმების, სამანდატო კომისიაზე დასწრების, ფიზიკური გარემოს მონიტორინგის და ინფორმაციის გადამოწმების მიზნით განხორციელდა 1 ვიზიტი შინაგან საქმეთა სამინისტროს სტრატეგიული დაცვის ობიექტების დეპარტამენტში, 1 ვიზიტი ავიაციის სარდლობის უზრუნველყოფისა და დაცვის ბატალიონში, 3 ვიზიტი შეიარაღებისა და ტექნიკის სარემონტო ბაზაზე. ასევე, 1 ვიზიტი ვაზიანის სამხედრო ბაზაზე.

2016 წელს ჩატარდა 4 დღიანი ტრენინგი სამხედრო მოსამსახურეებისათვის. ასევე, ფიზიკური გარემოს მონიტორინგი მარნეულის საავიაციო ბრიგადაში; განხორციელდა 2 ვიზიტი წვევამდელთა შემკრებ გამანაწილებელ პუნქტში, 1 ვიზიტი შსს სპეციალური და საგანგებო ღონისძიებების ცენტრის სტრატეგიული ობიექტების დაცვის დეპარტამენტის მე– 3 სამმართველოს მე–3 განყოფილების მე–3 ქვეგანყოფილებაში. 1 ვიზიტი სანიკიძის სახელობის ომის ვეტერანთა ჰოსპიტალში, 1 ვიზიტი შეიარაღებისა და ტექნიკის სარემონტო ბაზაზე, არჩევნებში მონაწილეობის უფლებით სარგებლობის გადამოწმების მიზნით, 1 ვიზიტი საავიაციო ბაზაზე არჩევნებში მონაწილეობის უფლებით სარგებლობის გადამოწმების მიზნით, 1 ვიზიტი კრწანისის სასწავლო ცენტრში უცხო პირთა შეჭრის ფაქტთან დაკავშრებით, 1 ვიზიტი ვეტერანების საქმეთა სახელმწიფო სამსახურში, მონიტორინგის მიზნით, თითო ვიზიტი სასჯელაღსრულების დაწესეულებების გარე დაცვის სამსახურებში მონიტორინგის მიზნით. 2 ვიზიტი სასჯელაღსრულების მე–17 დაწესებულების გარე დაცვის სამსახურში მონიტორინგის მიზნით. 1 ვიზიტი გორის მე–5 ქვეით ბრიგადაში სავარაუდო უფლებადარღვევასთან დაკავშრებით. მონიტორინგის მიზნით თითო ვიზიტი შსს განსაკუთრებულ დავალებათა დეპარტამენტის განსაკუთრებულ დავალებათა I სამმართველოში, შსს ობიექტების დაცვის დეპარტამენტის II სამმართველოს I განყოფილებაში და შსს განსაკუთრებულ დავალებათა დეპარტამენტის განსაკუთრებულ დავალებათა III სამმართველოში. მომზადდა 1 რეკომენდაცია.

დეპარტამენტმა საპარლამენტო ანგარიშის შესაბამისი თავი მოამზადა.

**მიზანი 10.5. პრევენციის ეროვნული მექანიზმის ეფექტური ფუნქციონირების უზრუნველყოფა**

საანგარიშო პერიოდში საქართველოს სახალხო დამცველის აპარატის სპეციალური პრევენციული ჯგუფის მიერ ადამიანის უფლებების დაცვის მდგომარეობის შემოწმების მიზნით, ქვეყნის მასშტაბით მცირე საოჯახო ტიპის 11 ბავშვთა სახლში 11 ვიზიტი განხორციელდა, შეზღუდული შესაძლებლობის მქონე პირთა 6 დაწესებულებაში - 6 ვიზიტი, 11 პენიტენციურ დაწესებულებაში - 30 ვიზიტი, ევროპის ქვეყნებიდან საქართველოში დეპორტირებული მიგრანტების დაბრუნების პროცესზე დასაკვირვებლად (5 ჩარტერული რეისის ფარგლებში) - 5 ვიზიტი დიუსელდორფისა და 5 ვიზიტი ათენის აეროპორტში განხორციელდა.

გარდა ამისა, პრევენციის ეროვნულმა მექანიზმმა განახორციელა მონიტორინგი შსს-ს 27 დროებითი მოთავსების იზოლატორსა (სულ 31 ვიზიტი) და პოლიციის 58 სამმართველოში (სულ 58 ვიზიტი). პრევენციისა და მონიტორინგის დეპარტამენტის წარმომადგენლებმა 6 შეხვედრა გამართეს რეგიონებში მომუშავე ადვოკატებთან და ადამიანის უფლებათა დამცველებთან (ექვს რეგიონში).

დეპარტამენტის ფარგლებშიმომზადდა და გამოქვეყნდა ანგარიშები, ბიულეტენი, პროექტები, შემუშავდა ადამიანის უფლებათა ატლასისა და რეკომენდაციების შესრულების კონტროლის ეფექტური სისტემის შექმნის კონცეფცია და სამოქმედო გეგმა.

სპეციალური პრევენციული ჯგუფის წევრებმა მონაწილეობა მიიღეს 14 ტრენინგსა და 1 კონფერენციაში, შეირჩა 1 უფროსი სამართლებრივი ექსპერტი, ასევე პენიტენციური ჯანდაცვის კვლევის ფარგლებში შეირჩა 1 სამედიცინო ექსპერტი. გაიმართა სხვადასხვა სახის სამუშაო შეხვედრები, დამტკიცდა სპეციალური პრევენციული ჯგუფის განახლებული შემადგენლობა, პრევენციისა და მონიტორინგის დეპარტამენტის თანამშრომლები მონაწილეობდნენ აპარატში არსებული ცხელი ხაზის დღისა და ღამის მორიგეობებში.

2016 წელს პრევენციის ეროვნული მექანიზმის საკონსულტაციო საბჭოს 4 სხდომა ჩატარდა. ამასთან, დეპარტამენტის ფარგლებში, შეხვედრა შედგა წამების პრევენციის ასოციაციისა და გაეროს განვითარების პროგრამის წარმომადგენლებთან პრევენციის ეროვნული მექანიზმის რეკომენდაციების შესრულების კონტროლის ეფექტური სისტემის დანერგვასთან დაკავშირებით. წამების წინააღმდეგ კონვენციის დამატებითი ოქმის (OPCAT) ძალაში შესვლიდან 10 წლის თავთან დაკავშირებული კამპანიის ფარგლებში, პრევენციისა და მონიტორინგის დეპარტამენტმა გადაიღო და გაავრცელა ვიდეორგოლი საქართველოს პრევენციის ეროვნული მექანიზმის საქმიანობის შესახებ. პრევენციისა და მონიტორინგის დეპარტამენტის თანამშრომლები მივლინებით გაემგზავრნენ და მონაწილეობა მიიღეს პრევენციულ ეროვნულ მექანიზმთან დაკავშირებულ სხვადასხვა ღონისძიებაში.

## 11. სისხლის სამართლის სისტემაში რეაბილიტაცია/რესოციალიზაცია

**მიზანი 11.1. საჭიროებებზე მორგებული სარეაბილიტაციო პროგრამების განვითარება საუკეთესო ადგილობრივ და საერთაშორისო გამოცდილებაზე დაყრდნობით**

***ღონისძიება 11.1.1 რისკისა და საჭიროების შეფასების მეთოდოლოგიის (ბიო-ფსიქო-სოციალური შეფასება) დანერგვა და განვითარება რისკ-ჯგუფების იდენტიფიცირებისთვის. აგრეთვე, ბენეფიციართა მხრიდან რეციდივის შემთხვევების მიზეზების ანალიზის სისტემის დანერგვა***

***სსიპ - დანაშაულის პრევენციის ცენტრი* -** დანერგილია ყოფილ პატიმართა ბიო-ფსიქო- სოციალური შეფასების ინსტრუმენტი, საქმის წარმოება მიმდინარეობს შიდა სტანდარტის დოკუმენტით გაწერილი ვადებისა და პროცედურების შესაბამისად.

***სსიპ - პრობაციის ეროვნული სააგენტო* -** წარმატებით მიმდინარეობს პირობით მსჯავრდებულებთან სასჯელის ინდივიდუალური დაგეგმვა ბიო-ფსიქო-სოციალური შეფასების საფუძველზე.

***პენიტენციური დეპარტამენტი* -** 2015 წლის 29 აპრილის N33 ბრძანებით დამტკიცდა სასჯელის მოხდის ინდივიდუალური დაგეგმვის ინსტრუქცია თანდართული რისკისა და საჭიროების (ბიო-ფსიქო-სოციალური შეფასება) შეფასების ინსტრუმენტით. სასჯელის მოხდის ინდივიდუალური დაგეგმვის მიდგომის იმპლემენტაცია პენიტენციურ სისტემაში სრულწლოვანთა მიმართ 2015 წელს დაიწყო.

* 2015 წლიდან N16 დაბალი რისკის დაწესებულებებში მსჯავრდებულთა სრული ჩართულობით მიმდინარეობს;
* N5 ქალთა დაწესებულებაში 2015 წელს დაინერგა და მსჯავრდებულთა 80% არის ჩართული;
* N6 დაწესებულებაში მულტიდისციპლინური გუნდი მომზადდა;
* N12 დაწესებულებაში 2015 წლის ბოლოს მიდგომის იმპლემენტაცია დაიწყო, და 20 ბენეფიციარია ჩართული;

2016 წელს მულტიდისციპლინური გუნდები მომზადდა და მიდგომის იმპლემენტაცია დაიწყო შემდეგ დაწესებულებებში:

* N17 დაწესებულება, ჩართულია 10 ბენეფიციარი;
* N6 დაწესებულებაში მულტიდისციპლინური გუნდი მომზადებულია;
* N8 დაწესებულება, ჩართულია 17 ბენეფიციარი;
* N18 დაწესებულება, ჩართულია 3 ბენეფიციარი;
* N19 დაწესებულება, ჩართულია 4 ბენეფიციარი;
* N15 დაწესებულება, მომზადდა მულტიდისციპლინური გუნდი, უახლოეს პერიოდში დაიწყება მიდგომის დანერგვა.

***ღონისძიება 11.1.2 ბენეფიციართა გამართული სარეგისტრაციო ბაზების ქონა და ერთიანი საძიებო პარამეტრების დამკვიდრება ბენეფიციართა რისკ-ჯგუფების და საჭიროებების მონაცემთა გენერირებისთვის***

***სსიპ - დანაშაულის პრევენციის ცენტრი* -** მიმდინაროებს ყოფილ პატიმართა მონაცემთა პროგრამული ბაზის მუშაობა პილოტურ რეჟიმში.

***სსიპ - პრობაციის ეროვნული სააგენტო* -** განხორციელდა სისტემაში არსებული საინფორმაციო ბაზის დამუშავება. დამუშავდა სრულწლოვანი და არასრულწლოვანი ბენეფიციარის მონაცემი, რის შედეგადაც განხორციელდა თითოეული ბენეფიციარის პრობლემების კვლევა, მათ კლასიფიკაცია რისკების მიხედვით და განისაზღვრა საჭიროებათა ჩამონათვალი, რომელზე დაყრდნობითაც სარეაბილიტაციო სამმართველომ ააგო ბენეფიციარის საჭიროებაზე მორგებული სარეაბილიტაციო პროგრამები. პირობით მსჯავრდებულთა საქმის წარმოება მიმდინარეობს ელექტრონულ ბაზაში.

***ღონისძიება 11.1.3 საჭიროებებზე ორიენტირებული სერვისების მოკვლევა და ადაპტაცია ადგილობრივ და საერთაშორისო პრაქტიკაზე დაყრდნობით***

***სსიპ - დანაშაულის პრევენციის ცენტრი* -** საანგარიშო პერიოდშიგანხორციელედა სერვისებზე მოძიებული ინფორმაციის ანალიზი, სტანდარტიზაცია.

დეფიციტური მომსახურებების შექმნისათვის ბაზრის სტიმულირებაზე მიმდინარეობს მუშაობა. საგრანტო პროგრამების ფარგლებში ხორციელდება სერვისებზე არსებული დეფიციტის შევსება.

***სსიპ - პრობაციის ეროვნული სააგენტო* -** პრობაციის ეროვნული სააგენტოს სარეაბილიტაციო სამმართველო აქტიურად არის ჩართული ადგილობრივ თუ საერთაშორისო ორგანიზაციებთან თანამშრომლობის პროცესში. სამმართველო თანამშრომლობს ნარკო-პრევენციისა და ანტიკრიზისულ ცენტრთან, სოციალური მომსახურების სააგენტოსთან, ბავშვთა და ახალგაზრდობის ცენტრთან, არასამთავრობო ორგანიზაციებთან, რომლებიც ახორციელებენ პროექტებს ევროკავშირის მხარდაჭერით.

ბენეფიციართა საჭიროებებიდან გამომდინარე პრობაციის ეროვნულ სააგენტოში აქტიურად მიმდინარეობს არსებული სერვისების მოძიება. 2016 წელს პრობაციის ეროვნული სააგენტო თანამშრომლობდა შემდეგ ორგანიზაციებთან:

* ანტინარკოტიკული ცენტრი (ქ. ბათუმი);
* ფსიქოლოგ-კონსულტანტთა ასოციაცია, პროექტი, „მოწყვლადი ქალებისა და მოზარდების საზოგადოებასთან ინტეგრაცია“ – (ქ.თბილისი);
* „ჰეპა პლიუსი“ (ქ.თბილისი);
* GCRT (ქ. თბილისი, ქ. ბათუმი, ქ. ქუთაისი);
* „პროფორიენტაციისა და კარიერის დაგეგმვის სამმართველო“ (ქ. ქუთაისი);
* „დანაშაულის პრევენციის ცენტრი“;
* ახალგაზრდა იურისტთა ასოციაცია (ქ. ქუთაისი);
* „თანადგომა“;
* სამედიცინო სახის მომსახურება - (ქ. ქუთაისი).

***პენიტენციური დეპარტამენტი*** - 2016 წელს 2 პენიტენციურ დაწესებულებაში დაიწყო მავნე ნივთიერებებზე დამოკიდებულ პირთა სარეაბილიტაციო პროგრამა "ატლანტისი-12 ნაბიჯის" განხორციელება. მხარდამჭერი ორგანიზაციებია: ქალთა კლუბი პეონი, პოლონური ფონდი "The Stefan Batory Foundation", ევროპის საბჭოსა და ევროკავშირის ერთობლივი პროექტი "ადამიანის უფლებები და ჯანდაცვა ციხეებსა და დახურული ტიპის სხვა დაწესებულებებში II";

- არასრულწლოვანთა დაწესებულებაში მუსიკალური თერაპია მიმდინარეობდა "ადამიანის უფლებათა სახლის" მხარდაჭერით;

- სამინისტროსა და არასამთავრობო ორგანიზაცია "სავსე გულს" შორის დაიდო მემორანდუმი ერთობლივი სარეაბილიტაციო/მხარდამჭერი პროგრამების განსახორციელებლად.

***ღონისძიება 11.1.4 ხშირად მოთხოვნადი სერვისების ორგანიზაციის ბაზაზე დანერგვა***

***სსიპ - დანაშაულის პრევენციის ცენტრი* -** დანაშაულის პრევენციის ცენტრის ბაზაზე პროგრამაში ჩართული ბენეფიციარებისთვის საანგარიშო პერიოდშიშექმნილია 13 ტრენინგ- მოდული, რომელსაც ატარებენ პროგრამაში ჩართული სპეციალისტები.

შექმნილია ან/და რეგულარულად ტარდება ტრენინგები: ,,სოციალური უნარების განვითარება“; ,,ჯანსაღი ცხოვრების წესი“; ,,სამოქალაქო განათლება“; ,,აგრესიის მართვა“; ,,კონფლიქტების მართვა და პიროვნული განვითარება“; ,,ტრეფიკინგი“; ,,არასრულწლოვანთა მართლმსაჯულება“(კრიმინოლოგიური ასპექტები და კანონმდებლობის თავისებურებები). ტესტირების რეჟიმშია შემდეგი ტრენინგები: ,,პროგრამა ქალი ბენეფიციარებისთვის სოციალური ფუნქციონირების გაძლიერების მიზნით“ (3 ტრენინგი: ქალთა უფლებები; ოჯახური ძალადობა; პოზიტიური მშობლობა); ,,გათავისუფლების შემდგომი ზრუნვა“; ,,ტრენინგი ნივთიერების ავადმოხმარების შესახებ“ (2 ეტაპი: ბენეფიციართათვის და მათი ოჯახის წევრებისთვის); ,,პოზიტიური აზროვნების უნარ-ჩვევების ინტერვენცია“ (მაღალი რისკის ბენეფიციარებისთვის 12 სესია).

***სსიპ - პრობაციის ეროვნული სააგენტო -*** შემუშავებულია 20 სარეაბილიტაციო პროგრამა, არსებული საჭიროებების გამოკვეთის საფუძველზე. აღნიშნული პროგრამების განხორციელების მიზნით, გადამზადდნენ სარეაბილიტაციო სამმართველოს სპეციალისტები.

***პენიტენციური დეპარტამენტი*** - 2016 წელს პენიტენციური დეპარტამენტის ფარგლებში განხორციელდა შემდეგი:

* პენიტენციური დაწესებულებების ბაზაზე დაინერგა არტ თერაპია;
* N2 და N5 დაწესებულებებში დაიწყო "ატლანტისი-12 ნაბიჯის" განხორციელება;
* "ნაბიჯი ცვლილებისკენ" -დანაშაულის გაცნობიერება - პილოტირდა N16 დაწესებულებაში;
* სარეაბილიტაციო პროგრამა წამალდამოკიდებულთათვის (CBT-ზე დაყრდნობით) პილოტირდა N12 და N16 დაწესებულებებში;
* თვითდახმარების ჯგუფები ნარკო დამოკიდებულთათვის - შეიქმნა სახელმძღვანელო პრინციპები და გადამზადდა 12 თანამშრომელი;

2016 წელს ფსიქო-სოციალურ საინფორმაციო და სარეაბილიტაციო პროგრამებში ჩართული იყო 1437 მსჯავრდებული, მათ შორის: ჯგუფურ ინტერვენციებში 437 (12 სახის პროგრამა), სხვადასხვა სახის არტ თერაპიაში - 178 (4 სახის პროგრამა), ფსიქო-სოციალურ ტრენინგებში - 822 ბენეფიციარი (26 სახის პროგრამა).

***ღონისძიება 11.1.5 საბაზისო სერვისების კოორდინირებული შექმნისა და მიწოდების უზრუნველყოფა***

***სსიპ - დანაშაულის პრევენციის ცენტრი* -** საანგარიშო პერიოდის განმავლობაშიყოფილი პატიმრების და მათი ოჯახის წევრებისთვის შეთავაზებულია პროფესიული გადამზადების საბაზისო პაკეტი. 2016 წლის მონაცემებით, პროფესიული გადამზადების სხვადასხვა კურსში ჩაერთო 43, სასწავლო პროცესი სრულად გაიარა 23-მა ყოფილმა პატიმარმა და მისი ოჯახის წევრმა.

პროგრამის ფარგლებში იურიდიული მომსახურებით ისარგებლა 135-მა ბენეფიციარმა, ფსიქოლოგის მომსახურება მიიღო 42 -მა ბენეფიციარმა. ჯანდაცვის პრობლემების მოგვარების მიზნით მომსახურება გაეწია 144 ბენეფიციარს. სპორტულ - კულტურულ აქტივობებში ჩაერთო 108 ბენეფიციარი და მათი ოჯახის წევრი.

საანგარიშო პერიოდში დანაშაულის პრევენციის ცენტრის ხელშეწყობით დასაქმდა 46 ბენეფიციარი, დაფინანსდა 58 ბენეფიციარის 57 ბიზნეს იდეა.

***სსიპ - პრობაციის ეროვნული სააგენტო* -** პრობაციის ეროვნული სააგენტოში ფუნქციონირებს სააგენტოს სარეაბილიტაციო პროგრამების სამმართველოს მიერ შემუშავებული 20 სარეაბილიტაციო პროგრამა, რომლის მიხედვითაც, სპეციალისტები მუშაობენ ბენეფიციარებთან ინდივიდუალური საჭიროებების მიხედვით. სარეაბილიტაციო პროგრამების სამმართველოში მაქსიმალურად ხდება შიდა რესურსის გამოყენება, ასევე საჭიროების შემთხვევაში ხდება გარე სერვისების მოძიება და მათთან თანამშრომლობა. 2016 წელს სულ ***41 პირობით მსჯავრდებული*** ჩაერთო ადგილობრივი და არასამთავრობო ორგანიზაციების მიერ მიწოდებულ სერვისებში ***(11 ქალი და 30 მამაკაცი).***

ორგანიზაციები, რომელთანაც მოხდა კომუნიკაცია და ბენეფიციარების ჩართვა:

* ანტინარკოტიკული ცენტრი - ადიქციური ქცევის შემცირება;
* „ჰეპა პლიუსი“ - ც ჰეპატიტის სკრინინგი;
* GCRT - სამედიცინო მომსახურება;
* ააიპ „პროფორიენტაციისა და კარიერის დაგეგმვის სამმართველო“ - პროფორიენტაცია;
* სსიო „დანაშაულის პრევენციის ცენტრი“ - საგრანტო პროგრამა;
* ახალგაზრდა იურისტთა ასოციაცია - იურიდიურლი კონსულტაცია;
* „თანადგომა“ - სამედიცინო სახის მომსახურება;
* ფსიქოლოგ-კონსულტანტთა ასოციაცია „მოწყვლადი ქალების და მოზარდების საზოგადოებასთან ინტეგრაციის პროექტი“.

სარეაბილიტაციო პროგრამების სამმართველო აქტიურად თანამშრომლობს ბავშვზე ზრუნვისა და მეურვეობის სააგენტოსთან საერთო ბენეფიციარებისათვის ეფექტიანი მომსახურების მიწოდების მიზნით.

***პენიტენციური დეპარტამენტი*** - სასჯელაღსრულების სამინისტროსა და განათლებისა და მეცნიერების სამინისტროს შორის გაფორმებული მემორანდუმის საფუძველზე მსჯავრდებულებს აქვთ პროფესიულ, საგანმანათლებლო და კომპიუტერულ პროგრამებში მონაწილეობის შესაძლებლობა. საანგარიშო პერიოდისათვის ჩართული იყო 1325 მსჯავრდებული, რაც წარმოადგენს მსჯავრდებულთა საერთო რაოდენობის 16 პროცენტს:

* სახელობო/პროფესიული სწავლება - 202;
* რეკრეაციული პროგრამა - 64;
* სატრენინგო/საგანმანათლებლო სწავლება - 788;
* კომპიუტერული სასწავლო პროგრამა - 271.

***ღონისძიება* 11.1.6 სერვისების ხარისხის კონტროლი**

საანგარიშო პერიოდში:

***სსიპ - დანაშაულის პრევენციის ცენტრი* -** ზრდასრულთა მომსახურების სტანდარტის სამუშაო ვერსია არსებობს, თუმცა არ არის დამტკიცებული.

***სსიპ - პრობაციის ეროვნული სააგენტო* -** პირობით მსჯავრდებულთათვის მიწოდებული სერვისების ხარისხის კონტროლი ხორციელდება პროფესიული ზედამხედველობის მეშვეობით.

***პენიტენციური დეპარტამენტი*** - ზრდასრულთა მომსახურების მიწოდების სტანდარტი შემუშავებულია და მზად არის დასამტკიცებლად.

გაწეული მომსახურების მონიტორინგი ხორციელდება სოციალური უზრუნველყოფის სამმართველოში არსებული სუპერვიზიის ჯგუფის მეშვეობით. სერვისების ხარისხის კონტროლი ხორციელდება პროფესიული ზედამხედველობის მეშვეობით.

***ღონისძიება* 11.1.7 კვლევების დაგეგმვა სარეაბილიტაციო პროგრამების ეფექტიანობის გასაზომად (საბოლოო შედეგების გაზომვა)**

***სსიპ - დანაშაულის პრევენციის ცენტრი* -** კვლევა არ განხორციელებულა თანხების სიმცირის გამო.

***სსიპ - პრობაციის ეროვნული სააგენტო* -** რესურსის მოძიება ხორციელდებოდა შესაბამისი კვლევების დაგეგმვისა და განხორციელებისთვის.

***პენიტენციური დეპარტამენტი*** - პენიტენციურ სისტემაში დაინერგა სარეაბილიტაციო პროგრამათა მონაცემების ამსახველი ცენტრალიზებული ელექტრონული ბაზა, რომელიც 2016 წელს დაიტესტა და 2017 წლიდან შევა ძალაში. ელექტრონული ბაზები მოგვცემს ანალიზისა და შესაბამისი ცვლილებების წარმოების შესაძლებლობას

***ღონისძიება 11.1.8 სოციალური მეწარმეობის იდეის პოპულარიზაცია და კონცეფციის მომზადება***

***სსიპ - დანაშაულის პრევენციის ცენტრი* -** დანაშაულის პრევენციის ცენტრისა და მიგრაციის საერთაშორისო ორგანიზაციის (IOM) თანამშრომლობით მომზადდა სოციალური საწარმოს კონცეფცია; ამოქმედდა 2 სოციალური საწარმო, სადაც დასაქმებული არიან დანაშაულის პრევენციის ცენტრის ბენეფიციარები და მათი ოჯახის წევრები.

***სსიპ - პრობაციის ეროვნული სააგენტო* -** აღნიშნულ საკითხთან დაკავშირებით პრობაციის ეროვნული სააგენტო თანამშრომლობს ევროკავშირის პროექტთან კონცეფციის შემუშავებაზე.

***ღონისძიება* 11.1.9 სავარაუდო დისკრიმინაციის შემთხვევების ადვოკატირება შესაბამისი უწყებების მხრიდან**

***სსიპ - დანაშაულის პრევენციის ცენტრი* -** დანაშაულის პრევენციის ცენტრმა მოამზადა სოციალური მუშაკები სპეციფიკური საჭიროებების მქონე ადმიანების მიმართ დისკრიმინაციის შემთხვევების გამოვლენისა და ეფექტიანი რეაგირების მიზნით.

***სსიპ - პრობაციის ეროვნული სააგენტო* -** სარეაბილიტაციო სამმართველო ხელს უწყობს დისკრიმინაციის შემთხვევების გამოვლენას, ასევე სპეციალისტთა შესაბამის მომზადებას დისკრიმინაციის შემთხვევების მართვის თვალსაზრისით. არასრულწლოვანთა განათლების უფლების დარღვევის შემთხვევებში, პრობაციის ეროვნული სააგენტოს მიერ ხდება დისკრიმინაციის შემთხვევების ადვოკატირება შესაბამის უწყებასთან.

***პენიტენციური დეპარტამენტი* -** ფსიქო-სოციალური პროგრამები: "მომზადება გათავისუფლებისთვის" და "სამოქალაქო განათლება" მოიცავს მოდულებს სტიგმა-დისკრიმინაციასთან დაკავშირებით. 2016 წელს მასში ჩართული იყო 97 მსჯავრდებული.

**მიზანი 11.2 სარეაბილიტაციო პროცესში ჩართული უწყებებისა და ორგანიზაციების ინსტიტუციური გაძლიერება, პერსონალის მომზადება და განვითარება მაღალხარისხიანი სარეაბილიტაციო მომსახურების მიწოდებისთვის**

***ღონისძიება 11.2.1 რესოციალიზაცია-რეაბილიტაციის პროცესში ჩართული უწყებების მიერ წინამდებარე სტრატეგიითა და სამოქმედო გეგმით გათვალისწინებული პრიორიტეტებისა და აქტივობების საკუთარ სტრატეგიებსა და სამოქმედო გეგმებში ასახვა***

***სსიპ - დანაშაულის პრევენციის ცენტრი* -** დანაშაულის პრევენციის ცენტრის მიერ შექმნილ სტრატეგიასა და სამოქმედო გეგმაში ასახულია სარეაბილიტაციო პროცესში ჩართული უწყებების საერთო პოლიტიკის პრიორიტეტები.

***სსიპ - პრობაციის ეროვნული სააგენტო* -** სტრატეგიები და სამოქმედო გეგმები განახლებულია.

***პენიტენციური დეპარტამენტი* -** სასჯელაღსრულებისა და პრობაციის სამინისტროს სამოქმედო გეგმაში ასახულია პენიტენციური დეპარტამენტის სხვა უწყებათაშორის სამოქმედო გეგმებში აღნიშნული ვალდებულებები.

***ღონისძიება 11.2.2 რესოციალიზაცია-რეაბილიტაციის პროცესის ეფექტიანად წარმართვისთვის შესაბამის უწყებებში ინფრასტრუქტურის შექმნა***

***სსიპ - დანაშაულის პრევენციის ცენტრი* -** რეაბილიტაციის პროცესის ეფექტიანად წარმართვის მიზნით, დანაშაულის პრევენციის ცენტრში უზრუნველყოფილია ბენეფიარებთან შეხვედრის პრივატული გარემო.

***სსიპ - პრობაციის ეროვნული სააგენტო* -** რეგიონებში პრობაციის ბიუროებში უზრუნველყოფილია შესაბამისი ინფრასტრუქტურა.

***პენიტენციური დეპარტამენტი* -** N14 პენიტენციურ დაწესებულებაში დაიწყო სარეაბილიტაციო კორპუსის კაპიტალური რემონტი, რეაბილიტაციის პროცესის ეფექტურად წარმართვისთვის,

***ღონისძიება 11.2.3 სასჯელის აღსრულების და გათავისუფლების შემდგომი ზრუნვის პროცესში შესაბამისი კვალიფიკაციის მქონე პერსონალის ჩართვა***

***სსიპ - დანაშაულის პრევენციის ცენტრი* -** დანაშაულის პრევენციის ცენტრში, რეაბილიტაციის პროცესში ჩართული სპეციალისტები არიან მაღალი კვალიფიკაციის, პოზიციის შესაბამისი განათლების და გამოცდილების მქონე კადრები. თანამშრომელთა შერჩევა ხდება კონკურსის წესით. ცენტრი მუდმივად ზრუნავს სპეციალისტთა კვალიფიკაციის ამაღლებაზე. ასევე, ხელს უწყობს სტუდენტების სტაჟირებას წამყვან უნივერსიტეტებთან თანამშრომლობის ფარგლებში.

ამჟამად, თბილისსა და რეგიონებში ყოფილ პატიმართა რეაბილიტაციისა და რესოციალიზაციის პროცესში ჩართულია 15 სოციალური მუშაკი, 1 ფსიქოლოგი, 1 იურისტი, 1 ინოვაციური პროექტების კოორდინატორი და ადგილობრივ თვითმმართველობებთან ურთიერთობის კოორდინატორი.

***სსიპ - პრობაციის ეროვნული სააგენტო* -** პრობაციის ეროვნულ სააგენტოში რეაბილიტაციის პროცესში ჩართული არიან პოზიციის შესაბამისი განათლებისა და გამოცდილების მქონე სპეციალისტები.

***პენიტენციური დეპარტამენტი* -**  სუიციდის რისკების შეფასებასთან დაკავშირებით დაწესებულებების ფსიქოლოგებს, სოციალურ მუშაკებსა და ფსიქიატრებს ჩაუტარდათ ტრენინგები. 39 მონაწილე გადამზადდა აღნიშნულ პროგრამაში, ხოლო სუიციდის პრევენციის სატრენინგო პროგრამა გაიარა 42-მა მონაწილემ. არასრულწლოვნებთან შემხებლობაში მყოფი თანამშრომლებისთვის ჩატარდა სატრენინგო კურსები არასრულწლოვანთა მართლმსაჯულებაზე, არასრულწლოვნებთან მუშაობის მეთოდოლოგიასა და ფსიქოლოგიაზე. არასრულწლოვანთა სარეაბილიტაციო დაწესებულების 13 თანამშრომლისა და პრობაციის 46 თანამშრომლისათვის შედგა სპეციალიზირებული სასწავლო პროგრამა.

***ღონისძიება 11.2.4 ორგანიზაციის ბაზაზე განსახორციელებელი სარეაბილიტაციო პროგრამების მიწოდებისთვის პერსონალის გადამზადება***

***სსიპ - დანაშაულის პრევენციის ცენტრი* -** 2016 წლის განმავლობაში, სამუშაო პრაქტიკაში გამოვლენილი საჭიროების შესაბამისად, ყოფილ პატიმართა რეაბილიტაციისა და რესოციალიზაციის პროგრამაში ჩართული სპეციალისტები გადამზადდნენ ეფექტური კომუნიკაციისა და არტ თერაპიის მიმართულებით.

***სსიპ - პრობაციის ეროვნული სააგენტო* -** პრობაციის ეროვნულ სააგენტოში აქტიურად მიმდინარეობს სარეაბილიტაციო პროგრამების მიწოდებაზე პასუხისმგებელი სპეციალისტების საჭიროებების მოკვლევა და შესაბამისი გადამზადებით უზრუნველყოფა. პოზიტიური აზროვნების უნარების ინტერვენციის პროგრამა ჩატარდა პრობაციის ეროვნული სააგენტოს 2 ჯგუფისათვის და მასში მონაწილეობა მიიღო 43-მა თანამშრომელმა.

***პენიტენციური დეპარტამენტი* -** პენიტენციურ სისტემაში სოციალური უზრუნველყოფის მიმართულებაში მომუშავე 181 თანამშრომლიდან სარეაბილიტაციო პროგრამების ფასილიტატორებად გადამზადებულია 40-მდე თანამშრომელი.

***ღონისძიება 11.2.5 სამუშაოს მაღალი ხარისხის უზრუნველსაყოფად ერთიანი პროფესიული სტანდარტის/ეთიკის ნორმების შემუშავება და პროფესიული სუპერვიზიის სისტემის შექმნა***

***სსიპ - დანაშაულის პრევენციის ცენტრი* -** რეგულარულად ტარდება ყოფილ პატიმართა რეაბილიტაციისა და რესოციალიზაციის პროგრამაში ჩართულ სოციალურ მუშაკთა პროფესიული ზედამხედველობის ინდივიდუალური და ჯგუფური სესიები. შექმნილია და დამუშავების პროცესშია პროფესიული ზედამხედველობის ინსტრუმენტები.

***სსიპ - პრობაციის ეროვნული სააგენტო* -** პრობაციის ეროვნულ სააგენტოში მიმდინარეობს სარეაბილიტაციო პროგრამების მიწოდებაზე პასუხისმგებელი სპეციალისტების პროფესიული სუპერვიზია და მათი მუშაობის პროფესიული სტანდარტის/ეთიკის ნორმებთან შესაბამისობის მონიტორინგი. მიმდინარეობს სუპერვიზიის პრაქტიკის გადახედვა.

***პენიტენციური დეპარტამენტი* -** პენიტენციური დეპარტამენტის სოციალური უზრუნველყოფის სამმართველოში არსებული სუპერვიზიის ჯგუფის მიერ ხდება ინდივიდუალური მიდგომებისა და ძირითადი სარეაბილიტაციო პროგრამების სუპერვიზია პენიტენციურ დაწესებულებებში.

**მიზანი 11.3 სარეაბილიტაციო პროცესში მონაწილე უწყებათა და ორგანიზაციათა კოორდინირებული მუშობის უზრუნველყოფა, მედიასთან და საზოგადოებასთან კომუნიკაცია რეაბილიტაციის პროცესის მხარდასაჭერად**

***ღონისძიება 11.3.1 რესოციალიზაცია რეაბილიტაციის სამუშაო ჯგუფის მუშაობა მიმდინარე საკითხებზე შეთანხმებისთვის***

საანგარიშო პერიოდში:

***სსიპ - დანაშაულის პრევენციის ცენტრი* -** ტარდებოდა რესოციალიზაცია - რეაბილიტაციის სამუშაო ჯგუფის შეხვედრები

***სსიპ - პრობაციის ეროვნული სააგენტო* -** 2016 წლის განმავლობაში ტარდებოდა რესოციალიზაცია - რეაბილიტაციის სამუშაო ჯგუფის შეხვედრები

***ღონისძიება 11.3.2 სარეაბილიტაციო ღონისძიებების ერთობლივად განხორციელება პარტნიორ სახელმწიფო და კერძო ორგანიზაციებთან ერთად***

***სსიპ - დანაშაულის პრევენციის ცენტრი* -** დანაშაულის პრევენციის ცენტრის ყოფილ პატიმართა რეაბილიტაციისა და რესოციალიზაციის პროგრამა აქტიურად თანამშრომლობს და რეგულარულად ახორციელებს სარეაბილიტაციო ღონისძიებებს სხვადასხვა პარტნიორ სახელმწიფო და კერძო ორგანიზაციებთან ერთად.

***სსიპ - პრობაციის ეროვნული სააგენტო* -** პრობაციის ეროვნულმა სააგენტოს საერთაშორისო ორგანიზაციებთან თანამშრომლობის ფარგლებში გადამზადდა 99 თანამშრომელი ოჯახში ძალადობისა და ძალადობრივი ქცევის მართვის პროგრამაში (გაეროს ქალთა ფონდი). ასევე, გაეროს ბავშვთა ფონდის მხარდაჭერით, 57 თანამშრომელი გადამზადდა კანონთან კონფლიქტში მყოფ არასრულწლოვნებთან მუშაობის საკითხებზე.

***ღონისძიება 11.3.3 სასამართლოსთან, პროკურატურასთან და პოლიციასთან სამუშაო შეხვედრების ორგანიზება მიმდინარე პრაქტიკის განხილვის მიზნით***

***სსიპ - დანაშაულის პრევენციის ცენტრი* -** სამუშაო ჯგუფი არ არის შექმნილი

***სსიპ - პრობაციის ეროვნული სააგენტო* -** პრობაციის ეროვნული სააგენტოს თანამშრომლები მონაწილეობდნენ რეგიონულ და სამუშაო შეხვედრებში, სასამართლოს და პროკურატურის წარმომადგენლებთან ერთად. აღნიშნული შეხვედრები ჩატარდა ყველა რეგიონში.

***ღონისძიება 11.3.4 სასჯელაღსრულების, პრობაციისა და პრევენციის ცენტრს შორის ბენეფიციართა გარდამავალი მენეჯმენტის სისტემის დანერგვა***

***სსიპ - დანაშაულის პრევენციის ცენტრი* -** მემორანდუმის საფუძველზე თავისუფლების აღკვეთის დაწესებულებებში ხორციელდება მსჯავრდებულებთან შეხვედრები გათავისუფლებამდე 1-3 თვით ადრე. შეხვედრის მიზანია, დანაშაულის პრევენციის ცენტრის სარეაბილიტაციო პროგრამების შესახებ ინფორმაციის მიწოდება, სურვილისამებრ მათი პროგრამაში ჩართვა.

გარდამავალი მენეჯმენტის ფარგლებში, პენიტენციურ დეპარტამენტთან მიმდინარეობს აქტიური მუშაობა პროგრამაში ჩართულ ბენეფიციართა შესახებ სხვადასხვა დოკუმენტთა გაცვლის, დაწესებულებებში მსჯავრდებულებთან შეხვედრების ეფექტიანი სისტემის დანერგვის შესახებ.

***სსიპ - პრობაციის ეროვნული სააგენტო* -** პრობაციის ეროვნულმა სააგენტომ დაიწყო გარდამავალი მენეჯმენტის პროცედურებით განსაზღვრული ვალდებულებების შესრულება. ხორციელდება პატიმრობაში მყოფი არასრულწლოვნებისა და ქალების ოჯახების შეფასება. 2016 წლის განმავლობაში პენიტენციური დაწესებულების მომართვის საფუძველზე, განხორციელდა პატიმრობაში მყოფი 15 არასრულწლოვნისა და 51 ქალი მსჯავრდებულის ოჯახის შეფასება. სააგენტოს წარმომადგენლები აქტიურად მონაწილეობენ სამუშაო ჯგუფებში, რომელიც მიზნად ისახავს არსებული პრაქტიკის გაუმჯობესებას.

***პენიტენციური დეპარტამენტი* -** დაიწყო პრობაციის სააგენტოსა და სასჯელაღსრულების დეპარტამენტის გარდამავალი მენეჯმენტის ამსახველი ქმედებების ინსტრუქციის მომზადება.

***ღონისძიება 11.3.5 საზოგადოების ცნობიერების ამაღლების კამპანიის წარმოება (სოციალური კლიპები, კონკურსები, სოციალური მედიის მეშვეობით ინფორმაციის გავრცელება)***

***სსიპ - დანაშაულის პრევენციის ცენტრი* -** რეგულარულად ხორციელდება სოციალური მედიის და რადიო რეკლამის საშუალებით საზოგადოების ინფორმირება მიმდინარე თუ დაგეგმილ ღონისძიებებთან დაკავშირებით.

***სსიპ - პრობაციის ეროვნული სააგენტო* -** პრობაციის ეროვნული სააგენტოს მიერ მომზადდა და დაიბეჭდა საინფორმაციო ბუკლეტები.

2016 წლის პირველ ნახევარში პრობაციის ეროვნულმა სააგენტომ, პირობითმსჯავრდებულთა ინფორმირების მიზნით, რამდენიმე სახის საინფორმაციო ბუკლეტი დაბეჭდა, სადაც განმარტებულია პრობაციის ეროვნული სააგენტოს ფუნქციები და მიზნები, აგრეთვე, რისკებისა და საჭიროებების შეფასებისა და სასჯელის ინდივიდუალური დაგეგმვის მეთოდოლოგია. ბუკლეტები აგრეთვე მოიცავს ინფორმაციებს ვიდეოპაემნის სერვისისა და პირობითი მსჯავრის გაუქმების საკითხების შესახებ; ინფორმაციას პრობაციის ეროვნული სააგენტოს ახალი სტრუქტურული ერთეულის – სარეაბილიტაციო პროგრამების სამმართველოსა და იქ დასაქმებული სოციალური მუშაკებისა და ფსიქოლოგების ფუნქციათა შესახებ. გამოიცა ბუკლეტები საზოგადოებისათვის სასარგებლო შრომისა და თავისუფლების შეზღუდვის დაწესებულების შესახებაც.

***ღონისძიება 11.3.6 მიმდინარე საქმიანობის შესახებ მედიისთვის ინფორმაციის რეგულარულად მიწოდება***

***სსიპ - დანაშაულის პრევენციის ცენტრი* -** პერიოდულად ხდება მიმდინარე საქმიანობების შესახებ მედიისთვის ინფორმაციის მიწოდება. ასევე ხორციელდება გადაცემების, სიუჟეტების, საგაზეთო სტატიების მომზადება. წარმატებული შემთხვევების შესახებ მზადდება ვიდეო-რგოლები, რომლებიც ვრცელდება ინტერნეტის საშუალებით. პერიოდულად ახლდება საინფორმაციო შინაარსის ბეჭდური მასალები.ასევე გაიმართა ცენტრის მუშაობის შემაჯამებელი ღონისძიება.

***სსიპ - პრობაციის ეროვნული სააგენტო* -** მომზადდა პრობაციის ეროვნული სააგენტოს საქმიანობის ანგარიში.

***ღონისძიება 11.3.7 ტრენინგი მედიის წარმომადგენელთათვის***

***სსიპ - დანაშაულის პრევენციის ცენტრი* -** სსიპ სოციალური მომსახურების სააგენტო და საქართველოს შრომის, ჯანმრთელობისა და სოციალური დაცვის სამინისტროს ორგანიზებით ჩატარდა ტრენინგი მასმედიის წარმომადგენლებისთვის თბილისსა და ბორჯომში. აღნიშნული ღონისძიება მიზნად ისახავდა ბეჭვდითი მედიის, ონლაინ მედიის და ტელე-რადიო მაუწყებლობის ჟურნალისტთათვის შრომისა და დასაქმების თემებზე ცნობიერების ამაღლებას; შრომის ბაზრის ძირითადი თავისებურებებისა და მახასიათებლების შესახებ ინფორმაციის მიწოდებას; შრომის ბაზრის საკითხებთან დაკავშირებით ჟურნალისტების პროფესიული და კვალიფიციური საქმიანობის გაუმჯობესების ხელშეწყობას.

ზემოაღნიშნული ღონისძიების ფარგლებში თბილისისა და რეგიონის მედიის წარმომადგენლებისთვის საანგარიშო პერიოდში ჩატარდა ტრენინგი: “ყოფილ პატიმართა სამოქალაქო ინტეგრაცია“.

***სსიპ - პრობაციის ეროვნული სააგენტო* -** პერიოდული ანგარიში მომზადებულია და განთავსებულია ვებ-გვერდზე. 2016 წლის განმავლობაში სააგენტომ განახორციელა სხვადასხვა სახის PR აქციები.

***პენიტენციური დეპარტამენტი -*** სასჯელაღსრულების სისტემაში განხორციელებული რეფორმისა და საკანონმდებლო ცვლილებების გაცნობის მიზნით, ჟურნალისტებისათვის ქ. ბორჯომში ჩატარდა ორ დღიანი სემინარი თემაზე: „სასჯელაღსრულებისა და პრობაციის სისტემის რეფორმა“. სემინარს საქართველოს მასმედიის სხვადასხვა სფეროს 40-მდე წარმომადგენელი ესწრებოდა, რომლებიც გაეცნენ სისტემაში განხორციელებულ საკანონმდებლო ცვლილებებს, სამომავლო გეგმებს, სამინისტროს პრიორიტეტებს, პენიტენციურ დაწესებულებებში ჯანსაღი გარემოს შექმნისა და პატიმრების რესოციალიზაცია/რეაბილიტაციის მიზნით მიღწეულ პროგრესსა და სამომავლო პროგრამებს.

***ღონისძიება 11.3.8 საზოგადოებრივი აზრის კვლევა რესოციალიზაცია-რეაბილიტაციის პროცესისა და ამ სფეროს ბენეფიციართა მიმართ დამოკიდებულებაზე***

2016 წელს აღნიშნული კვლევა არ განხორციელებულა.

1. <http://www.legalaid.ge/index.php?action=page&p_id=673&lang=geo> [↑](#footnote-ref-1)
2. http://www.ombudsman.ge/uploads/other/3/3983.pdf [↑](#footnote-ref-2)
3. - 2016 წლის 27 მაისს ქუთაისში საჯარო დებატები გაიმართა თემაზე: „ქვეყანაში არსებული ნარკოპოლიტიკა“.

   2016 წლის 29 ივლისს ბათუმში საჯარო დებატები გაიმართა თემაზე „უსახლკარობა, სოციალურად დაუცველი მოსახლეობა და ეკომიგრაციის სფეროში არსებული გამოწვევები აჭარაში“.

   2016 წლის 25 ნოემბერს თელავში საჯარო დებატები გაიმართა თემაზე: „ტრადიციით გამართლებული ძალადობა გოგონებსა და ქალებზე“. [↑](#footnote-ref-3)